
РВЕЕАТА 

Atât pe plan național cât şi pe plan mondial este semnalată tot mai mult 
dezvoltarea neechilibrată şi exagerată a industriei, agriculturii şi a urbanizării 
neecologice, ceea ce a dus la o criză a mediului ambiant în diferite zone ale 
României şi mai ales ale globului, ceea ce ne face să ne îndreptăm atenția foarte 
riguros asupra mediului în care trăim $1 să punem accent tot mai mare pe luarea 
de măsuri concrete de introducere a unor tehnologii mai puțin poluante și 
acțiuni de depoluare, precum şi pe respectarea unei legislații corespunzatoare în 
toate activitățile social- economice. 

Acest fapt justifică pe bună dreptate acțiunile care se întreprind pentru 
conştientizarea asupra necesităţii de cunoaştere a relaţiilor ecologice din natură, 
a cauzelor şi măsurilor de prevenire şi combatere a deteriorării şi poluării 
mediului, pentru lărgirea orizontului de cuprindere a fenomenelor ecologice şi 
de orientare a activităţii practice umane. 

Conştientizarea prolemelor de siguranță alimentară şi mediu a contribuit 
şi contribuie la dezvoltarea agriculturii biologice (ecoagriculturii) în ultimii ani 
în Uniunea Europeană şi mai ales în România, în contextul siguranței 
alimentare a consumatorilor. | 

Cunoaşterea problemelor şi mai ales a tehnologiilor privind agricultura 
ecologică cu referire specială la cultura mare, păşuni şi fânețe, creşterea 
animalelor, legumicultură, pomicultură şi viticultură este impusă de cerința 
asigurării de produse ecologice pe piața europeană şi mai ales pe piața 
agroalimentară din România, țară recent acceptată ca membră a Uniunii 
Europene. 

Manualul de Ecoagricultură sau agricultura ecologică (termen similar cu 
agricultura organică sau biologică) se găseşte la prima ediţie, fiind structurat în 


9 capitole. 


Primul capitol se referă la problemele agriculturii în lumea 
contemporană, la pricipiile şi obiectivele agriculturii ecologice, legile ecologice 
ca bază a agriculturii biologice, la calitatea produselor în agricultura biologică. 

În capitolul II al prezentei cărți sunt prezentate etapele care trebuie 
parcurse de un agricultor român care s-a hotărât să practice agricultura 
ecologică, conversia şi planul de conversie al întreprinderii. 

Capitolul III prezintă tehnologiile privind cultivarea biologică a 
plantelor: cultura mare, păşuni şi fânețe. 

În capitolul IV sunt prezentate tehnologiile biologice privind creşterea 
animalelor, iar capitolul V se referă la principii noi privind combaterea bolilor 
şi dăunătorilor în hortiviticultură, urmând ca în capitolele VI, VII şi VIII să se 
facă referiri la legumicultura, pomicultura şi viticultura prezentate în contextul 
agriculturii biologice. În final capitolul IX, face referiri la factorii cosmici care 
influențetză creșterea şi productivitatea plantelor. 

Lucrarea elaborată de noi se adresează prin urmare studenților, cadrelor 
didactice şi specialiştilor din domeniul Agronomie, Horticultură şi Zootehnie, 
precum şi celor care doresc să-și însuşească cunoştinţe referitoare la principiile, 
obiectivele şi tehnologiile din agricultura ecologică, să se familiarizeze cu o 
gândire ecologică, să înțeleagă conceptele şi opiniile privind promovarea 
agriculturii ecologice (ecoagriculturii), protecţiei mediului şi realizarea unor 
produse agroalimentare ecologice. Aşteptăm sugestii pentru revizuirea 


manualului practic de agricultură biologică în viitor, la ce-a de-a doua ediţie. 

CAPITOLUL 1 


NOȚIUNI INTRODUCTIVE 


Ecoagricultura sau agricultura ecologică (termen similar cu agricultura 
organică sau biologică) este un procedeu “modern” de a cultiva plante, de a 
îngrăşa animale şi de a produce alimente, care se deosebeşte fundamental de 
agricultura convenţională. Rolul acestui sistem de agricultură este de a produce 
hrană mult mai curată, mai potrivită metabolismului organismului uman, dar în 
deplină corelație cu, conservarea şi dezvoltarea mediului în respect față de 
natură şi legile ei. Agricultura ecologică contribuie la creșterea activităților 
economice cu o importantă valoare adăugată şi are o contribuţie majoră la 
sporirea interesului pentru spațiul rural. 

Ecoagricultura (agricultura ecologică), nu utilizează: fertilizanți şi 
pesticide de sinteză, stimulatori şi regulatori de creştere, hormoni, antibiotice şi 
sisteme intensive de creştere a animalelor. Organismele modificate genetic şi 
derivatele lor sunt interzise în agricultura ecologică. 

Trecerea de la agricultura convenţională la cea ecologică se face prin 
respectarea perioadei de conversie, care în producţia vegetală-are o durată de 2 
ani pentru culturile anuale şi 3 ani pentru culturile perene. 

Sistemul de agricultură ecologică se bazează pe respectarea unor reguli 
şi principii de producţie stricte în conformitate cu legislația comunitară şi 
legislaţia ta în vigoare de implementare a legislaţiei comunitare. 
=. Coriştientizarea problemelor de siguranță alimentară şi mediu de către 
consumatori a contribuit la dezvoltarea agriculturii biologice în UE în ultimii 
ani. Parlamentul European (PE) este preocupat de păstrarea încrederii 
consumatorilor, împiedicarea contaminării cu organismele modificate genetic şi 


creşterea importurilor. 

Reprezentând 3,6% din suprafaţa agricolă a Uniunii Europene, cu o 
creştere de 30% pe an, ecoagricultura sau agricultura biologică este unul din 
cele mai dinamice sectoare din agricultura UE, cu toate acestea, în unele state 
membre estice este nevoie încă de dezvoltarea acestui potențial. 

Ecoapricultura sau agricultura biologică respectă consumatorul, dar şi 
mediul înconjurător şi biodiversitatea și se bazează pe reciclare, rotația 
culturilor, interzicerea organismelor modificate genetic (ОМС), a hormonilor şi 
antibioticelor în creşterea animalelor. Un produs „bio“ este un produs pentru 
care nu s-au folosit pesticide. 

Comisia Europeană a prezentat în 2004 o comunicare intitulată „Planul 
de acțiune european în materie de alimentație şi agricultură biologică“, care a 
fixat 21 de zone de acţiune desemnate să faciliteze dezvoltarea sectorului. În 
acest text, Comisia recunoaşte pentru prima dată faptul că, agricultura biologică 
joacă un rol important în atingerea obiectivelor noii politici agricole comune 
(PAC) şi sprijină abordarea bazată pe cerere pentru stimularea agriculturii 
biologice. 

Comisia sugerează revizuirea legislaţiei UE existente pentru redarea mai 
clară a principiilor şi obiectivelor agriculturii biologice, pentru depăşirea 
disfuncțiilor pieţei interne, completarea și îmbunătăţirea standardelor şi 
eficientizarea importurilor. 

Parlamentul European a redactat un raport asupra propunerii Comisiei 
Europene pentru un regulament privind producția alimentelor biologice şi 
etichetarea acestora. Raportul, redactat de către deputata franceză Marie-Hélène 
Aubert (Verzi), a fost adoptat în Comisia pentru agricultură pe 27 februarie 
2007. Textul spune că „cererea consumatorilor continuă să crească şi este 
acoperită din ce în ce mai mult de produse importate, care pun probleme noi în 


privinţa certificării şi etichetării“. 

Principala controversă la Parlamentul European este legată de 
etichetarea „produselor biologice“. Pentru Parlamentul European, „produsele 
biologice“ nu ar trebui să conţină organisme modificate genetic. Legile actuale 
însă permit etichetarea produselor drept biologice, chiar dacă acestea conţin 
0,9% organisme modificate genetic (marja accidentală permisă). Unele țări cer 
reducerea acestei marje la 0,2%. Pentru doamna Aubert însă, ceea ce contează 
nu este marja accidentală, ci luarea de măsuri de către statele membre pentru 
evitarea contaminării accidentale. 

Principalele recomandări ale raportului Aubert sunt: organismele 
modificate genetic sau produsele obținute din acestea nu pot fi folosite în 
producția biologică şi nici în medicina veterinară, folosirea logo-ului european 
pe produsele alimentare ce conțin 95% materie primă „bio“ şi folosirea 
referinței „UE-biologic“ sunt obligatorii, rămâne posibilă şi folosirea altor logo- 
uri; consolidarea etichetării pentru a preveni neregularități la cumpărare şi 
import ; operatorii din țările terțe trebuie să prezinte un certificat eliberat de o 
autoritate comunitară; Parlamentul European doreşte extinderea acestei reguli la 
restaurante, cantine, produse din lână, uleiuri esențiale; regulamentul ar trebui 
să urmeze procedura de codecizie, deoarece acoperă producţia şi distribuirea de 
produse alimentare pe piața internă. І 

În urma votului, raportorul Aubert a spus: „În contextul creşterii cererii 
pentru produsele biologice, şi al creşterii ofertei, trebuie să garantăm pentru 
consumatori siguranța produselor. Avem nevoie de reguli de etichetare care să 
asigure informarea consumatorului în legătură cu locul de provenienţă al 
produsului și standardele de calitate al procesului de producție. În garantarea 
siguranței consumatorului, sunt limite care nu trebuie depăşite: excluderea clară 
a organismelor modificate genetic şi a substanţelor sintetice (ca pesticidele) şi 


interzicerea fermelor împărţite într-o parte convențională şi una biologică“. 

1.1. AGRICULTURA ȘI PROBLEMELE LUMII CONTEMPORANE 


La începutul celui de-al treilea mileniu, dezvoltarea agriculturii nu poate fi 
separată de problemele mari cu care se confruntă omenirea la ora actuală, cum 
ar fi: 

- creşterea demografică; 

- criza energetică şi de materii prime; 

- problemele mediului înconjurător. 

Problema creşterii demografice şi a ridicării nivelului de trai trebuie avută 
în vedere ori de câte ori se emit prognoze privind dezvoltarea ramurilor agricole 
în scopul sporirii producției agroalimentare. 

Dacă astăzi populaţia globului numără peste 5,7 miliarde, în anul 2025 se 
estimează o populaţie de 9,4 miliarde locuitori, creştere demografică care scoate 
în evidență faptul că cerinţele în produse agroalimentare vor creşte rapid. 

La majoritatea popoarelor şi în toate timpurile, cerealele, plantele 
oleaginoase, plantele textile, plantele medicinale şi aromatice, legumele, 
fructele, strugurii, vinul şi celelalte derivate ale producţiei agricole, la 
majoritatea popoarelor s-au bucurat de o mare apreciere din partea populaţiei. 

Prin conţinutul lor bogat în zaharuri, vitamine, săruri minerale şi multe 
alte principii active, plantele agricole şi produsele hortiviticole vor juca şi în 
viitor un rol important în alimentaţia umană, ca o componentă esențială a unei 
alimentaţii echilibrate şi diversificate. 

Cultura plantelor implică un consum ridicat de energie, atât pentru 
obținerea produselor primare, cât şi a celor industrializate. 

Deşi energia devine din ce în ce mai scumpă, ea va trebui să crească în 
agricultură. Pe viitor sporirea producţiei agricole, se estimează că va avea loc 
în contextul crizei de energie şi de materii prime. Faţă de aceste cerințe, 
măsurile care se impun nu sunt de ordin restrictiv ci de economisire de energie, 
prin creşterea coeficientului de bioconversie. 


Tamas 


mai ales a celor legate de protecția fitosanitară, erbicidare, fertilizare şi irigare. 

Reducerea consumului de fungicide, erbicide şi îngrăşăminte chimice va 
contribui la prevenirea poluării solului, a apei, a plantelor şi a recoltei. 

Agricultura viitorului va trebui să țină seama de toți factorii de mediu, în 
conexiuni mai largi, să folosească mai rațional toate mijloacele de producţie 
(solul, îngrăşămintele, calitatea deosebită a soiurilor) în aşa fel încât impactul 
asupra mediului înconjurător să fie minim. 

Atât la nivel internaţional, cât şi în {ага noastră, în ultimul timp s-a 
înregistrat o sensibilizare a opiniei publice față de problema degradării mediului 
înconjurător. 

Acțiunea necontrolată a omului poate conduce la alterarea ecosistemelor 
agricole (agroecobiomilor), ca şi a celor naturale, la dereglarea echilibrului 
acestora. Sunt cunoscute efectele nocive ale poluării solului, apei, atmosferei şi 
recoltei. Prin aceasta din urmă, acţiunea necontrolată a omului asupra mediului 
înconjurător se poate întoarce asupra celui care a provocat-o. 

Întreaga agricultură a țării noastre, se confruntă, printre altele, cu grave 
înconjurător, a menţinerii echilibrului ecologic. 

Practicarea unor sisteme пегаһопаје de agricultură a determinat 
deteriorarea mediului înconjurător, poluarea solului, reducerea fertilității 
acestuia, diminuarea randamentelor culturilor agricole. Agricultura 
convențională se caracterizează prin aceea că reprezintă un sistem 
energointensiv, din punct de vedere economic costisitor pentru societate, cu 
potențial de dăunare asupra mediului înconjurător şi a sănătății oamenilor. (N. 
Lampkin, 1990). 

Se apreciază că în ultimii 50 de ani, conținutul în humus la principalele 
tipuri de sol din România a scăzut cu 0,3-0,6%, alarmant prin proporțiile sale, 
I. D. Săndoiu, 1994 ). 

Cea mai importantă problemă o reprezintă eroziunea solurilor, fenomen 


care se manifestă pe circa 7 milioane de hectare cu folosință agricolă (С. Răuță, 

1992). Se consideră că anual se pierd prin eroziune aproximativ 10 milioane 
tone de sol ce conţin 1,5 milioane tone humus $1 500.000 tone NPK. 

Folosirea neraţională a terenurilor în pantă, ocupate cu precădere de роті 
fructiferi şi viță de vie, conduce frecvent la apariția efectelor negative ale 
eroziunii solului. La intensificarea eroziunii solului contribuie: lucrarea intensă 
a solului cu mijloace mecanizate, deteriorarea sistematică a structurii solului, 
reducerea conținutului în humus, cu timpul producându-se o dezgolire a 
plantelor situate în amonte şi colmatarea celor din aval, cu efecte negative 
asupra productivităţii şi longevităţii lor. 

Bolile, dăunătorii şi buruienile pot provoca pierderi de până la 30% din 
recoltă, folosirea cu prioritate a metodelor chimice de combatere, în detrimentul 
celor agrofitotehnice, biologice şi fizice, conducând cu certitudine la poluarea 
chimică a solului şi a altor factori de mediu (7. Baicu, 1990). 

În general, la culturile hortiviticole se aplică un număr mai mare de 
tratamente împotriva bolilor şi dăunătorilor, comparativ cu culturile de câmp, 
astfel încât pesticidele constituie o sursă importantă de poluare. Din soluția de 
combatere numai o parte rămâne pe organele vegetative şi generative ale 
plantelor (agrodisponibilitatea), restul fiind împrăştiat în atmosferă şi pe sol. 
Fracţiunea care cade pe sol reprezintă un element important în poluarea 
mediului, putând afecta flora microbiană din sol. 

Folosite nerațional, pesticidele pot produce, de asemenea, vătămări ale 
frunzelor şi fructelor, modificări fiziologice în urma acumulării lor în plante, 
acumulări de reziduuri în sol etc. 

Cuprul, prezent în fungicidele cuprice folosite în combaterea manei la 
numeroase plante, după pornirea lor în vegetaţie, poate fi dăunător frunzelor şi 
fructelor provocându-le arsuri (mai ales în perioadele umede şi friguroase). În 
solurile acide, cu pH sub 6, se poate manifesta toxicitatea cuprului provenit din 
tratamente antiparazitare, aplicate timp îndelungat. 

Sulful folosit în combaterea făinărilor poate deveni toxic pe solurile acide, 
sărace în coloizi organici şi minerali. 

Dacă fungicidele sunt aplicate cu puţin timp înainte de recoltarea 
fructelor, fără să se respecte intervalul de timp de la ultimul tratament până la 
cules, sau prin folosirea unor doze necorespunzătoare, reziduurile acumulate 
pot influența negativ însușirile organoleptice şi sănătatea consumatorilor. 

Poluarea datorită erbicidelor se manifestă, mai ales, ca urmare a folosirii 
timp îndelungat a acestora. În unele situații se observă distrugerea structurii 
solului, o diminuare progresivă a nivelului de carbon organic în orizontul 
superficial al solului, o înrăutăţire a capacității de schimb cationic şi a puterii de 
reținere a apei. Nu trebuie neglijat nici aspectul efectului toxic asupra 
microflorei şi microfaunei din sol. 

Pericolul absorbției în cantitate mai mare а erbicidelor de către rădăcinile 
superficiale apare pe solurile sărace în humus, în care erbicidele pătrund mai 
uşor. 

La culturile de câmp, în plantațiile pomicole şi viticole, erbicidele aplicate 
nerațional pot provoca o serie de leziuni interne, în urma absorbției formându- 
se acumulări în vasele liberiene се pot fi obturate și în vasele lemnoase care 
devin roşii, brune sau пергісіоаѕе. Alterarea metabolismului plantei, în acest 
caz, este pusă în evidență de o serie de simptome specifice ce араг pe frunze. 

Erbicidele aplicate la culturile învecinate cu cele hortiviticole pot provoca 
daune acestora din urmă, ca urmare a antrenării lor de către curenţii de aer pe 
distanță de câteva kilometri. - 

S-a constatat că, la erbicidarea totală aplicată pe soluri arpiloase, este 
favorizată tasarea solului, mai ales prin folosirea maşinilor grele. 

Reziduurile de erbicide, mai ales ale celor preemergente, pun probleme în 
cazul plantărilor noi pe aceleaşi suprafețe, sau pentru culturile următoare. 

În diferite zone ale țării folosirea neraţională а irigației a condus la 
apariţia proceselor de salinizare şi înmlăştinire secundară pe suprafețe mari de 
sol. 

S-a constatat că irigarea excesivă, în anumite situații determin: 

- o reducere a fertilităţii viței de vie; 

- apariția unui frunziş excesiv de bogat dar care nu se corelează cu un plus 
de producție; 

- fisurarea boabelor şi instalarea putregaiului cenuşiu; 

- acumulări mai reduse de antociani; 

- apariţia fenomenelor de cloroză. 

Mecanizarea lucrărilor agricole a determinat apariția fenomenelor de 
tasare pe aproximativ 6 milioane de hectare, la nivelul întregii țări. 

Tasarea solului şi numărul mare al trecerilor pe acelaşi traseu în cultura 
mare, în viticultură şi în pomicultură, este favorizată de executarea unor lucrări 
de primăvară sau de toamnă în condiţiile unui sol prea umed. Influenţa negativă 
a tasării se răsfrânge asupra însuşirilor fizice, chimice şi biologice ale solului, 
conducând la scăderi ale volumului sistemului radicular, mai ales pe traseul 
roților tractoarelor. 

Complexele supradimensionale de creştere industrială a animalelor, prin 
degajarea pe sol, în râuri şi lacuri a unor cantități apreciabile de dejecții, au 
contribuit la poluarea cu nitrați a apei freatice — sursa de alimentare cu apă 
potabilă. 

Poluarea cu nitrați a apelor freatice şi a celor de suprafaţă a fost provocată 
şi de folosirea neraţională a îngrășămintelor minerale. 

Poluarea datorită îngrăşămintelor chimice este generată de către dozele 
mari aplicate fie la înfințarea culturilor, fie în anumite faze de vegetație, mai 
ales cele cu azot. Sunt bine cunoscute efectele excesului de azot la plantele 
hortiviticole: 

- creşterea luxuriantă a organelor verzi; 

- întârzierea maturării fructelor; 

- sensibilizarea plantelor la boli, dăunători şi condiții nefavorabile de 

mediu; 

- reducerea fertilității; 

-  scuturarea florilor; 

-  coloraţia neuniformă şi întârziată a fructelor; 


- acumularea mai redusă a substanţelor utile; 

-  scuturarea duratei de păstrare a fructelor. 

În apele freatice, ca şi în unele legume, fructe, vinuri etc. au fost 
evidențiate concentraţii de nitrați care depăşesc limitele admise, ca urmare а 
folosirii repetate a unor doze sporite de azot. 

Astfel potrivit datelor Laboratorului de Igiena Apei din Institutul de 
Igienă şi Sănătate Publică din Bucureşti, în 36,3% din fântânile investigate 
(situate în 92% din totalul comunelor din România), la nivelul anului 1995, 
conținutul de nitrați depăşea concentrația maximă admisibilă pentru apa de băut 
(stabilită la 45 miligrame la litru). 

În plus, pe lângă efectul poluant, azotul este şi mare consumator de 
energie. Pentru obținerea pe cale industrială a unui kg de azot se consumă 
22100 Kcal; pentru 1 kg fosfor - 4860 Kcal, iar pentru 1 kg potasiu - 3550 Kcal. 
Chimizarea intensivă a hortiviticulturii în ultimele decenii a determinat un 
consum foarte mare de energie fosilă necesară producerii de îngrăşăminte, 
făcând-o vulnerabilă în perioadele de criză energetică. 

Cu toate aceste efecte negative, agricultura ultimei jumătăți de veac a 
cunoscut progrese importante în domeniul ameliorării genetice, al păstrării 
biodiversităţii, al cunoaşterii biologiei plantelor cultivate, al mecanizării, 
fertilizării cu îngrășăminte chimice, distrugerii buruienilor cu ajutorul 
erbicidelor, combaterii bolilor şi dăunătorilor cu mijloace chimice. Se apreciază 
astăzi că folosirea unor mijloace chimice de combatere a bolilor şi dăunătorilor 
sau de sporire a fertilității solului a asigurat nivele sporite de producție de 
calitate şi, în acelaşi timp, eficiente. 

La finele anilor °80 politica agricolă comună a conferit agriculturii 
biologice un rol deosebit: pe lângă reducerea excedentelor s-a încurajat 
promovarea produselor de calitate şi a practicilor agricole care să respecte 
mediul înconjurător. În același timp, pentru a spori încrederea consumatorilor în 
produsele biologice trebuia neaparat elaborată o reglementare care să încadreze 
strict producția şi politica calității, precum şi măsurile care să prevină 
declaraţiile frauduloase privind caracterul biologic la produselor alimentare. 
Astăzi consumatorii au din ce în ce mai multe informaţii privind metodele de 


18 Capitolul I. Noţiuni introductive 

producere a alimentelor — în baza inițiativei comunitare „de la fermă la masă” — 
şi vor să se asigure că au fost luate toate măsurile de precauţie referitoare la 
siguranţă şi calitate în toate etapele producerii acestora. 

Au fost adoptate reglementări pentru garantarea autenticității metodelor 
agriculturii biologice. Acestea constituie un cadru general aplicabil producției 
vegetale şi animale, dar şi etichetării, transformării şi comercializării 
alimentelor rezultate dintr-o agricultură biologică. 

De la adoptarea primei reglementări din 1991 (Reglementarea 
2092/91/CEE) şi intrarea ei în vigoare în 1992, numeroase exploataţii din 
întreaga UE au trecut la modul de producţie biologic. Exploataţiile care sunt 
certificate pentru acest mod de producţie trebuie să parcurgă o perioadă de 
conversie de doi ani (înainte de însămânţare) în cazul culturilor anuale și de trei 
ani în cazul culturilor perene. 

Agricultura biologică trebuie înțeleasă ca făcând parte integrantă dintr- 
un mod de producţie agricolă durabilă şi ca o alternativă viabilă față de 
abordările tradiționale ale agriculturii. De la data intrării în vigoare a legislaţiei 
europene privind agricultura biologică, adică din 1992 prin Reglementarea 
2078/92/CEE din 30 iunie 1992 (JO L 215/30.07.1992), zeci de mii de 
exploataţii sunt reconvertite în acest sistem de cultură. O altă consecință este 
interesul tot mai mare al consumatorilor față de aceste produse şi, implicit dar, 
nu în ultimul rând, al factorilor de decizie politică. - 

În august 1999 a fost aprobată Reglementarea 1804/1999/CE referitoare la 
producerea, etichetarea și controlul principalelor specii de animale (bovine, 
caprine, cabaline şi păsări). Acest text tratează printre altele alimentele pentru 
animale, profilaxia şi îngrijirea veterinară. Din zona producţiei biologice sunt în 
mod expres eliminate organismele modificate genetic (ОСМ) şi produsele 
derivate. 

O aceeaşi importanţă a fost acordată procedurilor de control ce garantează 
înregistrarea la un organism de inspecţie naţional, cu competenţe în domeniu, a 
tuturor exploataţiilor care reclamă agricultura biologică. Aceste organisme sunt 


ele însele desemnate de autorităţile însărcinate cu verificarea capacităţii lor de a 

conduce sistemul de inspecţie într-un mod echitabil şi eficient şi se supun 
reglementărilor în vigoare. 

Inspecţia se face pe tot parcursul procesului de producție, inclusiv la 
stocare, prelucrare şi ambalare. Exploataţiile sunt inspectate cel puțin odată pe 
an şi fac obiectul controalelor prin sondaj. Sancţiunile prevăzute în caz de 
încălcare a reglementării sunt retragerea imediată a dreptului de a face referire 
la modul de producţie biologică pentru produsele în discuţie, la care se adaugă 
penalități mai mari în caz de infarcțiuni mai grave. 

În ultimii ani atât interesul crescut al consumatorilor legat de problema 
siguranței alimentelor cât şi preocupările față de mediu, au contribuit şi mai 
mult la dezvoltarea agriculturii biologice. Dacă în anul 2000 agricultura 
biologică avea o pondere de doar 3 % în Uniunea Europeană, în ultima vreme a 
devenit unul din cele mai dinamice domenii agricole, specialiştii anunțând о 
creştere a suprafeţelor cultivate în regim biologic pentru următorii ani, cu 
500%, cererea de produse „curate” fiind din ce în ce mai mare. 

Agricultura biologică diferă de celelalte moduri de producție agricolă 
pentru că ea pune pe primul loc resursele neconvenționale şi reciclarea, 
restituind astfel solului elementele nutritive din deşeuri. În domeniul creșterii 
animalelor şi al păsărilor, prin reglementarea producţiei de carne şi de carne de 
pasăre se asigură un mod special de dezvoltare şi o alimentație naturală. 
Agricultura biologică respectă sistemele de autoreglare a naturii în lupta contra 
dăunătorilor din culturi, a bolilor plantelor şi evită pesticidele, erbicidele, 
îngrăşămintele sintetice, precum şi hormonii de creştere, antibioticele sau 
modificările genetice, în locul cărora se utilizează tehnici care favorizează 
crearea unor ecosisteme durabile şi care reduc poluarea. 

În martie 2000, Comisia Europeană a creat un logotip cu menţiunea 
„„Agricultura biologică — sistem de control CE” care să fie utilizat cu titlu 
benevol de către producători, după ce inspecția a demonstrat că metodele lor şi 
produsele lor răspund condiţiilor fixate de reglementările UE. Consumatorii 
care cumpără produse astfel marcate pot fi siguri că: 

- acestea conțin cel puţin 95% din ingrediente produse din zona 

agriculturii biologice; 

- satisfac regulile regimului de control oficial; 

- provin direct de la producător sau preparator într-un ambalaj sigilat; 

- poartă numele producătorului, preparatorului sau vânzătorului sau 

numărul de cod al organismului de inspecţie. 

Pachetul de reforme conținut în „Agenda 2000” a pus un accent deosebit 
pe respectarea măsurilor de protecție a mediului pentru toate tipurile de 
agricultură. Astfel, în agricultură trebuie să se respecte anumite standarde de 
mediu de bază, fără o compensare financiară şi, chiar mai mult să se respecte 
principiul „,Poluatorului-plătitor”. Cu toate acestea în Uniunea Europeană, 
agricultorii care respectă sau iau măsuri de agromediu primesc o recompensă 
prin programele de dezvoltare rurală. 

Acolo unde există exploataţii în care se practică o agricultură biologică se 
admite plata unei prime de agromediu, întrucât se pleacă de la premisa că acest 
sistem agricol este benefic mediului. Pe lângă aceasta, agricultura biologică 
poate fi încurajată prin investiţii în domeniul producției primare, al prelucrării şi 
comercializării. 

Pentru a înţelege rolul şi funcţia agriculturii biologice în ansamblul 
politicii agricole a Uniunii Europene, sunt detaliate următoarele aspecte: 

- preocupările consumatorilor; A 

- asigurarea calităţii şi a cadrului natural; 

- extinderea agriculturii biologice în spaţiul Uniunii Europene; 

- rolul agriculturii integrate; 

- agricultura biologică şi dezvoltarea rurală. 

Pornindu-se de la temerile consumatorilor, datorate alarmelor din 
domeniul alimentar şi de la organismele modificate genetic, de la tratamentele 
ionizante aplicate alimentelor, s-au elaborat norme de o mare exigență legate de 
siguranța alimentelor, asigurarea calității şi de informaţiile privind metodele de 
producţie. Pe de altă parte, opinia publică conştientizează tot mai muit daunele 
ireparabile aduse mediului prin practici care conduc la poluarea solului şi 

apelor, la epuizarea resurselor naturale şi la distrugerea ecositemelor fragile. În 
acest context agricultura biologică, considerată până nu demult ca activitate de 
margine şi ocupând un segment mic al pieței, a devenit un mod de producție de 
primă importanţă, capabilă nu numai să producă alimente sănătoase, ci să 
respecte şi mediul ambiant. 

Alimentele produse în zona agriculturii biologice au fost întotdeauna mai 
scumpe decât cele produse în mod convenţional, fapt considerat altă dată ca o 
piedică în calea dezvoltării agriculturii biologice. Ori din ce în ce mai mulți 
consumatori sunt dispuşi să dea un preț mai mare în schimbul garantării calităţii 
şi siguranței alimentelor. Deci o piață a consumului în expansiune este un factor 
principal care îi încurajează pe agricultori să îşi reconvertească culturile în zona 
producției biologice. 

Agricultura biologică şi agricultura integrată, constituie şanse reale pentru 
economiile rurale şi contribuie la dezvoltarea durabilă. Creşterea acestor 
sectoare agricole, contribuie la îmbunătăţirea ocupării forței de muncă în 
sectorul agricol, a prelucrării şi serviciilor conexe. Aceste sisteme agricole pot 
aduce importante beneficii atât în economie cât şi în procesul de coeziune 
socială din zonele rurale. Faptul că sunt puse la dispoziție ajutoare financiare şi 
alte măsuri stimulative în favoarea conversiei spre producţia biologică 
stimulează dezvoltarea sectorului şi susținerea întreprinderilor în ansamblul 
filierei agroalimentare. i 

Reglementările referitoare la sistemul de inspecție aplicat agriculturii 
biologice, prevăd colectarea detaliată de date. Pe lângă acest lucru, mai multe 
inițiative ale Biroului de statistică al Comunităților Europene, EUROSTAT, au 
avut în vedere îmbunătățirea colectării şi punerii la dispoziție a statisticilor 
agricole. Aceste instrumente de analiză servesc mai multor obiective: 

- furnizarea de indicatori către factorii de decizie politică; 

- evidențierea riscurilor şi atuurilor activității agricole; 

- furnizarea de date precise privind producția şi procesarea alimentelor 

către asociaţiile de consumatori. 

Cercetarea ştiinţifică şi, în general opinia publică, mai ales în ultimul 
deceniu s-a dovedit a fi sensibilă la problemele mediului înconjurător şi ale 
sănătății oamenilor. 

În ultimul timp au apărut numeroase lucrări ştiinţifice şi de informare care 
pledează pentru extinderea agriculturii biologice, în vederea protejării mediului 
înconjurător, păstrării echilibrului natural, menţinerii fertilității solului, obţinerii 
unor produse agricole valoroase din punct de vedere biologic şi igienic, care să 
nu afecteze sănătatea consumatorilor. 

Într-o serie de țări, mai ales în cele din Uniunea Europeană, a apărut o 
legislaţie specifică, vigilentă în privința mediului înconjurător, a impactului 
tehnologiilor moderne asupra acestuia și asupra omului. 

S-au constituit o serie de asociaţii, de organisme, de mişcări etc., care 
aplică principiile agriculturii biologice, în condiţiile în care nu se folosesc 
produse chimice de sinteză. Această problemă se află în atenţia guvernelor, a 
diverselor partide politice, mişcări ecologiste şi organizații neguvernamentale. 

Prin agricultură biologică, în sensul definiţiei acceptate în Uniunea 
Europeană, se înțelege acel sistem de cultură care tinde să valorifice şi să 
păstreze sistemele biologice productive fără a recurge la substanţe chimice de 
sinteză. Termenul „agricultură biologică” este folosit în limba franceză, italiană, 
portugheză; „agricultură ecologică” în limba germană, spaniolă și daneză, iar 
cel de „organică” — în limba engleză. 

Pare surprinzător astăzi să vorbim de agricultură biologică în contrapunere 
cu agricultura convențională, ca şi cum aceasta din urmă nu s-ar baza pe 
principii biologice. 

De milenii, practicarea agriculturii înseamnă folosirea echilibrată a 
sistemelor biologice şi a resurselor naturale, prezența atentă a omului în 
teritoriu, conservarea mediului înconjurător. 

În secolul nostru, sub influenţa factorilor social-economici, a dezvoltării 


ТУСУ 


industriale şi disponibilității chimice şi mecanice de intervenţie, au avut loc 


Capitolul 1. Noţiuni introductive 23 


schimbări radicale, care, alături de creşterea producţiei, au condus la formarea 
unui cerc vicios din care este greu de ieşit, caracterizat prin: productivitate 
ridicată, excedente de producţie în multe țări, pierderea fertilității solurilor şi, de 
aici, necesitatea înlocuirii metodelor biologice de protecţie cu intervenții 
chimice. Toate acestea au condus la dezechilibre biologice şi la degradarea 
mediului ambiant. 

Curentul pentru impunerea agriculturii biologice a contribuit la atragerea 
atenției asupra păstrării productivității ecosistemelor agricole, asupra 
reconsiderării raporturilor dintre cultura plantelor, ştiinţă şi tehnologie, 
controlarea tuturor efectelor acestora, inclusiv ale celor negative, în vederea 
realizării unui echilibru între om şi natură, între agricultură şi mediul 
înconjurător. 

Agricultura biologică reprezintă o metodă de producţie care integrează 
cunoştinţele tradiționale cu progresul ştiinţific realizat în toate domeniile 
agronomice. Unul din principalele sale obiective îl constituie protejarea 
biosferei şi a resurselor planetei. Ea exclude folosirea îngrăşămintelor chimice, 
a pesticidelor de sinteză şi a erbicidelor. În lupta împotriva dăunătorilor, bolilor 
şi buruienilor, un rol important revine acţiunilor preventive. În producția 
animală, pentru a diminua riscurile de stres şi de boli, un accent deosebit se 
pune pe metodele preventive, pe optimizarea condiţiilor de creştere a 
animalelor, pe modul lor de alimentaţie. н 

Această metodă de producție contribuie la reducerea considerabilă а 
risipei, prin folosirea diferitelor rotații ale culturilor, prin fixarea azotului 
atmosferic de către leguminoase şi reciclarea sistematică а reziduurilor 
organice, în special a dejecțiilor animale. Ea consumă mai multă energie solară 
şi mai puţină fosilă, fapt ce ameliorează substanțial bilanțul energetic al 
producţiei. De asemenea, ea utilizează unele elemente şi principii ale combaterii 
integrate. 

Menţinerea stării de sănătate a culturilor este legată de: 

- folosirea soiurilor rezistente; 

- folosirea rotaţiilor diversificate; 

- folosirea lucrărilor culturale adecvate; 

- utilizarea tehnicilor de luptă biologică şi a folosirii substanțelor naturale. 

Un factor esenţial al succesului practicării agriculturii biologice, în 
armonie cu natura, îl constituie adaptarea tehnicilor biologice la condiţiile 
locale, ținând seama de realităţile fizice şi social-economice, de resurse, precum 
şi de tradiţiile locale. 

Agricultura biologică, în general, şi mai cu seamă hortiviticultura necesită 
un volum mare de forță de muncă; ea creează noi locuri de muncă, într-o 
perioadă în care se accentuează şomajul şi exodul masiv al populaţiei către 
aglomerările urbane. 

Principiile agriculturii biologice se sprijină pe cunoaşterea amănunțită a 
sistemelor de producție care valorifică la maximum resursele locale cu 
reducerea la minimum a riscurilor economice şi ecologice, integrând 
cunoștințele tradiționale cu progresul ştiinţific din toate domeniile biologiei şi 
agronomiei. Aceste principii sunt formulate astfel: 

- Menținerea fertilităţii solului. În centrul preocupărilor agriculturii 
biologice se află solul, considerat са un mediu viu, complex, dar încă puţin 
cunoscut, care interacționează strâns cu plantele și animalele care îl populează. 
Toate acțiunile vizate de agricultura biologică (lucrările solului, fertilizarea, 
alegerea produselor pentru combaterea bolilor şi dăunătorilor etc.) au ca scop 
intensificarea activității microbiologice a solului, menţinerea şi sporirea 
fertilității acestuia — condiții indispensabile pentru păstrarea stării de sănătate a 
plantelor. 

Legumicultura, pomicultura și viticultura se caracterizează printr-un grad 
ridicat de intensivitate; de aceea, menţinerea fertilității solului devine о 
necesitate de primă urgență, pentru evitarea degradării acestui important 
patrimoniu pe care îl constituie solul; 

- Protecția mediului înconjurător. Multe tehnici culturale aplicate în 
ultimele decenii au avut consecințe nedorite asupra mediului înconjurător, 
contribuind la eroziunea solurilor, degradarea sistemelor ecologice, poluarea 
apelor freatice şi a recoltelor cu pesticide şi nitrați. 

Agricultura biologică urmăreşte păstrarea nealterată a mediului, prin 
folosirea îngrăşămintelor organice şi a celor minerale mai puţin solubile, a 
composturilor, prin evitarea folosirii produselor саге pot avea efecte dăunătoare. 

Folosirea erbicidelor este interzisă, fiind permise numai produsele ce nu 
dăunează plantelor, bazate pe săruri minerale simple (Cu, S, silicat de Na etc.) 
sau extracte de plante (ex.: piretrul), precum şi aplicarea metodelor fizice 
(termice); 

- Respectul pentru sănătatea consumatorilor. Prin practicarea unei 
agriculturi biologice se urmăreşte obţinerea unor produse agricole de calitate, 
fără reziduuri de pesticide, dar care să conţină o balanţă echilibrată de elemente 
nutritive (protide, lipide, glucide), acizi organici, vitamine şi săruri minerale. 

Legumele, fructele strugurii se consumă în marea lor majoritate în stare 
proaspătă; de aceea, calitatea lor nutritivă şi igienică (lipsa reziduurilor de 
pesticide, de toxine etc.) prezintă o importanță deosebită în alimentaţia omului 
modern. 

- Viziunea globală asupra interacțiunilor din natură. În agricultura 
biologică se pune accent deosebit pe calitatea intervențiilor neagresive ale 
omului asupra naturii, comparativ cu agricultura convenţională. 

- Ferma- o unitate, un organism în echilibru. În agricultura biologică se 
renunță la o specializare îngustă şi la o exploatare intensivă, unilaterală. 
Organizarea unei ferme trebuie să se facă cu respectarea strictă a legilor 
biosferei, avându-se tot timpul în vedere că indicatorul sintetic al bunei 
gospodăriri îl constituie conservarea şi sporirea fertilităţii solului. 


1.3 OBIECTIVELE AGRICULTURII BIOLOGICE 


Principalele obiective ale agriculturii biologice, aşa cum sunt precizate de 
către Federația Internaţională a Mişcărilor de Agricultură Organică (IFOAM), 
sunt următoarele: 

- obținerea produselor agricole cu valoare nutritivă ridicată, în cantităţi 

suficiente; 

- aplicarea unor metode de lucru compatibile cu mediul înconjurător 
(„după natură”), în locul încercării de dominare a naturii; 

- potențarea şi cuprinderea ciclurilor biologice într-un sistem în care un 
rol important revine microorganismelor, florei şi faunei solului; 

- menținerea şi ameliorarea durabilă a fertilității solului; 

- utilizarea, cât mai mult posibil, a resurselor reînnoibile pe plan local; 

- asigurarea unor condiții de viață pentru toate speciile de animale, care să 
le permită exteriorizarea comportamentului lor specific; 

- evitarea oricăror forme de poluare ce pot rezulta din tehnicile agricole; 

- menţinerea diversității genetice a sistemelor agrare, a mediului lor, 
inclusiv protejarea plantelor și animalelor sălbatice; 

- asigurarea pentru producătorii agricoli a unor condiţii satisfăcătoare de 
viață, a unei retribuţii corespunzătoare şi a unui mediu sănătos de lucru; 

- să se fină seama de impactul tehnicilor culturale asupra mediului 
înconjurător (О. Schmid şi colab., 1994; Catherine de Silguy, 1994). 

Agricultura biologică se bazează pe păstrarea organismelor vii din sol, în 
special microflora şi microfauna, prin rotații adecvate ale culturilor, prin tehnici 
adecvate şi menținerea unui nivel ridicat al materiei organice din sol. Ea pune 
un accent deosebit pe folosirea unor sisteme de producție diversificate, bazate 
pe un număr mare de culturi, pe creşterea animalelor, pe utilizarea soiurilor şi 
raselor locale rezistente la boli şi dăunători. Cultura plantelor furajere se 
integrează în rotații echilibrate, iar dejecţiile animalelor sunt necesare pentru o 
fertilizare economică şi de calitate. 

Se recomandă evitarea oricăror intervenţii care dăunează vieţii solului şi 
mediului înconjurător. 

Metodele agriculturii biologice sunt mai complexe, comparativ cu cele ale 
agriculturii clasice. 

Fiecare exploatație agricolă constituie un sistem complex, un organism de 
sine stătător, care cere soluţii adecvate. Organizarea acesteia trebuie să se facă 
ținând seama de faptul că indicatorul sintetic al bunei gospodăriri îl constituie 
conservarea $1 sporirea fertilității solului. 

1.4. LEGILE ECOLOGICE CA BAZĂ PENTRU 
AGRICULTURA BIOLOGICĂ 


Ecologia reprezintă o rețea de raporturi între organismele vii, constând 
practic în interacțiunea dintre acestea şi mediul înconjurător. Prin activitatea din 
agricultură omul exercită o influență asupra acestei interacțiuni, cu multiple 
implicaţii, folosind o diversitate de mijloace. În agricultura biologică se 
intervine asupra acestor interacțiuni numai cu mijloace naturale. 

O cultură de plante cerealiere, o plantație viticolă, o livadă, o cultură de 
plante legumicole reprezintă un ecosistem creat de către om, care, cu cât este 
exploatat mai intensiv, cu atât devine mai unilateral în privința organismelor vii 
pe care la conţine. Acolo unde este posibil, unele mijloace şi metode de apărare 
a culturilor (de ex. combaterea mecanică a buruienilor) trebuie să conducă la 
supraviețuirea, concomitent, a cât mai multor organisme vii. Cu cât este mai 
variată lumea vegetală şi animală, cu atât viața comunităţii respective va fi 
reglată în mod natural prin concurență reciprocă. O floră infestantă foarte 
diversă este mai puţin periculoasă decât о infestare cu o singură specie. 

Cu cât o exploataţie agricolă dispune de un număr mai mare de culturi şi 
de specii de animale, cu atât se ajunge la un echilibru natural şi la raporturi mai 
stabile. 

În agricultura biologică un accent deosebit se pune ре respectârea ciclului 
substanțelor. Astfel, plantele verzi produc hrană pentru om şi animale. 
Îngrăşămintele organice obținute în fermă hrănesc organismele solului care 
eliberează elemente nutritive, punându-le la dispoziția plantelor. 

Solul este considerat un „organism viu”, a cărui fertilitate trebuie 
menținută pentru generaţiile viitoare. 

Agricultura biologică se bazează pe ridicarea conţinutului solului în 
materie organică, prin folosirea îngrăşămintelor organice naturale (gunoi de 
grajd, composturi, îngrăşăminte verzi, etc.) fapt pentru care, se poate practica cu 
succes în exploataţiile agricole care au un sector zootehnic bine dezvoltat. 

Principiul ecologic fundamental se referă la legătura care există între „a 
trăi”, „a se hrăni” şi „a constitui hrană pentru alte fiinţe vii”. În sol există 
nenumărate organisme vii care, pentru a se dezvolta, trebuie să dispună, în 
permanenţă, de hrană. Dat fiind faptul că organismele vii sunt localizate, cu 
precădere, în orizontul superficial al solului, în agricultura biologică arăturile se 
execută superficial, iar gunoiul de grajd, de asemenea, se administrează la 
suprafață. 

Respectarea principiilor ecologiei constituie o garanție pentru obținerea 
unor bune rezultate în agricultura biologică. 


1.5. ISTORICUL AGRICULTURII BIOLOGICE 


Idea unei agriculturi biologice a luat naştere la începutul secolului 20 când 
societatea industrială a început s-o înlocuiască pe cea rurală, tradițională. 

În agricultura Europei, s-au diferențiat cronologic, 3 curente: agricultura 
biodinamică, organică şi biologică. 

Agricultura biodinamică, este bazată pe respectarea legilor naturale ale 
vieții: şi ale unităţii sol-plantă-animal-om, cea mai mare importanţă fiind 
acordată „forțelor vitale”. 

Promotorii acestui curent au fost Rudolf Steiner şi Ehrenfried Pfeiffer în 
Germania. г 

Rudolf Steiner a pus bazele unei filozofii: "antropozofia”, care porneşte de 
la „înțelepciunea omului ca părticică а înțelepciunii divine, a rațiunii 
universale”. În anul 1924 a ţinut un curs de prezentare a fundamentelor 
ştiinţifice şi filozofice ale agriculturii biodinamice, iar mai târziu discipolul său 
Ehrenfried Pfeiffer a condus exploatații agricole din mai multe ţări, pe baza 
principiilor acestei agriculturi. Legile naturale care stau la baza acestui concept 
sunt: 

- tendinţa vieţii de a creşte continuu; 

- existenţa unui echilibru dinamic care face ca viaţa şi moartea să se 
intercondiţioneze prin contradicții interne şi externe; 

- principalii agenți care participă la desfăşurarea normală a vieţii solului 
sunt microflora (bacterii, ciuperci, alge) şi microfauna (râme, nematozi, viermi 
etc.), alături de rădăcinile plantelor şi factorii de mediu (D. Davidescu, Velicica 
Davidescu, 1994; Gh. Ştefanic, D. Săndoiu, 1994; O. Schmid şi colab., 1994). 

Exploataţia agricolă este considerată un organism viu, în cadrul căruia 
trebuie să existe un anumit echilibru între cultura plantelor şi creşterea 
animalelor. 

Metoda biodinamică se caracterizează prin utilizarea unui număr de 9 
preparate (numerotate 500-508), cu scopul restabilirii echilibrului momentan, 
dereglat în urma intervenției omului, climatului, prin forțarea creşterii plantelor 
(D. Davidescu, Velicica Davidescu, 1994). Preparatele biodinamice se 
realizează din plante medicinale (coada şoricelului, mușeţel, păpădie, valeriană, 
urzici, scoarță de stejar), gunoi de grajd şi silice. Cantităţile care se folosesc la 
hectar în amestec cu apa sunt foarte mici, homeopatice, ele având un efect 
stimulator asupra altor mecanisme biologice (F. Sattler, E. V. Wistinghausen , 
1992). 

Pentru semănat, plantat, lucrările solului şi recoltat se ţine seama de 
influențele cosmice, în primul rând de poziţia Lunii, dar și a altor planete, care 
exercită o influență asupra solului şi asupra plantelor; de aceea, este necesară 
întocmirea unui calendar al efectuării lucrărilor agricole. 

Agricultura organică, a apărut în Anglia după cel de-al doilea război 
mondial şi se bazează pe folosirea exclusivă a fertilității organice. Acest curent 
atribuie humusului un rol fundamental în echilibrul biologic şi fertilitatea 
solului. Fondatorul acestuia, 4/bert Howard, şi-a enunțat teoriile în “Testament 
agricol”, publicat în 1940. El subliniază dezavantajele monoculturilor, ale 
dispariţiei micilor exploatații şi ale folosirii îngrăşămintelor artificiale, precum 
şi rolul culturilor asociate (graminee-leguminoase) şi al fertilității solului în 
asigurarea rezistenţei plantelor la paraziți.. 

În aceeaşi perioadă, în Austria, Hans Peter Rusch propune o metodă de 
agricultură organo-biologică, inspirati] din curentul apărut în Elveţia sub 
influenţa lui Hans Müller şi se bazează pe observaţia că, în natură, resturile 

vegetale şi dejecţiile se biodegradează şi ajung să îngraşe solul fără ca cineva să 
le încorporeze în sol. 

Agricultura biologică. Principiile agriculturii biologice au fost difuzate 
după cel de-al doilea război mondial de către consumatorii şi medicii preocupaţi 
de efectele alimentelor asupra sănătății oamenilor. Motivele orientării către 
agricultura biologică, în anii 1970, sunt legate de experiența negativă cu 
produsele chimice $1 problemele de sănătate apărute. La aceasta s-a adăugat şi 
consumul de materii prime şi energie la costuri foarte ridicate. (P. Papacostea, 
1981). 

În anii 1980 se dezvoltă conştiinţa responsabilităţi față de mediul 
înconjurător, iar la începutul anilor 1990, în țările occidentale, se înregistreză o 
supraproducţie de alimente, saturarea şi liberalizarea pieţei produselor agricole. 

În ultimele două-trei decenii s-au format mai multe organizații ale 
producătorilor, având ca scop promovarea agriculturii biologice. Ca urmare a 
regrupării unor astfel de organizații, în anul 1972 s-a constituit Federația 
Internațională a Mişcărilor de Agricultură Organică (IFOAM). Această 
organizație s-a dezvoltat continuu, grupând la nivelul anului 1993 aproximativ 
400 de asociaţii din 60 de ţări (Catherine de Silguy, 1994). A fost elaborat un 
caiet de sarcini-cadru, care serveşte ca referință pentru toate organizaţiile 
existente la nivel mondial şi care permite o organizare a reglementărilor din 
domeniul producţiei, etichetării şi comercializării, în -cadrul agriculturii 
biologice. 

Miniştrii agriculturii din țările Uniunii Europene au hotărât să favorizeze 
dezvoltarea agriculturii biologice, considerând că aceasta corespunde noilor 
obiective ale politicii agricole comune (PAC): echilibrarea cererii şi ofertei de 
produse alimentare, protecția mediului înconjurător şi a spaţiului rural, 
garantarea condiţiilor pentru concurența loială între producători, precum şi 
libera circulație a produselor. 

În anul 1991, la nivelul Uniunii Europene a fost adoptat un regulament ce 
prevede metodele de obţinere, etichetarea şi controlul produselor agricole şi 
alimentare rezultate printr-un mod de producţie biologic (Regulamentul CEE 

2092/91). Potrivit acestuia, ansamblul filierelor de producţie, transformare şi 
import este supus acelorași reglementări în toate țările Uniunii Europene. 

La nivelul anului 1992 agricultura biologică se practica în Germania în 
9.300 de ferme, totalizând 127.240 ha; în Franţa — 3.873 de exploataţii cu 
72.000 ha; în Italia — 3.700 de ferme cu 71.000 ha (1993); acest sistem de 
producţie este în curs de extindere în majoritatea țărilor europene (4. 
Campagnoni, 1995). 

Regulamentul european cu privire la agricultura biologică prevede 
respectarea metodelor de producție specifice, fiind acceptate numai 
îngrăşămintele organice, precum şi câteva îngrășăminte minerale puţin solubile 
şi un număr foarte redus de produse chimice simple. În anexele acestui 
regulament sunt prevăzute produsele admise atât pentru fertilizare, cât şi pentru 
prevenirea $1 combaterea bolilor şi dăunătorilor. 

Produse destinate fertilizării şi ameliorării solurilor admise în agricultura 
biologică (după Catherine de Silguy, 1994; O. Schmid şi colab., 1994) sunt: 

- gunoi de grajd şi gunoi de păsări sau urină; 

- paie; 

- turbă; 

- compost uzat din cultura ciupercilor; 

- compost din deşeuri menajere organice; 

- compost din reziduuri vegetale; 

- produse animale transformate provenite din abatoare $1 din 

industrializarea peştelui; 

-  subproduse organice rezultate din industria alimentară şi textilă; 

- alge şi produse din alge; 

-  rumeguş de lemn, scoarță şi resturi lemnoase; 

- cenuşă de lemn; 

- roci fosfatice naturale; 

- тос de fosfat de aluminiu calcinate; 

- zgura lui Thomas; 

- roci potasice măcinate; 

calcar; 

cretă; 

roci de magneziu; 

roci calcaro-magneziene; 

sulfat de magneziu; 

gips; 

pudră de roci; 

argilă (bentonită, perlit); 

sulfat de potasiu; 

microelemente (bor, cupru, fier, mangan, molibden, zinc); 

sulf; 

clorură de calciu (numai pentru tratamente foliare aplicate la măr, 
după constatarea de către organismul de control, a carenţelor de calciu 


şi magneziu). 


Produse autorizate pentru combaterea bolilor şi dăunătorilor (după 


Catherine de Silguy, 1994; O. Schmid şi colab., 1994) sunt: 


- produse pe bază de piretrine extrase din specia Chrysanthemum 


cinerarifolium, conţinând, eventual, şi o substanţă sinergică; 


- preparate pe bază de Derris elliptica; 

- preparate pe bază de Quassia amara; 

- preparate pe bază de Ryania speciosa; A 
- propolis; 

- “pământ” de diatomee; 

- pudră de roci; 

- preparate pe bază de metaldehidă, conținând un repulsiv împotriva 
animalelor superioare $1 utilizate în capcane; 

- sulf; 

- zeamă bordeleză; 

- zeamă de Burgundia; 

- silicat de sodiu; 

- bicarbonat de sodiu; 

- săpun potasic; 

- preparate pe bază de feromoni; 

- uleiuri vegetale şi animale; 

- uleiuri de parafină. 

Pentru combaterea bolilor, dăunătorilor şi buruienilor sunt precizate 
următoarele măsuri: alegerea speciilor şi soiurilor rezistente; programarea unei 
rotații corespunzătoare a culturilor, procedee mecaice; distrugerea buruienilor 
cu ajutorul căldurii; protejarea faunei utile. 

Produsele autorizate pentru combaterea bolilor şi dăunătorilor vor fi 
folosite numai în situaţia unor pericole iminente care ameninţă cultura. 

În ultimul deceniu, pornind de la conceptul de dezvoltare durabilă, s-a 
extins, în special pe continentul american, curentul agriculturii durabile. 

Potrivit Raportului Brundtland (1987), al Comisiei Mondiale asupra 
Mediului şi Dezvoltării (WCED), dezvoltarea durabilă este “aceea care are în 
vedere necesitățile prezentului, fără a compromite capacitatea generațiilor 
viitoare de a le satisface pe cele proprii ” (P. Paris, Q. Paris, 1995). 

Agricultura durabilă este definită ca fiind “un sistem de agricultură 
sănătos pentru mediul înconjurător, economic viabil şi social responsabil” (C. 
Ingels, 1992). Se apreciază că aceasta răspunde necesităţilor oamenilor de a 
produce în mod constant cantitățile necesare de alimente şi materii prime pentru 
industrie, de calitate, fără să fie afectate echilibrul și diversitatea biologică a 
plantei (D. Keeney, 1990; J. C. Coelho, Р. A. Pinto, 1994). 

Pentru agricultura ţării noastre, armonizarea dezvoltării agriculturii си 
păstrarea echilibrului ecologic şi implementarea acestui sistem de agricultură 
durabilă au în vedere obținerea unor producții optime, cu eficiență economică şi 
asigurarea protecţiei mediului înconjurător (C. Răuță, 1992). 

“Calitatea reprezintă totalitatea caracteristicilor unui produs sau serviciu 
care îi conferă acestuia aptitudinea de a satisface nevoile consumatorului”. 

Producătorul va aprecia un soi de bună calitate pentru rezistența la boli şi 
intemperii, pentru cerinţele sale față de factorii de mediu, iar consumatorul va 
aprecia un produs de bună calitate după aspect, gust, durata de păstrare etc. 

Conceptul de calitate comportă mai multe tipuri de calitate, fiecare cu 
anumite caracteristici şi anume: 

- calitatea agronomică se referă la caracteristicile de cultură ale unui soi, 
privit din punct de vedere al producţiei (potenţial productiv, simplitatea culturii, 
cerinţe față de factorii climatici, rezistență la boli); 

- calitatea tehnologică este reprezentată de aptitudinea pentru păstrare a 
unui produs, rezistență la boli şi transport; 

- calitatea vizuală cuprinde: culoarea, mărimea şi forma; de obicei, 
clientul cumpără produsele agroalimentare după aspectul vizual; 

- calitatea igienică este dată de cerința pentru un produs sănătos, care în 
urma consumului să nu dăuneze sănătăţii. Ea este dată de absența 
microorganismelor patogene, a reziduurilor toxice (de pesticide, de metale 
grele, nitrați etc.); 

- calitatea organoleptică este determinată de savoarea unui aliment, de tot 
ceea ce comportă aceasta (ansamblul însuşirilor gustative şi olfactive), prin 
aprecierea subiectivă a consumatorilor. În cazul determinării calităților 
gustative ale unui produs de către un juriu antrenat, percepțiile senzoriale sunt 
divizate, codificate şi analizate, pentru eliminarea, în parte а subiectivității. Se 
apreciază, în asemenea cazuri, aciditatea, gustul dulce, raportul dintre acestea, 
consistenţa pulpei, amăreala etc.; 

- calitatea nutritivă se referă la însușirea unui aliment de a satisface 
cerinţele nutritive ale consumatorului; 

- calitatea ecologică este reprezentată de impactul producerii, al 
transformării, al distribuţiei (ambalaje) şi al consumatorului asupra mediului 
înconjurător. 

În agricultura biologică se pune un accent deosebit pe valoarea nutritivă şi 
igienică a produsului care se comercializează. Calitatea gustativă a produselor 
biologice este superioară față de produsele convenționale. 

În privința reziduurilor de pesticide, garanția nefolosirii pesticidelor de 
către producător asigură o probabilitate redusă de a găsi reziduuri de produse. 
Conţinutul în nitrați al produselor este puţin dependent de modul de producţie, 
dar, în principal, este în funcţie de fertilizare şi de condiţiile pedoclimatice. 

Produsele hortiviticole obţinute prin varianta agriculturii biologice sunt 
mai sănătoase, mai “naturale” şi, cu toate că uneori nu au un aspect comercial 
deosebit, consumatorii sunt dispuşi să plătească un preț mai ridicat pentru 
calitatea lor biologică. 

Pentru strugurii de masă, fructele speciilor pomicole şi legumicole, 
prezintă importanță deosebită capacitatea de a atrage consumatorul prin 
mărime, uniformitate, formă, colorație, gust, arome, crocanța pulpei, fineţea 
pieliţei, rezistenţa la transport şi păstrare. 

Aceste diverse aspecte ale calității sunt determinate, în parte, de 
patrimoniul genetic al soiurilor, în parte de mediul pedoclimatic în care acestea 
sunt cultivate, precum și de intervenția omului. 

Agricultura zilelor noastre trebuie să țină seama, de evoluţia în timp а 
gustului consumatorilor, ca urmare a îmbunătățirii calității vieţii, a diferitelor 
tendințe spre fructe apirene, diferit şi uniform colorate, cu arome de diferite 
intensităţi, cu perioade diferite de maturare etc. 

Marca de origine şi semnele calităţii produselor biologice. În Germania 
produsele care provin din culturile biodinamice poartă marca protejată “ 
Demeter”, respectiv “Biodyn”. 

În cadrul Institutului pentru Cercetarea Biodinamică, o asociaţie de 
agricultori, oameni de ştiinţă, consilieri şi persoane calificate din cele mai 
diferite domenii ale vieţii, ca şi din comunităţile de lucru ale producătorilor, 

sunt elaborate și stabilite liniile directoare pentru efectuarea culturilor, precum 
şi hotărârile privind comercializarea şi prelucrarea ulterioară a produselor. 


Drumul parcurs de produselor “Demeter” pânl la consumator este 
asigurat prin protecția mărfii şi prin contracte. Dincolo de acest cadru, sectorul 
de calitate “Demeter” din Institutul pentru Cercetarea Biodinamică, în mod 
regulat controlează calitatea produselor și efectuează analiza de reziduuri de 
pesticide. 

Prelucrarea ulterioară în diferite mărfuri alimentare “Demeter” are loc 
prin procedee саге menajează calitatea, acordându-se atenție specială valorii 
nutritive. 

Îmbunătăţirea comunicaţiei cu piața şi cu consumatorii se face prin 
publicitate. De aceea, produsele biologice vor fi protejate întotdeauna în 
ambalaje speciale și vor purta etichete pe care se va trece marca produsului. 

În practica distribuirii moderne se vor anticipa clienții cărora li se va 
distribui marfă standard. 

Ambalarea produselor se poate face în cutii de carton gofrat cu hârtie. 

Ambalarea modernă se realizează în material plastic transparent în care 
produsele se văd bine, sortarea fiind obligatorie, astfel cO, în fiecare ambalaj 
produsele sunt de aceeaşi mărime, formă, culoare, pe ambalaj fiind trecut preţul 
produsului şi cantitatea existentă. Cumpărarea se face prin autoservire. De 
ultimă oră este ambalarea individuală a fiecărui produs în- folie transparentă, 
ceea ce îmbunătăţeşte prezentarea produsului şi, totodată, reduce ofilirea şi 
pierderile de apă. 

Un mare interes se remarcă în țările vest europene, din partea unor 
consumatori, pentru produsele agricole obținute prin varianta agriculturii 
biologice, care sunt socotite mai sănătoase, mai naturale, deşi uneori nu au un 
aspect comercial deosebit. 

Piaţa de desfacere şi prețul produselor agriculturii biologice. În țările 
vest europene, în S.U.A. şi Canada există un curent favorabil pentru practicarea 
agriculturii biologice, ca şi pentru existenţa unei piețe paralele (mai scumpă) 
pentru fructele și legumele realizate prin aceste variante. În aceste țări au luat 

ființă asociaţii profesionale ale unor producători care, periodic, organizează 
cursuri de pregătire şi reciclare profesională, publică reviste cu teme specifice 
agriculturii biologice ş.a. 

De asemenea au fost organizate magazine pentru desfacerea produselor 
membrilor asociaţi, produse care sunt certificate în ceea ce priveşte 
autenticitatea și calitatea biologică de către personalități ştiinţifice recunoscute. 

În afară de asociaţii particulare există organe oficiale de stat care dau 
sfaturi competente celor care doresc să practice această variantă a agriculturii. 

Piaţa de desfacere a produselor realizate prin agricultura biologică poartă 
diferite denumiri: Produse bio, Piaţa Eco, Produse prin agricultura biologică. 

Dacă consumatorii au convingerea că folosirea în hrana zilnică a 
produselor agriculturii biologice corespunde intențiilor lor, atunci nivelul 
prețului nu interesează. De regulă, prețul acestor produse este mai ridicat. Dacă 
aceste produse sunt calitativ mai bune, atunci prețul lor este justificat. 

Exploataţiile agricole care realizează bioproduse au costuri mai ridicate la 
unitatea de produs şi unitatea de suprafață şi folosesc mai multă mână de lucru. 

Profitul provenit din vânzarea produselor agricole trebuie să-i ofere 
producătorului posibilitatea de a obține şi în viitor alimente de cea mai bună 
calitate. 

La finanțările operaţiunilor variate (protecția mărcii comerciale, controlul 
de calitate, informarea generală) contribuie “protecția Demeter”. Este important 
са un număr cât mai mare de produse ale unei gospodării să ajungă pe piața 
“Demeter” şi să nu se vândă pe piaţa generală. Numai în acest caz curentul de 
mărfuri ajunge la cei interesaţi şi contribuie la asigurarea economică a 
gospodăriei. 

În discuţii comune ale reprezentanților organizațiilor de consum 
“Demeter” cu reprezentanţi ai comerțului şi ai celor care prelucrează mai 
departe produsele “Demeter”, ca şi cu reprezentanţi ai comunității de lucru şi 
horticole se încearcă să se facă, inteligibil şi transparent pe toate treptele, 
procesul parcurs de produse și formarea preţurilor lor. Asemenea preocupări 

conduc, pe lângă contactul dintre consumator şi producător cu prilejul vânzării 
la locul producției, la un raport sufletesc între populaţia urbană şi cea rurală. 

Orice gospodărie organizată biodinamic, după toate regulile, trebuie să fie 
în situația financiară de a putea să producă, prin încasările obținute pentru 
produsele sale, în următorii ani, alimente variate de calitate superioară şi să 
conserve “sănătatea” și fertilitatea solului, a plantelor şi animalelor. 

CAPITOLUL II 


CONVERSIA DE LA AGRICULTURA CONVENȚIONALĂ 
LA AGRICULTURA BIOLOGICĂ 


2.1. GENERALITĂȚI 


După experimentările efectuate în India (1910-1931) de către Albert 
Howard și după се Rudolf Steiner şi-a publicat cursul de agricultură 
biodinamică (1924), agricultura biologică începe să câştige tot mai mulți adepţi 
în Anglia, Germania, Statele Unite, Elveţia, Franța. 

Astăzi, specialiştii sunt unanim de acord că agricultura biologică cel mai 
bine organizată se întâlneşte la popoarele de limbă germană. 

Trebuie specificat faptul că, în țările cu o agricultură biologică 
semnificativă s-a dezvoltat mai întâi agricultura integrată, care a funcționat şi 
funcționează ca o şcoală de pregătire a agricultorilor pentru trecerea la 
agricultura biologică. 

Agricultura integrată, după cum îi spune şi numele, integrează metodele 
şi procedeele blânde, ocrotitoare de mediu (combaterea biologică a bolilor şi 
dăunătorilor, folosirea intensivă a măsurilor preventive de combatere, folosirea 
pesticidelor cel mai puțin toxice, fertilizarea organo-minerală etc.) cu metodele 
şi procedeele intensive, dar aplicate la nivelul minimului necesar (îngrăşăminte 
chimice, pesticide, erbicide, mecanizare, irigare). Prin urmare, agricultura 
integrată este un pas mare înainte spre ecologizarea agriculturii. În România se 
vorbeşte de mai bine de 20 de ani despre agricultura integrată, dar ea se practică 
sporadic şi într-un mod necontrolat. 

În țările europene dezvoltate, agricultura integrată, ca şi agricultura 
biologică, sunt supuse înregistrărilor statistice distincte şi controlului. 

Agricultura integrată, ca şi cea biologică, este organizată în asociaţii 
lucrative, beneficiază de Normative tehnologice, este controlată şi puternic 
sprijinită de către stat. În unele țări, cum este Olanda, agricultura ecologică аге 

acelaşi însemn de marcă, sub care se înscrie: o stea în cazul agriculturii 

integrate, două stele în cazul agriculturii biologice, etapa de conversie şi trei 

stele pentru agricultura biologică. În secolul al ХХІ ~ lea probabil că în 

Uniunea Europeană, vor funcționa doar două sisteme agricole: cel integrat 

(majoritar) şi cel bilogic (în continuă dezvoltare). 

În Germania, asistenţa tehnică acordată întreprinderilor de agricultură 
integrată este plătită de către stat. O întreprindere agricolă poate să funcționeze 
ori în nsistem integrat, ori practicând agricultura biologică, nefiind admisă 
coexistența mai multor sisteme agricole în aceeaşi întreprindere. 

Dacă ne referim la dezvoltarea agriculturii biologice putem spune că, 
după ce în anul 1972 s-a înființat organizaţia internațională pentru agricultură 
biologică, numită International Federation of Organic Agriculture Movements 
(IFOAM), agricultura biologică a început să se dezvolte organizat, în baza unor 
concepții unitare. La IFOAM au organizații afiliate peste 50 de ţări. În 
România, în 17 octombrie 1998, s-a înființat asociația coordonatoare pentru 
agricultura biologică, BIOAGRIROM, care este afiliată la IFOAM. 

La data de 1 ianuarie 1997, suprafața agricolă gospodărită biologic în 
țările Uniunii Europene a fost de 1,16 % din total, ponderile cele mai mari 
înregistrându-se în Suedia (8,86 %), Austria (8,62 %) şi Finlanda (3,68 %). În 
cifre absolute, la aceea dată, cele mai mari suprafețe gospodărite biologic le 
dețin Italia, Germania, Austria şi Suedia. Suprafața medie a unei întreprinderi 
agricole în ţările Uniunii Europene este de 16,52 ha, fiind cuprinsă între 70,92 
ha (Marea Britanie) şi 2,58 (Irlanda). În România, suprafața medie a unei 
exploataţi agricole este de 1,2 ha, existând circa 5 milioane de proprietari. În 
condiţiile din Europa de vest, se consideră competitivă o întreprindere agricolă 
cu o suprafaţă de 30-50 ha. (tabelul 2.1.). 

Agricultura biologică a început să se dezvolte în anii '70, pentru ca în 
anii '90 să se înregistreze o dezvoltare explozivă, fapt explicat prin apariția 
Directivei Consiliului Europei din 1991, privind agricultura biologică şi ca 
urmare a stimulentelor acordate de stat. 

Tabelul 2.1. 
Dezvoltarea agriculturii biologice în Europa (01 ian. 1997) 
(după Nicolae Bălăşcuță, 1999) 
Suprafața 


medie a unei 
întreprinderi 


Suprafața Numărul 
gospodărită întreprinderilor 
biologic biologice 


ha Nr. 
7,47 


1,90 1,20 


0,65 
22 


Portugalia 11.000 
276.000 
17.240 | 0,28 0,36 
1.240.099 
0,78 
Elveţia 75.000 | 4,74% 6,17 
7.000 | 0,04 | 
0,22 


* 7%, conform datelor publicate de către Guvernul elveţian 


Factorii de creştere a rentabilității întreprinderilor biologice sunt: 
- folosirea la maximum a forței de muncă familiale; 

- prelucrarea primară a produselor în gospodărie; 

- livrarea produselor direct din gospodărie; 

- folosirea maşinilor agricole universale sau cu grad de adaptabilitate 
ridicat; 

- diversificarea activităților economice şi aplatizarea curbei de 
utilizare а forței de muncă; 

- adaptarea structurii producției la condiţiile locale de sol, climă, 
piață, tradiţii, etc.; 

- sporirea duratei de lactaţie la vacile de lapte, de Іа 4 Іа 5 ani, ceea се 
sporeşte producţia cu 450 — 600 1 de lapte ре cap de animal şi pe an. 

Trecerea de la agricultura convenţională, intens chimizată, la agricultura 
biologică este un proces biodinamic de creare a unui sistem agricol durabil şi 
autoreglabil, aşa după cum este, de exemplu, pădurea. Acest proces se 
realizează într-o perioadă de timp mai lungă sau mai scurtă, în funcție de gradul 
de chimizare preexistent, poluarea solului, gradul de atac al bolilor şi 
dăunătorilor, infestarea cu buruieni, structura întreprinderii agricole la începutul 
conversiei, pregătirea profesională şi conştientizarea ecologică a fermierului 
etc. 

Primul an în care se aplică principiile şi tehnologiile de agricultură 
biologică se numeşte "anul Zero" sau "anul de carență”. Perioada de timp de la 
anul Zero până la obținerea autorizaţiei de acreditare se numeşte perioadă de 
conversie. Ea poate dura 2-5 ani. Perioada de 2 ani este o perioadă de conversie 
normală, realizabilă în cadrul întreprinderilor mixte (culturi de câmp + taurine) 
sau în întreprinderi specializate în culturi de câmp, caz în care se poate spune 
despre conversie că aceasta se efectuează într-un singur pas. În situaţii 
speciale, mai ales în viticultură, pomicultură, legumicultură, plantații de hamei 
etc., conversia poate dura 5 ani, efectuându-se în 2 - 3 etape. Acest tip de 
conversie a primit denumirea de conversie pas-cu-pas. 

Conversia marilor întreprinderi de tip socialist, a întreprinderilor înalt 
specializate şi a întreprinderilor cu datorii, este foarte dificilă. Nu este necesară 


o perioadă de conversie când se iau în cultură pământuri virgine sau cele la care 

nu s-au administrat chimicale. De asemenea, trebuie să avem în vedere faptul că 
nu se poate practica o agricultură biologică în apropierea unor surse intense şi 
permanente de poluare: combinate chimice, fabrici de ciment, ape murdare, căi 
rutiere cu trafic intens ş.a. De asemenea trebuie avut în vedere faptul că, 
terenurile puternic erodate, cele foarte acide sau sărăturate, pot fi cu greu 
gospodărite biologic. 

În domeniul creşterii animalelor, conversia începe imediat după 
încheierea anului Zero, durata ei fiind, în general, între 1 - 12 luni în funcţie de 
specie, destinaţie şi sursa de achiziționare a animalelor. Exemplu de conversie 


în zootehnie: 


- august 2000 încheierea anului Zero în câmp 
- septembrie 2000 Zero + o lună pentru ouă 
- noiembrie 2000 Zero + două luni pentru lapte 
Zero + 3 luni pentru carne de pasăre 
- februarie 2001 Zero + 6 luni pentru carne de porc 
- august 2001 Zero + 12 luni pentru carne de vită 


2.2. ETAPELE PARCURSE DE CĂTRE UN AGRICULTOR ROMÂN, 
HOTĂRÂT SĂ PRACTICE AGRICULTURA BIOLOGICĂ 


Pentru a practica agricultura biologică, un agricultor român trebuie să 
parcurgă următoarele etape: 

- în primul rând, să se înscrie într-o asociaţie regională de agricultură 
biologică. Asociaţiile regionale se înființează pe zone mari de cultură. Ele 
elaborează normativele tehnologice privind cultivarea biologică:a plante lor, 
creşterea biologică a animalelor şi valorificarea producţiei, constituind, în fapt, 
filiale ale asociației naţionale. Normativele tehnologice se elaborează ținând 
cont de Normativele - cadru întocmite de Comisia Naţională pentru Normative 
şi Acreditare, de pe lângă Ministerul Agriculturii şi Alimentaţiei. Asociaţia 
națională concepe şi deţine jurisdicția însemnului de marcă, efectuează 


controlul şi certificarea (prin filiale), emite sancțiuni. 

- să-şi însuşească cunoştinţele teoretice minime privind agricultura 
biologică, dat fiind faptul că un bioagricultor trebuie să fie mult mai bine 
pregătit decât un agricultor tradiţional. În acest scop, în afara cărții de față, se 
recomandă, mai întâi consultarea literaturii de specialitate în limba română, 
menționată în bibliografia cărţii; 

- să contacteze şi să se consulte cu specialiştii de la cea mai apropiată 
stațiune de cercetări agricole; 

-să viziteze întreprinderi agricole gospodărite biologic, cum este Centrul 
Demonstrativ pentru Agricultură Durabilă Cincşor, judeţul Braşov; 

- să participe la cursurile de inițiere în agricultura biologică; 

- să invite în întreprinderea sa şi să se consulte cu controlorii şi consultanții 
Asociaţiei, precum şi cu inspectorii - aprobatori ai Ministerului Agriculturii. 
Aceşti inspectori vor avea sediul, probabil, la anumite inspectorate judeţene 
pentru controlul seminţelor şi materialului săditor; 

- sub îndrumarea consultanților şi controlorilor Asociaţiei, agricultorul 
biolog va întocmi o serie de documente obligatorii: 

a) contractele cu asociaţia de agricultură biologică, regională; 

b) jurnalul întreprinderii, combinat cu registrul de control; 

с) planul de conversie a fermei. 

Cu bioagricultorul se încheie 3 contracte, etapizate în timp după cum 
urmează: 

- după un an de zile, din momentul în care a devenit membru al 
Asociaţiei, conducătorul întreprinderii încheie cu aceasta un contract pentru 
parcurgerea anului Zero; 

- după anul zero, se încheie cel de-al doilea contract, adică contractul 
pentru perioada propriu - zisă de conversie, 

- cel de-al treilea contract este contractul pentru intreprinderile 
acreditate. 

Jurnalul întreprinderii este un registru oficial asemănător cu registrele de 
fermă care au existat la noi în IAS-uri. El se foloseşte atât pentru întreprinderile 


aflate în conversie, cât şi pentru cele acreditate. Jurnalul este astfel conceput 

încât să îndeplinească şi funcția de control. 

În jurnal se trec toate lucrările şi acțiunile desfăşurate zilnic în 
întreprindere, mai ales cele care au tangenţă cu procesul de producţie, pentru a 
se face confruntarea cu normativele tehnologice. Jurnalul nu înlocuieşte însă 
evidenţa financiar-contabilă. 


2.3. PLANUL DE CONVERSIE AL ÎNTREPRINDERII 


Planul de conversie al întreprinderii cuprinde următoarele capitole: 
1. Diagnoza întreprinderii la început de conversie (cartarea pedologică şi 


agrochimică, cartarea buruienilor, condiții de mediu, poluare, structura fermei, situaţia bolilor şi 
dăunătorilor, dotare, capital, piaţă, rezultate economico- financiare înregistrate etc); 


2. Măsuri de ameliorare a solului (se vor studia într-un capitol ulterior); 

3. Stabilirea raportului optim între culturile de câmp şi încărcătura cu 
animale (se recomandă ca întreprinderile biologice să aibă un caracter mixt: 
plante/animale, în primul rând taurine, cu o încărcătură optimă de 0,8 -1 
UVM/ha. Taurinele constituie principala sursă de îngrăşăminte organice, care 
sunt şi cele mai valoroase); 

4. Structura culturilor şi asolamente; 

5. Managementul îngrăşămintelor, inclusiv planul de fertilizare pe 
parcele 

6. Protejarea apelor de suprafață şi a celor subterane; 

7. Alegerea speciilor şi soiurilor; 

8. Maşini pentru lucrarea protectivă a solului; 

9. Sămânţa şi materialul săditor; i 

10. Controlul bolilor şi dăunătorilor; 

11. Controlul poluării, protejarea mediului din zona de amplasare a 
întreprinderii, organizarea ecologică a terenului; 

12. Creşterea animalelor (dimensionarea micro fermei, structura efectivului de 
animale, încărcătura optimă, sistemul de întreţinere, planul de furajare, măsuri 


sanitar-veterinare); 

13. Probleme de organizare a muncii: (fişe tehnologice pe culturi şi 
categorii de animale, forța de muncă, cooperarea în productie, evidenta 
financiar contabilă, computerizare); 

14. Analiza chimică anuală a reziduurilor toxice din produsele bio; 

15. Capital şi rentabilitate; 

16. Valorificarea produselor (marketing, piață); 

17. Controlul, certificarea, acreditarea şi consultanță. 

Planul de conversie, (fiind o lucrare tehnică şi economică complexă), va 
mai conţine în anexă: 

- planul cadastral al întreprinderii, la o scară convenabilă; 

- un plan calendaristic cu obiectivele de conversie şi termene precise de 
realizare. 

În cazul conversiei pas-cu-pas, parcelele cultivate biologic se vor marca 
distinct în teren şi pe planul de situație. De regulă, ele se vor cultiva cu alte 
specii sau soiuri decât parcelele gospodărite convențional. Produsele biologice 
se vor depozita şi valorifica separat. Evidenţa contabilă se va ţine distinct. După 
conversie, este interzisă prezenţa în întreprindere a unor materii prime şi 
materiale caracteristice agriculturii convenţionale. Prezentăm în continuare un 
exemplu concret de conversie: 

Țara: Republica Federală Germania 
Întreprinderea: Fehrenberg 
Conducătorul întreprinderii: Hans Appel 
Anul începerii conversiei: 1988 
Durata conversiei: 2 ani (anul Zero + | an) 
Suprafața agricolă: 32 ha, din саге 6 ha păşuni și fânețe 
Indicele de bonitare a terenului: 52-68 
Structura culturilor până la conversie: 

- 7 ha porumb siloz 

- 10 ha grâu de toamnă 

- 3 ha orz de toamnă 

- 6 ha ovăz 

Producţii obtinute: 5-6 t/ha la grâu şi orz, 4-5 t/ha la ovăz, 80 t/ha la 
porumb siloz. 
Creşterea animalelor: 32 vaci de lapte, rasa Holstein, din care 4 vaci de 
reproducție; porci pentru consum propriu. 
Măsuri de conversie: 
- construirea unui padoc acoperit, pentru vaci; 
- eliminarea chimicalelor din întreprindere; 
- înscrierea în asociația Bioland şi respectarea normativelor acesteia; 
- schimbarea asolamentului astfel: 
1) Lucernă în amestec cu ierburi perene 
2) Lucernă în amestec cu ierburi perene 
3) Grâu de toamnă + îngrăşăminte verzi 
4) Ovăz cu trifoi în cultură ascunsă 
5) Sfeclă furajeră 
6) Grâu de toamnă cu trifoi (alb) în cultură ascunsă 
7) Cartofi + îngrăşăminte verzi 
8) Ovăz + lucernă şi iarbă în cultură ascunsă 
Asolament de 8 ani, cu 50% dicotiledonate şi 50% graminee. 
Leguminoasele reprezintă peste 25%. Solul este acoperit cu vegetaţie tot timpul 
anului. Sfecla şi cartoful se fertilizează cu gunoi de grajd. Urina şi mustul se 
dau pe pajişti. ` 
- pajiştile se vor supraînsămânţa cu leguminoase perene; 
- grajdul pentru vaci va fi ecologizat, adoptându-se sistemul de 
întreţinere cu legarea temporară a vacilor la iesle. 

CAPITOLUL III 


CULTIVAREA BIOLOGICĂ A PLANTELOR: CULTURA 
MARE, PĂŞUNI ŞI FÂNEȚE 


3.1. STUDIUL ȘI AMELIORAREA CONDIȚIILOR 
LOCALE DE MEDIU 


În atenția agricultorului biolog, vor sta permanent condiţiile locale de 
mediu. Astfel, în zona de amplasare a întreprinderii, acesta va veghea la 
păstrarea curată a mediului înconjurător şi a biodiversităţii, astfel: 

-  răzoarele și tufărişurile se vor menţine în limite rezonabile; 

- ве vor planta perdele de protecţie; 

- pomii și arborii răzleți, se vor păstra sănătoşi; 

- se vor construi cuiburi pentru păsări şi ascunzişuri pentru 
reptile şi arici; 

- ве va inventaria fauna folositoare din zonă etc. 

Ecoagricultorul, va ține cont de zonarea şi microzonarea producției 
agricole, cultivând numai acele specii şi soiuri de plante şi va creşte numai 
acele specii şi rase de animale, care sunt bine adaptate în zonă și verificate pe 
un număr mare de ani. | 


3.2, MĂSURI DE AMELIORARE A SOLULUI 


Măsurile de ameliorare a solului în agricultura biologică vizează 

următoarele două obiective esenţiale: 
- sporirea fertilității naturale; 
- creşterea activității biologice din sol. 

Solul este un organism viu, care se naște, trăieşte şi poate muri. El este 
format din 45% substanţe minerale, 7% substanţe organice, 25% aer şi 23% 
apă. Substanţa organică a solului este izvorul vieţii şi fertilităţii, de aceea 
popoarele anglo-saxone au denumit sistemul de agricultură al cărui obiectiv 

principal este menţinerea sau creşterea cantităţii şi calității substanței organice 
din sol, agricultură organică. 

Substanţa organică este formată din 85% humus, 10% rădăcini de plante 
şi 5% flora și fauna solului ("inima” care menţine viața). Din acest 5%, micro 
flora (bacterii, actinomicete, alge şi ciuperci) reprezintă 4%, iar 1 % este 
microfauna, mezofauna și macrofauna (protozoare, nematode, colembole, 
acarieni, miriapode, crustacei, cârtițe, dar mai ales гате, principalul indicator al 
vieţii biologice din sol). 

Între flora şi fauna solului pe de o parte și humusul din sol pe de altă 
parte, există o strânsă corelație pozitivă, fapt pentru care piatra unghiulară a 
agriculturii biologice este humusul solului, "bătălia" pentru humus. Agricultorii 
ştiu că humusul nu este un dar al naturii (ca în pădure), ci un rezultat al 
hărniciei şi priceperii omului, fapt pentru care pe bună dreptate se spune: 
arată-mi humusul tău ca să-ți spun ce fel de agricultor eşti! 

Prima şansă care ni se oferă pentru a renunța la chimicale, păstrând 
rentabilitatea întreprinderii este un conţinut bogat în humus. 

Tipul de sol ideal pentru agricultura biologică este un sol de culoare brun- 
închisă, cu miros de pământ de pădure, cu o structură glomerulară, bogat în 
râme şi rădăcini de plante, cu o textură mijlocie şi un drenaj bun. 

Principalele măsuri de ameliorare a solului în sensul celor prezentate 
anterior sunt: - 

- administrarea sistematică de gunoi de grajd - cel mai important 
îngrăşământ şi ameliorator de sol din agricultura biologică. Gunoiul de grajd se 
va completa cu îngrăşăminte verzi. În asolament se vor introduce plante 
leguminoase în proporţie de 25-33%. 

- menţinerea solului acoperit cu vegetaţie tot anul (dacă se poate şi iarna) 
prin: culturi intercalate, culturi succesive, îngrăşăminte verzi, mulcire. 

- evitarea compactării solului, fapt pentru care se vor folosi tractoare şi 
maşini agricole uşoare, cu treceri cât mai puţine peste teren (treceţi peste teren 
"їп vârful picioarelor”!). Solul se va lucra numai la umiditatea optimă, în пісі 
un caz "pe moale”. 

- menținerea pH-ului solului în limite optime (6-7), condiţie care 
determină valorificarea integrală a macro- şi microelementelor de către plantele 
de cultură și creşterea capacității de tamponare a solului. Acest fapt face ca 
solul să suporte mai bine condiţiile climatice nefavorabile și eventualele greşeli 
tehnologice. Activitatea biologică la un pH slab acid decurge cu intensitate 
maximă. Pentru corectarea pH-ului se vor folosi, în general, amendamentele 
cunoscute. Este bine să administrăm amendamentele toamna, în doze 
fracționate, de-a lungul а 2-3 ani. 

- pentru completarea necesarului de microelemente, se administrează 
făină de rocă (bazalt, dolomit, granit, tuf vulcanic), o dată cu gunoiul de grajd, 
în doze de 200-500 kg/ha anual sau 500-1.500 kg, o dată la 3-5 ani. 

- lucrarea protectivă a solului, care înseamnă intervenţii blânde asupra 
solului: 

e arătura superficială (în nici un caz nu se va ajunge la orizontul 

В) + afânare cu scormonitorul sau afânătorul; 

e scarificarea, pe solurile grele; 

e folosirea: grapelor cu discuri uşoare, imediat după arătură ("Се 
ari de dimineaţă, discuieşte după masă!"); 

e folosirea cultivatoarelor, combinatoarelor, grapelor cu соп, 
grapelor vibratoare, cultivatoarelor-pieptene, grapelor-perie, a 
sapelor rotative etc.; 

e lucrarea solului la: umiditatea optimă; 

e menținerea solului. acoperit cu vegetaţie sau cu materiale 
organice; 

- măsuri şi tehnologii antierozionale pe pante; 

- drenarea solurilor cu exces de umiditate ş.a. 


3.3. ASOLAMENTUL ÎN AGRICULTURA BIOLOGICĂ 


Planul de asolament este o verigă tehnologică hotărâtoare în reuşita 
agriculturii biologice, deoarece, printr-un asolament corespunzător se 


realizează: 

- menţinerea fertilității solului; 

- crearea unor condiții optime pentru viața microbiană din sol; 

- sporirea rezistenței la. boli şi dăunători a plantelor, concomitent cu 
reducerea surselor de infectare; 

- sporirea eficacităţii de combatere a buruienilor; 

- afânarea solului $1 îmbunătățirea structurii; 

- îmbogățirea solului în humus şi azot; 

- mobilizarea substanţelor minerale din "cămările" solului, adică 
fabricarea "ad-hoc" de îngrăşăminte minerale. 

Un plan de asolament adecvat este o piatră de încercare pentru toți 
agricultorii biologi. Întocmirea lui cere cunoştinţe teoretice, experiență practică 
şi puţină măiestrie. 


3.4. ÎNGRĂŞĂMINTE MINERALE ÎN AGRICULTURA BIOLOGICĂ 


Planul de fertilizare se va întocmi pentru întregul plan de asolament 
avându-se în vedere atât cartarea agrochimică, cât şi intrările şi ieşirile de 
substanţe nutritive. În fiecare an se va întocmi balanța îngrășămintelor. 

Folosirea îngrășămintelor organice nu exclude posibile greşeli. Se pot face 
erori de supradozaj cu apariția azotului în exces, mai ales la gunoiul proaspăt, 
urină, făina de sânge, gunoi de păsări. Importanța calculării dozelor optime 
creşte în cazul acestor îngrăşăminte. 

În ceea ce priveşte modul de administrare a îngrăşămintelor în agricultura 
biologică se va respecta regula: "Dă puțin şi vino des!" 

Pregătirea (înnobilarea) îngrăşămintelor organice din resurse proprii. 


3.4.1. Pregătirea gunoiului de grajd 


În agricultura biologică gunoiul de grajd se fermentează numai pe cale 
aerobă, prin 4 procedee: 
- depozitarea gunoiului în grămezi mici, pe platforma de gunoi sau la 
capătul tarlalei; 

- depozitarea gunoiului în grămezi mari, pe platforme betonate. Prismele 
au lățimea şi înălțimea de 3 m, având între ele canale de aerisire; 

- compostarea gunoiului în prisme de compostare, prin amestecarea lui 
cu pământ, lut, nisip, pământ sau făină de rocă. Pentru grăbirea fermentării, 
compostul de gunoi se "injectează" cu compost copt sau preparate bacteriene, 3 
dg/m:. Prisma se udă periodic cu plămădeală de urzică; 

- compostarea de suprafaţă constă în împrăştierea direct pe tarla a 
gunoiului proaspăt sau aproape proaspăt, într-un strat subțire de cca 7 - 10 cm și 
incorporarea sa imediată sub disc. Fermentarea se produce direct în câmp. Se 
numeşte "compostare”, ca urmare a amestecării cu pământ. 

Cantitatea de gunoi care se dă la hectar este de 15-30 t (“Dă puțin şi vino 
des!"). Administrarea se face cu maşini de mare capacitate. 


3.4.2. Pregătirea composturilor 


Composturile sunt amestecuri ("'cocteiluri”) de resturi vegetale, 
fermentate aerob în prezența unor ingrediente, care activează fermentarea şi 
cresc valoarea fertilizantă a îngrăşământului: gunoi de grajd bine fermentat, 
compost vechi, humus sau pământ bogat în humus, făină de rocă, var stins, 
plămădeală de urzică. Compostul se obţine în prisme de compostare, aşezate 
direct pe sol. 

Amestecarea componenților unui compost nu se fac€ Іа întâmplare. Se 
amestecă ud cu uscat, afânat cu compact, moale cu tare. Pentru descompunere, 
este nevoie de apă şi aer, în cantităţi nici prea mari, nici prea mici. O prismă 
bine alcătuită intră repede "în călduri” şi nu mai este necesar să fie întoarsă. 
Eventualele erori impun întoarcerea grămezii după cca 3 luni. 


3.4.3. Pregătirea urinei şi a mustului de gunoi 


Urina şi mustul de gunoi sunt îngrăşăminte organice prezente în 
majoritatea întreprinderilor biologice. Dacă mustul de gunoi nu ridică probleme 
deosebite de pregătire, fiind un amestec de urină cu apă, destul de bine 
oxigenat, în schimb urina impune mai multe operaţii pregătitoare. într-un mod 

mai Simplu, urina se amestecă cu apă în proporţie de 1: 1. Apa leagă amoniacul 
şi diluează toxinele, dar volumul de îngrăşământ aplicat se dublează odată cu 
cheltuielile de transport şi de administrare. În locul diluării cu apă, astăzi se 
preferă oxigenarea sub presiune a urinei şi adăugarea de ingredienţi valoroşi. 
Operaţiile de pregătire a urinei sunt: 

a. Oxigenarea sub presiune a urinei; 

Se cunosc 5 instalații mai frecvent folosite pentru oxigenarea urinei: 

~ instalaţia de oxigenare cu bule de aer; 

- instalaţia de turbionare la suprafață; 

- instalaţia de insuflare a aerului; 

- instalația de pulverizare; 

- adaptarea pompei de vacuum de la instalaţia de muls. 

Majoritatea părților componente ale instalaţiilor de oxigenare se pot 
construi în gospodărie. 

Pentru o administrare uşoară, urina trebuie să fie “subţire”, adică să nu 
conțină mai mult de 6% substanță uscată. Criteriile de calitate a urinei sunt: 
mirosul, culoarea, temperatura şi pH-ul. În urina bine pregătită, dacă se introduc 
râme, acestea nu mor. 

b. adăugarea de pământ, 1 roabă la 20-25 т? de bazin; 

с. adăugare de zeamă de lut (preparată cu betoniera); 

d adăugare de compost copt sau balegă uscată sau mărunțită, sau făină de 
paie (pentru transformarea azotului mineral în azot organic); 

е. adăugare de făină de rocă în aşternut sau de bentonită în bazin, pentru 
legarea amoniacului şi reducerea mirosului. 

Urina astfel pregătită se poate administra în oricare perioadă a anului şi pe 
orice vreme. De regulă, se administrează la începutul creşterii plantelor în mai 
multe reprize а 10-1St/ha (adică o ploaie fină de 1-1,5 mm), cu ajutorul unor 
cisterne de mare capacitate prevăzute cu instalaţii adecvate de împrăştiere, care 
să reducă la minimum pierderile de amoniac. 

3.5. SISTEMUL DE ÎNGRĂŞĂMINTE VERZI 


Dacă, ne referim la sistemul de îngrăşăminte verzi, în agricultura 
biologică, sunt rare cazurile când se practică cultura pură, fără culturi 
însoţitoare, datorită următoareor motive: 

- îmbogățirea solului în humus şi elemente nutritive; 
- protejarea solului şi a vieții microbiene; 
- sursă suplimentară de furaje. 

După epoca de semănat, culturile însoțitoare pot fi: 

- culturi premergătoare; 

- culturi succesive; 

- culturi asociate; 

- culturi acoperitoare de sol (iarna). 

După destinaţie, culturile însoțitoare pot fi: 

- culturi furajere; 

- îngrăşăminte verzi. 

Întreprinderile fără zootehnie sau cu sector zootehnic redus trebuie să 
apeleze, în mod obligatoriu, la îngrăşămintele verzi. 

Îngrăşămintele verzi se clasifică astfel: 

- îngrăşăminte verzi în ogor propriu; 

- îngrăşăminte verzi în cultură premergătoare sau succesivă, cu două sub 
grupe: plante rezistente la iemat (culturi acoperitoare) şi plante sensibile la ger; 

- îngrăşăminte verzi în cultură asociată cu plante prăşitoare sau în 
cultură ascunsă (asociere cu o cultură neprăşitoare). 

Îngrăşămintele verzi în ogor propriu, sunt puţin folosite în 
agricultură, ca urmare a lipsei de rentabilitate. La aceste îngrăşăminte se 
apelează atunci când o solă este epuizată sau "obosită" (după pomi, vie, hamei). 
De regulă, se foloseşte trifoiul roşu. 

Îngrășămintele verzi în cultura premergătoare sau succesivă se 
clasifică astfel: 


a. rezistente la iernat (culturi acoperitoare), sunt din ce în ce mai mult 

folosite. Permit acoperirea solului iarna împiedică spălarea în adâncime a 
substanţelor nutritive, dar şi a nitraților. Folosirea lor impune o a doua arătură 
în primăvară, sau cel puţin o discuire energică. Se mai folosesc frecvent 
amestecurile de trifoi cu ierburi: amestecul Landsberg, amestecul 200 (în 
Elveţia) etc. Semănătura se face în mirişte, imediat după cereale sau cartofi. În 
primăvară, masa verde se toacă cu maşina de tocat vreji, se lasă 3-4 zile pe loc, 
apoi se încorporează sub plug (cu antetrupiță) sau sub disc. După 3-4 săptămâni 
începe descompunerea, dispar substanţele inhibitoare de creştere şi se poate 
semăna. Prin adăugarea de gunoi fermentat sau urină, este grăbită 
descompunerea. 

b. sensibile la ger, au următoarele avantaje: 

- se încorporează uşor -la începutul iernii sau primăvara timpuriu, 
nemaifiind nevoie de tocare; 

- se descompun rapid, permițând semănatul culturilor din epoca şi II; 

- permit arătura de iarnă, timpurie, fapt important pe solurile grele. . 

În afara plantelor menţionate în tabel, se mai folosesc: borceagul de 
primăvară, trifoiul de Alexandria, trifoiul de Persia, lintea pratului (Lathyrus 
cicera), bobul furajer. 

Îngrăşămintele verzi їп cultura asociată sunt de asemenea destul de 
mult folosite existând mai multe tipuri de asociere şi anume: 

- asociere cu culturi prăsitoare (porumb, cartofi, floarea soarelui etc.). 

În ciuda unor dificultăți tehnologice, agricultorii biologi încearcă să 
găsească soluţiile cele mai bune. Se cultivă: soia, bobul furajer, lupinui dulce, 
lintea pratului, trifoi alb, trifoi mărunt, trifoi târâtor. 

- asociere cu culturi neprăşitoare (cultură ascunsă), este cea mai 
interesantă metodă, dar şi aceasta ridică anumite pretenții tehnologice. Plantele 
folosite cel mai frecvent sunt trifoiul roşu, lucerna, în amestec sau nu cu ierburi. 
În întreprinderile cu sector zootehnic dezvoltat, adeseori după sola de cereale + 
cultura ascunsă, urmează sola furajeră de bază, cu ciclu bienal (trifoişte, 
lucernieră). 


Considerăm interesant să expunem rezultatele obţinute în urma unui 

sondaj de opinie efectuat în Elveţia, privind culturile asociate folosire ca 
îngrăşăminte verzi: 

- 70% din agricultori folosesc îngrăşămintele verzi asociate în cultura 
porumbului şi 50% în cultura cerealelor păioase; 

- la porumb se foloseşte cel mai frecvent trifoiul mărunt (galben). Când 
porumbul are 20 cm, se seamănă trifoiul: cu mâna, din sacul de semănat, cu 
semănătoarea sau chiar cu cultivatoarele hrănitoare; 

- înainte de semănat, terenul se prăşeşte mecanic şi manual; după 3-4 
săptămâni de Іа recoltatul porumbului, îngrăşământul se încorporează cu plugul, 
Ја nevoie echipat cu antetrupiță; 

- în grâu, trifoiul răsare uneori nesatisfăcător, iar în anii secetoşi 
concurează grâul în ceea ce priveşte apa. 

În completarea îngrășămintelor organice, pe bază de studii agrochimice, 
se pot folosi îngrășăminte minerale naturale, între care amintim: făina de 
bazalt, făina de granit, făina de dolomită, făina de fosforiţi, făina de săruri brute 
de potasiu, kalimagnezia, făina lui Thomas, calcarul de alge, tufurile vulcanice 
etc. O largă răspândire în agricultura biologică înregistrează făinurile de rocă, 
care şi-au găsit întrebuințări multiple: îngrăşământ complex, mijloc de 
prevenire şi combatere a unor boli şi dăunători, ingredient valoros pentru 
composturi, înnobilarea urinei etc. Compoziţia făinii de bazalt sau granit se 
aseamănă cu compoziţia chimică a mâlului de Nil. De menţionat faptul că, nu 
toate rocile sunt valoroase pentru agricultură, fiind nevoie de analize chimice 
atente înainte de folosirea lor. 

Desigur, în mâlul de Nil se adaugă баса organică, bogată în azot. În 
plus, făina de bazalt mai conţine: cupru, zinc, nichel, seleniu, bor, crom, 
vanadiu, sulf etc., în cantităţi cuprinse între 10 şi 100 mg/kg. 

În continuare prezentăm câteva dintre îngrășămintele minerale naturale 
mai importante: 

- Calcarul de alge (sub formă de făină), conţine: 32% calciu (solubil 
în apă), 2-3% magneziu şi numeroase microelemente. În Italia de Nord se 


foloseşte dizolvat în apă, ca îngrășământ foliar pentru pomii fructiferi. În alte 

țări se utilizează sub formă de pulbere de prăfuit, pe sol sau direct pe frunze, 
constatându-se faptul că, în afara efectului de îngrășare foliară are şi o acţiune 
pe prevenire şi reducere a atacului ciuperci Phytophtora infestans, care produce 
mana la tomate şi cartofi, precum şi o acţiune de îndepărtare sau prevenire а 
atacului de păduchi de frunze sau omizi. Efectele fitofarmaceutice se- explică 
prin schimbarea pH-ului de la suprafața frunzelor, pe de-o parte, iar, pe de altă 
parte, prin absorbția apei din țesuturile dăunătorilor cu tegumentul moale. Este 
cel mai bun ingredient pentru compost. Făina din calcar de alge (саге se obține 
din corali de alge roşii) nu este aceeaşi cu făina din alge (care se obţine din alge 
brune, vii). 

- Făina de fosforiţi, conţine : fosfor 26,6%; magneziu 1,1 %; calciu 48%. 
Se obține din zăcăminte naturale existente în Africa de Nord. Insolubilă în apă. 
Se foloseşte ca îngrăşământ de bază. 

La noi în ţară se cunoaşte fosfatul natural de Cioclovina, rezultat prin 
descompunerea cadavrelor şi a excrementelor de păsări şi animale din peştera 
cu acelaşi nume. Conţine 9-25% fosfor. Acţiune de îngrășare lentă. 

- Făina lui Thomas, conţine: fosfor 16-20%; magneziu 1-4%, calciu 45- 
50%. Se foloseşte ca şi făina de fosforiți (îngrăşământ insolubil, care se 
descompune treptat sub actiunea acizilor huminici şi a microorganismelor din 
sol). 

- Kalimagnezia, este un minereu. Conține 26% potasiu şi 5% magneziu. 
Kalimagnezia, lipsită de sodiu (după purificare în fabrică), se numeşte 
patentkali. Îngrăşământ uşor solubil şi, deci, uşor asimilabil, utilizarea lui 
făcându-se cu atenție. 

Zăcăminte naturale de potasiu se găsesc şi în {ага noastră (jud.Neamţ). 
Predomină sulfatul de potasiu, admis în agricultura biologică. 

- Făina de dolomită, conține: potasiu 0,8%, magneziu 6,4% şi calciu 22%. 
Amendament şi îngrăşământ valoros, care se extrage şi în țara noastră, din 
cariere. Din păcate, este puţin folosit la noi în agricultură. Se utilizează ca şi 
calcarul de alge, putându-l înlocui pe acesta. 


- Făina de bazalt, provine din măcinarea bazaltului, o rocă provenită la 

rândul ei din lava vulcanilor, în prezent stinşi. 

Prin caracteristicile ei fizico-chimice, deosebit de valoroase, făina de 
bazalt se utilizează astăzi pe scară largă în agricultura biologică din țările 
dezvoltate economic, în calitate de îngrășământ, ingredient pentru compost, 
deodorant pentru zemurile din plante, preparat fitofarmaceutic, singur sau în 
amestec cu alte preparate. 

Тага noastră posedă zăcăminte de bazalt, dar până în prezent, această rocă 
nu a fost destinată uzului agricol. 

- Tuful vulcanic, se foloseşte în stare măcinată, ca şi dolomita, dar este mai 
valoros decât aceasta întrucât are o compoziție mai complexă (potasiu, fier şi 
multe microelemente).România posedă zăcăminte bogate de tuf vulcanic, încă 
puţin exploatate, 


3.6. ЅАМАМТА ŞI MATERIALUL SĂDITOR 


În principiu, sămânța şi materialul săditor trebuie să provină din 
întreprinderi biologice, fiind certificată ca atare. Acolo unde nu există această 
posibilitate se poate folosi material biologic convenţional, dar netratat chimic. 
Eventualele preparate naturale posibil de folosit la tratarea semințelor, sunt 
produsele fitofarmaceutice admise în agricultura biologică. Se interzice tratarea 
chimică a seminţelor, dar şi iradierea sau tratarea acestora cu microunde. Se 
interzice folosirea de semințe sau material săditor obținut prin manipulări 
genetice. Este admisă înmulţirea plantelor "in vitro”. 


3.7. CONTROLUL BOLILOR $1 DĂUNĂTORILOR 


Pentru controlul bolilor şi dăunătorilor în agricultura biologică, se 
interzice utilizarea pesticidelor de sinteză chimică. În agricultura biologică, 
bolile şi dăunătorii nu se "stârpesc”, împotriva lor nu se "luptă" (nu se declară 
război), ci ele se controlează, cel mult se combat. 

3.7.1. Metode, procedee şi preparate pentru combaterea bolilor şi 
dăunătorilor în agricultura biologică 


Metodele preventive de combatere sunt cele mai importante, ca și în 
medicina umană sau veterinară. Enumerăm câteva dintre acestea: 

- ameliorarea solului: humus, structură, pH, activitate biologică intensă; 

- fertilizarea organo-minerală echilibrată, după cerinţe; 

- lucrarea protectivă a solului; 

- asolament armonios, cu multe leguminoase; 

- alegerea celor mai rezistente specii şi soiuri, la boli, dăunători, ger şi 
secetă, bine adaptate în zonă; 

- amplasarea justă a culturilor; 

- practicarea culturilor asociate, succesive şi a celor acoperitoare de sol; 

- alegerea justă a plantelor asociate, mai ales în legumicultură. Se vor 
avea în vedere rezultatele de cercetare şi observaţiile practice a mii şi mii de 
cultivatori; 

- semănatul sau plantatul la epoca optimă; 

- controlul buruienilor; 

- igiena fitosanitară; 

- cunoaşterea faunei folositoare de pe cuprinsul întreprinderii şi 
protejarea acesteia (perdele de protecţie, cuiburi, adăposturi etc.); 

- protecția mediului înconjurător: solul, apa, aerul; 

- crearea, dacă este posibil, de biotopuri umede, oxigenate (pâraie, 
mlaștini mici, bălți, lacuri). 

Metodele curative de combatere, se vor folosi după epuizarea celor 
preventive, mai întâi cele "blânde" (cu impact minim asupra mediului), apoi 
cele cu efect de omorâre. 

a) Mijloacele fizico-mecanice se referă la: 

- strângerea unor dăunători şi opărirea acestora (limacşi, gândaci); 

- strivirea ouălor sau chiar a unor omizi; 

- scuturarea pomilor, dimineaţa şi strângerea gândacilor de mai sus, pe 

folii de polietilenă; 

- strângerea zilnică a fructelor căzute; opărirea sau destinarea acestora 
pentru distilat sau pentru consumul porcilor; 

- tăierea unor părți de plantă atacată (făinare, păduchi etc.) 

- răzuirea scoarței pomilor deasupra unor folii P.E., precum şi strângerea 
cuiburilor de omizi; 

- strângerea fructelor mumifiate; 

- mulcirea cu paie sau rumeguş а căpşunilor; 

- văruirea pomilor de două ori pe an, toamna și primăvara; 

- strângerea plantelor bolnave; cele infectate cu virusuri, bacterii sau 
ciuperci care circulă în plantă (produc ofiliri rapide sau lente), se ard (nu se 
compostează!); 

- tratarea solului cu aburi în sere și eventual în solarii; 

- instalarea de curse mecanice pentru șoareci şi şobolani; 

- instalarea de benzi argintii, ca sperietori împotriva păsărilor, sau plase; 

- instalarea de inele cleioase sau brâie-capcană în pomicultură; 

- instalarea de capcane cleioase, de culoare galbenă, împotriva muştei 
cireşelor, muştei morcovului şi a musculiţei albe; 

- instalarea unor aparate de produs zgomote, împotriva rozătoarelor, a 
păsărilor şi a cârtițelor; 

- instalaţie pentru culesul mecanic al gândacilor de Colorado; 

- sterilizarea masculilor cu ajutorul radiaţiilor; 

- distrugerea virusurilor prin termoterapie etc. 

b) Mijloacele biotehnice se reteră la : 

- instalarea de capcane biologice: părți de plante, fructe tuberculi $.а., pe 
sol, în sol, în beciuri şi depozite. Capcanele se strâng și se opăresc; 

- instalarea de capcane teromonale; 

- înmulțirea plantelor prin culturi de meristeme (previne sau elimină 
infecția). 

с) Mijloacele biologice ("viu contra viu") sau combatere biologică se 
referă la: 

- semănarea sau plantarea de plante-sanitar, care îndepărtează sau reduc 
atacul unor boli sau dăunători (usturoi, crăiţe, conduraşi, levănţică, cimbru, 
pelin, salvie, ceapă pătrunjel, mentă, țelină, lăstari de soc etc).; 

- atragerea animalelor şi insectelor folositoare prin crearea unor condiţii 
bune de hrană şi adăpost; 

- folosirea faunei utile, de crescătorie. 

О metodă de combatere biologică mult folosită în țările dezvoltate 
economic, este folosirea mijloacelor microbiologice de combatere, care sunt 
moderne, eficace, dar încă destul de scumpe şi se referă la combaterea anumitor 
dăunători, cu preparate obținute din anumite microorganisme vii (virusuri, 
bacterii, ciuperci), care parazitează şi omoară unii dăunători: Granusal 
împotriva viermelui merelor, Virin EKS împotriva omizii păroase a stejarului, 
Virin EKS pentru buba verzei, Thuringin sau Dipel pentru omizile de frunză şi 
viermii de fructe, ciupercile Beauveria, Entomophora şi Vertcillium, împotriva 
gândacului de Colorado, afidelor şi, respectiv, а musculiţei albe etc. 


3.7.2. Preparate fitofarmaceutice naturale 


3.7.2.1. Preparate care protejează sau fortifică plantele împotriva 
atacului unor boli 

Acest procedeu de combatere face parte, în fapt, din metodele preventive. 
Descriem 4 preparate dintre cele mai utilizate: 

Apa de sticlă, este un silicat de sodiu sau potasiu, care se obține prin 
topirea cuarțului în prezența sodei sau а carbonatului de potasiu. Conţine silice 
solubilă, de care se leagă efectul de fortificare. 

Apa de sticlă se foloseşte pentru protejarea lemnului împotriva focului, 
la fabricarea anumitor săpunuri şi în calitate de conservant pentru ouă. În 
această ultimă calitate se foloseşte silicatul de sodiu, într-o stare ceva mai 
diluată, în unele ţări, acest fel de apă de sticlă se poate cumpăra de 1а drogherii, 
la prețuri accesibile. 

Apa de sticlă este un preparat alcalin, ca şi săpunul, cu un pH cuprins 
între 11 şi 13. Ea schimbă deci, pH-ul de la suprafața frunzelor şi, în plus, 

formează o peliculă greu penetrabilă pentru sporii ciupercilor. 

Preparatul se foloseşte de mult timp în pomicultura unor ţări, pentru 
prevenirea atacului de boli, sau ca adeziv pentru sulful muiabil sau zeama 
bordeleză. Pentru prevenirea atacului de boli se utilizează în concentrație de 1- 
2%, prin stropirea pomilor fructiferi, primăvara şi vara timpuriu, calculându-se 
un timp de pauză de cel puţin 3 săptămâni, pentru a se ușura spălatul fructelor. 
Produs slab toxic. 

În calitate de adeziv se va utiliza în concentraţie de 0,5%, sporind mult 
efectul insecticid al făinii de bazalt (dolomită, cenuşă) la combaterea gândacului 
de Colorado, din cultura cartofului. De asemenea, apa de sticlă ar putea da bune 
rezultate în combaterea păduchilor țestoşi la plantele cu frunze tari, din 
apartamente (tratament efectuat prin pensulare). 

Factorii care îngreunează utilizarea apei de sticlă în protecţia plantelor 
sunt: 

- aparatura de stropit trebuie spălată imediat după întrebuințare, cu multă 

apă, altfel apa de sticlă se usucă şi poate astupa lăncile şi duzele; 

- apa de sticlă nu trebuie să ajungă pe suprafeţe de sticlă (geamuri, 

ochelari, sticlă de ceas), întrucât formează pete opace. Este, de asemenea, 

iritantă pentru ochi (se vor utiliza ochelari de protecție). 

Făina de bazalt, protejează frunzele şi lăstarii împotriva infecțiilor cu 
ciuperci. Modul de folosire este acelaşi cu cel utilizat în cazul dăunătorilor. Se 
spală uşor de pe frunze. 

Permanganatul de potasiu, acționează preventiv (protejează) şi, uneori, 
curativ (omoară). Acţiunea curativă se manifestă, de exemplu, în cazul 
combaterii unor făinări (viţa de vie, trandafirii), când se foloseşte în 
concentraţie de 1,5%, sau la tratarea semințelor (0,01%). 

Este o sare cristalină, de culoare violet-închis, pe care o găsim în farmacii, 
fiind deseori utilizată pentru infecţii în gât (apa de gargară). 

Soluţiile cu apă pătează țesuturile şi pielea. În contact cu substrate organice 
eliberează oxigen, care dezinfectează. Previne sau frânează extinderea 
micozelor şi bacteriozelor. Concentrația cea mai utilizată este de 0,1-0,3%. 

Peste 0,5% poate produce arsuri pe frunze. Stropirile de prevenire se repetă la 
intervale de 3-4 zile. 

Lecitina vegetală, previne în mod eficient atacul de făinare la castraveți, 

măr, căpşuni şi trandafiri. Se cunoaşte preparatul german "ВіоЫай", cu 25% 

lecitină din soia, care se administrează săptămânal pe frunzele plantelor, în 

concentraţie de 0,15%. Netoxic pentru om şi nepoluant pentru natură. Timp de 


pauză: 3 zile. 


3.7.2.2. Preparate care îndepărtează dăunătorii 
Alaunul sau piatra acră, este un sulfat dublu de aluminiu şi potasiu, care 
se extrage din zăcăminte (şisturi naturale) sau se obține pe cale industrială, din 
bauxită şi caolin. Pudră cristalină, fără miros, asemănătoare zahărului. Gustul 
este foarte acru şi foarte astringent. Alaunul se foloseşte în industria hârtiei, la 
prepararea pieilor şi în vopsitorii. 

Reţeta este următoarea: 40 g alaun se dizolvă în puţină apă fierbinte, 
apoi se adaugă apă rece, până la 10 1 (adică 0,4%). Nediluat, se administrează 
împotriva păduchilor de frunză şi omizilor. Efectul repelent se explică prin 
cristalele de alaun, care apar pe frunze şi pe corpul insectelor, după evaporarea 
apei (urmare а insolubilității în apa rece). О stropire cu alaun ţine păduchii 
"departe" timp de 2-3 luni. Plantele trebuie stropite cel puțin cu 3 săptămâni 
înainte de recoltarea părților comestibile. Întrucât, frunzele se spală mai greu, 
este bine să evităm folosirea alaunului la legumele vărzoase şi la verdețuri. Prin 
stropirea solului se previne atacul de melci. 

Făina de bazalt, se foloseşte în concentraţie de 1-3%, adică 100 - 300 g la 
101 apă. Făina de bazalt nu este solubilă în apă, dar gradul fin de măcinare 
(particule sub 20 microni) asigură formarea unor suspensii fine, care se pot 
administra cu pompele de stropit Principala metodă de administrare rămâne, 
însă, prăfuirea. Făina de bazalt are o excepțională capacitate de îndepărtare a 
tuturor dăunătorilor care atacă exteriorul organelor vegetale, inclusiv 
dăunătorii-sugători. Din acest punct de vedere, cel mai bun bazalt este cel care 
are un pH între 10 şi 11 şi un conţinut în silicați de cca 50%. Acţiunea 

complexă de prevenire şi combatere a dăunătorilor, dar şi a bolilor, a făinii de 
bazalt se explică prin: 

- schimbarea pH-ului de la suprafaţa frunzelor, de la slab acid (preferat de 
majoritatea dăunătorilor şi agenților patogeni) la slab alcalin; | 

- acțiunea directă, mecanică, a cristalelor de cuarţ, care rănesc corpul 
insectelor, astupă ochii şi traheele; 

- inhibarea nutriției, ca urmare a prezenței cristalelor de cuarţ. 

În sfârşit, făina de bazalt are şi o acțiune secundară de dezodorizare, 
respectiv de neutralizare a mirosurilor specifice plantelor, ceea ce o face eficace 
împotriva dăunătorilor care atacă interiorul organelor vegetale. 

Proprietăţi asemănătoare, dar nu egalabile, cu făina de bazalt, le au şi 
făina de dolomită sau cenuşa de lemn, aceasta din urmă în măsura în care poate 
fi foarte fin cernută. 

Considerăm că, alături de măsura privind introducerea în fabricaţie a 
săpunului de potasiu, industria mică românească ar trebui să îşi înceapă 
"campania" de sprijinire a agricultorilor biologi prin producerea făinii de bazalt 
şi a unor aparate de prăfuit, de calitate. 


3.7.2.3. Preparate care omoară dăunătorii (insecticide) 

Piretrina (extract din florile de piretru, Pyrethrum cinerariaefolium) 

Piretrul este o crizantemă sălbatică, cu o răspândire mai mare în Kenya, 
Guatemala, Iran, coastele Dalmației, având ca principiu activ, piretrina, care 
este formată din esteri ai acidului crizantemic, ce se acumulează în cantități 
îndestulătoare numai în condițiile florei spontane, ceea ce explică costul relativ 
ridicat al preparatului. Piretrina este un insecticid natural, de contact, cu efect de 
şoc şi spectru larg de acțiune. Produce paralizia nervilor la insectele dăunătoare, 
dar şi la cele folositoare, motiv pentru care utilizarea piretrinei se recomandă 
numai în situații extreme. Efectul acaricid este numai satisfăcător. Nu este 
periculoasă pentru albine şi pentru animalele cu sânge cald. Totuşi, ne vom feri 
de contactul prelungit cu picăturile, vaporii soluţiei de stropit. Marele avantaj al 
piretrinei este degradarea ei rapidă în natură. În răstimp de 48 de ore, piretrina 

se descompune total în produşi inofensivi. Începând cu anul 1949, s-au 
descoperit şi a început fabricarea piretrinelor sintetice, numite piretroide (Decis, 
Fastac, Permetrina, Isathrina, Ambush ş.a.). Piretroidele (insecticide moderat 
ecologice, dar depăşesc multe alte chimicale din acest punct de vedere. 

Piretrina este eficace împotriva: afidelor (păduchii de frunză), gândacului 
de Colorado, tripşilor, cicadelor şi musculiţei albe, şi a altor dăunători. Are 
acțiune slabă împotriva moliilor miniere, păduchelui lânos şi dăunătorilor 
galicoli. Nu distruge ouăle. Se poate amesteca cu sulful muiabil, rotenona şi 
lecitina, dar nu se poate amesteca cu produsele alcaline (zeama bordeleză, 
săpunul de potasiu, făina de bazalt). 

Piretrina se livrează sub formă de concentrate emulsionabile, pulberi de 
prăfuit sau fumiganțţi. Soluţiile pentru stropit au în general concentrația de 
0,1%. Denumiri comerciale utilizate în ţările din vestul Europei: Spruzit, Detia 
Bio, Florestin, Parexan, Biocid, Sanoplant, Pyreth etc. Pentru {ага noastră, atâta 
timp cât gândacul de Colorado va continua să constituie o plagă, importul de 
pulbere de piretrină ar fi pe deplin justificat, cel puţin pentru grădinile de lângă 
casă. 

Rotenona (extract din rădăcinile plantei tropicale Derris elliptica, are o 
acţiune insecticidă mai puternică decât piretrina, respectiv nicotina. În America, 
se foloseşte la combaterea tăunilor, pe păşuni. De multe ori se foloseşte în 
amestec cu piretrina. Mod de folosire şi acțiune ca la piretrină. Timp de pauză: 
3 zile. Denumire comercială: Sabur. 

Cvasia (extract din lemnul plantei tropicale Quassia amara). Lemnul de 
Quassia se importă mărunțit, sub formă de aşchii mici. El este foarte bogat în 
substanțe tanante, cu acţiune insecticidă. S-a folosit şi în medicina umană, ca 
vermifug şi chiar ca tonifiant pentru stomac. Între substanţele amare se remarcă 
quassina, care poate înlocui chinina. 

Cvasia este o fiertură, care se obține din 50 р aşchii şi 5 1 apă după 
următorul mod de lucru: mai întâi se lasă lemnul la înmuiat, de seara până 
dimineața, apoi se fierbe lemnul în apa de înmuiere, care este în cantitate de 1 

litru. După răcire, se filtrează şi se adaugă restul de apă. Extractul se poate 
păstra un sezon, în canistre bine închise. După prima extracție, lemnul se usucă 
putându-se folosi pentru încă 2-3 extracții. 

“ Cvasia se utilizează în stare nediluată, ca insecticld de contact şi 
ingestie, pentru combaterea multor dăunători, inclusiv muştele din casă şi din 
grajd. Acţionează mai lent decât piretrina. Preparat total inofensiv pentru om şi 
animale. Timp de pauză: 3 zile. Prin adăugare de săpun de potasiu 1 % și spirt 
2%, se poate folosi şi împotriva păduchilor țestoşi şi păduchelui lânos. 

Neudosan, este un exemplu de felul prin felul în care industria poate veni 
în sprijinul agriculturii biologice. Este un preparat produs de firma Neudorft din 
Germania (marcă înregistrată), care din punct de vedere al compoziției chimice 
conţine 51% săruri de potasiu ai unor acizi graşi naturali, cu alte cuvinte avem 
de-a face cu un săpun de potasiu concentrat. Are o consistenţă fluidă, livrându- 
se în butoaie de 40 1 pentru biofermieri, şi în mici pulverizatoare, pentru 
biogrădinari. 

Preparatul Neudosan se utilizează în concentraţie de 2% cu eficacitate 
foarte bună împotriva păduchilor şi puricilor de frunză, acarienilor (fără să 
apară fenomenul de rezistență) şi a musculiței albe. Are acțiune selectivă, 
protejând insectele folositoare, inclusiv albinele. Fiind lipsit de orice urmă de 
toxicitate, nu se stabilesc timpi de pauză. 

Săpunul de potasiu, este unul din cele mai vechi insecticide şi se pare că, 
în acest domeniu, știința nu şi-a spus încă ultimul cuvânt. Cele mai potrivite 
săpunuri pentru combaterea insectelor la plante sunt săpunurile de potasiu, care 
se fabrică folosindu-se, ca leşie, hidroxidul de potasiu şi care au, de regulă, o 
consistență fluidă (lichid sau pastă). Săpunurile solide se fabrică cu sodă 
caustică (hidroxid de sodiu). 

Acţiunea asfixiantă a săpunului este inferioară celei create de uleiurile 
minerale. Acţiunea fungicidă se explică, ca şi în cazul făinii de bazalt, prin 
alcalinizarea pH-ului de la suprafața frunzelor. Săpunul de potasiu, spre 
deosebire de sulful muiabil, se poate folosi şi în zilele sau orele cu arşiţă, având 
o compatibilitate deplină cu frunzele plantelor. Nu afectează într-un mod 

semnificativ insectele folositoare. Nu se stabilesc timpi de pauză. 

Înainte de a prezenta două rețete de preparare a săpunului de potasiu în 
gospodărie, să mai spunem că săpunul de potasiu poate avea o culoare verde, 
verde-gălbuie sau gălbuie şi că acțiunea sa insecticidă , depinde de felul acizilor 
graşi pe саге îi conţine. Săpunul pastă de potasiu se prepară în felul următor: se 
topesc într-o oală 500 g untură de porc, după care se adaugă 300 g leşie de 
potasiu (hidroxid de potasiu). Leşia trebuie să aibă o greutate specifică de 1,180 
g/cmc. Se amestecă energic conţinutul cca 20 minute, la foc constant, pentru 
omogenizare. Se stinge focul şi, când amestecul s-a mai răcit, astfel încât putem 
introduce pentru puțin timp degetul (60- 70°С), se adaugă 50 g spirt denaturat 
(poate fi şi medicinal) şi se agită energic. Se înveleşte oala cu prosoape, în 
vederea unei răciri lente, timp de 10-12 ore. Pentru a se păstra consistenţa fluidă 
(ca smântâna) a săpunului pe timp îndelungat, se poate adăuga o dată cu spirtul 
şi 175 g glicerină. Se obține cca 1 kg săpun-pastă, care se păstrează în vase 
închise, de preferat ermetic. 

Săpunul lichid de potasiu se prepară după următorul mod de lucru: Se 
introduc 100 ml ulei vegetal (soia, in, rapiță etc.) şi 70 ml spirt denaturat într-o 
sticlă de lapte de 1 1, se agită energic, după care se introduce sticla într-o baie 
marină, la 50 C. 

Se prepară o leşie cu greutatea specifică de 0,606 din 20 g hidroxid de 
potasiu (tablete de la farmacii, drogherii, fabrici cu profil chimic; atenție, sunt 
caustice!) şi 33 р apă călduţă. Se toarnă leşia peste amestecul din sticlă şi se 
agită energic cu un beţişor. Saponificarea se realizează în cca 5 minute, timp în 
care se amestecă mereu. Încheierea saponificării se verifică prin turnarea unei 
picături de săpun într-un pahar cu apă (de ploaie sau apă moale), picătură care 
se dizolvă imediat şi total (fără sedimente). Dacă apar picături de ulei la 
suprafaţa apei, se continuă agitarea, la cald. 

Dacă nu dispunem de hidroxid de potasiu, putem prepara un săpun de 
casă, de calitate, pe bază de sodiu, astfel: 4 kg grăsime animală şi 1 kg sodă 
caustică se introduc într-o oală (cazan), turnându-se peste ele 10 1 apă. Se fierb 


împreună 2,5-3 ore, din care prima oră la foc iute, apoi la foc moale, 

amestecând din când în când cu о lopăţică de lemn. Saponificarea s-a încheiat 
când o picătură de săpun se dizolvă complet într-un pahar cu apă. În săpunul de 
casă destinat protecției plantelor, nu se introduce sare de bucătărie. Înainte de a 
stinge focul, se toarnă peste săpun 1-1 ‚5 1 apă rece, care favorizează depunerea 
impurităților ("nisipului"). După ce s-a întărit, se taie în bucăţi şi se scoate din 
cazan. Dacă nu este destul de curat, se topeşte din nou, adăugându-se aceeaşi 
cantitate de apă rece (bineînţeles, după spălarea cazanului). 

Pentru a spori acţiunea insecticidă a săpunului, precum şi pentru a lărgi 
spectrul de acţiune, în soluţia de săpun se adaugă 1-3% spirt denaturat. Cu un 
astfel de preparat se pot combate acarienii, omizile, păduchii țestoşi, păduchii 
lânoşi, păduchii de frunză cenuşii (făinoşi) etc. 

Alături de făina de bazalt, săpunul de potasiu trebuie să constituie primul 
pilon de sprijin, pe care industria românească urmează să îl ofere agricultorilor. 


3.7.2.4. Soluţie complexă împotriva omizilor 

Împotriva omizilor se poate prepara o soluție complexă în felul următor: 
se amestecă 300 g săpun de potasiu sau de casă, 0,5 1 spirt denaturat, 1 lingură 
var ars şi | lingură sare de bucătărie, pentru 10 1 apă. Cu această soluție, se 
stropesc plantele în cazul unor atacuri puternice de omizi defoliatoare. Se poate 
încerca şi împotriva larvelor gândacului de Colorado sau, prin pensulare, 


împotriva păduchelui lânos. 


Uleiurile parafinice, sunt uleiuri minerale cu un conținut ridicat de 


hidrocarburi parafinice, care sunt mai puțin poluante, mai uşor suportate de 
plante, fapt pentru care sunt admise în combaterea întegrată, dar fără să se facă 
abuz. Uleiurile parafinice, fiind deschise la culoare, se mai numesc şi maşini 
albe.Ele acţionează asupra insectelor (ouă, larve, adulţi) prin asfixie, formând în 
jurul acestora o peliculă fină, ermetică. Asupra tegumentelor moi ale insectelor 
se exercită şi o acțiune distructivă directă. Acţiunea asfixiantă este superioară 
săpunului, deoarece, în urma stropirii, fracția uleioasă "se гире" parţial de ара 
cu care a emulsionat, devenind mai greu levigabilă. Acest lucru poate duce, în 
cazul folosirilor abuzive, la astuparea organelor de respiraţie ale plantelor 

(lenticelele scoarţei, respectiv stomatele frunzelor), cu implicații negative 
asupra longevității. Un alt motiv pentru care nu trebuie să utilizăm uleiurile 
minerale în mod abuziv, este acela că aceste uleiuri afectează şi insectele 
folositoare. Nu sunt toxice pentru om şi animale. Ca urmare a folosirii lor iarna 
sau primăvara timpuriu, nu se stabilesc timpi de pauză. 

Dacă ne putem procura parafnă lichidă, putem prepara în gospodărie un 
ulei emulsionabil, prin adăugarea a 0,2-0,5% detergent lichid din cel folosit la 
spălatul cu maşina. Se amestecă energic. Se face proba cu apă. La nevoie, se 
mai adaugă detergent. Este mai rentabil să ne procurăm produsul de la 
inspectoratele judeţene pentru protecţia plantelor sau de la fitofarmaciile săteşti. 

Uleiul parafinic românesc, US-92, numit şi ulei spindel, este produs de 
OLTCHIM Râmnicu Vâlcea şi se foloseşte în concentraţie de 1,5% pentru 
stropiri la pomi . Este foarte important să se respecte momentul optim de 
tratare, care este începutul dezmuguritului, aşa-numita fază "urechiuşă de 
şoarece" moment în care, uleiul se poate combina cu oxiclorura de cupru 
(Turdacupral) în concentraţie de 0,2%, pentru a preveni infecțiile primare cu 
rapăn. 


3.7.3. Preparate care omoară virusurile, bacteriile, ciupercile (grupa 
“fungicide”) 
Câteva preparate mai importante sunt: 

- sulful muiabil; 

- sulfatul de cupru (max. 3 kg/ha/an, substanță activă) - în pomi 
cultură, viticultură, culturile de halnei şi cartofi, sub formă de zeamă bordeleză 
sau oxiclorură de cupru; 

- zeama sulfocalcică (culturi perene); 

- arenarinul (extract din flori de pai, cu efect împotriva unor 
bacterioze şi viroze). 

Acest subcapitol poate fi încheiat cu un citat din opera lui Albert 
Howard: "Ми paraziții sunt adevărata cauză a bolilor plantelor agricole, ci 


greşelile noastre tehnologice" 

3.8. CONTROLUL BURUIENILOR Î N AGRICULTURA 
BIOLOGICĂ 


Deoarece unele buruieni nu numai că nu concurează plantele agricole, ci 
le stimulează creşterea sau activează viața microbiană a solului (buruienile 
leguminoase, buruienile târâtoare, cele cu talie mică ş.a.), în țările europene de 
limbă germană se folosește în locul termenului de “buruiană”, acela de "plantă 
însoţitoare". Şi în cazul buruienilor, măsurile preventive de combatere sunt 
cele mai importante şi obligatoriu de folosit. Dintre acestea, menționăm: 

- asolament optim; 

- folosirea îngrăşămintelor verzi; 

- fertilizarea echilibrată; 

- densitatea optimă de semănat; 

- mulcirea; 

- folosirea unor soiuri cu creştere viguroasă; 
- folosirea culturilor asociate. 

La nevoie, culturile neprășitoare se pot transforma în culturi prăşitoare 
prin adoptarea unor scheme adecvate de semănat. Reducerea recoltei se 
compensează prin creşterea preţului de vânzare. Astfel, în cazul cerealelor 
păioase, pe terenurile puternic îmburuienate se poate introduce semănatul în 
rânduri simple sau în benzi de două rânduri. În această situație, devine posibilă 
utilizarea cultivatorului - pieptene când plantele sunt în faza de 3 frunze, sau a 
grapei - perie, înainte de răsărire. 

În completarea măsurilor preventive, se folosesc cele curative: 
combaterea mecanică, combaterea termică şi combaterea manuală. 

Combaterea mecanică, se efectuează, în principal, cu următoarele utilaje: 

- plugul fără antetrupiță, mai ales la dezmiriştit; 
- cultivatorul pentru cultivarţie totală, în special pe terenurile cu 
pir; 
- cultivatorul pentru plante tehnice; 
- cultivatorul - prăşitor tip pieptene, care este un cultivator special 
pentru prăşit cu distanță mică între rânduri. Are lățime mare de lucru (6 m) şi ca 

organe active nişte cuțite subțiri, ascuțite la capăt şi fixate pe arc. Cuţitele au 
trei pozitii de lucru: deasupra solului (pentru turiță, de exemplu), superficial în 
sol şi mai adânc în sol, 
- grapa cu discuri; 
- grapa vibratoare; 
- grapa - perie (se foloseşte înainte de semănat sau plantat). 
Combaterea termică a buruienilor, se realizează cu ajutorul instalaţiei 
cu propan lichid, montată pe tractor. Temperatura de ardere este de 50 - 70°С. 
Solul se încălzeşte doar câțiva centimetri în adâncime. Instalaţia poate lucra 
înainte de semănat, imediat după semănat, precum şi după răsărirea culturii. 
Fiind costisitoare, poate deservi mai multe întreprinderi. Există şi instalaţii de 
ardere ieftine, portabile, pentru suprafețe mai mici. Acestea se pot folosi şi 
pentru curățirea zăpezii. Combaterea termică a buruienilor s-a răspândit la 
cultura legumelor, porumb şi sfeclă. 

Combaterea manuală a buruienilor, se practică frecvent în agricultura 
biologică. S-au conceput diferite tipuri de sape ergonomice, cultivatoare cu 
roată, unelte Wolf, pentru a uşura munca. În culturile de plante neprăşitoare se 
foloseşte oticul. În agricultura biologică, folosirea erbicidelor este interzisă. 


3.9. NOŢIUNI DE PRATOTEHNICĂ BIOLOGICĂ 


Epocile de tăiere a ierbii se vor alterna, pentru a se favoriza 
autoînsămânţarea pe toată suprafaţa. În fiecare an se va începe păşunatul pe altă 
parcelă. Timpul de păşunat pe o parcelă va fi de 4-6 zile. După păşunat, se 
grăpează pentru împrăştierea excrementelor, aerisirea ţelinei şi activarea vieţii 
solului. Se va urmări prin toate mijloacele menținerea unei compoziţii floristice 
cât mai variate. La о folosire intensivă a păşunii, se vor efectua 
supraînsămânţări periodice. 

Timpul de pauză între două cosiri sau două păşunări va fi suficient de 
mare, pentru ca în covorul vegetal să se instaleze şi să se menţină speciile de 


vigoare mai slabă, plantele medicinale şi aromatice. 

Folosirea îngrăşămintelor naturale prelungeşte viaţa ierburilor, deoarece 
microflora de descompunere de la suprafaţa solului se reduce, iar raportul 
proteine/energie din.raţia de furajare se îmbunătăţeşte. 

În pragul iernii se recomandă mulcirea păşunilor şi fâneţelor cu gunoi 
păios, ceea ce influențează pozitiv rezistența ierbii la iernare, pornirea timpurie 
în vegetaţie, precum şi viața solului. 

Cosirea ierbii se va face imediat după perioada de creştere intensivă. 
Cosirea se efectuează după amiaza sau seara, când iarba a acumulat energie 
luminoasă maximă. Înălțimea de tăiere nu va fi prea jos, pentru a menţine 
densitatea pajiştii şi pentru a se evita introducerea în nutreţ a sporilor de 
mucegaiuri, în primul rând spori de Aspergillus flavus, răspunzător de apariţia 
în fân а alfatoxinelor. De asemenea, când miriştea este mai înaltă fânul se 
usucă mai repede. 


3.10. ORGANIZAREA TERIRORIULUI AGRICOL, 
CONTROLUL POLUĂRII, PROTEJAREA SOLULUI, 
A APEI ȘI A AERULUI ÎN ZONĂ 


Organizarea teritoriului agricol va viza menținerea unui peisaj natural 
cu perdele de protecție, pomi răzleți, tufărişuri, răzoare înţelenite, biotopuri 
umede etc. Drumurile de câmp, înguste şi cu alveole de aşteptare, vor fi 
pietruite sau asfaltate. Organizarea terenului agricol poate fi făcută în două 
moduri: convenţional (monoton) şi ecologic (diversificat). 

Tehnologiile de cultură vor avea ca obiectiv principal reducerea 
drastică a poluării solului, apei, aerului şi vegetației, atât în cuprinsul 
întreprinderii, cât şi în afara acesteia. Solele lucrate biologic se vor delimita în 
mod foarte clar. Acolo unde există suspiciune de poluare, organul de inspecție 
va indica efectuarea de analize periodice la sol, apă, plante şi va compara datele 
cu limitele maxime admise. Ca materiale plastice, se admit cele pe bază de 
polietilenă şi propilenă. Materialele plastice pe bază de PVC (policlorură de 

vinil) nu sunt admise. Materialele plastice uzate nu vor fi arse pe teritoriul 
întreprinderii, ci vor fi predate întreprinderilor de colectare. 
Defrişările prin ardere sau arderea paielor trebuie reduse la minim. 
Se va evita consumul exagerat de apă de suprafaţă sau de adâncime. 


De asemenea se va evita procesul de sărăturare a solului. 


3.11. CULTIVAREA BIOLOGICĂ A PLANTELOR 
AROMATICE $1 MEDICINALE 


Cultura plantelor medicinale și aromatice este o activitate foarte 
spacializată, fapt pentru care consultanța este obligatorie. 

Se va evita amplasarea culturilor în apropierea unor resurse de poluare 
(fabrici de ciment, combinate chimice, ferme zootehnice etc.). Distanţa față de 
şoselele naţionale va fi de minim 50 m, iar față de drumurile de câmp, de minim 
5 m. La nevoie se vor înfiinţa perdele de protecție. 

Urina sau mustul de gunoi nu se vor administra în anul cu recoltă. 
Gunoiul proaspăt se va administra înainte de pornirea în vegetaţie a plantelor, 
toamna târziu sau iarna. 

Sămânţa şi materialul săditor vor proveni din întreprinderi biologice, 
excepţie facând speciile perene unde sămânţa şi materialul săditor pot proveni şi 
de la întreprinderi convenţionale. 

Imediat după recoltare se va efectua condiționarea producției, care nu 
se va depozita în grămezi mici şi se va avea mare grijă pentru a nu veni în 
contact cu substanţe care o pot murdări. 

După condiționarea materiei prime aceasta se usucă, într-un spațiu 
închis, iar ca sursă de încălzire se va utiliza curentul electric sau gazul metan. 
Umiditatea finală trebuie să fie de 8 %. La uscarea materiei prime tratamentele 
chimice sunt categoric interzise 

Nu se recomandă о mărunțire exagerată. Înainte de ambalare, drogul 
va avea temperatura mediului din spațiul de ambalare. Ambalajul nu trebuie să 

conţină substanțe dăunătoare. EI trebuie să protejeze perfect drogul de influența 
luminii. 
Depozitarea se va face la întuneric, în loc uscat şi răcoros. Se vor 
efectua controale săptămânale privind condiţiile de păstrare. 
Culegerea de plante, ciuperci şi fructe din flora spontană, se consideră 
parte a agriculturii biologice, iar recolta poate fi certificată dacă: 
- suprafețele de provenienţă nu au fost tratate în ultimii trei апі 
cu substanţe interzise; 
- culesul nu afectează stabilitatea ecologică a zonelor naturale şi 
nu periclitează existenţa speciilor. 
Zona de recoltare trebuie bine delimitată geografic. Activitatea de cules 
trebuie bine documentată şi să permită un control eficient. Zonele de recoltare 
trebuie să fie departe de arealele cultivate în mod convenţional. 

CAPITOLUL ТУ 


TEHNOLOGII BIOLOGICE PRIVIND CREȘTEREA 
ANIMALELOR 


4.1. GENERALITĂȚI 


La baza creşterii pentru animale trebuie să stea: 
- respectul pentru animale; 
- tehnologiile de creştere conforme cu cerinţele naturale ale speciei; 
- corelarea cu suprafața de teren agricol disponibilă. 
Referitor la condiţiile de stabulaţie în creşterea animalelor, acestea 
trebuie să se caraterizeze prin: 
- spaţii de linişte; 
- aşternut din materiale naturale; 
- lumină naturală; 
- umbră; 
- protejare împotriva vânturilor şi ploilor; 
- aer şi apă proaspete; 
- furajare echilibrată. 
- grajdurile nu se vor construi pe grătare sau acestea se vor desființa; 
- animalele să aibă posibilitatea de a ieşi în aer liber şi, pe cât posibil, la 
păşune; 
- iluminatul artificial va fi reglementat de organele de control; 
- materialele de construcție a grajdurilor sau coteţelor nu trebuie să 
conţină substanțe potenţial toxice . 
Mărimea turmei nu trebuie să influențeze negativ modelul 
comportamental al speciei, prin urmare animalele din turmă nu vor fi crescute 
izolat. 

Taurinele vor fi crescute în sistem nelegat sau cu legare temporară. 
Transhumanţa şi practicile nomade sunt acceptate numai pe terenuri neinfectate 
cu chimicale. Sistemul de pășunat cu ajutorul păstorului electric este interzis. 

Porcii trebuie să aibă acces la padoc cu aşternut şi, în măsura 
În general, scroafele trebuie să aibă acces zilnic în aer liber. Scurtarea dinților şi 
tăierea cozilor sunt interzise. 

Creşterea păsărilor în baterii nu se admite. Păsările trebuie să aibă 
posibilitatea să scurme, să ciugulească şi să se odihnească pe capre de lemn. De 
asemenea vor dispune de spaţii înierbate sub voliere. Ouatul se va face în 
cuibare. Grajdurile de păsări vor dispune de lumină naturală, odihna de noapte 
fiind de minim 8 ore, fără iluminat artificial. Scurtarea ciocurilor şi aripilor se 
va evita pe cât posibil. Palmipedele trebuie să dispună de apă. Reproducerea 
animalelor se va realiza numai pe cale naturală, fiind interzise manipulările 
genetice şi transferurile de embrioni. 

Rasele trebuie să fie bine adaptate la condiţiile locale. Împiedicarea 
piciarelor sau legarea la țăruş în timpul păşunatului sunt de asemenea interzise. 

Singurele manipulări admise asupra animalelor sunt: castrarea, scurtarea 
cozilor la miei, îndepărtarea coarnelor şi marcarea cu inele. 


4.2. ÎNCĂRCĂTURA CU ANIMALE LA HECTAR 


În agricultura biologică, încărcătura optimă cu animale, este de | 
UVM/ha sau 0,7 UI (unităţi de îngrăşământ) la hectar. Se va ține cont de 
obligativitatea ca minim 50 % din necesarul de furaje să provină din 
întreprinderea proprie. În domeniul producerii furajelor se recomandă 
cooperarea între două sau mai multe întreprinderi biologice. 

De reținut faptul că, până în momentul în care se va dispune în totalitate 
de furaje biologice, se admite achizționarea de furaje convenţionale într-o 
anumită structură şi în limite maxime, raportate la substanța uscată — 10 % în 
cazul rumegătoarelor, 15 % pentru porci şi 20 % pentru păsări. 

Furajele utilizate în hrana animalelor vor corespunde cerințelor naturale 
ale speciilor. Кайа de furajare se va stabili în funcţie de vârsta animalelor şi 
productivitate, având ca obiectiv prioritar păstrarea unei stări de sănătate bune. 
Este interzisă cu desăvârşire utilizarea antibioticelor, a stimulenților chimici, а 
ureei şi a înlocuitorilor proteici. Consumul de vitamine şi microelemente, 
produse prin sinteză chimică este limitat. 

În alimentaţia taurinelor se va urmări ca acestea să dispună, la discreție 
de nutreţ fibros: fân, fân murat, paie, astfel încât ieslea să fie în permanență 
plină. Iarna rația de fân va fi orientativ în jur de 3 kg/cap de vacă/zi. Vara, 
păşunatul se va completa cu fân, care trebuie să aibă o compoziţie floristică 
foarte bogată. 

Nutreţul concentrat în cazul taurinelor va fi format din şroturi de cereale 
şi boabe de leguminoase. Nu se admite furaj proteic de origine animală, cu 
excepţia proteinei din lapte. Viţeii vor primi lapte integral până în săptămâna а 
8-a. În anumite situații speciale, controlorii pot aproba folosirea laptelui praf, 
fără adaus de antibiotice sau alți ingredienți chimici. Furajul de bază pentru 
taurinele Ја îngrăşat va fi porumbul siloz. În padoc vor exista: făină de rocă, 
sare şi cretă. 

În cazul oilor se admite „păstoritul nomad, dar numai pe suprafeţe 
controlabile și în baza unui jurnal de păstorit. În situaţii excepţionale în 
alimentaţia mieilor se admite: laptele praf, înlocuitorii de iapte sau laptele de 
vacă convențional, cu mențiunea că, în cazul sacrificării lor carnea se va vinde 
la convenţional. 

Porcii vor primi obligatoriu fibroase şi vor avea acces la pășunat. Ei vor 
primi de asemenea, nutreţ succulent. Se interzice alimentaţia porcilor cu nutreţ 
concentrat. 

Păsările vor primi făină de soia, făină de mazăre furajeră sau/şi făină de 
lucernă, boabe de cereale. Rațele, gâșştele şi curcile trebuie să consume şi ele 
nutreţ celulozic. 

Ca produse medicinale naturale, pentru toate speciile de animale sunt 
considerate: făina de lucernă, urzica mărunțită, floarea de fân, usturoiul şi 
seminţele de in. 


4.4. ACHIZIȚIONAREA DE ANIMALE 


Toate animalele cumpărate, trebuie să se nască şi să provină de regulă, 
din întreprinderi specializate. Dacă acest lucru nu este posibil, se admite 
cumpărarea de animale din agricultura convențională, în limita a 10 % din 
numărul de animale existente în întreprindere. 

Sunt admise următoarele excepții: 

- viţeii până la 4 săptămâni dacă s-au hrănit cu colostru şi lapte integral; 
- puii de maximum o săptămână; 

La cumpărare purceii trebuie să aibă minim 6 săptămâni şi nu mai mult 
de 25 kg. 

Achiziționarea păsărilor se va face, cu prioritate, din întreprinderile care 
practică sistemul de creştere la sol, cu padoc în aer liber. Se vor prefera rasele 
lent crescătoare. 


4.5. PROBLEME SANITAR — VETERINARE 


În cazul apariției de îmbolnăviri în cazul animalelor, trebuie stabilite 
cauzele (de regulă, greşelile de management) şi măsurile de eliminare a 
acestora. Se vor folosi numai medicamentele naturale, bolile vor fi tratate numai 
prin homeopatie, fitoterapie şi acupunctură. Acestea nu se vor folosi niciodată 
în scop preventiv. Tratamentele alopatice se vor folosi când nu există altă 
alternativă. 

Chimioterapia se admite doar în următoarele situații: 

- pentru a salva viața; 


- pentru a evita suferința inutilă; 

- pentru parazitoze endemice, dacă nu există medicamente naturale 
eficiente. 

Toate măsurile sanitar-veterinare vor fi consemnate în jurnalul de 
sănătate, document supus controlului. Se vor respecta timpii de pauză după 
medicaţie, care sunt dubli față de agricultura convenţională. 

La alegerea metodei de tratament, se va avea în vedere stresarea minimă 
a animalelor. Vaccinările sunt permise prin efectul legii sau în cazul unor boli 


endemice. 
4.6. TRANSPORTUL ANIMALELOR ȘI SACRIFICAREA 


Transportul animalelor şi sacrificarea trebuie astfel efectuate încât să se 
reducă la minim stresul şi suferințele inutile. În timpul transportului, animalele 
se furajează, se adapă şi li se asigură aşternut. Ele vor fi însoţite de un îngrijitor. 
Nu se vor transporta împreună tipuri diferite de animale (specie, vârstă, sex). În 
timpul transportului se vor administra tranchilizante. Transportul ре roţi (rutier, 
feroviar) nu va dura mai mult de 8 ore. 

La abatoare, înainte de sacrificare, animalelor li se vor creea condiţii de 
odihnă. Animalele cărora li se ia sângele, se vor anestezia în mod eficient, iar 
durata sângerării nu va fi mai mare de 45 de secunde. 


4.7. APICULTURA BIOLOGICĂ 


În ce priveşte creşterea bilogică a albinelor este de remarcat faptul că, toate 
materialele de construcție a stupului vor fi naturale: lemn, paie, lut. Pereţii interiori, 
cu excepţia podelei, nu se vor trata cu mijloace de impregnare. Pentru podea şi 
pereții exteriori, mijloacele де impregnare nu vor conține compuşi toxici (se 
recomandă ulei de in). Teritoriul cules va fi unul ecologic şi acesta trebuie să 
asigure necesităţile populaţiei de albine. Tăierea aripilor albinelor este interzisă. 

Hrana suplimentară va conține 90 % ingrediente naturale şi se foloseşte 
numai în prag de iarnă. Produsele farmaceutice de sinteză sunt interzise. Pentru 
igiena stupului se admit: Bacillus thuringiensis, acid acetic, acid lactic, acid formic, 

acid oxalic. La recoltarea mierii nu se vor folosi substanțe repelente, toxice. La 
prelucrarea mierii, aceasta nu se va încălzi la peste 40 °С, pentru a nu se distruge 
enzimele. Apicultorul trebuie să întocmească un plan pastoral. În apicultură 


conversia durează | an. 

CAPITOLUL V 


PRINCIPII NOI PRIVIND COMBATEREA BOLILOR $1 A 
DĂUNĂTORILOR ÎN HORTIVITICULTURĂ 


Lupta împotriva bolilor şi dăunătorilor a început să fie privită cu o altă 
optică, pe baza noului concept denumit combaterea integrată şi care are o 
cuprindere mai largă, cu referire și asupra buruienilor. 

Acest concept a fost definit de FAO (1967), ca un sistem de control al 
bolilor şi dăunătorilor în contextul agroecosistemelor, care foloseşte toate 
metodele tehnice în scopul de a menţine populaţiile dăunătorilor şi agenţilor 
patogeni la un nivel cât mai scăzut, pentru a nu produce daune economice 

Pe de altă parte, Organizaţia Internaţională pentru Controlul Biologic 
(OICB), explică conceptul de combatere integrată ca un complex de metode de 
control care foloseşte, în primul rând, factorii naturali, pe lângă alte metode 
corespunzătoare cerințelor economice, ecologice şi toxicologice. 

Conceptul combaterii integrate a bolilor şi dăunătorilor (IPDM), se 
bazează pe efectele colaterale negative ale protecţiei chimice a plantelor şi pe 
transferul unor principii ecologice în domeniul protecției plantelor (7. Baicu, 
1996). 

Întrucât numărul de tratamente cu substanțe chimice a luat amploare pe 
măsura intensivizării culturilor hortiviticole, în culturile efectuate în sere şi în 
plantațiile de tip nou de роті şi viţă de vie, depășind 8-12 tratamente în livezi şi 
vii sau peste 15 tratamente în culturi de seră, aceasta a avut urmări grave asupra 
ecosistemelor şi în privința poluării produselor. Introducerea metodelor 
moderne de combatere pe bază de avertizare prin sisteme informaţionale pentru 
principalii agenți patogeni ca, de exemplu, mana viței de vie, rapănul la măr, 
mana la cartof etc. au permis scăderea numărului de tratamente Іа vița de vie de 
la 8-12 la 4-6 pe an. 

În condiţiile actuale în care suprafețele ocupate cu vii şi livezi s-au 
diminuat şi fărâmiţat în parcele mici, agroecosistemul s-a diversificat 

producându-se importante schimbări în frecvența şi intensitatea atacului 
agenţilor patogeni şi dăunători. 

Sectorul hortiviticol reprezintă, în planul general al ecosistemelor, prin 
intensitatea culturilor, cel mai scăzut nivel de stabilitate în privința 
biodiversităţii, datorită caracterului său static (construcții de sere, plantaţii de 
durată mare), omogen şi unilateral în folosinţă, prin monoculturi şi schimbări în 
structura speciilor şi sortimentului după un număr mare de ani. 

Cultivarea pe suprafețe mari creează condiţii favorabile pentru agenții 
patogeni şi dăunători care sunt mai greu atacați de prădători parazitoizi, 
entomofagi şi diferite artropode având, în acelaşi timp, superioritate asupra 
antagoniştilor, micoparaziților, concurenți ai agenților patogeni importanți. 

Tratamentele masive cu pesticide pot diminua nu numai agenții patogeni 
sau dăunători, ci şi bacteriile, fungii, protozoarele, viermii, râmele, păianjenii şi 
alte insecte folositoare în descompunerea materiei organice. 

După M. L. Flint şi R. Vanden Bosch (1981), combaterea integrată ţine 
seama de un număr mare de factori, astfel: 

- factori de climă (temperaturi extreme, umiditate, fotoperioadă etc.); 

- sensibilitatea şi rezistența plantelor la factori de stres; 

- durata sezonului de cultură şi scopul culturii (pentru fructe, semințe, 

rădăcini etc.). 

Astfel, durata culturii de la foarte scurtă, de 30-45 zile, până la 20-50 ani 
în cazul plantațiilor de pomi şi viţă de vie, influențează atât diversitatea 
agenţilor patogeni, a dăunătorilor, cât şi a buruienilor. 

În agroecosistemele mai stabile (păşuni), daunele produse de agenții 
patogeni sau dăunători sunt mai reduse faţă de sistemul monoculturii. 

Daunele produse de diferiți agenţi patogeni şi dăunători nu afectează 
întotdeauna nivelul recoltei într-o măsură economică importantă. În unele 
situații sunt mult mai grave daunele produse fructelor decât cele produse 
învelişului foliar. 

Există un număr relativ redus de boli şi dăunători care afectează grav 
recoltele (mana, făinarea, gândacul de Colorado etc.), dar severitatea atacului 

este în funcție de condiţiile climatice, de nivelul de sensibilitate al speciei, dar şi 
de nivelul tehnologiei de cultură. 

Combaterea unor dăunători şi agenţi patogeni importanţi se realizează și 
prin folosirea de prădători şi parazitoizi ai acestora. Astfel, în cazul Laspeyresia 
pomonella în Moldova se cunosc 72 specii parazitoide (Babidorich, 1983) şi 38 
de specii de prădători. Firma” BIOBEST” din Olanda în 1994, comercializa 14 
prădători. 

Tehnologiile agricole moderne cu caracter intensiv, care urmăresc 
obținerea de recolte bogate şi de calitate, au produs schimbări esenţiale în 
densitatea populațiilor şi intensitatea atacului agenților patogeni (T. Baicu, 
1996). S-au creat cultivari foarte productivi cu diferite nivele de rezistență la 
patogenii mai importanți, însă dozele mari de azot şi densitatea mare îi fac 
sensibili la o serie de patogeni şi paraziți cum sunt mana și afidele, iar 
monocultura îi sporeşte frecvenţa. Este vorba despre culturile de tomate şi 
castraveți în seră sau pe mari suprafeţe, pentru export şi la producătorii 
comerciali cu suprafețe mai mici, cazuri în саге nu se respectă rotaţiile. Această 
situație este şi mai pregnantă în cazul plantațiilor de pomi şi viță de vie, unde se 
constată cazuri de adaptare a paraziților pe unii portaltoi sau unele soiuri. De 
asemenea folosirea frecventă a unor fungicide pentru combaterea manei la viţa 
de vie a dus Ја favorizarea atacului de făinare. 

Aceste constatări au determinat găsirea unei soluții de combatere a bolilor 
şi dăunătorilor, cu aplicarea principiilor sistemului integrat. Studiile 
aprofundate privind etiologia agenților patogeni şi a dăunătorilor, au început să 
surprindă fazele vulnerabile în procesele de dezvoltare şi reproducere. 

Astfel, s-au pus la punct metode noi de combatere a cancerului bacterian 
la pomi prin folosirea preparatelor de Agrobacterium radiobacter sau 
Agrobacterium vitis la viţa de vie în momentul plantării. 

Fluturele verzei (Pyeris brassicae) poate fi combătut cu 7rybliographa 
rapae Westw. sau Aleochara bilineata Gyll. 

În faza de larve nematozii sunt combătuți prin tratamente cu abur (în 
sere). 

Tratamentele pe bază de avertizare s-au extins la peste 100 specii de 
agenți patogeni şi dăunători (7. A. Poleakov şi W. Ebert, 1983). În cazul 
exploataţiilor mici şi mijlocii, este important ca, pe baza unor inspecții efectuate 
de agenţi profesionişti, pe baza unor analize şi probe de plante şi paraziți să se 
studieze frecvenţa şi intensitatea atacului. 

În analiza oportunității şi rentabilității tratamentului conform principiilor 
combaterii integrate, se va ține seama de costul acestora, dar şi de efectul 
poluant asupra produselor. 

În lucrarea “Principles of integrated pest and disease management” Т. 
Baicu (1996), prezintă o serie de formule de analiză şi calcul al oportunității 
unor fratamente în funcție de intensitatea şi frecvența atacului, dar şi de 
aspectele economice privind costul substanțelor pesticide. 

Principiile agriculturii biologice exclud folosirea pesticidelor, atât cele de 
contact, cât şi cele cu acţiune sistemică, datorită toxicității remanente, dar şi 
fitotoxicității. 

În protecția plantelor pe bază de substanțe chimice sunt din ce în ce mai 
frecvent recomandate produse cu toxicitate scăzută şi persistență redusă, iar 
aplicarea lor să se facă prin metode selective şi în contact minim cu mediul 
înconjurător. 

Riscul de a nu efectua nici un tratament este, uneori, mult mai grav față de 
riscurile formării de micotoxine sau fitoalexine induse de agenţii micotici, chiar 
mai mult decât cele produse de reziduurile de pesticide (7. Baicu, 1996). 

În conceptul combaterii integrate punctul de plecare îl reprezintă, 
cunoaşterea biologiei patogenilor şi paraziților, identificarea acestora şi 
stabilirea măsurilor de combatere în strânsă relaţie cu protecția mediului prin 
reducerea la minimum a pesticidelor. Problema centrală în sistemul luptei 
integrate o constituie introducerea de cultivari rezistenți la boli şi dăunători. 

Sistemul luptei integrate se bazează pe asocierea armonioasă a unor 
metode diversificate de combatere. Capacitatea patogenilor şi paraziţilor de a 
produce daune poate fi diminuată în permanenţă, dacă se acționează asupra 
echilibrului poziției lor în agroecosistem. 

Orice măsură trebuie considerată în contextul întregului ecosistem, fiind 
important să cunoaştem faptul că fiecare cultură este o situație unică, avînd 
unele particularități şi o anumită sensibilitate 1а stresuri abiotice. 

Lupta integrată se bazează pe variate metode de combatere, ceea ce 
înseamnă abandonarea metodelor de combatere pur chimice şi restrângerea 
folosirii lor, asocierea acestora cu metode biologice, fizice şi agrotehnice. 
Eficiența combaterii integrate este mult mai mare, în special în combaterea 
raselor rezistente la pesticide şi, în acelaşi timp furnizează o mai bună protecţie 
a organismelor benefice. 

Foarte adesea combaterea chimică şi cea biologică sunt antagoniste, dar 
între rezistența unor cultivari şi combaterea chimică poate să existe sinergisme. 
F. Kozar şi colab. (1989), prezintă o serie de metode biologice pentru 117 
specii de insecte şi alți dăunători, folosind 70 zoofagi şi substanțe biologic 
active, în special feromoni. De asemenea, sunt prezentate peste 100 de 
microorganisme antagoniste, produse biologice, antibiotice şi virusuri pentru 
combatterea unor dăunători, dar numai un număr redus sunt, practic, 
disponibile. Ferrari şi colab., (1990) au elaborat un model metodologic 
aplicativ pentru lupta integrată (tabelul 5.1.). 

Tabelul 5.1. 
Model metodologic aplicativ pentru lupta integrată 
(după Ferrari şi colab. 1990) 


Faza] Identificarea stadiului 
ша fenologic al plantei Operaţiuni: 
Diagnoza А я 
Identificarea parazitului 


Cercetarea inamicilor naturali | se numără ouăle, coloniile vii, indivizii 

prezenți în mediul ambiant şi | activi, indivizii paraziți: prezența de 

aprecierea frecvenţei lor reziduuri care indică activitatea 
Faza a П-а parazitului (scuame, roături, 
Verificarea excremente), зе verifică densitatea 
condițiilor populaţiei (capcane sexuale, captatoare 
ambientale 1); se verifică parametrii climatici. 
Cercetări şi determinări asupra | ouă, larve, nimfe, fitofagi parazitați şi 
pragului de intervenţie | cercetări asupra hiperparaziţilor 
referitoare la parazit 
Determinarea momentului de | depăşirea pragului: capcane sexuale, 
intervenție în funcție de | prelevare de eşantioane, captare de spori, 

a organismelor utile parametrii climatici 


Agronomice lucrările solului, tăieri, fertilizare, irigare 


- eliminarea organelor vegetale vătămate 
Fizice - protejarea de rănire | 

- protejarea de adversităţi meteorologice 

- dendrochirurgia 


Fază аа | Chimice - utilizarea de principii active (selective) 
contra patogenului şi fitofagului 


КЕ 4 И - utilizarea de bioinsecticide (Bacillus 
intervențiilor | Biologice thuringiensis) Т КОНЕ 

- lansarea de prădători şi parazitoizi 

- conservarea faunei utile 


feromoni  (“Mastrap”, ”Тгаріеѕ”); 
metode de creare de “confuzii”; 
insecticide regulatoare de dezvoltare: 
metode “autocide” 


Faza a Ш-а 
Intervenţii 


Biotehnologice 

CAPITOLUL VI 


AGROECOSISTEMUL LEGUMICOL. 
LEGUMICULTURA IN CONTEXTUL AGRICULTURII 
BIOLOGICE 


6.1. IMPORTANȚA PRODUCERII LEGUMELOR ÎN 
CONTEXTUL AGRICULTURII BIOLOGICE 


Una din cele mai intensive ramuri ale horticulturii este legumicultura, 
deoarece producerea legumelor se face tot timpul anului în spații adăpostite 
(sere, solarii, răsadnițe și în câmp deschis), în exploataţii comerciale mari, 
mijlocii şi mici,, dar şi în grădinile de pe lângă casă”. 

Legumicultura permite prin specificul său cultivarea intensivă a terenului 
cu 2-3 culturi pe an, în succesiune, dar și prin asocierea a 2-3 specii în acelaşi 
ciclu de cultură. 

Marea diversitate de specii anuale cu perioade de vegetaţie scurte (2-3 
luni) sau mai lungi (până la 6-7 luni) asigură o mai bună stabilitate a 
agrosistemului, afectând sau deranjând ciclurile biologice ale agenților patogeni 
sau ale paraziţilor, numărul celor polifagi fiind mai restrâns. 

Apa şi sărurile minerale sunt extrase prin sistemul radicular care diferă de 
la o specie la alta şi care lasă în sol o cantitate foarte mare de materie organică 
fiind astfel favorizată dezvoltarea microorganismelor şi în general viața în sol. 

Pe lângă recoltele propriu-zise (fructe, frunze, tulpini, rădăcini), foarte 
multe specii legumicole produc şi o cantitate importantă de masă verde care, 
uneori, se foloseşte în hrana animalelor, dar poate fi utilizată şi pentru 
producerea de composturi, asigurând, astfel, reciclarea elementelor nutritive. 

Legumicultura are relații multiple cu alte ramuri ale agriculturii, cum ar 
fi: culturile de câmp, dar şi cu cele pomicole, viticole şi zootehnice, atât prin 
utilizarea unor asolamente și rotații mixte, utilizarea produselor secundare- 

reziduale, cât şi prin folosirea unor spaţii temporar disponibile (primii 2-3 ani 
de plantaţii) ceea ce asigură o sporire a diversităţii în cadrul agroecosistemului. 

Tendinţa actuală pe plan european, de introducere a culturilor fără sol şi 
înlocuirea solului cu substraturi artificiale ca: vată minerală; poliuretan, argile, 
etc., deşi este justificată pe termen scurt prin obținerea de producţii foarte mari 
şi de calitate, are implicaţii ecologice deosebit de grave privind reciclarea 
materialelor inerte. 

Pentru modernizarea construcţiilor şi a materialelor de seră, în afară de 
cerințele extraordinare de investiţii pentru construcții, în condiţiile actuale ale 
perioadei de tranziţie, se pune problema înlocuirii solului cu materiale inerte, la 
nivelul suprafețelor apreciabile de sere de care dispunem. Soluţia nu poate fi 
decât extinderea treptată a culturilor pe substrat organic, perfect reciclabil şi 
utilizarea tehnologiilor moderne cum ar fi: irigarea prin picurare, combinată cu 
fertilizarea cu soluţii nutritive, utilizarea composturilor, reducerea bolilor, prin 
crearea de hibrizi şi soiuri rezistente, şi a dăunătorilor, prin prădători etc. 

Cauzele creşterii prețului de cost al producției, dar şi surse de 
destabilizare a agroecosistemului şi de poluare a mediului sunt: degradarea 
actualelor construcţii în sere, lipsa de etanşeitate, cu mari pierderi de energie 
termică, evacuarea prin drenuri a excesului de umiditate, scurgerea excesului de 
elemente fertilizante în pânza de apă freatică, creşterea pH-ului solului la peste 
8 etc. 7 

Culturile de legume efectuate sub adăposturi de polietilenă, cu utilizare 
primăvara şi toamna, prezintă avantajul acțiunii înghețului asupra solului și 
formelor de rezistență a agenților patogeni şi a dăunătorilor. Cu toate acestea, 
temperaturile ridicate din timpul verii sau condensul ce se formează primăvara 
devreme sau toamna târziu favorizează atacul agenților patogeni, deoarece 
aceste spații nu beneficiază de ploi şi în cazul unei aerisiri defectuoase se 
creează condiţii de stres atât pentru plante, cât şi pentru microorganismele din 
sol. 

Cultura legumelor în câmp are o bogată tradiţie, caracterizată fiind printr- 
о mare diversitate de specii şi soiuri, cu cerinţe foarte variate faţă de condiţiile 

pedoclimatice; de exemplu, un regim bun de umiditate este o condiţie esențială 
pentru obținerea unor producții mari şi de calitate superioară. Unele specii se 
cultivă fără irigare în zonele cu pluviometrie asigurată, în special în partea de 
nord a ţării (cartoful, rădăcinoasele, varza), altele sunt termofile (tomate, vinete, 
pepeni), în partea de sud a țării. 

Deoarece sunt specii pretenţioase în privinţa fertilității solului şi a 
regimului de irigare $1 drenaj, precum şi mari consumatoare de substanțe 
nutritive, pentru efectuarea unor culturi legumicoe pe mari suprafeţe, terenurile 
se aleg cu deosebită atenție, principalul criteriu fiind asigurarea apei (irigației). 
Pentru satisfacerea cerințelor personale, în micile gospodării, solul este în 
permanență lucrat şi ameliorat prin utilizarea gunoiului de grajd şi а 
composturilor menajere, iar necesarul de apă este asigurat din pânza de apă 
freatică de la diferite adâncimi. 

În ambele situaţii culturile legumicole sunt influențate de agroecosistem 
şi, de asemenea, îl influențează. Această interacțiune este evidentă în cazul 
polenizării speciilor de către insecte sau prin vânt, pentru culturile de consum 
sau pentru producerea semințelor şi, de asemenea, în protecţia plantelor care 
devine dificilă de controlat pe plan general. 

Pentru înființarea culturilor de legume în câmp, utilizarea hibrizilor F; 
este costisitoare şi riscantă și se practică pe scară redusă numai la tomatele 
timpurii, fiind condiționată economic de folosirea unor tehnologii superioare şi 
primul rând, alegerea terenurilor sănătoase (nepoluante), a unor soiuri rezistente 
şi a unor tehnici specifice, cu respectarea echilibrului agro-ecosistemului şi grija 
față de mediu. 


6.2. ALEGEREA TERENULUI 


Mentinerea fertilităţii solului pe termen lung este una dintre îndatoririle 
cele mai importante ale agricultorilor. 

Rudolf Steiner, fondatorul agriculturii biodinamice a afirmat, că 


“pământul este un organism viu”. Stratul de sol nu trebuie să fie deranjat; el 


trebuie menținut aerat, penetrat de rădăcini şi activ. 


Observațiile precedente sunt confirmate de faptul că: 


cea mai mare parte din organismele vii din sol trăiesc în stratul 
superior (superficial); 

tehnica modernă agricolă prevede efectuarea de lucrări superficiale 
anuale şi aeraţie profundă, periodic; 

un aport regulat de substanțe organice măreşte numărul și varietatea 
organismelor vii din sol; 

în terenurile afânate s-a demonstrat prezența rădăcinilor la adâncimi 
relativ mari, ceea ce permite obținerea de producții mari; 


Compactarea solului şi inactivarea vieţii organismelor din sol se datoreşte 


mecanizării intensive a lucrărilor şi folosirii unor maşini grele, precum şi 


nerespectării momentului optim de umiditate. Există, totuşi, unele maşini care 


respectă însuşirile solului (pneuri duble, largi, cu presiune joasă, tractoare mai 


uşoare, lățimi de lucru mai ample, combinatoare etc.). În scopul evitării tasării 


solului, există tendința diminuării numărului de lucrări. 


La alegerea terenului, trebuie, în primul rând să se ţină cont de amplasarea 


s-a geografică, orografică, hidrografică, pedoclimatică, dar şi condiţiile social- 


economice (tradiție, forță de muncă, amplasarea față de căile de acces şi 


depărtarea față de pieţele de valorificare, etc.). 


Trebuie efectuată o analiză atentă a calității terenului, în ce priveşte: 


grosimea şi însuşirile fizico-chimice ale straturilor solului (a stratului 
humic, fertil şi stratului mineral - “roca mamă”); 

învelişul vegetal al terenului; 

activitatea biologică (fungi, insecte, viermi etc.); 

textura solului; 

conţinutul în calcar şi reacția solului (pH). 


Pentru practicarea unei agriculturi biologice nu pot fi acceptate: 

- terenurile cu umiditate excesivă, cu nivelul apei freatice la 2-3 m, fără 

drenaj; 

- terenurile grele, ce conţin metale grele (Pb, Cd etc.), 

terenurilesărăturate, cu conţinut mare în clor, sodiu, metale grele etc.; 

- terenurile cu remanență în pesticide (substanțe organo-clorurate, 

DDT, heptaclor etc.), erbicide (Simazin, Atrazin etc.) 

Cel mai important indicator al “vocației terenului” pentru practicarea 
legumiculturii biologice este conținutul în humus. 

Humusul rezultă din descompunerea substanțelor vegetale şi animale. 
Conţine mulţi hidrați de carbon şi N. Se poate calcula că pentru fiecare 1% de 
humus prezent în sol există 1 000 kg azot la hectar, un teren apreciat ca “bun” 
trebuind să conțină 2% humus pentru culturi de câmp şi cel puţin 6% humus 
pentru legume. 

Humusul ameliorează bilanțul de apă, de aer şi elemente nutritive al 
solului, conținutul în humus de schimb fiind foarte mult influenţat de tipul 
solului, rotaţie şi climă. Se poate obţine o creştere a humusului brut în terenuri 
cu o doză ridicată de compost matur şi prin fertilizare cu îngrăşăminte verzi, în 
special trifoi. 

În ce priveşte solurile sărace în humus, trebuie aplicate măsuri speciale 
deoarece o creştere a conţinutului în humus, cu orice preţ, poate fi foarte 
costisitoare. Mult mai recomandată este acumularea humusului din sol prin 
aport de mici cantități de compost (nu prea matur), prin aplicarea de mulci de 
acoperire sau prin îngrăşăminte verzi de scurtă durată. 

O activitate biologică optimă în teren presupune o bună creştere a 
plantelor. Se poate calcula că, la un hectar de câmp sau grădină, sunt prezente 
circa 600 kg de râme, care după Sir Albert Howard, sunt capabile să producă 
12-15 t excremente. În timp de circa 3 ani râmele sunt în stare să mobilizeze în 
întregime terenul. 

Excrementele râmelor conțin o serie de elemente nutritive, astfel că ele 
pot produce: 


- de Sori mai mult azot solubil; 

- de 7ori mai mult fosfor solubil; 

- Пе 11 ori mai mult potasiu solubil; 

-  de2 ori mai mult magneziu. 

Cultivarea grădinii prin metode biologice are ca urmare posibilitatea de a 
favoriza activitatea biologică a terenului. 

În terenul cultivat domneşte regula “mănâncă şi vei fi mâncar”. Relaţiile 
între fiinţele din sol sunt multiple şi puţin cunoscute. 

Numărul de organisme (micro şi macro) prezente într-o linguriţă de sol 
este, practic, incalculabil. Multe trăiesc în sol foarte puţin timp şi se reproduc 
foarte repede. Unele bacterii sunt importante prin facilitarea absorbției de către 
plante а elementelor nutritive cu ajutorul perişorilor radiculari; altele 
ameliorează structura solului, altele descompun materia organică moartă etc. Cu 
cât sunt mai mulţi fungi în sol, cu atât solul respectiv va deveni mai fertil. Pe de 
altă parte, fungii (ciupercile microscopice) sunt sensibili la intervenții cu 
fungicide. 

Un ecoagricultor trebuie să țină seama de aceste “ajutoare” de neînlocuit. 
În sol trăiesc 2-4 milioane de râme/ha, care corespund greutăţii de 0,5-2 tone 
masă vie/hectar. 

Terenurile argiloase sunt supuse compactării şi sunt dificil de aerat, caz în 
care este bine să se favorizeze viaţa solului, ameliorându-i structura, pentru a 
permite accesul elementelor nutritive. La efectuarea lucrărilor solului se acordă 
multă atenție gradului optim de umiditate; astfel, dacă terenul este inundat, se 
distrug agregatele, iar dacă se usucă devine dur ca o placă de ciment. 

Ameliorarea unui teren argilos se poate face, amestecându-l frecvent cu 
nisip şi cu un aport considerabil de substanţă organică, în special sub formă de 
compost matur în doze de 5 kg/m?. În condiții de climă umedă acoperirea 
terenului trebuie să fie mult mai superficială, iar în condiții de climă uscată este 
avantajos să fie un strat de acoperire mai gros, caz în care se recomandă să se 
adauge făină de rocă, în combinaţie cu amestecul de acoperire. 

Conţinutul în calcar şi reacţia terenului, variază în funcție de tipul 
terenului valoarea pH-ului dându-ne unele indicii asupra conţinutului în calcar. 
Pentru majoritatea plantelor această valoare trebuie să fie cuprinsă între 6,5-7,5. 

O altă posibilitate este de a se observa prezenţa unor “plante indicatoare”, 
dar cere observaţii pe un număr oarecare de ani. 

Plante indicatoare de pH prea bazic (mai mare de 7): Salvia pratense - 
salvia, Onobrychis viciifolia - lupinel, Viola tricolor — trei frați pătaţi, 
Euphorbia exigua, Litospermum arvense, Sinapis arvense. 

Plante indicatoare de aciditate — (pH inferior lui 7): Raphanus 
raphanistrum, Raphanus silvatica, Veronica officinalis, Stachis arvensis, Пех 
aquifollium, Galeopsis ochroleuca. 

În caz de pH prea acid, inferior lui 6, se efectuează corecţia necesară 
folosind piatra de var, astfel ca să se stimuleze activitatea organismelor din sol 
şi chiar cu făină de rocă de calcar (calcar dolomitic, carbonat de calciu şi alte 
făinuri de rocă bogate în calciu). Dozele variază în mod decisiv în funcţie de 
teren și de conținutul în calciu al produselor fertilizante. 

Prin aplicarea amendamentelor cu calcar timp de mai mulți ani succesiv, 
se obține o ameliorare permanentă a gradului de aciditate. Se recomandă 
aplicarea unor doze mici anuale, mai degrabă decât doze mari aplicate rar. 

În cazul unui pH şi al unui conţinut în calciu prea ridicat, pentru scăderea 
valorii acestuia se poate folosi frunziş sau compost bine descompus din coajă de 
copac şi rumeguş, eventual şi paie tocate. Trebuie să se aibă în vedere că turba 
este considerată material nereciclabil, iar în cazul compostului forestier se va 
efectua un test de germinaţie cu seminţe cu puterea de germinaţie cunoscută. 


6.3. LUCRĂRILE DE PREGĂTIRE A TERENULUI 


În concepția agriculturii ecologice, tradiționala “arătură adâncă” şi 
“întoarcere a terenului”, în special în grădina de legume, este o intervenție 
distructivă pentru stratificarea solului. Prin săpatul terenului sau arătura adâncă 
stratul arabil fertil cu toate organismele vii împreună cu microorganismele 

aerobe, este îngropat în adâncime, iar stratul cel mai puțin fertil şi 
microorganismele anaerobe sunt aduse la suprafață. Astfel, numărul 
organismelor vii din sol se reduce din an în an, o parte din materia organică este 
mineralizată, iar humusul şi fertilitatea solului scad ceea ce nu înseamnă că în 
solurile prea grele arătura adâncă şi mobilizarea solului nu au un efect favorabil, 
deoarece aerarea activează viața solului. 

Această lucrare trebuie să se repete periodic, în cazul solurilor grele, dar 
cu introducerea de materie organică şi fără practicarea acoperirii solului la 
suprafață prin mulcire şi îngrăşăminte verzi. 

Aşa zisa “structură artificială”, creată de acţiunea alternantă a îngheţului 
şi dezghețului, pare să fie aparentă deoarece curând după prima ploaie de 
primăvară intensă terenul devine compact, fiind necesară o discuire, această 
aerisire a solului fiind, însă, de scurtă durată şi trebuie să se repete. 

În grădinile mici, se recomandă mobilizarea terenului cu furca de săpat, 
renunțându-se la săpatul adânc cu cazmaua. Furca de săpat se înfige vertical, se 
înclină înainte şi înapoi. Se lucrează, astfel, în benzi de 10 cm lăţime. 

Important este ca în primăvară să se execute lucrarea terenului la 
momentul optim, evitându-se ca solul să fie excesiv de umed și rece. În cazul 
suprafeţelor cultivate care permit mecanizarea lucrărilor, epoca de lucru trebuie 
să fie aleasă cu multă atenție. 

De asemenea, este important ca în primăvară să se execute lucrarea 
terenului la momentul optim, evitându-se ca solul să fie excesiv de umed şi 
rece. În cazul suprafeţelor cultivate care permit mecanizarea lucrărilor, epoca de 
lucru trebuie să fie aleasă cu multă atenţie. 

Foarte important este să se evite folosirea maşinilor cu organe active care 
lucrează cu mare viteză, ca de exemplu freza cu lame flexibile. În funcţie de 
textura terenului se folosesc, de preferință, maşini cu lame unghiulare sau 
linguri, la o viteză joasă. 


Capitolul VI. Agroecosistemul legumicol. 95 
Legumicultura în contextual agriculturii biologice 


6.4. КОТАТІА ŞI ASOCIEREA CULTURILOR 


În ce priveşte rotația culturilor, cultivarea aceleiaşi specii legumicole pe 
aceeaşi parcelă prezintă o serie de dezavantaje, care conduc la scăderea 
productivităţii, dintre care menționăm: 

- extragerea aceloraşi elemente nutritive, care nu pot fi compensate nici 
măcar cu cel mai bun compost; 

- dezvoltarea unor organisme nocive care găsesc, în continuare, 
patogeni şi a dăunătorilor); 

- secrețiile rădăcinilor pot face incompatibilă cultivarea unei alte specii; 
de asemenea, influenţează calitativ şi cantitativ microflora; 

- rotația culturilor oferă posibilităţi de alternanță а epocilor de înființare а 
culturilor, de asemenea, permit măsuri judicioase privind lucrările solului, 
aplicarea îngrăşămintelor şi stratului de acoperire, economisirea apei, refacerea 
însuşirilor fizice etc. 

Rotaţia mai des utilizată este cea trienală, care corespunde mai bine 
exigenţelor nutritive la consumatorii mari, mijlocii sau slabi. Exemplu de rotaţie 
trienală îl oferă rotația Howard, care împarte terenul în 3 sectoare, în funcție de 
intensitatea consumului de elemente nutritive. 

Maria Thun propune o rotaţie de 8 ani, care este, de fapt, o rotaţie trienală 
de legume, flori, căpşuni. 

Anul I: cartofi, morcovi, ridichi, păstârnac, țelină, ceapă sau usturoi. 

Anul II: salată, spanac, praz, valerianela, andive, varză. 

Anul III: gura-leului, floarea-soarelui, zinia, îngrăşăminte verzi, muştar, 
Tagetes şi Calendula. 

Anul IV: mazăre, fasole, castraveți, tomate, bob, secară, orz, ovăz. 

Anul V-VIII: în cazul folosirii materialului săditor de căpşuni (produs “in 
vitro”), se practică 3 culturi anuale, cu plantarea la începutul lunii august. 

Asocieri. Se practică asocierea pe aceeaşi parcelă a unor specii cu timp de 
maturare diferit, cu rădăcini superficiale şi cu rădăcini adânci. În acest mod 
suprafața de teren este complet şi constant acoperită, astfel că se creează un 
microclimat favorabil pentru ființele din sol şi se contribuie la combaterea 
infestanților. Se realizează satisfacerea mai echilibrată a exigenţelor plantelor şi 
o “întrajutorare” a speciilor asociate privind protejarea lor de infecţii fungice şi 
paraziți. S-a constatat şi o ameliorare a gustului. 

Prezentăm în continuare câteva asocieri pentru protecția faţă de boli: 

- salata este un obstacol contra atacului de afide asupra ridichilor şi 
verzei. 

- morcovii cu prazul şi ceapa cultivate alternativ sunt protejați contra 
paraziților specifici, са musca morcovului şi а prazului. 

- usturoiul şi ceapa protejează căpşunul şi pătrunjelul contra bolilor 
criptogamice. 

- {епа şi tomatele {їп afidele departe de varză. 

- prazul apără ţelina de atacul de rugini. 

- hreanul ține departe de unele culturi afidele, larvele şi cârtiţele. 

- crăițele (Tagetes) şi gălbenelele (Calendula) alungă nematozii (de 
exemplu la ceapă şi usturoi). 

Asocieri care influențează gustul: 

- pătrunjelul cultivat pe sub tomate le face mai gustoase. 

- menta cultivată printre cartofi îi face mai aromați. 

- ridichile vecine cu năsturelul (Nasturtium) devin mai picante dacă nu 
sunt asociate cu salata. 

Asocierea în legumicultura actuală este, în general, privită ca o metodă de 
“planificare rațională” a unei multitudini de specii, în care scop este nevoie de 
experiență şi de spirit de observaţie, dar şi de o planificare adecvată aplicată la 
momentul potrivit. 

Agricultura ecologică reactualizează tradițiile populare privitoare la 
asociere, amplificându-le şi completându-le în contextul introducerii de specii 
legumicole noi, cunoscute cultivatorilor şi consumatorilor din țara noastră. 

Pentru o creştere normală şi o stare de sănătate bună, plantele au nevoie 
de un anumit spațiu de teren, de soare şi aer. Trebuie evitat ca plantele să se 
umbrească reciproc, să intre în competiție în zona rădăcinilor pentru apă şi 
elemente nutritive. Astfel, pot apărea fenomene de alungire, etiolare, сагепје în 
anumite macro şi microelemente, dar şi deficienţe calitative. În plus, desimea 
mare favorizează dezvoltarea bolilor şi infestările parazitare. 
În orice asociere se disting o cultură principală şi o cultură intercalată. 
După desființarea unei culturi principale, “inter-cultura” poate deveni 
principală, prin înființarea unei noi culturi în intervalele eliberate. De exemplu: 


Cultura anticipată Măzăriche de vară 


Spanac, cicoare, îngrășământ verde, trifoi 


Măzărichea îngheaţă în timpul iernii. Resturile vegetale se strâng şi se 


compostează. Solul rămâne structurat şi se mobilizează cu furca cu colții întorși. 
Se recomandă să se planteze bulbii de ceapă odată cu semănatul morcovului sau 
puțin după semănatul morcovului. Totul se acoperă си un strat subțire de 
compost foarte maturat. Pe o brazdă de 1,20 m se plantează 2 rânduri de 
arpagic, pe margini şi la mijloc 3 rânduri de morcov, sau invers. Pentru 
conservare se recomandă ca morcovii târzii să se asocieze cu praz. Astfel, 
ambele specii sunt protejate de musca morcovului şi, respectiv, a cepei. 

În cultura anticipată se preferă speciile rezistente la frig: spanac şi salată 
din soiuri rezistente. După recoltarea culturii principale se aplică o doză mai 
mare de compost matur. Morcovii timpurii se pot combina cu trifoi, iar cei 
tardivi cu o specie de îngrăşământ verde adecvată. De exemplu: 


Cultura anticipată Spanac sau Tagetes, Calendula 
Cultura principală Cartofi timpurii, spanac 
Cicoare, salată de iarnă, valerianela (fetică) 


Această asociere se începe în toamna precedentă, după căpşuni sau ceapă. 


Pe o brazdă de 1,20 m, la distanţă de 60 cm, se trasează 2 rigole la 30 cm de 
centru, adânci de 15 cm, care se umplu cu compost matur. În mijloc se seamănă 
câteva rânduri de spanac. Cartofii timpurii se plantează la începutul lunii aprilie. 
Se folosesc cartofi încolțiţi (forţaţi), eventual în turbă şi perlit (1:1). Distanţa de 

plantare este de 40 cm în rigole umplute din toamnă cu compost, între rândurile 
de spanac. 

Se acoperă apoi cartofii cu un strat de paie, fân vechi, fin mărunțit. În caz 
de îngheţ se acoperă brazdele cu folie din plastic perforată. Când cartofii ajung 
la 20 cm se acoperă cu compost semidescompus, spanacul se taie “la ras”, iar 
cartofii sunt muşuroiţi. 

Unii cultivatori folosesc spanacul tăiat şi lăsat pe brazdă, între cartofi, ca 
material de acoperire. 

În cultură anticipată se seamănă fenicul sau cicoare scarolă ori creață, sau 
salată de căpățână, nu mai târziu de sfârşitul lunii august-septembrie. Pentru a 
obține aromatizarea cartofilor, se seamănă între intervale mentă. De exemplu: 


Cultura anticipată Ridichi, spanac, salată 
Cultura principală Fasole urcătoare, salată 
Cultura succesivă Praz, valerianela (fetică) între rânduri 


Se seamănă spanac şi ridichi (2 rânduri din fiecare, la 20 cm), iar salata se 


plantează pe centrul brazdei de 120 cm. Mai înainte trebuie fertilizată cu 
compost. După recoltare în centrul brazdei se seamănă fasole urcătoare, iar pe 
margini se plantează salată. 

După recoltarea salatei se plantează praz şi la începutul lunii septembrie, 
după o mobilizare uşoară a terenului, se seamănă brazda cu valerianela (fetică). 


Exemple de succesiuni 


иеа [рш [е 
за [ыш [ыш] 


Cultura anticipată Muştar alb 
Cultura principală Fasole pitică, salată, ridichi 
Cultura succesivă Salată de tuns, ridichi albe, spanac 


Muştarul se seamănă la sfârşitul iernii, distribuind, totodată și 2 kg făină 


de rocă Іа 10 m°. Fasolea pitică se seamănă la 40 cm între rânduri. Mai târziu se 
smulge muştarul cu mâna şi se lasă ca mulci. De o parte şi de alta а rândului de 

fasole se plantează gulii, iar pe rândurile exterioare se plantează salată de tuns. 
După fasole urmează spanac semănat prin împrăştiere pe toată brazda. De 


exemplu: 


Cultura anticipată Cultură de acoperire cu trifoi alexandrin sau măzăriche cu 
ovăz 


Cultura principală Varză căpățână, salată, fasole pitică 


După cultura de trifoi nu mai este necesară fertilizarea. Varza albă are 


nevoie însă, de compost matur în gropile de plantare. În timpul vegetației se 
aplică stropiri cu macerat de urzici 1:10 şi se menţine umed terenul. Răsadul 
trebuie plantat mai adânc şi apoi muşuroit uşor, pentru a proteja planta de 
musca verzei. 

Pe o brazdă de 120 cm se seamănă pe laturile extreme fasole pitică. În 
centru se trasează rigole şi se plantează varză la distanța de 60 cm; pe cele 2 
rânduri rămase se pune salată la 25 cm. După recoltarea salatei rămâne suficient 
spaţiu pentru varză. Pe rândurile libere se poate planta fenicul sau cicoare. 


Cultura anticipată Ingrăşământ verde, amestec de măzăriche cu ovăz 
Cultura principală Tomate, gulii, salată, fasole pitică, castraveți 
Valerianela sau secară de iarnă 


La sfârşitul iernii brazda se eliberează de resturile de îngrășământ verde, 


care va fi compostat şi se încorporează superficial o doză de făină de rocă sau 
de piatră de calcar (2-3 kg/100 m°). Astfel, se prepară patul seminal care va fi 
semănat cu năsturel prin împrăştiere. Năsturelul poate fi recoltat pentru consum 
în momentul plantării tomatelor. Restul se încorporează ca îngrăşământ verde. 

Pe mijlocul brazdei se plantează tomate cu port înalt, susținute pe tutori 
sau ре un şpalier. Tomatele pot fi înlocuite cu castraveți cornişon. Salata şi 
guliile pot alterna în rânduri de 30 cm. La plantarea tomatelor şi guliilor se pune 
compost în gropi, stropit cu macerat de urzici diluat. Se mai recomandă încă 3-4 
stropiri cu macerat în timpul vegetației. După recoltarea salatei şi apoi a guliilor 
se poate cultiva fasole oloagă fără fertilizare. 

În tabelul 6.1. este prezentat modul de rotaţie a culturilor într-un ciclu de 


trei ani, pe trei sectoare ale grădinii de legume (H. Vogtmann, 1993). 


Tabelul 6.1. 


Rotaţia culturilor în ciclu de 3 ani (după Vogrmann, 1993) 


== SECTORUL 1 SECTORUL 2 SECTORUL 3 


Fertilizare 


Cultură 


Fertilizare 


кча 
Cartofi 
Dovlecei 


Praz 

Țelină 

Tomate 

Gunoi de grajd proaspăt 


Plante de acoperire 
Compost de gunoi 
grăşăminte organice 


sau 


Fenicul 

Morcov 
Ceapă/usturoi 
Ridichi, ridichi roze 


Salată/spanac, scorzonera 


matur sau 
verzi de 


Compost 
îngrăşăminte 
acoperire 
Compost matur 
prăşăminte organice 


sau 


Fenicul 

Morcovi 

Ceapă/usturoi 

Ridichi de lună, de vară, 
de toamnă 

Ridichi de vară 


Salată/spanac toamna 
Compost matur 


Plante de acoperire 
e 


matur 
inte organice 


sau 


Fasole 

Mazăre 

Morcov 

Condimentare 

Ridichi de vară, de iarnă 


Іп т compost matur 


În primăvară compost 
matur 


Fasole 
Mazăre 
Morcovi 
Condimente 


Ridichi de lună, de vară, 


Compos matur 


Plante de acoperire 
Compost matur 


i 
Cartofi 
Dovlecei 
Praz 
Țelină 
Tomate 
Gunoi de 
îngrăşăminte 
acoperire 
“ы sau gunoi de 


grajd sau 
verzi de 


SECTORUL ! SECTORUL 2 EUR 3 


Fertilizare 


Fasole 
Mazăre 
Morcovi 
Condimente 
Ridichi 
Spanac 
Ceapă 


Compost matur: şi 
îngrăşăminte verzi 
Compost matur 


Varză 
Castraveți 
Cartofi 
Dovlecei 
Praz 
Țelină 
Tomate 


În toamnă gunoi de 
grajd proaspăt 

In primăvară compost 
sau îngrăşăminte 


Fenicul 

Morcovi 

Ceapă/usturoi 

Ridichi de lună, de vară 
etc. 

Salată/spanac 
“idem” 

Scorzonera 
Compost matur 
Compost matur 
îngrăşământ organic 


sau 

6.5. ALEGEREA SORTIMENTULUI DUPĂ CRITERIUL 


REZISTENȚEI LA BOLI ȘI A PLASTICITĂȚII ECOLOGICE 


Productivitatea şi calitatea legumelor, depind de soiul sau cultivarul ales 


deoarece potenţialul său biologic şi tehnologic va fi exprimat în condiţiile unei 


tehnologii corespunzătoare. 


Pentru alegerea celui mai potrivit soi sau cultivar, ecoagricultorul va 


trebui să țină seama de următoarele criterii: 


condiții de climă şi sol; 

modul de cultură: în câmp, în seră sau în condiţii de protejare cu folii 
de plastic sau răsadnițe; 

destinația produselor: consum în stare proaspătă, industrializare 
(conservare, congelare, deshidratare еїс.); 

epoca de semănat, plantat şi perioada de recoltare; 

cultivarea în regim irigat sau neirigat; 

rezistența sau toleranța la boli şi dăunători; 

adaptarea la condiții extreme de mediu: temperaturi excesive, 
lungimea fotoperioadei, toleranța la concentrații mari de săruri, 
utilizarea economică a îngrășămintelor; 

adaptarea la mecanizarea lucrărilor de înființare, îngrijire şi recoltare; 
rezistenţa la manipulare, transport şi păstrare; 


preferințele consumatorilor privind aspectul, gustul. 


Desigur, un soi sau hibrid nu poate şi nu trebuie să întrunească toate 


aceste cerințe, dar în funcție de destinația produselor şi ехіреп[а atât а 


consumatorilor, cât şi de preferințele cultivatorilor, se vor alege cele mai 


potrivite criterii în condițiile date. 


Pentru evitarea riscurilor legate de necunoașterea comportării soiurilor şi 


hibrizilor, se vor cultiva la început suprafețe mici; pentru soiurile autohtone, 


care sunt mai adaptate şi cunoscute, se vor consulta buletinele ştiinţifice ale 


institutelor de cercetări de profil şi indicațiile autorilor. 

Există cerințe foarte variate din partea cultivatorilor privind însuşirile 
soiurilor în funcție de mărimea suprafețelor şi destinația produselor. Astfel, 
pentru grădinile mici înființate de amatori pentru consum propriu se pot cultiva 
şi soiuri cu fructul mare, mai sensibile la transport şi păstrare. 

Pentru exploatări comerciale cu suprafețe mai mari de un hectar în câmp 
şi 1000 m? de sere sunt necesare soiuri conforme cu cerințele pieţei, mai 
rezistente la transport şi corespunzătoare standardelor pentru ambalare. 

Deoarece investiţiile sunt foarte mari, astfel încât riscurile şi pierderile 
trebuie eliminate, alegerea soiurilor şi hibrizilor cu rezistenţă la boli şi dăunători 
se impune mai ales în cazul culturilor protejate, dar și a celor timpurii în câmp. 
Pentru culturile de tomate efectuate în sere calde, folosirea hibrizilor F; cu 
rezistență la virusuri (VMT), la Cladosporium, Fusarium, Verticillium şi 
nematozi este obligatorie. 

Combinarea acestei rezistențe multiple la boli, cu combaterea 
principalilor dăunători: musculuţe, acarieni şi tripşi duce la obținerea unor 
producţii mari şi de calitate, în condiţii de poluare minimă cu pesticide. 

Alegerea sortimentului pentru culturile de castraveți în sere trebuie să țină 
seama de rezistența la virusul mozaicului castraveţilor şi la făinare. Obligatoriu, 
aceşti hibrizi F; trebuie să бе ginoici (100%), adică să fie purtători de flori 
femele şi partenocarpici. 

Pentru culturile de castraveți de tip Cornişon se preferă hibrizi F; 100% 
ginoici şi chiar partenocarpici, în condiţiile unor culturi timpurii, datorită 
absenței albinelor polenizatoare în lunile martie şi aprilie. Aceşti hibrizi trebuie 
să fie rezistenți la făinare şi VMC (virusul mozaicului castraveților). 

Soiurile de seră la salată trebuie să fie adaptate la nebulozitate şi să 
formeze căpățână în condiţii de temperaturi mai ridicate. 

În cazul semințelor hibride F;, acestea trebuie să fie corespunzătoare 
combinației hibride, prezentând un procent infim de semințe provenite prin 
autofecundare (1-2%). 

Datorită preţului de cost foarte ridicat, seminţele hibride nu pot fi utilizate 
decât în sere, adăposturi acoperite cu folii de polietilenă, sau, în cazul culturilor 

timpurii efectuate în câmp, culturile respective trebuie să fie rentabile, astfel 
încât prețul seminţelor şi al lucrărilor de producere a răsadurilor, înființare a 
culturilor, al lucrărilor de îngrijire, inclusiv de recoltare să fie acoperit fără risc, 
realizându-se mari beneficii. 

Avantajele utilizării seminţelor hibride F; sunt următoarele: 

- productivitate şi precocitate sporite; 

- adaptare mai bună la condiţii extreme de mediu (secetă, exces de 

umiditate etc); 

- uniformitatea produselor $1 încadrarea mai bună în standardele cerute 

pentru ambalare, transport şi piaţă; 

- о mai bună utilizare a elementelor fertilizante; 

- rezistență sau toleranță la boli şi dăunători (nematozi). 

O cerință de bază în cazul sortimentului pentru seră este rezistența sau 
toleranța la boli şi dăunători având în vedere cheltuielile foarte mari pentru 
dezinfecție şi tratamente, dar şi pericolul depăşirii dozelor admise de O.M.S., 
Ministerul Sănătății şi pentru comercializarea produselor privind conținutul în 
nitrați sau, în cazul utilizării aburului, prețul ridicat al energiei termice. 

Cercetările efectuate de C. Petrescu, A. lorgu (1996), V. Davidescu şi 
colab. (1996) atestă faptul că soiurile de legume manifestă capacități diferite de 
absorbție din sol a nitraţilor, nitriților şi a unor metale grele şi, implicit, 
prezența acestora în produse. 

Dintre hibrizii F, de legume pentru seră cu rezistenţă multiplă la micoze, 
bacterioze, viroze, dar şi la nematozi, menţionăm: 

Tomate: Arlette, Marfa (R. Sluis), Trust, Mach (De Ruiter). 

Ardei gras: Apolo, Laser, Sonar, Mayata, Delphin, Yollo Wonder, 
Mazurka. 

Conopidă: Fortados RS, Climax, Viking, Merano, Delta, Perfection, 
Predominant. 

Varză timpurie: Timpurie de Vidra, Delphy (R.S.), Golden Cross (Toz), 
Derby, Eliza (Toz). 

Castraveţi partenocarpici cu fructul mare: Famosa (D.R.), Dalibor (R.S.), 
Corona (D.R.),Carmen, Vitalis (D.R.). 

Castraveţi tip Cornişon ginoici: Marinda (R.S.), Levina (R.S.), Royal 
(СІ.), Regal (СІ.), Мо, Wilma (R.S.). 

Castraveţi tip Cornişon ginoici şi partenocărpici: Inge, Esther (R.S. 
Paladin) (Cail), Parmel (Nun). 

Salată de căpățână: Ardeto (R.S), Belluro (Pan), Deciso (R.Z), Jessy 
(Pan), Ravel (R.Z), Samara (Pan). 

Pătlăgele vinete: Madona (Cail), Giniac (Cail), Barbentane (Fr.). 

Pentru culturi de câmp se recomandă soiurile de proveniență autohtonă, 
bine adaptate condițiilor pedo-climatice din țara noastră, dar şi unele soiuri 
importante care au însuşiri superioare privind productivitatea, calitatea 
produselor, adaptarea şi rezistența la boli. 

Prezentăm doar câteva mai importante: 

Tomate: Export 2, loana, Cluj 50, Solara, Laura, Unirea, Dacia, Monor, 
Vitamina, Romec 554 ]. 

Ardei gras: Export, Galben Superior, Jeni, Aroma, Opal. 

Ardei lung: Kapia de Kurtovo, Zlaten Medal, Carmen B, Cosmin, Arad 

6B. 

Pătlăgele vinete: Pana Corbului 36, Danubiana, Lidia, Narcisa F}, 

Amurg. f 

Castraveți: Topaz, Magic, Select. 

Castraveți Cornişon: Renato, Cornişon de Paris, Obelisk, Levina. 

Dovleac plăcintar: Delicios, Aromat. 

Dovlecel comun: Dana, Fără vrej. 

Pepene verde: Sugar Baby, Timpuriu de Canada, Dochiţa, De Dăbuleni, 

Dulce De Dăbuleni, De Miniş, Lovrin 532. 

Pepene galben: Ica, Rogen, Turchestan, Delicios, Galia. 

Salată: Cora, Dena, Mona, Polul Nord, Silvia 

Andive: Bacău 3, Kwarosa. 

6.6. FERTILIZAREA CULTURILOR LEGUMICOLE 


Unul dintre principiile cultivării biologice este ca nutriția plantelor să 
nu se facă cu săruri fertilizante uşor solubile, ci să se faciliteze utilizarea 
acestora prin intermediul organismelor vii din sol (fungi, bacterii, insecte şi 
viermi). În acest scop, legumicultura biologică trebuie să stimuleze activitatea 
organismelor vii. Cu cât un teren este mai bogat în organisme vii, cu atât este 
mai fertil, iar plantele vor fi mai rezistente la atacul paraziţilor. 

Producerea de plante cu valoare nutritiv-biologică mai ridicată este în 
relaţie directă cu menţinerea activității vitale în sol. O plantă cu sistemul 
radicular foarte dezvoltat lasă în sol un material organic care serveşte ca sursă 
de energie pentru microorganisme şi, prin aceasta, contribuie la formarea 
solului. 

Prin folosirea de îngrăşăminte minerale uşor solubile şi a substanțelor 
biocide, se exercită o influenţă negativă asupra formării de substanțe aromatice 
şi mirositoare, iar în unele cazuri se constată şi o diminuare a conținutului în 
componente valoroase (vitamine, elemente minerale, proteine, zaharuri) şi o 
mărire corespunzătoare a componentelor nocive sau nedorite (nitrați). 

Atunci când o plantă prezintă simptome de carenţă, lipsă sau insuficienţă, 
într-un element nutritiv, este vorba de un dezechilibru în viaţa solului. În acest 
caz este util să se observe prezența unor plante indicatoare, dar pentru cei mai 
puțin experimentați este necesară efectuarea unei analize chimice. 

Baza fertilizării în agricultura biologică-biodinamică o constituie 
îngrăşămintele organice naturale, pregătite după o tehnică specială şi 
îngrăşăminte minerale greu solubile cu folosire lentă (făină de fosforite, silicați, 
săruri potasice naturale) (D. Davidescu şi V. Davidescu, 1994). 

În afară de dejecţiile animale provenite din zootehnie, agricultura 
biologică se bazează şi pe reciclarea materiei organice, a producției secundare 
formată din resturile vegetale care rezultă din grădini, vii, livezi, garduri vii, 


parcuri şi spaţii verzi. 

Distrugerea acestei imense mase organice prin foc şi depozitare la 
întâmplare sau pe locuri necultivate reprezintă nu numai o pierdere de substanţe 
nutritive, dar şi o sursă de poluare a aerului şi apei. 

În legumicultura practicată de cultivatorii amatori în grădinile personale 
există posibilitatea utilizării resurselor menajere şi gospodăreşti la prepararea 
unor composturi, cu efort minim şi eficiență foarte mare, fără a mai fi necesar 
să se folosească îngrăşăminte chimice uşor solubile. 

Pentru reuşita unei exploataţii după principiile agriculturii biodinamice, în 
condiții economice rentabile, este necesar ca materiile organice necesare pentru 
pregătirea compostului să fie produse pe plan local. Este bine ca să existe şi un 
sector zootehnic. 

Materialele organice (gunoiul de grajd, paiele, frunzele, vrejurile) 
introduse în sol în stare proaspătă şi în cantități mari pot să aibe urmări 
nefavorabile asupra creşterii plantelor, prin blocarea azotului solubil folosit de 
microorganisme în procesul de descompunere, fenomen cunoscut sub 
denumirea de “foame de azot”. 

Pentru menţinerea fertilităţii solului se vor aplica doze moderate aplicate 
fracționat şi nu doze mari care pot inhiba germinaţia semințelor, favorizează 
creşterea luxuriantă în detrimentul fructificării şi sensibilizează plantele față de 
atacul bolilor şi dăunătorilor. De asemenea, introducerea materiilor organice la 
adâncime duce la descompunerea lor anaerobă, cu producere de compuşi toxici 
pentru plante. 

Substanțele nutritive trebuie puse la dispoziţia plantelor în mod treptat şi 
în raporturi armonioase corespunzătoare fazelor de vegetație, ţinând cont de 
faptul că, prin descompunerea materiei organice, unele substanţe sunt utilizate 
direct de plante (azotul), altele ca fosforul şi magneziul sunt mai întâi folosite 
de microorganisme şi apoi, prin descompunerea materiei organice, revin în 
soluția solului. Avantajul descompunerii materiei organice constă şi în 
degajarea de bioxid de carbon care are efecte pozitive atât asupra sistemului 
radicular, cât şi asupra fotosintezei. 

6.6.1. Reguli de fertilizare 

Normele de fertilizare se calculează în funcţie de exigenţele nutritive ale 
speciilor legumicole, dar și de cantitatea şi calitatea produselor. În privința 
cerințelor pentru elementele fertilizante, se deosebesc trei grupe de culturi: mari 
consumatoare, mediu consumatoare şi slab consumatoare. 

Mari consumatoare de elemente fertilizante, sunt plantele cu exigenţe 
ridicate faţă de conţinutul solului în humus și elemente nutritive. În acest grup 
intră: conopida, varza roșie şi albă, tomatele, castraveţii, prazul şi țelina. Aceste 
specii merg bine după leguminoase. Terenul trebuie fertilizat toamna târziu cu 
îngrășăminte organice şi substanțe nutritive. În toată perioada de vegetaţie este 
bine să se aplice un macerat de urzici, de tătăneasă, păpădie, valeriana, scoarță 
de stejar, dispersate în zona rădăcinilor la intervale de câteva săptămâni. În caz 
că distanța între rânduri nu este prea strânsă, terenul trebuie acoperit cu un strat 
de mulci alcătuit din materiale vegetale mărunțite. 

Medii consumatoare de elemente fertilizante, sunt: spanacul, salata, 
ridichile, feniculul, morcovii, usturoiul şi ceapa care au o nevoie moderată de 
elemente nutritive. În toamna precedentă, când se prepară patul germinativ, se 
aplică compost matur, care se încorporează în sol superficial. Aceste legume nu 
tolerează un compost matur. 

Numai în terenuri foarte sărace se poate aplica un compost insuficient 
maturat. În acest caz trebuie neapărat să se asigure un strat de acoperire, dacă 
rândurile de plante nu sunt prea apropiate. 

Slab consumatoare de elemente fertilizante, sunt plantele care se cultivă 
pe un teren sănătos şi fertil, mulțumindu-se cu o fertilizare minimă. Din această 
grupă fac parte: leguminoasele (mazărea, fasolea), plantele condimentare 
(aromatice) şi medicinale. În perioada de conversie, pe terenuri slabe se pot 
aplica cantități mici de compost. 

Utilizarea maceratului de urzici: se recoltează urzici la începutul 
înfloririi, se umple un recipient până sus şi apoi se presează uşor. Se 
complectează cu apă şi se amestecă de 1-2 ori pe zi. Pentru a evita mirosul 


neplăcut se recomandă să se adauge “făină de rocă” (calcar), carbonat de calciu 

sau bentonită. În momentul când începe să se formeze spuma (apare după 3-5 
zile şi după circa 10-14 zile spuma dispare), maceratul este gata de folosire, 
după o adecvată diluţie în apă. Se recomandă filtrarea maceratului cu o sită fină, 
pentru a evita obturarea duzelor aparatului de stropit. Pentru a combate paraziții 
nu se foloseşte maceratul de urzici, ci un extract apos, lăsându-se urzicile la 
macerat 12-14 ое. 

Este bine să se evite aplicarea fertilizării toamna târziu (dar nu şi 
acoperirea- mulcirea) sau iarna când plantele se află în faza de repaus (de 
asemenea, activitatea vieţuitoarelor din sol), astfel că multe substanțe nutritive 
vor fi spălate. 

Este foarte important ca fertilizanții să fie încorporaţi în profunzime. Dacă 
gunoiul de grajd nu este răspândit toamna devreme, trebuie compostat împreună 
cu resturile din grădină şi gospodărie. O grijă deosebită trebuie acordată 
aplicării fertilizanţilor, astfel ca să nu fie perturbată viaţa din sol. De fapt 
trebuie restituite solului numai acele elemente care au fost extrase de cultura 
respectivă. 

În cazul fertilizării de tip biologic se ia în consideraţie şi rezerva de 
elemente nutritive prezente în sol în stare insolubilă, contând şi pe activitatea 
microorganismelor în solubilizarea şi disponibilizarea acestora. Încorporarea 
îngrășămintelor în sol se face cu puţin înainte de semănat sau la reluarea 
vegetației, deoarece microorganismele au nevoie de aer, umiditate şi căldură 
pentru procesele biochimice care fac disponibile plantelor elementele nutritive. 
În special, în condiții de climă uscată, se recomandă са fertilizanții să se 
încorporeze la numai 2-5 cm adâncime şi apoi să se afâneze superficial. În cazul 
în care terenul este deja acoperit cu un strat de mulci aplicat din toamnă, 
fertilizanții se împrăştie deasupra acestuia şi se încorporează împreună. Partea 
care rămâne la suprafață serveşte pentru hrănirea microorganismelor. 

Fertilizanţii specifici legumiculturii biologice pot fi divizați în trei grupe 
principale: produse pe bază de alge; făină de rocă şi îngrăşăminte organice 
comerciale. În plus, se mai folosesc, în anumite cazuri, cenuşile Thomas şi 
magnezie-potasică. 

Cu foarte mulți ani în urmă făina de rocă se utiliza numai în silvicultură, 
însă odată cu extinderea legumiculturii biologice această formă de îngrăşământ 
este din ce în ce mai mult folosită, dar în mod sistematic. 

Făina de rocă este selecționată cu grijă, astfel ca să conţină toate 
elementele nutritive de саге au nevoie plantele. Este considerată un fertilizant 
ieftin, care poate fi folosit fără riscul de a comite erori. Elementele nutritive pe 
care le conține sunt eliberate continuu în concentraţii mici, ca urmare a 
activităţii microorganismelor din sol. În plus făina de rocă conține o cantitate 
mare de siliciu care, aşa cum s-a demonstrat, favorizează asimilarea fosforului 
de către plante. Adăugarea de făină de rocă la prepararea compostului s-a 
demonstrat a fi foarte utilă, deoarece descompunerea lentă pune la dispoziţia 
plantelor elementele nutritive în mod lent. 

În momentul de față se pot oferi, comercial, 3 tipuri de făină de rocă: 
calcaro-magneziană; fosforico-silicioasă şi granitico-bazaltică. Ultima este 
mai puţin utilizată. 

Produsele pe bază de alge, sunt constituite din alge verzi, brune sau roşii 
uscate, cu un conţinut ridicat în substanță organică şi multe microelemente, în 
special din algele coraliene care conţin, prevalent, calcar şi o cantitate ridicată 
de magneziu şi în parte, microelemente. În comerț se găsesc şi produse pe bază 
de alge sub formă lichidă, de concentraţie slabă, ce pot fi utilizate ca 
îngrăşăminte foliare. 

Cenuşile Thomas, sunt formate din cenuşile măcinate provenite de la 
oțelării, la care în timpul prelucrării se adaugă carbonat de calciu, la temperaturi 
înalte. Acestea, măcinate şi amestecate cu făină de calcar bogată în fosfor, 
conţin între altele, o serie de microelemente. Acidul fosforic conținut în 
cenuşile Thomas, practic nu este solubil în apă ca şi calciul. 

Magnezia potasică, este o sare compusă din potasiu şi magneziu, care se 
găseşte în zăcăminte subterane. Are o reacție acidă şi este uşor solubilă în apă; 
de aceea, va fi folosită în grădinărit cu maximum de moderație. 

Îngrăşămintele organice comerciale, se utilizează în lipsa celor amintite 
anterior şi sunt: făina de coarne (30-60 g/m?), bălegarul uscat 50-120 g/m? şi 
turba care nu este considerată, ca atare, îngrăşământ. Turba trebuie amestecată 
cu alte materiale organice sau cu solul, pentru a se integra în ciclul biologic. 
ATENȚIE: deoarece turba nu este un material reciclabil, trebuie folosită cu 
multă prudență. 

Turba poate fi înlocuită cu scoarță de copac (deşeuri forestiere). Din 
motive ecologice, exploatările de turbă situate în biotopurile umede încep să fie 
evitate, fără a se pierde din vedere şi aspectul unui consum mare de energie 
pentru transportul acesteia. 

Materialul fertilizant de bază al agriculturii biologice este compostul din 
resturi organice ale cărui avantaje sunt: 

- compoziție în macroelemente şi microelemente bogată și variată; 

- punerea la dispoziţia rădăcinilor plantelor a elementelor fertilizante în 

mod lent, fără risc de supradozare; 

- ameliorarea caracteristicilor fizice (aeraţie) ale solurilor grele şi 

nisipoase. 
- stabilizarea materiilor organice şi corectarea pH-ului; 
- sporirea conţinutului în humus şi, implicit, activarea vieţii în sol 
(microorganisme, ciuperci, micorize, râme etc.); 

- prin compostare materialele organice pierd până la 50% din greutate şi 
30% din volum. Produsul este mai uşor şi mai uscat, de unde 
economii la transport; 

- este posibilă producerea şi comercializarea unor produse 

corespunzătoare specificului plantelor, fără riscuri pentru beneficiar; 

- previn poluarea apelor subterane, a aerului, înlocuind arderea 

miriştilor — soluţie larg adoptată în ţara noastră (mai comodă, dar 

păgubitoare) prin care se realizează, parțial, recuperarea substanțelor 
minerale; 

- metoda se încadrează în legislaţia privind stocarea deşeurilor şi 

punerea în valoare a acestora. 

Alegerea locului platformei de compostare, implică unele probleme 
privind distanța de transport, evitarea poluării pânzei de apă freatică, accesul 
uşor spre platformă, existenţa unor platforme betonate, remize acoperite, maşini 
de stocare, construirea platformelor, remize de acoperire pentru evitarea 
excesului de umiditate, instalaţii de aerisire (oxigenare) forțată pentru grăbirea 
fermentării etc. 

Trebuie avută în vedere evitarea situării platformelor (Şantierelor) în 
proximitarea oraşelor, datorită degajării de mirosuri urâte. 

Pentru micile ferme şi gospodării, se prevede o suprafaţă de depozitare şi 
prelucrare de 8-10% din suprafața totală a grădinii, preferând amplasarea în 
apropiere, pentru a uşura transportul, dar şi controlul permanent al 
descompunerii. În timpul compostării au loc procese de descompunere, de 
transformare şi “reconstruire” a materialelor organice în prezența oxigenului. În 
timpul descompunerii are loc o activitate crescândă a microorganismelor aerobe 
cu degajare de căldură. În faza de “reconstrucție”, răcire şi maturare, pe măsura 
formării humusului apar râmele, diferiţi alţi viermi şi insecte etc. 

Surse de deşeuri pentru compostare: 

- reziduuri zootehnice; 

- reziduuri de la culturi cerealiere şi de plante tehnice; 

- reziduuri horticole (livezi, vii, legume, flori, pepiniere); 

- reziduuri animale; 

- reziduuri din prelucrarea legumelor; 

- reziduuri din industria berii şi alcoolului; 

- reziduuri din vinificaţie; 

- reziduuri de canalizare; 

- reziduuri din industria lemnului; 


- reziduuri din industria alimentară; 

- reziduuri casnice; 

- reziduuri vegetale din parcuri şi grădini. 

Trebuie evitate procesele anaerobe de putrefacție, cu dezvoltare de 
mirosuri dezagreabile, prin întoarceri repetate şi oxigenarea cu această ocazie a 
masei compostului. 

Factorii cei mai importanţi de luat în consideraţie în timpul şi la sfârşitul 

compostării sunt: 

1) buna aerare a masei compostului şi omogenizarea; 

2) umiditatea corespunzătoare stabilită prin proba pumnului. 

Dintre materialele aditive utilizate la prepararea composturilor sunt 
folosite cele care le ameliorează valoarea nutritivă sau structura. Acestui grup 
aparțin materiale organice sau minerale ca: excremente animale, calcar, produse 
pe bază de alge, făină de rocă, făină de oase sau de carne, bentonită, pământ 
argilos, turbă, coaje de copac, rumeguș forestier sau nisip. În comerţ se găsesc o 
serie de preparate care servesc la grăbirea procesului de descompunere. Trebuie 
avute în vedere ameliorarea raportului C/N, aportul de oxigen şi conţinutul 
hidric. Numai când sunt satisfăcute aceste condiţii, adăugarea unui produs de 
stimulare a descompunerii poate fi eficient. 

Există două tipuri de activatori ai descompunerii: 

a) activatori pe bază de ierburi sau preparate biodinamice pentru 

compostul pe bază de ierburi; i 

b) produse de compostare care conţin culturi de bacterii sau fungi sau 

alte microorganisme (micorize). 

Compostul de frunze, este folosit deseori şi calitatea sa depinde mult de 
tipul de material folosit şi de specie. De exemplu frunzele de fag conțin mult 
calciu, în timp ce frunzele de stejar produc un pH prea scăzut (acid). Acele de 
conifere, de asemenea, produc un compost acid. Se recomandă ca frunzele să fie 
tocate mărunt şi amestecate cu turbă, compost matur, iarbă tăiată sau cu pământ 
în proporţie de 2:1. Frunzele de stejar pot fi folosite cu succes la pregătirea 
compostului indicat pentru plante acidofile ca rododendroni şi azalee. 

Compostul de gunoi de grajd, este un compost bogat în elemente 
nutritive, fiind folosit mai ales pentru specii mari consumatoare sau pentru 
răsaduri. Ele se folosesc în stare proaspătă sau uscate. La prepararea sa se 
folosesc îngrăşăminte semilichide sau apă. 

Compoziţia compostului este variabilă. Raportul carbon/azot (C/N) este 
favorabil între 12 şi 20. Este necesar să fie trecut printr-o fază de creştere a 
temperaturii suficientă atât pentru “sterilizare”, cât şi pentru maturare (fără 
pierderi mari de N) sau mineralizare. 

În funcție de metoda de compostare, materialele utilizate la compostare 
provin fie din ferma proprie (reciclare internă), fie prin dirijarea materialelor 
organice menajere-reciclabile, sau prin achiziţie-colectare. În orice situație, 
trebuie avută în vedere proveniența acestora; resturile din fermă, vrejurile, 
deșeurile de la precondiţionare, sortare, gunoiul de grajd să nu fi fost atacat de 
agenți patogeni cu forme de rezistență sau de paraziți, paiele sau materialele de 
aşternut să nu fie dezinfectate cu substanţe chimice etc; deşeurile urbane trebuie 
colectate separat sau sortate, eliminând oasele, resturi putrescibile, sticla, 
detergenții, metalele etc. 

Pentru a elimina mirosurile urâte se recomandă amestecarea cu făină de 
rocă, calcar sau bentonită. 

Dintre resturile menajere se pot folosi deşeurile de morcovi, cartofi, 
verdeţuri, fructe, cotoare, zaț de cafea sau ceai, resturi de lână, carton etc., dar şi 
frunze căzute toamna, scoarță, rumeguș, coji de ouă chiar şi oase mărunțite. 
Buruienile pot fi folosite înainte de a forma semințe. | 

În ce priveşte prepararea compostului, se poate spune că pentru obținerea 
unui compost de calitate este foarte importantă utilizarea unui amestec de 
materiale variate, bogate şi sărace în azot, proaspete sau uscate, suculente sau 
mai seci, care se completează unele pe altele făcând compostul mai moale. 
Astfel se pot amesteca frunze căzute toamna cu reziduuri de la bucătărie; 
frunzele sunt deja parţial descompuse, amestecate cu resturi de bucătărie 
proaspete, care accelerează descompunerea. Foarte important este raportul C/N 


optim, cuprins între 12-20. 

Resturile vegetale şi frunzele trebuie să fie tocate în bucăţi mici, nu mai 
mari de 5 mm; fragmentarea se poate face cu o tocătoare de furaje sau cu o 
tocătoare electrică. 

Pentru cantități mai mari de material se foloseşte o maşină specială 
acționată de un tractor, care este montată în spatele lui, în timp ce frontal are o 
lamă de greder pentru aşezarea materialelor supuse compostării în straturi de 
25-20 cm şi pentru a fi tocate. Maşina de tocat are ca piesă activă un tambur de 
oțel cu diametrul de 30 cm, dotat cu lame de oțel mobile, care lovesc cu putere 
materialele, sfărâmându-le. Această maşină poate fragmenta chiar ramuri de 
arbori sau arbuşti cu grosimea de cel mult 3 cm; este preferabil să fie ramuri 
proaspăt tăiate. Materialele se presară cu praf de făină de rocă magneziano- 
silicioasă, de calcar sau bentonită. Se poate adăuga făină de oase sau pământ 
fertil fără semințe de buruieni. Pe măsura construirii platformei de 
descompunere, ale cărei dimensiuni depind de structură şi componentele 
folosite, se umectează cu apă, strat cu strat, astfel ca materialul strâns în pumn 
să mustească, fără a lăsa să se scurgă apa în exces. În funcție de compoziție se 
ameliorează conţinutul în fosfor sau azot, adăugând făină de oase sau materiale 
vegetale bogate în azot. Pentru corectarea pH-ului se fac determinări cu pH- 
metrul Merck, cu bandelete sensibile şi, la nevoie se corectează cu praf de cretă, 
gips, calcar, praf de corali etc. 

Controlul temperaturii ne arată evoluţia procesului de descompunere, care 
numai la nivelul de 70°С are ca efect pasteurizarea produsului. Prin oxigenarea 
forțată, introducând oxigen си ventilatoare corespunzătoare, se ridică 
temperatura, se elimină o mare parte din moleculele fitotoxice şi mirosul urât. 
În paralel cu creşterea temperaturii au loc reacții care duc la mineralizarea 
substanțelor şi humificare. Mineralizarea antrenează producerea de gaz 
carbonic, de amoniac şi, în final, de nitrați. Humificarea are loc cu ajutorul 
тісгоограпіѕтеіог care elaborează complexe coloidale denumite compuşi 
humici. Rolul lor este esenţial pentru menţinerea proprietăţilor fizice, chimice şi 
biologice ale solului. 

Raportul C/N descrește constant în cursul compostării, fiindcă substanţele 
organice pierd mai rapid carbonul decât azotul. Acest raport C/N reflectă mai 
bine stadiul de evoluţie al descompunerii deşeurilor. Având un raport C/N 12- 
20, compostul poate fi aplicat în sol fără teama de a provoca plantelor tulburări 
de nutriţie. 

Un sol bun de cultură trebuie să aibă un raport C/N de aproximativ 10. 
Acest raport nu este, însă, suficient pentru a aprecia maturarea produsului. În 
timpul preparării compostului trebuie ţinut cont şi de evoluţia separată a 
carbonului $1 azotului. 

Compostul vegetal trebuie să conţină: materie organică: 20% minim în 
stare brută şi minim 30% în substanță uscată; raport materie organică/azot 
organic: maximum 55; azot total/substanță uscată; maxim 3. 

Un compost de calitate trebuie să fie relativ omogen, să prezinte un aspect 
fizic convenabil, să fie bogat în materii organice (humus — culoare neagră). 
Raportul C/N trebuie să fie inferior lui 25. Compostul trebuie să fie suficient 
descompus, astfel са să nu mai dezvolte o nouă fermentație sau putrefacție 
(miros urât). O condiţie esenţială este să nu conţină germeni, paraziți umani sau 
vegetali, sticlă, metale grele, materiale plastice. 

În afară de compostarea în platforme (prin cumulare), care se practică în 
ferme sau centre, în gospodăriile mici care au terenuri destinate grădinăritului, 
parterelor de flori etc. se practică din ce în ce mai mult stocarea şi 
descompunerea resturilor menajere şi de grădină în “bidoane”, casete metalice 
sau de lemn, de o construcţie foarte simplă şi practică. 

Se folosesc bidoane din tablă zincată de circa 200 1 al căror fund şi capac 
prezintă perforaţii de 10 mm. Pe fundul acestui bidon sau butoi se pune un 
grilaj de metal sau de lemn sprijinit pe 2 cărămizi. Pentru a-l proteja de ploaie, 
butoiul se acoperă cu o tablă înclinată sau cu un capac de lemn sau plastic, În 
caz că este aşezat în soare butoiul se încălzeşte foarte mult, astfel că sunt 
distruşi paraziţii, ouăle şi limacşii, dar prezintă inconvenientul că trebuie 
controlat des, ca să nu se usuce materialele. 

Pentru cele 3 faze de preparare se recomandă folosirea a 3 butoaie: 

1) butoiul de la care se utilizează deja compostul finit; 

2) butoiul în care materialul se află în descompunere; 

3) cel în care se colectează resturile menajere. 

În acest fel putem dispune permanent de compost matur sau compost 
semifermentat recomandat în diferite scopuri. În comerț se găsesc bidoane 
speciale din plastic sau care pot fi foarte uşor adaptate. 

În micile gospodării se mai folosesc casete de lemn sau din plasă metalică 
(tip siloz) cu umplere pe deasupra şi golire cu ajutorul unei trape la partea 
inferioară. Recipientul din plasă metalică se înveleşte cu o folie neagră care să 
împiedice uscarea materialelor. 

Compostarea în grămezi (уйге) cumulată, necesită cele mai scăzute 
investiții şi un control mai puţin riguros al evoluției descompunerii, permițând 
adăugarea de materiale pe măsura procurării lor. Astfel, microorganismele, 
râmele etc. pot migra continuu în masa proaspătă de sol, pe măsură ce găsesc 
condiţiile necesare. Se pot adăuga extracte stimulatoare de urzici (macerate). 
Când se termină cantităţile de adăugat deasupra şirei, aceasta se acoperă cu paie 
sau fân, pentru a împiedica uscarea materialului. În zonele ploioase se pune 
deasupra şirei o folie din plastic. Pentru a evita condiţiile de anaerobioză şi 
producerea de putrefacţii, se pot introduce tuburi de aerisire din PVC. 

Compostul imatur trebuie să miroase a pământ proaspăt, fără alte mirosuri 
urâte. Este obligatoriu să se facă un test de germinare sau înrădăcinare a unor 
plante. Dacă compostul este încă prea tânăr, deoarece inhibă creşterea sau 
germinarea, se mai lasă la fermentat încă 4 săptămâni. 

Durata de compostare depinde de felul componentelor, de metodă, 
temperatura exterioară (sezon), temperatura interioară, fermentarea în exterior 
sau în interior, aeraţie (oxigenare) etc. Еа poate să dureze de la 6 săptămâni în 
condiţii controlate, cu material de calitate în anumite proporţii privind 
componentele, până la 6 luni în exterior, în grămezi sau şire. 

Dacă ne referim la folosirea compostului, după H. Vogtmann se 
recomandă aplicarea unei doze de 6 kg/m? pe an, ceea ce corespunde cu 3 lopeţi 
de compost ре m’. Pe terenurile sărace în humus doza trebuie majorată la 10 

kg/m. Pentru semănatul seminţelor mici de legume compostul se trece prin ciur 
cu ochiuri mici, pentru a permite un bun contact al seminței şi a înlătura 
materialul celulozic insuficient descompus. Materialul rămas se amestecă din 
nou cu compostul semifermentat, sau se foloseşte ca material de acoperire 


(mulci). 


6.6.2. Combaterea biologică a buruienilor 

Conceptul de “buruieni” (în franceză “mal-erbe”= plante infestate) 
reprezintă un termen cu semnificație negativă, dar care nu rezistă la o analiză 
(critică) mai atentă. Pe de o parte, ele sunt concurenți ai plantelor de cultură, dar 
multe sunt plante medicinale sau cu valoare furajeră, sau constituie o 
componentă esenţială care permite structurarea ecosistemului natural în cadrul 
unei comunități de plante, Bakels le denumește “plante sălbatice 
acompaniatoare”. 

Multe dintre insectele care sunt utile omului se hrănesc, în parte, cu 
nectarul şi polenul produs de aceste “plante sălbatice”, considerate “ierburi- 
rele”. În cazul când creşte frecvența plantelor concurente, trebuie examinată 
atent situaţia terenului, deoarece este vorba de un dezechilibru al sistemului 
ecologic (natural). 

Ținând seama de principiile agriculturii biologice, trebuie renunţat la 
aplicarea erbicidelor în combaterea buruienilor, principalele măsuri de 
combatere fiind următoarele: 

- folosirea îngrășămintelor verzi; 

- acoperirea (mulcirea) şi aerarea solului fără întoarcerea brazdelor; 

- соѕігеа, tăierea, smulgerea buruienilor înainte de a forma semințe; 

- utilizarea buruienilor ca mulci şi la compostare, fără a mai afecta grav 

viața organismelor din sol cu substanțe chimice, dar și a 
consumatorilor umani sau animali. 

În general nu se găsesc terenuri lipsite total de vegetaţie, acestea fiind 
specifice doar în zonele cu condiţii climatice extreme. Avantajele acoperirii 
intervalelor dintre culturi (mulcirea) cu material organic supus descompunerii 

sunt incalculabile. Prin această tehnică, combinată cu aplicarea îngrăşămintelor 
verzi lăsate pe teren după cosire sau încorporare în sol, se poate realiza o 
creştere a procentului de humus, ameliorarea fertilității şi a însuşirilor fizice şi 
chimice ale terenului. 

Un teren lăsat descoperit devine, în curând, compact, necesitând lucrări de 
afânare mai frecvente. Prin acoperirea terenului materialul organic mort se 
descompune la suprafaţa solului, astfel că efectul se poate considera ca o 
“compostare de suprafață”. Este, deci, preferabil să se afâneze terenul, care apoi 
se acoperă cu un strat ceva mai gros, fiind necesar să se creeze condiţii 
anaerobe favorabile descompunerii. Dacă se dezvoltă substanţe toxice, acestea 
pot dăuna rădăcinilor plantelor. Stratul de acoperire, în caz că este prea gros, 
poate să degaje miros urât. Materialele provenite din defrişarea unor culturi 
legumicole nu sunt recomandate a fi folosite ca mulci. De aceea, se recomandă 
са în toamnă să se aştearnă un amestec de frunze cu pământ şi puțin compost 
matur, pentru a grăbi descompunerea acestora; de asemenea, se folosesc paiele, 
trestia sau papura tocate mărunt (5-10 mm). Trestia se descompune mai uşor şi 
activează viaţa în sol, deoarece permite şi o mai bună aerisire. 

La distribuirea materialului de aerisire trebuie să se respecte următoarele 
reguli elementare: 

- materialul de acoperire trebuie să fie bine mărunțit; 

- cu materialul uscat (paie, trestie) se poate aplica un strat mai gros (2-10 
cm), dar trebuie să fie imediat bine umectat; 

- materialul verde, suculent, se aplică în strat subțire care, însă, se poate 
reînnoi des; 

- acoperirea cu mulci se face pe teren recent afânat, curat de buruieni 
perene, buruieni cu sămânță etc.; 

- materialul de acoperire nu trebuie să conţină seminţe de buruieni, 
limacşi sau ouăle acestora. 

Îngrăşămintele verzi sunt reprezentate de diverse plante, din care multe 
sunt leguminoase, ca de exemplu trifoiul, lucerna, sparceta etc. 

Ele prezintă următoarele avantaje: 

- îmbogăţesc terenul în azot; 

- îmbogăţesc terenul în substanţe organice, în special hidraţi de carbon; 

- solubilizează şi transportă elementele nutritive din straturile mai puţin 
profunde ale solului; 

- împiedică levigarea (spălarea) elementelor nutritive; 

- rădăcinile plantelor mărunţesc şi aerează solul. 

În multe cazuri semănatul plantelor folosite ca îngrășăminte verzi nu se 
face cu grija cuvenită. Patul seminal trebuie bine pregătit, solul trebuie afânat în 
profunzime, pentru a realiza condiţii de vegetaţie cât mai bune plantelor. 

Acoperirea terenului cu materiale vegetale proaspete sau uscate prezintă 
următoarele avantaje: 

- rezultă un aport de substanțe nutritive către organismele solului şi 
activarea acestora; 

- are loc o aprovizionare constantă a plantei de cultură cu elemente 
nutritive; 

- terenul îşi menţine structura; 

- terenul nu se usucă, nu favorizează formarea crustei şi are o umiditate 
echilibrată; 

- pot fi controlate buruienile infestate; 

- se împiedică eroziunea superficială a terenului şi spălarea elementelor 
nutritive; - 

- poate avea loc formarea substanțelor repelente naturale, care pot fi 
absorbite de către plante. Astfel este mulciul din compost forestier de foioase cu 
un procent mic de conifere. 

Pentru acoperire se poate folosi şi compostul semidescompus, material 
adaptat mai ales pentru legume mari consumatoare de elemente nutritive. 
Compostul semidescompus este un fertilizator puternic şi, de aceea, nu este 
indicat pentru aşa-zişii “slabi consumatori”, precum: morcovul, ceapa, 
usturoiul, mazărea, fasolea şi spanacul. 

De asemenea fânul de pajiște este un material recomandat pentru 
acoperire. Este bine ca fânul să fie lăsat după tăiere la soare câteva ore. În stare 

proaspătă şi în strat gros, însă, acesta mucegăieşte şi formează un strat 
impermeabil. Frunzişul este un material de acoperire foarte bun, dar trebuie să 
se evite ca să formeze un strat compact care împiedică aerarea. În toamnă și 
iarnă vântul poate spulbera frunzişul. Se preferă frunzele căzute ale pomilor 
fructiferi şi de la diverse specii ornamentale, unele având ca efect coborârea 
pH-ului din sol. 

În scopul asigurării unui bun demaraj şi al creşterii rapide a speciei 
cultivate, este util să se facă o uşoară fertilizare cu îngrăşăminte organice sau să 


se administreze făină de rocă. 
6.7. PROTECȚIA PLANTELOR FAȚĂ DE BOLI ŞI DĂUNĂTORI 


Protecţia plantelor cuprinde, în practică, toate măsurile care se iau în 
scopul păstrării și măririi capacității de rezistență a plantelor cultivate şi a 
împiedica dezvoltarea insectelor, a altor animale dăunătoare şi a agenților 
patogeni vegetali. 

Ca şi în cazul combaterii buruienilor, trebuie deosebite insectele 
dăunătoare de cele utile (pentru polenizare). Atacul unor insecte dăunătoare 
poate avea diferite cauze: 

- alegerea necorespunzătoare a locului de cultură (apropierea pădurii, 

lac etc.); ` 

- folosirea de seminţe sau de plante debile sau slab selecționate; 

- greşeli în asocierea culturilor; 

- practicarea monoculturii, fără a folosi adecvat rotaţiile în asolamente; 

- lucrările solului incorect executate; 

- fertilizarea unilaterală sau excesivă, fără îngrăşăminte organice; 

- insuficienta fertilizare; 

- condiții climatice extreme; 

- alegerea necorespunzătoare a epocii de semănat. 

Pentru a controla insectele şi bolile în exploatările legumicole, există 


măsuri preventive sau altele directe (curative). 

Măsurile preventive, constau în creşterea rezistenţei plantelor, în sensul 
reducerii de infestări parazitare (sporirea уірогіі). 

În primul rând trebuie avut grijă să se cultive plante care sunt adaptate 
condiţiilor locale de climă şi teren. O infestare parazitară de mică amploare nu 
trebuie să ne determine a lua imediat măsuri de protecție importante. O astfel de 
măsură poate să anihileze posibila reacţie a antagoniştilor, cărora trebuie să le 
oferim un habitat adaptat. 

Aceasta se realizează prin: 

- organizarea rațională a grădinii; 

- întreținerea pomilor; 

- menținerea unui microclimat umed care să favorizeze activitatea 

păsărilor, albinelor, broaştelor, insectelor utile etc; 

- aplicarea măsurilor de fertilizare cu compost, acoperirea solului etc. 

previn infestarea parazitară; 

- іп mod special, folosirea de macerate, infuzii şi extracte de plante. 

Modul de preparare şi utilizare sunt prezentate în tabelul 6.2. 

Metodele curative de combatere directă, care sunt utilizate atunci când 
plantele se află în pericol evident, folosesc produse preparate din plante (ex. 
nicotina) şi alte produse de origine animală sau ultrasunete etc. 

Lansarea de insecte utile (ex. Ichneumonidae) poate da rezultate bune, dar 
acestea sunt mai puţin folosite în câmp deschis. Mijloacele biotehnice pot fi 
utile, însă, în mici grădini familiale, ca de exemplu în cazul capcanelor 
antilimacşi, curse-capcană, bandelor adezive sau de carton ondulat (viermele 
mărului - Carpocapsa) sau capcanelor colorate (galbene pentru musca 
cireşului). 

În ce priveşte dăunătorii animali, dintre cei care produc frecvent pagube 
importante, menţionăm: şoarecii tereştrii şi de câmp, coropişniţele, larvele de 
noctuide, larvele de coleoptere, nematozii, limacşii, muştele, puricii, afidele şi 
viermii fructelor. 

Șoarecii de câmp: Arvicola terrestris rod rădăcinile pomilor fructiferi şi 
lasă mici muşuroaie care îngreuiază lucrările solului. Microtus arvalis rod coaja 
pomilor, a trandafirilor, căpşunilor şi a unor legume (rădăcinoase). 

Măsuri de combatere: capcane sistematice, fără a le atinge cu mâna, 
plante repelente ca Fritillaria imperialus, usturoi, limba câinelui, Melilotus şi 
Euphorbia, Lathyrus, introducerea în galerii de frunze din plantele enumerate, 
sau ramuri de Thuja ori frunze de nuc. De asemenea se introduc resturi de peşte, 
excremente de capră. 

Şoarecii sunt sensibili la zgomote. Sticle goale implantate oblic în sol 
produc vuiete sub acțiunea vântului. Când se plantează pomi, se introduc în 
vizuini vată de sticlă, fragmente de sticlă, „lână de rocă” (vată minerală) şi alte 
materiale abrazive. 

Coropişniţa (Gryllotalpa) sapă galerii la mică adâncime şi iese la 
suprafață pe întuneric. Dăunează primăvara; în rest sunt folositoare, deoarece se 
hrănesc cu insecte și viermi. 

Măsuri de control: se folosesc borcane de sticlă care se plantează la 
nivelul solului în саге coropişnițele cad (aprilie-iunie) în timpul incursiunilor 
nocturne. Alte posibilități: se caută şi se distrug cuiburile, turnând o linguriţă de 
ulei comestibil în cuiburi sau apă din abundență; insectele mici şi ouăle se 
îneacă. 

Larvele de noctuide sunt prezente în sol primăvara $1 toamna. Se pot 
aduna sau combate cu decoct de tanacet, cu ramuri de ferigi mărunţite 
încorporate în sol. În caz de atac puternic se poate recurge la tratamente cu 
preparate de Bacillus thuringiensis. 

Combaterea coleopterelor se poate face cu plante de salată, amendamente 
cu calcar, se cultivă mazăre, fasole sau varză, se aerează mai des terenul şi se 
încorporează gunoi de grajd de bovine. 

Nematozii, se întâlnesc mai frecvent în culturi de seră, care le asigură 
reproducerea, Meloidogyne incognita fiind un dăunător specific țării noastre, 
precum şi Ditylenchus tripsaci la usturoi şi ceapă în câmp, transmis prin 
materialul de plantat. Combaterea se asigură prin prin rotații şi asocieri foarte 

diverse. În caz de infestare puternică se plantează toată brazda cu tagetes 
(Tagetes nana). Larvele care apar nu se pot hrăni cu rădăcinile de tagetes şi 
mor. Trebuie evitat să se introducă în sol larve femele de nematozi o dată cu 
răsaduri produse în ghivece, cu amestecul de sol infestat. Trebuie evitat excesul 
de azot, iar toamna se poate aplica făină de argilă (bentonită). 

Melcii fără cochilie (limacşi), Arion hortensis, cu două specii: limacşi 
mari, lungi de 15 cm, de culoare galbenă-ocru, maro-roşiatici şi limacşii mici 
(până la 6 cm), cenușii sau roşiatici. Ultimii nu rezistă la ger şi secetă. 

Măsuri de control: 

- se folosesc bariere mecanice sau capcane din borcane cu bere; 

- ве urmăreşte favorizarea înmulţirii unor coleoptere și sirfide, amfibii 

şi reptile, păsări etc. 

- ве aplică macerat de ітас$і; 

- se acordă atenție la distribuirea composturilor care conţin ouă de 
limacşi; 

-  limacşii au preferinţă pentru plantele tinere; 

- aplicarea materialelor de acoperire să se facă în stare uscată, pentru a 
nu atrage limacşii; 

- aplicarea de ace de conifere şi palee de orz; 

- plantarea dispersată de usturoi, care are acţiune repelentă; 

- ве mai poate folosi extract de Begonia (о plantă întreagă mărunțită la 
10 1 apă, pusă la macerat 1-2 ore), se pot trata răsadurile înainte de 
plantare; 

-  păinile şi rațele consumă limacşii; 

- ве recomandă tăierea de frunze şi împrăștierea lor pe teren, în care 
limacşii se ascund. Aceştia sunt apoi culeşi şi folosiți pentru obținerea 
de macerat de limacşi; 

- împrăștierea de cenuşă şi făină de rocă sau, eventual, de var nestins, 
dar numai în caz de infestare gravă, cu riscul alcalinizării solului. 

Melcii cu cochilie pot produce daune atunci când sunt în număr mare, dar 
ei sunt în acelaşi timp, antagoniști cu limacşii, deoarece se hrănesc cu ouăle lor. 

Musca morcovului. Este o muscă mică, de 4-5 mm, neagră şi lucioasă. 
Apare în aprilie-iunie şi apoi la sfârşitul lui august. Depune ovăle în sol în 
apropierea rădăcinilor de morcov şi se dezvoltă mai târziu, formând galerii. 

Măsuri de control: folosirea de mijloace repelente, ca asocierea cu ceapă, 
usturoi şi praz; de asemenea se pot organiza, rotații de asolamente variate; 
semănatul precoce (martie-aprilie) sau mai tardiv (iulie); muşuroirea uşoară a 
coletului morcovilor; intercalarea de mărar, lavandă, tanacet; suprafețele 
cultivate cu morcov trebuie să fie deschise şi bine aerate. 

Puricii de pământ. Ei atacă întotdeauna primăvara, salata, ridichile şi 
guliile dar şi alte specii de vărzoase. Ei preferă terenuri tari şi compacte. Aceste 
mici coleoptere, de 1,5-3 mm, sunt de culoare brună-albăstruie sau neagră- 
lucioasă, uneori cu striuri galbene. 

Măsuri de combatere: se recomandă terenuri afânate şi acoperite; se fac 
tratamente cu rotenon; se muşuroesc plantele Іа colet; culturile se asociază си 
salată şi spanac; se pulverizează plantele cu făină de rocă; plantele se udă de 2 
ori pe săptămână cu decoct de absint sau tanacet. 

Puricii (puricii de plante). Afidele iernează pe plante multianuale şi, la 
începutul verii, migrează pe plantele de cultură şi sălbatice, reproducându-se 
prin partenogeneză (nasc pui vii). Toamna, femelele depun din nou ouă prin 
iernare. Afidele produc pagube direct prin transmiterea virusurilor, dar şi prin 
acoperirea cu fumagină a plantelor şi fructelor (aceasta este o ciupercă 
saprofită, care se dezvoltă pe secrețiile dulci ale afidelor). 

Măsuri de control: se favorizează prezența antagoniştilor naturali precum: 
Coccinella, Sirfidia, Ichneumonida, Forficulida. În caz de infestare puternică se 
stopesc plantele cu decoct de lemn de cvassio, coada calului (Equisetum) sau/şi 
alte soluţii de săpun de casă. În caz extrem se poate folosi piretru (natural, nu 
piretroide de sinteză). 

Alte măsuri care dau rezultate bune: aerarea bună a terenului; acoperirea 
lui şi irigarea abundentă; pulverizarea de praf de calcar (var), cenuşă de lemn 
sau făină de rocă; spălare plantelor cu un jet puternic de арӣ; stropirea cu о 
infuzie de coji de ceapă sau cartofi, decoct de frunze de revent sau cu extract de 

usturoi; stropirea, trei zile consecutiv, cu un strat apos de urzici (de macerat), 
stropirea cu infuzie de pelin sau de Tanacetum. 

Mana. Boala este produsă de ciuperca microscopică Peronospora sp. ce 
atacă, în special, viţa de vie, castraveţii, ceapa şi salata. Este favorizată de 
timpul umed şi relativ rece şi produce pagube importante prin îngălbenirea şi 
căderea frunzelor. 

Măsuri de prevenire şi combatere: stropiri cu produse pe bază de cupru 
(zeamă bordeleză, Turdacupral 0,5%); fertilizare cu compost amestecat cu făină 
de rocă, strângerea frunzelor atacate; stropiri preventive cu decoct de coada 
calului. 

Oidium sau făinarea, sunt boli care atacă viţa de vie, legumele 
cucurbitacee, trandafirii etc., provocând căderea frunzelor. 

Măsuri de combatere: stropiri la intervale de 8-14 zile cu soluţii de sulf 
muiabil (pentru legume numai în caz de pericol real); ca măsuri preventive, se 
recomandă aplicarea abundentă de compost, acoperirea permanentă a terenului; 
crearea de varietăți rezistente; tratamente preventive cu decoct de coada calului. 

CAPITOLUL VII 


AGROECOSISTEMUL POMICOL. 
POMICULTURA IN CONTEXTUL AGRICULTURII 
BIOLOGICE 


7.1. PARTICULARITĂȚILE AGROECOSISTEMULUI POMICOL 


Dintre toate activitățile umane, agricultura constituie cel mai complex 
sistem biologic care funcționează în mediul natural. De modul cum sistemele 
agricole iau în considerare condiţiile naturale şi cum se integrează în acestea, 
depinde şi starea ecologică a mediului înconjurător. 

În context pomicol, fiecare agroecosistem reprezintă, în sine, o 
agrobiocenoză care include omul, planta, animalele, insectele şi 
microorganismele, în strânsă interrelaţie cu factorii cosmoatmosferici, de relief 
şi de sol. Construcţia agroecosistemelor s-a realizat printr-o intervenție 
deosebit de brutală a omului în ecosistemele naturale. 

Problema care se pune la crearea şi exploatarea ecosistemelor pomicole, 
ca de altfel 51 a celorlalte agroecosisteme, este de a stabili riguros cum trebuie 
ele să funcționeze cu maximum de randament agroproductiv, fără agresiuni 
ecologice dăunătoare naturii înconjurătoare, sănătății omului şi animalelor. 
Altfel spus, prin însăşi esenţa lor ecosistemele pomicole moderne trebuie să fie, 
ecologice şi de mare agroproductivitate, ceea се nu se poate obține decât printr- 
o înaltă cultură ecologică a celor care le construiesc şi le exploatează (C. Budan, 
1994). 

Obiectul pomiculturii trebuie să cuprindă aproape toate aspectele 
ecologiei, ca ştiinţă a ecosistemului, fapt pentru care ar fi mai justificat a vorbi 
despre ecologizarea culturii pomilor, proces care asigură integrarea cunoaşterii 
ştiinţifice despre organizarea sistemelor biosferei şi intensificarea forţelor 
agroproductive în deplină stabilitate a acesteia. 

Pentru a descifra însă integrarea ecologică a ecosistemelor pomicole în 
sistemele agriculturii zonale şi a acestora, în mecanismele biosferei, se impune, 
sub aspect teoretic şi practic, a se realiza mai întâi o ierarhizare convenţională 
($1 nu numai) pe nivele spaţio-temporale a acestei deosebit de complexe lucrări 
a omului. 

Rezolvarea problemelor ecologice ale pomiculturii la nivel global, se 
înscrie în sistemul general al producţiei agricole şi trebuie să se fundamenteze 
pe legea naturală a evoluției substanței vii a biosferei, altfel spus, pe 
maximizarea constantă a gradului închiderii circuitului elementelor chimice. 

Pornind, însă, de la faptul că producţia de fructe se bazează, în principal, 
pe folosirea soiurilor cu un înalt potențial agroproductiv, în condițiile unor 
tehnologii intensive de cultură, echilibrul biologic devine adesea instabil, 
datorită scoaterii din circuit a elementelor chimice încorporate în recoltă, care 
se soldează cu reducerea fertilității solului, includerea lor în circuitul biochimic 
şi, prin aceasta, modificarea intensității proceselor geochimice din natură. 

În acest context, rezolvarea problemelor ecologice ale tuturor activităților 
agricole, în care se include și pomicultura, trebuie să asigure menținerea 
agroproductivității în limite normale, cu păstrarea stabilității agroecosistemelor. 

Tehnologizarea intensivă a pomiculturii pe baza mecanizării şi chimizării 
se constituie ca o etapă de dezvoltare vertiginoasă a producției de fructe la 
hectar, demonstrată în toate țările avansate. Dar au trebuit numai câteva decenii 
pentru a ajunge la triplarea trecerilor agregatelor mecanice pe sol şi a numărului 
de tratamente fitosanitare în livezi, ceea ce a făcut să se înregistreze acut nu 
numai partea pozitivă ci şi cea negativă a etapei intensivizării pomiculturii. 
Sigur, însumând efectele negative ale tehnologizării intensive la nivelul întregii 
agriculturi, consecinţele ecologice sunt percepute acut şi pe scară globală, mai 
ales prin stabilirea capacității plantelor de a face față unor factori naturali de 
stres, cum ar fi: seceta, frigul, insectele, agenții patogeni, înrăutățirea însuşirilor 
de fertilitate a solului şi poluarea mediului înconjurător. Sporurile de recoltă pe 
termen scurt au creat iluzia de progres, cu preţul epuizării resurselor naturale pe 

termen îndepărtat şi creşterii investiţiilor de capital, care depăşesc mult ritmul 
creșterii recoltelor. 

Principalul obiectiv al atenției, în tehnologiile  agrointensive 
(superchimizate) îl constituie recolta, solul fiind privit ca un mijloc de obţinere 
a acesteia. În perspectivă, viaţa naturală a solului se degradează şi slăbesc în 
măsură importantă procesele pedogenetice. Pomicultorul preia asupra sa 
asigurarea tuturor condiţiilor necesare vieţii plantelor, prin „intrări tehnologice” 
din ce în ce mai costisitoare, acumulându-se pentru un timp agresiunile 
ecologice ale acestor tipuri de tehnologii. Echiparea energetică a fermelor 
pomicole devine excesivă, depăşind adesea 15-20 mii Mcal/ha (C. Budan, 
1987). Cea mai mare parte a consumului energetic (peste 76% din total) se 
înregistrează în sfera chimizării pomiculturii, aceasta în condiţiile în care numai 
1-3% din substanța pesticidă activă îşi atinge ţinta, atunci când numai între 5- 
40% din erbicide intră în contact direct cu buruienile şi când numai 30-40% din 
îngrăşăminte sunt utilizate de pomi, cealaltă parte de substanţe chimice biocide 
şi cu azot transformându-se în cea mai agresivă formă de expansiune a poluării 
în sol, aer, apă, alimente. 

În condiţiile întreţinerii solului din livezi ca ogor negru şi al subestimării 
proceselor de eroziune, în anumite situații, degradarea acestuia poate atinge 
limita critică, după care se instalează o serie de reacţii distructive în lanț, 
imposibil de controlat. Este ştiut faptul că la un grad de eroziune de 5% se 
pierd, în medie pe an 80-100 t sol la ha, ceea ce reprezintă într-o generație de 
oameni, în jur de 15 cm de strat fertil sau 200-220 t de sol, în cazul unui grad de 
eroziune de 15%, adică, în 10 ani, dispariţia întregului strat de sol fertil. 

Din cele prezentate se poate desluşi uşor incompatibilitatea existentă între 
tehnologiile mecanizate şi superchimizate şi multe laturi ale vieții biosferei, 
omul, de cele mai multe ori, contribuind la degradarea resurselor acesteia. El 
trebuie să se călăuzească după legile biosferei, să păstreze echilibrul în privința 
circuitului substanței şi energiei. Prin măsurile agrofitotehnice aplicate trebuie 
păstrat nealterat solul, minimizate costurile de producţie şi energie, pentru a nu 


împiedica desfășurarea normală а proceselor pedologice şi а permite 

desfășurarea normală a circuitului biologic al substanței. Nu trebuie neglijat nici 
faptul că agricultura actuală trebuie să păstreze resursele de sol acumulate în 
multe milioane de ani şi pentru generaţiile viitoare. 

În ce priveşte rezolvarea problemelor ecologice ale pomiculturii la nivel 
zonal (regional), există practic, aceleaşi probleme ecologice ale stabilității 
funcţionale a biosferei, condiționată, însă, de situația concretă fizico-geografică. 
Problemele stabilității biosferei şi corespunzător, ale stabilității sistemelor 
agricole sunt asemănătoare cu cele globale, dar cer o abordare mai diferențiată, 
mai corectă $1 laborioasă. 

Principala direcție а ecologizării pomiculturii în cadrul dezvoltării întregii 
producții agricole constă în: 

- menținerea stării normale a solului; 

- încărcătura normală a terenului cu activități umane care să nu 

stânjenească stabilitatea; 

-  autoreglarea, autoîntreținerea şi restabilirea însuşirilor pierdute prin 

diverse acțiuni agrotehnice. 

Trecerea la noi tehnologii sau la modificări dependente de om ale 
condiţiilor externe, poate încălca echilibrul instalat în biocenoza ecosistemului, 
precum şi reprezentările despre starea normală a unei părți din aceasta. Spre 
exemplu, orientarea rândurilor de pomi, însoțită de executarea lucrărilor solului 
pe linia de cea mai mare pantă, poate pe anumite tipuri de sol şi grad de 
înclinare, să declanşeze pierderi de sol cu mult peste nivelul de toleranţă al 
eroziunii, urmate de colmatări dăunătoare în aval. Sau invers, orientarea 
rândurilor de pomi cu executarea lucrărilor de-a curmezișul pantelor pe soluri 
grele, argiloase, poate, prin împiedicarea drenajului extern să înrăutățească mult 
regimul de umiditate din sol. În ambele situații agroproductivitatea scade. 
Pentru menținerea echilibrului ecosistemului se cer abordări corespunzătoare şi 
resurse suplimentare, prin care să se poată asigura anihilarea elementelor care 
au redus agroproductivitatea. 

Marea majoritate a activităților antropice înrăutățesc mediul înconjurător 
şi epuizează resursele naturale. Reducerea productivității rezultă din 

insuficienta atenţie acordată reproducerii potenţialului resurselor naturale şi 
biologice exploatate. 

Interconexiunea între resursele naturale şi agroproductivitate, conduce la 
necesitatea creării sistemelor ecologice-economice la nivelul agroecosistemelor 
zonale, în structura cărora sunt înregistrate şi ecosistemele pomicole, pentru a 
putea asigura păstrarea calității resurselor exploatate şi a mediului înconjurător. 
În cadrul fiecărui proiect agropomicol se impune a estima cantitativ şi calitativ 
resursele naturale exploatate (energetice, hidrice, trofice), urmărind respectarea 
standardelor admise de acţiunea chimică, fizică și biologică asupra 
organismului uman, animalelor şi plantelor, evitarea epuizării şi poluării 
resurselor naturale. 

Sistemele de agricultură fundamentate ecologic, nu exclud posibilitatea 
utilizării fertilizanţilor minerali, însă promovează norme severe cu privire la 
doze, forme, momentul aplicării etc., ceea ce reclamă din partea celor care le 
folosesc temeinice cunoştinţe ecologice. În mod analog se procedează şi cu 
privire la utilizarea pesticidelor şi erbicidelor, pentru a reduce la maximum 
intrarea lor directă în sol, aer, apă, fără a-şi atinge ținta. De asemenea, tot aşa se 
stabilesc şi sistemele de lucrare a solului, în funcție de textură, grad de tasare, 
de aprovizionare cu apă, de gradul de îmburuienare etc. 

Importanță hotărâtoare pentru rezolvarea problemelor ecologice în 
agricultura zonală, o are factorul biologic ca parte a nivelului global de 
ecologizare. Integrarea ecologică a pomiculturii la acest nivel presupune 
combinarea spaţio-temporală a diverselor agroecosisteme cu ecosistemele 
naturale, care să asigure o recoltă ridicată, de înaltă calitate, al tuturor speciilor 
cultivate. 

7.2. ZONAREA ÎN AGROECOSISTEMUL POMICOL 


7.2.1. Importanţa zonării în pomicultura biologică 

Zonare, efectuată judicios, pe baze riguros ştiinţifice, permite soiurilor de 
pomi să-și valorifice deplin valenţele lor biologice cum ar fi: 

- potențialul productiv; 

- calitatea fructelor; 

- rezistența la atacul bolilor şi dăunătorilor; 

- longevitatea pomilor ş.a. 

Agrotehnica poate să pună pe deplin în valoare potenţialul biologic al 
solului numai când acesta se cultivă în condiții pedoclimatice corespunzătoare 
cerințelor lui (Gr. Mihăescu, 1980). 

Deşi sunt înmulțite vegetativ şi au ereditate relativ stabilă, soiurile de 
pomi şi de arbuşti fructiferi manifestă un anumit grad de plasticitate ecologică, 
adică se pot adapta, într-o oarecare măsură, şi la condiţii de mediu întrucâtva 
diferite de acelea pe care le-au avut în filogeneză. Nu trebuie să se piardă din 
vedere că, pe măsură ce aceste condiţii se îndepărtează de acelea pe care le 
necesită soiul, cu atât rezultatele vor fi mai puţin satisfăcătoare. Cu alte cuvinte, 
nu se pune problema să se asigure plantelor condiţii pedoclimatice la nivel 
minim, ci cât mai apropiate de cel optim. Acelaşi soi poate da rezultate foarte 
bune în unele bazine sau centre, mediocre și slabe în altele. Datorită marii 
diversități a condiţiilor pedoclimatice de Ја o zonă Іа alta, nu se cunosc „soiuri 
universale” care să se comporte la fel de bine pretutindeni. Există, însă, soiuri 
cu mare plasticitate ecologică, care se cultivă rentabil pe teritorii foarte întinse, 
în toate continentele (Golden Delicious, Delicioase roşii, Jonathan ş.a. la măr, 
Williams la păr ş.a.). Aria lor vastă de extindere constituie nu numai un indiciu 
al plasticității ecologice mari pe саге o posedă, dar și о dovadă că ele întrunesc 
un număr mare de calităţi, comparativ cu alte soiuri mai puţin extinse în cultură. 

În perioada actuală, dar mai ales în perspectivă, se pune problema 
realizării unei agriculturi care să răspundă cel puţin următoarelor deziderate: 

- conservarea habitatelor; 

- folosirea optimă a condiţiilor ecologice de pe un teritoriu dat; 

- prevenirea poluării mediului; 

- realizarea unor producţii maxime şi de bună calitate, în sortimente 

diversificate $1 la un preț de cost scăzut. 

Realizarea unei pomiculturi optimizate presupune: 

- amplasarea fiecărui soi de pomi şi de arbuşti fructiferi în condiţii optime 
de mediu; 

- o ordine structurală cât mai desăvârşită în cadrul plantațiilor; 

- aplicarea unor tehnologii diferențiate în funcție de zona pedoclimatică, 
sol, soi, portaltoi, vârsta pomilor, încărcătura de fructe şi alți factori. 

De-a lungul anilor, omenirea a dezvoltat o strategie pentru cultura 
plantelor, urmărind să obțină o maximă convertire a energiei solare în hrană 
pentru oameni și animale. În pomicultură energia solară este utilizată la 
maximum când pomii sunt plantați la distanțe optime, în raport cu vigoarea 
combinației soi-portaltoi, fertilitatea terenului, sistemul de cultură şi forma de 
coroană adoptată; sau când se asigură o bună orientare a rândurilor față de 
punctele cardinale (de regulă N-S) şi realizarea unui covor vegetal cât mai bine 
încheiat (fără goluri). 

Unul din factorii esenţiali de care depinde potenţialul productiv al unei 
culturi de plante, este densitatea covorului vegetal. Când numărul pomilor la 
hectar scade sau creşte prea mult față de valoarea optimă, producţiile se 
diminuează corespunzător. Pentru a permite o iluminare în optimum a fiecărui 
pom din cadrul plantaţiei şi pe toată înălțimea gardului fructifer, distanțele 
dintre rândurile de pomi trebuie diferențiate în funcţie de latitudine. (după G. 
Odier, 1978). 

Bioproductivitatea unui agroecosistem depinde în măsură considerabilă şi 
de valoare biologică a materialului folosit (soiuri, portaltoi), de capacitatea 
fotosintetică a frunzişului, care e diferită de la un soi la altul. Unele cercetări 
menţionate de G. Odier (1978) arată că frunzele tipurilor spur ale soiului 
Delicios roşu conţin mai multă clorofilă decât frunzele soiului Srarking 

Delicious, ceea ce explică, în parte și potenţialul productiv mai ridicat al acestor 
tipuri. Ameliorarea continuă a materialului biologic, în direcţia obținerii unor 
soiuri cu capacitate fotosintetică cât mai ridicată şi cu mare plasticitate 
ecologică, reprezintă o cale eficientă de sporire a producţiei agricole. 


7.2.2. Principii, criterii şi norme de zonare în pomicultura biologică 

Zonarea pomiculturii trebuie să se bazeze pe o interpretare justă a 
relaţiilor de interdependenţă dintre climă, sol şi plantă (soi), precum şi ре un 
calcul al eficienţei economice, ținând seama de nivelul de dezvoltare al bazei 
tehnico-materiale pusă la dispoziția sectorului pomicol, în fiecare etapă, de 
energie în procesul de producţie agricolă. 

Clima cu toţi factorii ei (lumină, căldură, apă, curenți de aer) este cel mai 
puţin influențată de от, cu mijloacele pe care le аге la îndemână, ca atare, ea 
trebuie temeinic studiată, în cadrul lucrării de zonare. Se va avea în vedere: 

-  macroclimatul (climatul regiunii); 

-  mezoclimatul (climatul localităţii, al centrului pomicol); 

-  microclimatul (climatul din imediata vecinătate a solului în diferite 
porțiuni ale plantaţiei, influențat de prezenţa microdepresiunilor şi 
mameloanelor, orientarea diferită a plantelor, poziția pe versant, 
existența adăposturilor naturale sau artificiale). 

Macroclimatul acoperă o arie relativ întinsă. El rezultă din situația 
geografică şi orografică a locului: latitudine, altitudine, longitudine, orientarea 
cursurilor de apă, situația în vale (depresionară), la poalele muntelui, la țărmul 
mării etc. Macroclimatul determină durata perioadei de vegetaţie. 

Analiza climei trebuie să conducă la evidenţierea factorilor limitativi 
pentru cultura fiecărei specii pomicole, eventual pentru un anumit grup de 
soiuri (de exemplu, temperatura din fenofaza înfloritului şi fecundării, frecvenţa 
temperaturilor scăzute, sub limita de rezistență a plantelor, atacul de grindină 
Ş.a.). 

Amplasarea greşită a unor plantații poate fi datorată faptului că s-au luat 
în considerare, mai cu seamă, factorii climatici, acordându-se mai puţină atenţie 
factorilor edafici (sol, subsol, pânza de apă freatică). Solul şi subsolul vor fi 
cercetaţi pentru fiecare situaţie în parte (la baza, mijlocul şi vârful versantului, 
în тісгодергеѕіџпі, ре mameloane mai pronunţate, în porțiunile colmatate şi în 
cele cu diferite grade de eroziune). Pe terenurile neuniforme, solul se modifică 
la distanţe relativ mici. 

În acţiunea de zonare a pomiculturii şi de modernizare a sortimentelor, 
trebuie avută în vedere orientarea şi tendința consumului de fructe pe plan 
mondial şi național: ce soiuri sunt solicitate, în care perioade şi pe ce pieţe, în 
ce cantități şi forme de prezentare (fructe proaspete, uscate, prelucrate, 
congelate), care sunt eventualii concurenți şi de ce posibilităţi dispun ei acum şi 
în ce perspectivă etc. Exploatarea atentă a pieței mondiale de către factorii 
competenți, precum şi cunoaşterea orientării ce se imprimă periodic 
pomiculturii în principalele țări producătoare, sunt acțiuni mereu actuale şi de 
mare însemnătate pentru economia naţională. 


7.3. TEHNOLOGIA DE CULTURĂ ÎN 
AGROECOSISTEMUL POMICOL 


7.3.1. Întreţinerea ecologică a solului în plantațiile de pomi 

Conceperea şi interpretarea ecologică a întregului complex de măsuri 
tehnico-culturale, pe baza înțelegerii depline a interrelațiilor în cadrul biosferei, 
apar ca indispensabile pentru menţinerea şi dezvoltarea pe termen nelimitat a 
potenţialului productiv al agroecosistemelor (C. Budan, 1988). 

Funcţiile ecologice ale întreținerii solului. Pentru obținerea unui înalt 
randament agroproductiv, în solul livezilor trebuie să aibă loc un larg aflux de 
elemente nutritive de natură biogeochimică şi tehnologică. Rolul sistemelor de 
întreținere a solului este de a contribui Іа dirijarea afluxurilor de energie şi 
substanţă în direcția favorizării proceselor de bioacumulare în sol şi, pe această 


bază, la asigurarea în permanență a unor condiţii noi de creştere şi rodire a 

pomilor. Între procesele ce definesc fertilitatea solului în care sistemele de 
întreţinere a acestuia pot acţiona, se detaşează, mai ales cele de mineralizare şi 
humificare a materiei organice moarte. În solul livezilor aceste procese se 
realizează cu intensități diferite, în funcţie de continuitatea şi natura resturilor 
vegetale, condiţiile mediului fizic, intensitatea activității microbiologice ş.a. pe 
care sistemele de întreținere a solului le pot influenţa puternic în direcția 
echilibrării „humificării - mineralizării” la un nivel cât mai înalt de variație a 
stării energetice a solului. 

Însăşi reînnoirea permanentă a fondului de elemente nutritive la nivelul 
cantităților consumate și stocate în biomasă (recolta de fructe, ramurile, lemnul 
şi scoarța pomilor), poate fi, pe lângă aplicarea judicioasă а fertilizanților, 
amplificată de alegerea şi aplicarea de pe poziţii ecologice a sistemelor de 
întreţinere a solului în livezi (îmbogățirea solului cu materie organică provenită 
din masa vegetativă cultivată între rândurile de pomi, fixarea azotului 
atmosferic prin culturile leguminoase asociate, îmbunătăţirea structurii şi 
prevenirea proceselor de degradare a solului ş.a.). 

Funcţiile ecologice în agroecosistemele pomicole trebuie să favorizeze 
potenţarea întregului complex de însuşiri şi procese prin care se conferă solului 
calitatea specifică de a fi mediu ecologic optim pentru agrobiocenozele 
pomicole, înzestrate cu un potențial productiv şi de fertilitate cât mai ridicat. 

Principalele sisteme de întreţinere a solului în livezi. În pomicultură pot 
fi aplicate 3 principale sisteme de întreţinere a solului: 

-  ogorul negru curat sau ocupat în a doua jumătate a verii cu vegetaţie 

naturală ori cu plante ca îngrășământ verde; 

-  înierbarea artificială sau naturală a solului pe toată suprafaţa, sau 
parțial, când sub proiecția coroanelor, individual sau în benzi, solul se 
menţine curat de vegetaţie, cu scoaterea masei cosite din livadă ori 
lăsarea ei pe sol sub formă de mulci; 

- cultura asociată a plantelor agroalimentare şi furajere repartizate în 
livezi pe intervalele dintre rândurile de pomi. 

Indiferent de sistemul de întreţinere aplicat, solul plantațiilor pomicole 
suferă modificări multiple care, în funcție de elementele sistemului ales, pot fi 
produse atât în sens negativ pentru fertilitatea sa (tasare, deteriorarea structurii, 
epuizarea humusului, eroziune etc.), fie în sens de sporire a fertilității (creşterea 
materiei organice şi a fondului de elemente nutritive, prevenirea eroziunii şi a 
proceselor de degradare a structurii etc.). 

În pomicultura intensivă, modificările însușirilor solului au avut 
consecințe de cele mai multe ori negative pentru fertilizare. Astfel, pe fondul 
unei fertilități naturale în continuă scădere s-a intervenit adesea cu cantități 
sporite de îngrăşăminte chimice şi cu irigații pentru sporirea productivităţii 
solului. Plusul de substanțe nutritive şi de apă primit de sol, împreună cu 
lucrările aplicate acestuia, au reprezentat fertilitatea curentă trecătoare a solului 
care ține, în principal, de intervenţii din exterior şi mai puțin de fertilitatea 
naturală. 

Aleperea de pe poziții strict ecologice a sistemului de întreținere a solului 
în plantaţii, trebuie să țină seamă de: 

- condițiile de climă; 

- condițiile de relief; 

- posibilitățile de irigare; 

-  particularitățile biologice şi de cultură a speciilor şi soiurilor; 

- relaţiile de asociere între specii; 

- vârsta pomilor; 

- problemele economice. 

Literatura de specialitate în domeniu abundă în lucrări care recomandă 
ogorul negru curat, ca fiind cel mai indicat sistem de întreținere a solului pentru 
productivitatea livezilor. În opoziție cu acestea, o serie de cercetători 
evidențiază ca mai favorabile sistemele cu plante asociate în plantații de pomi, 
în principal cu ierburi perene, care spre deosebire de ogorul negru nu aduce 
modificări negative pe termen lung fertilității şi productivității solului. 

Cercetările efectuate de V. Aidea şi D. Sotiriu (1995) au scos în evidență 
că sistemul de întreţinere a solului influențează şi activitatea microorganismelor 

din rizosferă. Dintre cele trei sisteme de întreţinere studiate, şi anume: ogorul 
negru, erbicidarea şi mulcirea pe rând şi înierbarea pe intervale, ultimul a 
determinat un număr mare de bacterii în rizosferă şi un număr mai mare de 
specii fungice, fiind considerat un mijloc biologic nepoluant pentru combaterea 
buruienilor şi stimularea vieţii microbiene în sol. 

În plantațiile pomicole, ogorul negru furnizează pomilor azot biologic 
provenit din mineralizarea substanţelor organice, făcând să crească producţia de 
fructe ca urmare a consumării potenţialului de fertilitate naturală a solului, altfel 
spus, în schimbul epuizării humusului acumulat în mii de ani şi reducerii 
sintezei humusului nou, limitat, de cele mai multe ori, doar la nivelul resturilor 
vegetale provenite de la pomi (frunze, ramuri tăiate, rădăcini moarte, frunze 
căzute). În bilanţul intrărilor şi ieşirilor materiilor organice, cea mai mare parte 
a biomasei vegetale aeriene este constituită din producţia de fructe (10-40 t/ha) 
şi cantitatea de ramuri tăiate (2-5 t/ha) scoase în afara plantației, la care se 
adaugă fitomasa stocată an de an în lemnul şi scoarța pomilor (С. Budan, 1986). 

În livezi, după un anumit număr de ani, ogorul negru nu mai este în 
măsură să mențină la un nivel ridicat echilibrul humificare — mineralizare, 
deoarece procesele biologice din sol se reduc ca intensitate, sinteza materiei 
organice are loc într-un ritm mult mai scăzut comparativ cu descompunerea 
acesteia, înrăutățindu-se starea factorilor ecologici din sol, cu acţiune directă 
asupra productivității. - 

Mobilizarea şi tasarea exagerată a solului (intrările agregatelor pe sol pot 
depăşi 20-40 de treceri pe an), sunt însoțite de puternice perturbații ale 
însuşirilor fizice, chimice şi biologice ale acestuia, ca urmare a degradării 
structurii prin impactul cu picăturile de ploaie, deplasarea maşinilor (însoţită de 
compactare), de impermeabilitate, eroziune, colmatare, deformarea crustei după 
fiecare ploaie, de necesitatea din ce în ce mai mare de afânare şi aerisire, de 
stânjenire repetată a vieții microorganismelor etc. 

Nici acolo unde ogorul negru este menţinut prin erbicidări procesele nu 
evoluează favorabil pentru productivitatea solului, acesta fiind supus efectului 

de tasare şi al traficului tehnologic în livezi, eroziunii, colmatării, epuizării 
humusului etc. 

La toate acestea se adaugă, cu valori negative, însăşi monocultura, 
specifică pomiculturii, ca sursă de „oboseală a solului” sub toate formele sale 
de manifestare (solicitarea unilaterală a resurselor de sol, restituirea mereu a 
aceloraşi substanţe de către rădăcinile aceleaşi specii: florezină la măr, 
amigdalină şi benzaldehidă Іа piersic), dezvoltarea aceleaşi biocenoze, 
epuizarea solului, cu scurtarea longevității economice a plantațiilor. 

În cazul ogorului negru, agroproductivitatea livezilor s-ar putea menține 
ridicată prin administrarea din afară a îngrăşămintelor organo-minerale. Dar 
insuficiența surselor organice a făcut să se apeleze la fertilizarea chimică 
intensivă pentru susținerea unei agroproductivități curente într-un sol cu 
fertilitate naturală supusă epuizării, necesitând consumuri din ce în ce mai mari 
de îngrăşăminte chimice şi, ca urmare, creşterea pericolului de poluare a solului 
şi apelor. 

Solul rămas descoperit între rândurile de pomi, în cazul ogorului negru 
(până la 60%), determină pierderi însemnate de energie luminoasă neconvertită 
în fitomasă, constituind un aspect negativ al acestui sistem de întreţinere a 
solului. 

Mulcirea solului, poate fi naturală sau artificială (N. Cepoiu şi colab., 
1992). | 

Mulciul natural poate fi obținut, în plantație, prin cosirea repetată а 
plantelor cultivate pe intervale, sau prin folosirea unor resturi vegetale (paie, 
coceni, fân de slabă calitate), care întregi sau tocate acoperă solul într-un strat 
cu grosimea de 10-15 cm. Mulciul cel mai ieftin este cel obţinut prin cosirea 
ierburilor din livadă, dar acesta nu satisface nevoile din punct de vedere 
cantitativ. Mulcirea poate fi sub formă de benzi pe rândul de pomi sau pe toată 
suprafața. 

Mulciul artificial poate fi folia de polietilenă albă sau neagră. Acest 
sistem de întreținere s-a generalizat în plantațiile tinere intensive şi 
superintensive pe rândurile de pomi, sub formă de bandă pe o lățime de 1,5-2,0 

A 


т, ca şi în plantațiile de căpşuni. Se poate spera, în viitor, pe apariția 


materialelor plastice fotodegradabile sau biodegradabile, care vor fi utilizate în 


pepinieră sau în plantațiile tinere (G. Mermillard, 1994). 


Avantajele mulcirii solului: 


menţine umiditatea din sol; 

împiedică creşterea buruienilor; 

reduce oscilaţiile de temperatură cu 3-5*C vara şi ridică cu 2-3°С 
temperatura solului iarna, faţă de ogorul lucrat; 

menține structura, porozitatea şi afânarea solului, mărind conţinutul 
lui în materie organică şi împiedică procesul de eroziune. 


Mulcirea cu rumeguş se utilizează pentru corectarea acidității solului în 
cultura de afin. 


Dezavantajele mulcirii solului: 


mulciul, în caz de îngheţ, intensifică pagubele, ca urmare a pierderii 
mai rapide a căldurii solului; 

sporirea consumului de forță de muncă şi a cheltuielilor materiale prin 
procurarea şi aplicarea mulciului, ceea ce conduce la ridicarea costului 
de producţie; 

favorizează înmulțirea bolilor, insectelor şi a rozătoarelor; 

stimulează dezvoltarea sistemului radicular al pomilor mai la 
suprafaţă; А 

пи combate buruienile perene, dacă grosimea stratului de mulci nu 


este mai mare de 20 cm. 


Pentru a se asigura eficacitatea maximă, se recomandă ca înainte de 


mulcire să se afâneze şi să se fertilizeze solul cu îngrăşăminte organice. La 


unitatea de suprafață, pentru mulcire, sunt necesare circa 30-40 t materiale 


organice. 


Cercetări de dată recentă (G. Libournel, 1994) au scos în evidență efectele 
pozitive ale utilizării în livezi a mulciului din scoarță de pin într-un strat cu 


grosime de minimum 10 cm care, pe lângă controlul buruienilor, a diminuat 


semnificativ evaporarea apei din sol. Trebuie, însă, urmărită cu atenţie aplicarea 

acestui mulci, deoarece creează un mediu favorabil emiterii rădăcinilor din 
altoi, reprezentând un pericol pentru trecerea pomilor altoiți pe rădăcini proprii. 
Un dezavantaj al acestei tehnici îl reprezintă faptul că scoarţa de pin acidifiază 
solurile, deci trebuie luate măsuri de anihilare ale acestui fenomen. 

În ce priveşte, implicaţiile ecopedologice şi agroproductive ale sistemului 
de întreținere şi folosire a solului în livezi cu plante asociate, se poate spune 
că, în primii ani după înființarea livezilor, pomii folosesc o parte din suprafața 
destinată pentru nutriția minerală, lumină şi apă. Deşi ogorul este recomandat 
de mulți cercetători, mai ales în zonele cu precipitații insuficiente, pierderea 
pentru agroproductivitate a unor importante resurse de energie solară, apă şi 
substanțe nutritive nu este justificată nici din punct de vedere ecologic şi nici 
economic. Aceasta, cu atât mai mult în zonele cu precipitaţii suficiente sau în 
condiţii de irigare. 

Cultura plantelor prăşitoare (căpşuni, cartofi, mazăre, fasole, bulboase, 
rădăcinoase etc.) în benzi, pe intervalele dintre rândurile de pomi sau ogorul 
negru asociat cu plantele utilizate ca îngrăşământ verde, constituie, în plantațiile 
tinere, cele mai indicate sisteme de întreținere şi folosire judicioasă a solului. 

Ca măsură obligatorie pentru prevenirea eroziunii solului şi în livezile 
tinere, atunci când sunt situate în pantă se impune inierbarea intervalelor cu 
menținerea solului curat de vegetaţie în benzi, pe rândurile de pomi. 

Datorită volumului coronamentului şi intensificării traficului tehnologic, 
în livezile pe rod, cultura legumelor sau a altor prăşitoare devine impracticabilă. 
În acest caz înierbarea perenă a intervalelor dintre rândurile de pomi, cu lăsarea 
masei vegetative cosite ca mulci pe sol, în condițiile menţinerii libere de 
vegetație a unei benzi pe rândul de pomi, late de 1-2 m, constituie sistemul de 
întreținere a solului cel mai indicat ecologic şi agrotehnic, conservând şi 
potenţând fertilitatea natural-culturală, uşurând intrarea mai comodă şi oportună 
a agregatelor mecanice în plantaţii, fără distrugeri importante de sol. 

Perioadele scurte de cercetare şi lipsa unei tehnologii specifice de 
întreţinere a ierburilor, au condus la concluzii defavorabile metodei înierbării 


livezilor. Înierbarea în primii ani după însămânţare poate avea o acțiune 

inhibitoare asupra creşterii pomilor, în comparaţie cu ogorul negru, mai ales 
atunci când înierbarea este totală, dar în următorii ani înierbarea intervalelor nu 
poate decât să avantajeze agroproductivitatea pomilor. 

Concurența pentru apă, azot şi pentru spaţiul de înrădăcinare, existentă 
între ierburi în primii ani (2-3), se datorează atât ritmului cât şi energiilor de 
creștere şi formare а biomasei ierburilor, care este mult mai mare în comparație 
cu pomii tineri abia plantați şi a căror înrădăcinare este mai lentă. Când pomii 
formează și ei un puternic sistem radicular, concurenţa ierburilor se diminuează, 
făcând ca, începând cu al patrulea an de plantare, diferenţele de creștere a 
pomilor, între sistemele ogor negru şi înierbarea intervalelor, să se estompeze şi 
chiar să se inverseze în defavoarea ogorului negru. 

Fenomenul de încetinire a creşterii pomilor în plantațiile pe rod în primii 
ani după înierbare, atunci când are loc, se datoreşte de asemenea, ritmului rapid 
de creştere a ierburilor în perioada ce coincide cu creşterile vegetative intense 
ale pomilor (mai-iunie), iar sporirea fertilității solului, ca urmare a folosirii 
ierburilor, se manifestă abia după 2-3 ani de la însămânţare. 

Pe solurile lipsite de structură, formarea crustei la suprafața solului recent 
însămânţat îngreuiază schimbul de gaze între sol şi atmosferă. Acumularea unei 
cantități excesive de dioxid de carbon (peste 5%) sub această crustă şi scăderea 
conţinutului de oxigen (sub 10%) în compoziţia aerului pot determina declinul 
creşterii pomilor. În acest caz, cu timpul, solul înierbat îşi îmbunătăţeşte 
structura şi porozitatea, ca urmare a formării unui întreg sistem de canale, 
tuburi, excavații datorate faunei din sol şi a rădăcinilor florei ierboase, creând o 
bogată rețea de spaţii lacunare ce-i ameliorează regimul aero-hidric, favorizează 
activitatea microbiologică, chiar şi când structura solului este parțial degradată. 

În condiţii де înţelenire perenă, lipsa lucrărilor solului în orizonturile 
superioare determină o mai mare concentrare a rădăcinilor absorbante ale 
pomilor spre suprafaţă, unde se asigură o aprovizionare sistematică cu materie 
organică, o mai bună activitate în rizosferă şi, în consecinţă, condiții mai bune 
pentru desfăşurarea proceselor vitale ale pomilor. 

Formarea, creşterea şi răspândirea rădăcinilor sunt influențate şi de modul 
de administrare a fertilizanţilor. Astfel, prin administrarea acestora în solul 
benzilor neînierbate pe rândurile de pomi se poate dirija concentrarea sistemului 
radicular în aceste spații, mai ales dacă se aplică irigarea localizată (prin 
picurare) şi pe benzi se repartizează, ca mulci, ierburile cosite pe intervale. 

Acceptând ca valabilă concurenţa pentru apă în livezile înierbate, ea poate 
fi înlăturată în condiţii de irigare, mai ales prin udarea localizată numai a 
benzilor lucrate pe rândurile de pomi, acolo unde se administrează şi substanțe 
fertilizante. Dar, nu trebuie uitat că, în condiţii de irigare sau în cazul 
insuficienței precipitațiilor, apa se foloseşte eficient în cazul cultivării 
intervalelor cu ierburi, consumându-se mai puţin pentru o unitate de producție 
în comparație cu ogorul negru. 

Analizând mai atent bilanţul apei în solul livezilor cu intervale înierbate, 
mai ales în condiţii de pantă, se constată că, sub acțiunea ierburilor, se reduc 
scurgerile apei la suprafaţă, se îmbunătăţeşte permeabilitatea, creşte de peste 
două ori timpul de infiltrare al apei în comparație cu ogorul negru. Efectul 
favorabil pedofitoclimatic al covorului ierbos, atenuând scăderea umidității 
relative a aerului $1 încălzirea excesivă a solului, determină o reducere а 
evapotranspiraţiei, o mai mare rezervă de apă din sol, cu accesibilitate sporită 
pentru plante. 

În ceea ce priveşte utilizarea energiei solare, eficienţa unei livezi nu poate 
avea loc fără culturi asociate. Existența coronamentului, evoluția geometriei, 
volumul şi structura internă nu sunt în măsură să intercepteze, în condiții 
optime, cantitatea radiaţiei luminoase ajunsă în sol. Pierderile cele mai mari se 
înregistrează în prima parte a primăverii, până la completa înfrunzire a pomilor 
şi toată perioada vegetativă activă, pe intervalele dintre rândurile de pomi, în 
direcţia de la plantațiile ajunse în plin rod spre cele tinere abia înființate (C. 
Budan, П. Isac, 1987). 

Într-o mare măsură, fertilitatea solului este legată, de prezența acelor 
constituenți ai solului care conțin produşi de transformare a substanţelor 
fotosintetice acumulate în humus în alte substanțe de natură organică. 


148 Capitolul VII Agroecosistemul pomicol. 

Pomicultura în contextul agriculturii biologice 
Înierbarea intervalelor dintre rândurile de pomi, cu lăsarea masei ierboase cosite 
ca strat protector şi sursă de material organic (mai ales pe benzile lucrate, pe 
rândurile de pomi) permite maximizarea energiei solare active incidente, 
sporind agroproductivitatea şi restituirea permanentă în solul livezilor а 
materialului organic de natură fotosintetică. 

Pentru alegerea celor mai favorabile sisteme de întreţinere ecologică a 
solului în livezi, mai ales în condiţiile dezvoltării pomiculturii pe terenuri 
situate în pantă, este necesar să se cunoască bine relațiile de interdependență 
plantă-sol, adică agroproductivitate-fertilitate. 

Fertilitatea natural-culturală (economică) a solului în agroecosisteme. 

Considerând fertilitatea solului ca o componentă dinamică de evoluție şi 
una de specificitate în raport cu lucrările pedoameliorative premergătoare 
înființării plantațiilor pomicole şi cu tehnologia de cultură, se poate accepta 
existența unei noi categorii a fertilităţii solului: fertilitatea natural-culturală 
(economică), a cărei bază de reproducție o constituie cultivarea intensivă a 
solului (С. Budan, 1988). 

Introducerea acestei noțiuni include, pe lângă procesele naturale ce se 
petrec în sol, şi rezultatul tuturor măsurilor agrotehnice aplicate în scopul 
direcționării fluxurilor de energie, substanţă şi informaţie spre obținerea unei 
recolte cât mai mari. Aceasta se impune pentru a înțelege mai bine necesitatea 
luării în calcul nu numai a tehnicilor ce favorizează agroproductivitatea ridicată 
pe termen limitat, ci şi mijloacele îndreptate spre restabilirtea componentelor 
organo-minerale şi energetice din sol. 

În strategia majoră de elaborare şi aplicare a sistemelor moderne de 
întreţinere ecologică a solului în livezi, trebuie pornit de la o deplină înțelegere 
a naturii, în care nu se cunosc monoculturi, nu se întâlneşte sol neacoperit şi în 
care se restituie în permanență solului materialul organic. 

7.3.2. Fertilitatea solului în pomicultura biologică 


7.3.2.1. Fertilizarea organică 

Materia organică a solului în condiţii naturale, este întreţinută prin materia 
vegetală și animală moartă, care se depune la suprafața solului și este 
încorporată în cadrul ciclurilor caracteristice diferitelor biocenoze. La aceasta se 
adaugă şi masa mare de rădăcini moarte şi alte organisme care mor în sol. 

Datorită faptului că, singurul principiu corect pentru organizarea 
proceselor biologice în beneficiul omului îl constituie folosirea metodelor 
naturale, rezultă că una din sarcinile importante ale agriculturii este aceea de a 
furniza solului materia organică comparabilă sau superioară celei pe care o 
primeşte în mod natural (P. Papacostea, 1981). 

În agricultură, există mai multe surse de materie organică utilizabilă, cea 
mai la îndemână fiind resturile vegetale rămase după recoltarea părții principale 
a culturii: paiele şi cocenii de graminee, tulpinile de floarea-soarelui, vrejii de 
leguminoase. A doua sursă de materie organică utilizabilă, o constituie gunoiul 
animalelor (mamifere şi păsări). A treia sursă o constituie îngrăşămintele verzi, 
adică acele culturi care se seamănă, după recoltarea culturii principale, ca de 
exemplu miriştea de grâu (cultură de mirişte), sau sub formă de cultură ascunsă 
în cultura principală (leguminoasă ascunsă sub cultura unei cereale, care se 
dezvoltă după recoltarea culturii principale). 

În ambele cazuri se obţine o cantitate importantă de masă vegetală până 
toamna, când ea este îngropată odată cu executarea arăturii. În cazul unor soluri 
nisipoase se poate folosi îngrăşământul verde chiar sub formă de cultură 
principală, în care caz se încorporează în sol în momentul înfloririi-formării 
fructului. (V. Dorneanu, 1976). 

P. Aubert (1975) împarte îngrăşămintele organice în trei grupe după cum 
sunt destinate, mai ales pentru: 

- creşterea conţinutului de humus: gunoi proaspăt sau compostat, compost 
din frunzar şi reziduuri gospodăreşti de tot felul, reziduuri vegetale ale recoltei. 

Aceste materiale sunt bogate în carbon şi destul de sărace în azot. Se aplică în 
cantități mari, de 5-50 t/ha sau mai mult; 

- creşterea cantității de azot: deşeuri de abator (sânge, coarne, oase, peri 
де porc), guano şi dejecţii lichide. Cu excepţia ultimelor, aceste materiale 
bogate în azot şi relativ sărace în carbon se aplică solului în cantități mult mai 
mici, de 200-1000 kg/ha; 

- completarea efectelor produse de materiale din primele două categorii 
amintite: îngrăşămintele verzi. 

Rămân în afara discuţiei îngrăşămintele organice ale căror nume 
comerciale nu spun nimic despre proveniența lor, deşi unele sunt deosebit de 
interesante, fiind foarte bogate în acizi humici şi necesitând doze relativ mici, 
de 2-5 t/ha. Amintim că se obțin composturi bune din scoarță de arbori şi din 
nămolurile orăşeneşti. Primele se realizează şi în țara noastră, fiind utilizate cu 
succes la culturile în sere, iar ultimele se utilizează în diferite țări, dar, ca şi alte 
nămoluri industriale, trebuie controlate de la caz la caz, pentru evitarea 
introducerii în sol a unor componente toxice, capabile să influențeze echilibrul 
biologic. În general, ca măsură preventivă, nu sunt aplicate solului cu o 
frecvență sub trei ani. 

Există numeroase recomandări privind modul de folosire a diferitelor 
îngrășăminte organice. Nu putem decât să exemplificăm pentru fiecare 
categorie câteva din acestea, subliniind că există diferențe de concepte între 
diferite şcoli de agricultură biologică, ceea ce creează unele atitudini destul de 
diferite față de unele metode de fertilizare. 

Astfel, după autorul mai sus citat, gunoiul de grajd poate fi utilizat în 
varianta „compostare la suprafața solului” (recomandată mai ales în cadrul 
şcolii elvețiene Müller — Rusch, care nu acceptă compostarea în grămezi), în 
următoarele situații: administrarea pe îngrăşămintele verzi, pentru a le grăbi 
descompunerea şi în culturile perene (viţă de vie, pomi). 

Gunoiul de grajd, se îngroapă superficial (5-10 cm), după o compostare la 
suprafață de 3-4 săptămâni. Gunoiul strâns în vederea răspândirii la suprafața 


solului se dispune în grămezi alungite joase, afânate, pentru a-i permite un 

început de fermentație aerobă şi nu tasat în grămezi mari unde iau naștere 
repede compuşi toxici pentru plante. 

Există o idee încetățenită că se produce o scădere accentuată a valorii 
fertilizante a gunoiului în cazul răspândirii la suprafața solului, datorită 
pierderilor de azot. Observațiile efectuate în diferite regiuni geografice arată că, 
gunoiul astfel împrăştiat intră repede în fermentație dacă solul are o activitate 
biologică destul de intensă, dacă este echilibrat din punct de vedere al 
elementelor nutritive şi dacă există condiţii climatice favorabile sub raportul 
căldurii şi al umidității. Pierderile de azot sunt compensate prin stimularea 
proceselor de fixare biologică a azotului, datorită unor compuşi care iau naştere 
în cadrul acestei compostări. Se înțelege că aplicarea gunoiului cu compostare 
superficială se face numai atunci când plantele nu au nevoie de un aport imediat 
de elemente fertilizante. 

Compostul, constituie produsul fermentării aerobe a unei mari varietăți de 
materii organice nepoluante, dispuse în grămezi, formate după anumite reguli. 
Este recomandat în sistemul de agricultură biodinamică, ca principală formă de 
îngrășăminte organice, în afara îngrăşămintelor verzi. El se foloseşte, în mod 
obligatoriu, în următoarele situații: 

- în perioada de tranziţie de la agricultura convenţională la cea biologică; 

- în solurile grele şi reci; 

- ori de câte ori este vorba de o materie organică care a suferit o 
fermentație anaerobă; 

Resturile vegetale, se încorporează întotdeauna în sol după o tocare 
prealabilă. În cazul unor resturi vegetale verzi, ele trebuie să fie lăsate câteva 
zile la suprafața solului după tocare, înainte de a le încorpora. În urma 
cercetărileor efectuate, Gh. Bandici (1997), consideră că, planta premergătoare 
(rotația) contribuie la acumularea de materie organică (resturi vegetale) la grâul 
de toamnă cultivat pe luvosoluri astfel, după grâul cultivat în monocultură se 
acumulează o cantitate de 1,9 t/ha resturi vegetale (rădăcină +mirişte), după 
porumb ca plantă premergătoare grâului (asolament de 2 ani) se acumulează o 
cantitate de 2,2 t/ha resturi vegetale (rădăcină +mirişte), iar după mazăre ca 

premergătoare grâului de toamnă (asolament de 3 ani), o cantitate de 2,9 t/ha 
resturi vegetale (rădăcină +mirişte), care constituie materie organică ce 
îmbogăţeşte solul pe cale naturală în diferite elemente nutritive. 

Dejecţiile lichide, au un conținut bogat în amoniac şi alte substanțe toxice, 
dar amoniacul se poate pierde ușor şi, pentru a evita acest lucru, ele trebuie 
supuse unei compostări aerobe. Unele procedee simple pentru fixarea azotului 
ca proteină bacteriană constau fie în adăugarea de paie tocate pe aşternut (1-1,5 
kp/zi/vită), fie în tratarea dejecţiilor din groapă sau şanţ cu compost matur în 
proporție de 3%. 

Pe lângă aportul îngrăşămintelor organice în elemente nutritive, 
administrarea lor contribuie la îmbogățirea solului în humus, îmbunătățirea 
activității sale biologice şi a structurii. 

Atunci când un sol a fost supus un anumit timp exploatării după criterii 
care au urmărit în mod unilateral creşterea producţiilor, el se găseşte într-o stare 
de dezechilibru biologic care nu poate fi corectată prompt printr-un aport masiv 
de îngrăşământ organic de cea mai bună calitate, motiv pentru care, aplicarea 
măsurilor biologice duce la ameliorarea treptată a calității solului, plantelor şi 
animalelor, ceea ce se finalizează printr-o creştere treptată a producţiilor. Se 
consideră că rezultatele încep să fie simţite după cel puțin doi ani, devin 
evidente în cadrul celui de-al doilea ciclu al unui asolament de patru ani şi dau 
rezultate maxime cu începere din anul 8-10, după care întregul sistem se 
prezintă mai puţin expus la pagube prin exces de apă sau prin secetă, ger sau 
insolații prea puternice. 

Deoarece întregul mecanism de producție al plantelor, se bazează pe altă 
orientare fiziologică a acestora, trecerea bruscă de la sistemul chimizat de 
agricultură la cel biologic determină un an sau doi o producție scăzută, fapt 
pentru care se recomandă renunțarea treptată la îngrăşăminte chimice (doze 
reduse timp de doi ani) şi la alte substanțe chimice. O excepţie o constituie 
erbicidele a căror folosire trebuie întreruptă la începutul perioadei de 
transformare a exploataţiei în unitate agrobiologică, în vederea restabilirii 
echilibrului biologic al acesteia. 

Pentru ca un produs să poată fi etichetat ca „biologic”, el trebuie să 


provină dintr-o cultură fertilizată cu unul din următoarele produse (conform 
regulamentului CEE- 2092/91): 


gunoiul de grajd şi de păsări; 

urina şi îngrăşămintele lichide; 

paiele; 

turba; 

compostul din ciupercării,; 

compostul din deşeuri menajere organice; 

composturi din reziduuri vegetale; 

subproduse de origine animală transformate, provenite din abatoare şi 
industria peştelui; 

subproduse organice provenite din industria alimentară şi textilă; 
alge şi produse din alge; 

rumeguș, scoarță de copaci, reziduuri din industria lemnului; 
cenușa de lemn; 

fosforite naturale; 

fosfatul de aluminiu calcinat; 

zgura lui Thomas; 

roci potasice măcinate; 

sulfat de potasiu; - 

calcar; 

gips; 

roci magnezice; 

sulfat de magneziu; 

microelemente (bor, cupru, fier, molibden, zinc); 

făină de roci; 

argile (bentonite, perlite); 

clorură de calciu (tratamente foliare). 

7.3.2.2. Fertilizarea minerală 

Fertilizarea minerală aplicată în pomicultura biologică se deosebește de 
cea utilizată în pomicultura convenţională prin aceea că nu se folosesc decât 
produse naturale greu solubile (două excepţii vor fi menţionate mai jos) și este 
mai mult sau mai puţin independentă de tipul de cultură. Ea se aplică pentru 
corectarea unor carențe şi pentru îmbunătățirea condiţiilor fizice ale solului. 
Îngrăşămintele minerale naturale cele mai utilizate sunt pulberile de roci 
silicioase (granite, porfirite, diorite, tufuri), roci calcaroase şi dolomite, precum 
şi din algele marine calcaro - magneziene (Lithothamnium) ş.a. 

Ca produse ale activității industriale sunt acceptate, pentru situaţii bine 
precizate, zgura lui Thomas (produs secundar din industria metalurgică de la 
prelucrarea fontei în oțel (D. Davidescu, 1963) şi patent Kali (sulfat dublu de 
potasiu şi magneziu, obținut prin spălarea kainitului). 

Trebuie evitate unele greșeli, care pot fi făcute de cei care cred că toate 
elementele necesare plantelor pot fi suplinite prin îngrăşarea excesiv organică. 
În teorie acest lucru este posibil numai dacă se presupune o reciclare integrală 
acesteia, ceea ce ar implica însă o economie cu circuit închis. În practică, 
fertilizarea pur organică nu este posibilă decât în trei cazuri (P. Aubert, 1975): 

- într-un sistem de producţie foarte extensiv; 

- în legumicultura intensivă, cu condiţia folosirii unor cantități mari de 

îngrăşăminte organice; 

- într-o exploatare funcţionând fără export de produse. 

Anumite сагепје dispar desigur prin fertilizarea organică corectă după се 
viața solului şi echilibrul biologic au fost restabilite. Asemenea сагепје se 
datorează nu lipsei elementului respectiv, ci imobilizării sale datorită condiţiilor 
fizice şi chimice existente în solurile dezechilibrate, în care procesele 
constructive sunt deficitare. Carenţele datorate lipsei unui element nu pot fi, 
însă, corectate decât prin aportul exogen. 

Cantităţile de pulbere de roci silicioase си care se tratează solul variază, 
în funcţie de condiţii, între 300-2000 kg/ha. În timp ce şcoala Müller recomandă 

folosirea lor pe toate tipurile de sol, P. Aubert (1975) consideră că eficacitatea 
lor este maximă în următoarele cazuri: 

- pe solurile calcaroase; sărace în siliciu (SiO2); 

- pe solurile nisipoase cu conţinut slab de argilă; 

- pe soluri humifere foarte bogate în materie organică, dar sărace în 
elemente nutritive. 

Oricum, aplicarea lor pare să fie necesară cel puțin la începutul trecerii 
unei exploataţii de la agricultura convenţională la cea biologică pentru 
corectarea mai rapidă a unor сагепје şi dezechilibre. 

Compoziția chimică a plantelor arată că acestea conțin peste 60 de 
elemente, dintre care unele sunt predominante şi se găsesc în toate organismele 
vegetale: azot, fosfor, potasiu, calciu, magneziu, siliciu, sulf, fier, bor, cupru, 
molibden, mangan, carbon, hidrogen, oxigen. 

Nu întotdeauna aceste elemente nutritive se găsesc în cantitate suficientă, 
corespunzătoare cu cerinţele fiecărei specii, cu potențialul genetic de producție 
al solului, şi atunci trebuie completate prin introducerea în sol a unor substanțe 
ce conțin aceste elemente (D. Davidescu, Velicica Davidescu, 1994). 

După proveniența şi natura lor, îngrăşămintele minerale sunt de mai multe 
feluri: 

- îngrăşăminte minerale naturale, obținute din roci prin simpla 

măcinare (făina de fosforite, silicați, kiserit); 

- îngrăşăminte minerale obţinute în urma unor procese industriale. 

În agricultura biologică fertilizarea se face cu îngrăşăminte minerale 
naturale care, de regulă, pe lângă un element nutritiv dominant (fosfor, potasiu), 
conţin şi alte elemente necesare nutriţiei plantelor. 

Produse minerale ce conţin azot. Azotatul de sodiu de Chile (America de 
Sud) este singurul produs mineral cu azot. Folosirea lui în alte zone are, astăzi, 
mai mult o utilizare locală, datorită conținutului scăzut de azot (16%) şi al 
costului transportului, care ridică prețul pe kg de azotat. 

Produse minerale ce conţin siliciu. În agricultura biologică se folosesc 
silicați fin măcinați (cuarț, feldspat, bazalt, ortoclas), care fie că se introduc ca 

atare în sol (200-1000 kg/ha) pentru stimularea creşterii plantelor şi a 
favorizării asimilării fosforului, fie sub forma de suspensie în арӣ (10 
grame/100 litri apă) cu care se stropesc plantele în cursul vegetației, cu efect 
asupra creşterii şi calității recoltei, cât şi în combaterea făinării. 

Se consideră că siliciul are rol benefic în formarea proteinelor din plante 
şi în activitatea fotosintezei în spaţii umbrite. Pentru stropirea părților 
vegetative se foloseşte o soluție de Na2Si0; (silicat de sodiu) în concentraţie de 
0,1-0,2 ppm. În sol prezența Si(OH), se consideră că măreşte rezistența 
plantelor la atacul de ciuperci microscopice şi dăunători animali (nematozi, 
viermi). 

În această grupă intră rocile silicioase măcinate: bazalt (în Munţii 
Apuseni), gnais, granit, porfir (în Munţii Măcin), iar acestea, pe lângă siliciu, 
mai conțin potasiu, sodiu, aluminiu, fier, calciu, magneziu, mangan. 

Aceste produse sunt utilizate în pomicultura biologică pe toate solurile. Se 
consideră că aportul de siliciu şi microelemente contribuie la creşterea 
rezistenței la boli. 

Produse minerale ce conţin fosfor. În pomicultura biologică se folosesc 
patru îngrăşăminte fosfatice de bază: făina de fosforită (în nordul Africii); 
zgura lui Thomas (produs rezidual din metalurgie), fosfați naturali calcinați 
(din Senegal); făina de oase. 

Produse minerale ce conțin magneziu. Principalul produs си magnezin 
este dolomita (carbonat de calciu şi magneziu). Folosirea ca îngrășământ în 
pomicultura biologică este mai puțin frecventă. Se utilizează mai ales, pentru 
păstrarea echilibrului potasiu-magneziu, ca şi pe solurile calcaroase. 

Kiseritul (Mg 804 ` H20) este un mineral cu magneziu ce se găseşte în 
unele zăcăminte de săruri de potasiu. 

Produse minerale ce conţin calciu. În special pe solurile acide se folosesc 
calcare naturale fin măcinate, precum şi alge marine încrustate cu calcar 
(Lithothamnium) care conțin, în plus, magneziu şi alte microelemente. 

Tot din alge marine s-a obținut un extract numit „Micro-Mist” folosit în 


pomicultură са fertilizant aplicat foliar. Alga marină din care s-a obţinut acest 

extract poartă numele de Ascophyllum nodosum. Acest extract de alge a 
determinat creşterea producţiei de fructe la măr şi piersic cu 20-25%, reducerea 
consumului de îngrăşăminte chimice, a mărit durata de păstrare a fructelor şi 
rezistenţa la boli şi dăunători, îmbunătățind și parametrii de calitate (агаў de 
carbon, proteine, textura şi culoarea). 

Un aspect important al compoziţiei algelor, şi în special Ascophyllum 
nodosum, este conținutul ridicat în hormoni vegetali: auxine, gibereline şi 
citochinine. Pe lângă hormonii vegetali, Ascophyllum nodosum conţine 17 
aminoacizi şi peste 70 de microelemente (B, Fe, Mn, Cu, Zn etc.), care din 
punct de vedere cantitativ sunt mult mai bine reprezentate decât în plantele 
terestre. S-au identificat, de asemenea, şi vitamine, alături de substanțe de 
natură antibiotică (С. Leprat, 1994). 

Cercetările efectuate la Newton Research Laboratories — Australia, au 
demonstrat că aplicarea extractului de alge a îmbunătăţit rezistenţa plantelor la 
secetă şi la temperaturi scăzute. S-a observat că efectele tratamentului cu extract 
de alge sunt cumulative, acţionând benefic asupra plantelor, dar şi asupra 
solului, punând la dispoziția microflorei şi microfaunei din sol o serie de 
microelemente, fitohormoni şi vitamine. 

Produse minerale ce conţin potasiu. În pomicultura biologică se folosesc 
ca îngrăşăminte cu potasiu: cenușa de lemn de foc, precum şi săruri potasice 
naturale (carnalit, kainit, polihalit), care, pe lângă potasiu, conțin magneziu şi 
sulf. Întrucât se folosesc îngrăşăminte ce provin din roci naturale greu solubile, 
acestea trebuie aplicate după ce au fost măcinate în particule foarte fine. 

Un interes deosebit capătă, mai ales în jurul marilor termocentrale, 
utilizarea cenușii de cărbune şi fertilizarea pomilor. Cercetările efectuate de M. 
Cotorobai şi colab. (1986) au arătat că acest produs rezidual, prin conţinutul 
său în potasiu, calciu, magneziu, fosfor şi microelemente poate contribui la 
aprovizionarea solului cu elemente minerale necesare nutriției pomilor. Cenușa 
condiționată în vederea fertilizării ca îngrăşământ mineral poate fi administrată 
la plantarea pomilor din specia măr în cantitate de 15 kg/pom, ea având un efect 

asemănător cu acela al gunoiului de grajd asupra creşterii pomilor în primii ani 
de vegetaţie, dar un efect mai slab asupra recoltei în primii ani de rodire. 

Îngrăşămintele trebuie aplicate cu regularitate. Dozele folosite trebuie să 
compenseze cantitățile de elemente nutritive ce se pierd prin recoltă. (D. 
Davidescu, Velicica Davidescu, 1994). 

Aplicarea de rutină, fără analiza solului, duce fie la plafonarea recoltei, fie 
la scăderea ei, datorită dezechilibrului de elemente. 

Nu se pot obține recolte mari şi de bună calitate numai cu elemente 
minerale. Cele mai bune recolte se realizează prin folosirea concomitentă a 
fertilizanților organici şi a celor minerali. 

D. Davidescu şi Velicica Davidescu (1994), recomandă ca în livezi, pe 
solurile cu fertilitate mijlocie, dozele de îngrăşăminte să fie variabile în raport 
cu specia, vârsta, încărcătura de fructe, numărul de pomi pe unitatea de 
suprafaţă. În general trebuie practicat: 

- o fertilizare de bază în toamnă; 

-  fertilizări în timpul vegetației. 

Toamna se poate aplica una din următoarele variante: 

- gunoi de grajd fermentat 20-40 t/ha, la 2-3 ani; 

- gunoi de ovine 10-15 t/ha, la 2-3 ani; 

- compost biodinamic 5-15 t/ha, la 2-3 ani; 

- gunoi de păsări 2-4 t/ha; = 

- îngrăşăminte verzi din doi în doi ani; 

- 60-80 kg/ha potasiu, sub formă de minereuri potasice măcinate din 2 
în 2 ani; 

- 60-80 kg fosfor, sub formă de fosfați naturali, fin măcinați. 

: Primăvara, în raport cu specia, vârsta, încărcătura pe pom, tehnologia de 
cultură (plantații intensive) sunt necesare 40-60 kg/ha azot sub formă de: gunoi 
de păsări; tulbureală; urină + must de gunoi de grajd; făină de coarne, sânge, 
peşte. 

7.3.3. Probleme ale Protecţiei plantelor în pomicultura biologică 

Poluarea mediului ambiant prin chimicalele utilizate în agricultură 
cuprinde, astăzi, o mulțime de laturi, începând cu mutageneza indusă şi sfârșind 
cu starea de sănătate a populației umane. Cel mai de seamă rezultat al poluării 
agroecosistemelor este contaminarea resursei esențiale pentru menţinerea vieții 
umane — alimentele (7. Camoli, 1971). 

Substanțele chimice capabile să diminueze sau să distrugă agenții biotici 
dăunători se numesc, în general, pesticide. Produsele chimice utilizate până în 
prezent în acest scop nu posedă o acțiune selectivă absolută, ci distrug şi alte 
viețuitoare decât cele nedorite. Din acest motiv întemeiat, mulți ecologişti au 
propus şi întrebuințat denumirea de biocide (ucigătoare de viață) pentru toate 
substanţele în stare să nimicească grupe izolate de specii sau mari comunități vii 
pe arii întinse. În ultimul caz, ele îndeplinesc rolul de ecocide, adică substanțe 
capabile să distrugă în masă ecosisteme naturale, sau chiar şi agroecosisteme 
(V. Soran, I. Puia, 1979). 

Studierea substanțelor fitofarmaceutice asupra mediului ambiant, trebuie 
să urmărească, în special, starea sănătății populației umane, care se află expusă 
la contactele temporare sau permanente cu pesticidele. Astel, în perimetrul 
ecologiei pesticidelor se întâlnesc şi se întretaie numeroase interese și aspecte 
începând cu ocrotirea mediului şi sfârşind cu bunăstarea economică. Oamenii 
de ştiinţă chemaţi să se ocupe de incidența ecologică a pesticidelor trebuie să 
coreleze, sintetic, informații din domenii aparent dispersate, dar în realitate 
strâns legate unele de altele. 

Efectele de lungă durată ale biocidelor sunt negative. Aplicarea lor 
constantă şi neîntreruptă a dus la apariţia următoarelor consecinţe nedorite: 

- contaminarea ecosistemelor agricole şi a produselor alimentare; 

- contaminarea ecosistemelor naturale; 

- selectarea şi constituirea unor rase de dăunători rezistenți la 
tratamentul cu pesticide. 


160 Capitolul VII. Agroecosistemul pomicol. 
Pomicultura în contextul agriculturii biologice 

Acţiunile negative ale pesticidelor pe diverse planuri se cumulează de-a 
lungul deceniilor într-un proces care constă în înrăutățirea stării calității vieții 
omului sub raport biomedical. Deteriorarea mediului ambiant şi a calității vieții 
umane, ca urmare a mecanizării şi chimizării, a fost analizată lucid la forurile 
internaționale competente (ЕАО, OMS ş.a.), de către medici, ecologişti, 
agronomi şi alți specialişti în biologie. 

Speranţa unor recolte necontaminate se îndreaptă spre combaterea bolilor 
şi dăunătorilor pe cale biologică. Această modalitate, mai puţin costisitoare 
decât fabricarea pesticidelor, a fost parțial afectată în perioada utilizării celei 
de-a doua generaţii de pesticide. Substanțele organice, având un spectru larg de 
acțiune, au redus populaţiile de paraziți ai dăunătorilor. 

Foarte promițătoare pare a fi folosirea hormonilor produşi de insecte şi 
care pot fi utilizaţi în calitate de capcane pentru fiecare dăunător în parte, 
avantajele întrebuinţării feromonilor fiind multiple. Printre acestea enumerăm 
spectrul de acțiune foarte îngust, specific, apoi evitarea completă a poluării 
mediului şi a contaminării alimentelor. 


7.3.3.1. Combaterea dăunătorilor în pomicultura biologică 

Atât pe plan mondial cât şi în ţara noastră, la ora actuală, combaterea 
biologică a bolilor şi dăunătorilor este deosebit de importantă, ea înscriindu-se 
pe linia găsirii unor mijloace mai puţin poluante pentru om şi mediul 
înconjurător, în scopul obținerii de producţii corespunzătoare potențialului 
biologic al fiecărei specii, lipsite de reziduuri toxice (Georgeta Teodorescu, 
1993). 

Luând în considerare ordinea cronologică a utilizării diferitelor mijloace 
de luptă biologică pentru combaterea bolilor şi dăunătorilor, putem ordona acest 
grup de combatere în două părți: 

- Combaterea biologică clasică, a cărei strategie se bazează pe 

manipularea și utilizarea diferiților inamici naturali pentru combaterea bolilor 
şi dăunătorilor. 

Această metodă de combatere se bazează pe folosirea insectelor utile - 
zoofagii (paraziți şi prădători) şi a microorganismelor entomopatogene: 
virusuri, ciuperci microscopice, protozoare şi nematozi. 

- Combaterea biologică modernă, a cărei strategie se bazează pe 
distrugerea insectelor dăunătoare prin utilizarea diferitelor proceduri. În această 
categorie de combatere intră: autocidia, utilizarea hormonilor (endohormonii şi 
exohormonii), procedee genetice şi fiziologice (bariere trofice). 

În ce priveşte combaterea prin procedeele biologice clasice sunt luate în 
considerare toate acele organisme care prădează sau parazitează insecte 
dăunătoare. În acest context sunt utilizați numai agenții patogeni ce pot fi 
folosiți sau сопѕегуаў în mediu, pentru a putea reduce populația de insecte 
fitofage. Mai precis sunt: 

- entomofagi ca: păsări, insecte şi acarieni prădători, insecte parazite; 

- agenți patogeni ca: virusuri, bacterii, ciuperci, protozoare şi nematozi. 

Animalele insectivore sau omnivore ca: reptile, amfibieni, peşti sau 
mamifere nu sunt .luate în considerare din punct de vedere operativ, dar au 
importanţă în echilibrul ecosistemului. 

Entomofagii — păsările entomofage. În perioada anilor 1960-1970, pe 
lângă folosirea sporită a pesticidelor care au produs dezechilibre ecologice şi 
care au afectat în primul rând sănătatea celor care le foloseau, a început să se 
renunţe la soiurile altoite pe portaltoi franc. 

În livezile moderne, soiurile altoite pe portaltoi franc ce ating dimensiuni 
mari sunt aproape dispărute, pentru a lăsa locul (din motive practice şi 
economice) soiurilor de talie redusă, altoite pe portaltoi pitici. Analizând totuşi 
aspectul naturalist şi ecologic al unei livezi moderne intensive, se evidenţiază 
imediat numărul redus de specii animale, spre deosebire de livezile clasice în 
care păsările insectivore găseau protecție, hrană şi posibilitate de înmulțire (S. 

Abram, 1990). 

Pentru alte specii de păsări mult mai utile în agricultură, deoarece se 
hrănesc exclusiv cu insecte şi rozătoare (şoareci şi şobolani), situaţia nu este 

favorabilă, deoarece le lipseşte o componentă esențială, şi anume locul de 
reproducere. 

De fapt, în pomicultura modernă posibilitatea de a repera un loc adaptat 
cuibăririi diverselor specii insectivore este foarte dificil. 

În prezent, o măsură eficientă constă în instalarea unui număr de cuiburi 
artificiale, pentru a da posibilitatea păsărilor să găsească condiţii favorabile 
reproducerii şi creşterii puilor, în acelaşi timp limitând înmulţirea diverselor 
specii de insecte dăunătoare. 

Contribuţia lor pentru controlul populațiilor de insecte dăunătoare este 
cunoscută. O singură pereche de pițigoi ce cresc, în medie, 6-8 pui sunt în 
măsură să dezvolte o „muncă de curățire” importantă față de numeroase specii 
de insecte dăunătoare. O specie de pițigoi mari care creşte normal doar două 
generaţii de pui, pentru a le asigura hrana necesară, capturează sute de insecte 
pe zi, printre care multe larve de lepidoptere (noctuide şi tortricide). 

Alte specii insectivore mai puţin cunoscute decât pițigoiul sunt: 

-  ciocănitoarele, care extrag cu limba paraziţii din lemn; 

-  şoimul, care capturează șoareci şi şobolani etc.; 

- pupăza, graurii, vrăbiile, care duc la cuib pentru hrana puilor diptere, 
himenoptere, coleoptere (larve şi adulţi), afide şi altele. 

Pe baza experienţelor, pentru a oferi un număr adecvat de locuri de 
cuibărit păsărilor insectivore şi în scopul menţinerii la. un nivel scăzut al 
insectelor dăunătoare, se recomandă instalarea a 10 cuiburi la hectarul de 
livadă, pentru: 

- cel puţin o pereche de piţigoi; 

- опа, uneori chiar două perechi de pițigoi mari; 

- cel puţin o pereche de gât înțepenit; 

- опа sau două perechi de cuci; 

- cel puţin trei perechi de vrăbii; 

- о pereche de pupeze: 

Componenta principală a acestor cuiburi este rumegușul de lemn (3/4 din 
materialul utilizat). Cuiburile artificiale sunt practice în ceea ce priveşte 

uşurinţa instalării, operaţiunile de control, curățirea anuală; în general, în primul 
an de instalare se obține un grad de ocupare de 100%. Se recomandă, de 
asemenea, fixarea la cel puţin 2 m de la sol şi instalarea lor în lunile de toamnă 
(pentru păsările care nu migrează) $1 cel mai târziu la sfârşitul iernii sau în 
martie. 

Dintre  artropodele entomofage, о importanță deosebită pentru 
combaterea biologică prezintă acarofagii şi entomofagii. 

Acarofagii sunt specii de păianjeni fitofagi. Dintre aceştia se remarcă 
Phytoseiulus persimilis şi Typhlodromus pyri. 

Phytoseiulus persimilis se foloseşte curent în combaterea acarienilor 
tetranichizi în cultura de seră (căpşuni). În Italia, rezultatele obținute prin 
utilizarea acestui acarofag în combaterea lui Tetranychus urticae la căpşun în 
seră, demonstrează că este posibilă combaterea pe cale biologică a acestui 
dăunător atât de periculos pentru cultura căpşunului, prezent în toate serele la 
începutul primăverii. 

În Franța, în 1992, prin utilizarea lui Phytoseiulus persimilis în 
combaterea acarianului roşu, într-o cultură de zmeur, s-a demonstrat că este 
posibilă combaterea biologică a acestui dăunător, într-o manieră satisfăcătoare, 
Acarofagul Phytoseiulus persimilis se creşte în condiții controlate la 
temperaturi cuprinse între 20-30°С şi la o umiditate relativă de 70%, pe plante 
de fasole sau soia infestate cu Tetranychus urticae. Norma de lansare în sere 
este de un prădător la 20-30 de indivizi de Tetranychus urticae. Sunt mai puţin 
studiate, atât pe plan mondial, cât şi la noi în țară, posibilitățile de folosire a 
acestui prădător pentru combaterea acarienilor din livezi. 

Insectele entomofage, sunt parazite sau prădătoare şi reprezintă un mijloc 
de control al populaţiei de fitofagi dăunători. După acțiunea biologică pot fi 
împărțiți în două categorii: insecte prădătoare şi insecte parazite. 

- Insecte entomofage prădătoare, sunt considerate acele insecte care, în 
unul sau mai multe stadii ale metamorfozei, se hrănesc direct cu alte insecte. 

Asupra speciilor prădătoare cum sunt: Coccinella septempunctata, Adalia 


bipunctata, Adalia decempunctata, Chrysoperla carnea, Nineta flava, 

Chilocorus bipuslatus etc. se fac cercetări intense pentru găsirea celor mai 
adecvate metode de creştere a acestora în condiții controlate, în scopul 
înmulțirii industriale şi utilizării lor în practica combaterii. 

Chrysoperla carnea este un entomofag prădător cu mare importanță în 
limitarea înmulţiri diferitelor specii de айде, lepidoptere, acarieni etc. În Italia 
în cadrul Laboratorului de combatere integrată şi biologică de la Cesena, 
condus de Institutul de Entomologie „Guido Grandi” din Bologna, s-au făcut 
experimentări cu privire la utilizarea prădătorului Chrysoperla carnea în 
combaterea afidelor. S-au obţinut rezultate foarte bune în combaterea afidelor în 
seră la cultura căpşunului, propunându-se, pentru viitor, extinderea și utilizarea 
acestui prădător în 98 de sere de căpşun (pe respectiv 38 ha). 

De asemenea, în anul 1992 în Franţa, rezultate foarte bune s-au obținut 
prin lansarea de Chrysoperla carnea într-o cultură de zmeur pentru a distruge 
afidele (P. Meesters, 1994). Creşterea acestui entomofag prădător s-a realizat 
folosind ca gazdă de substituție ouăle produse de molia făinii (Ephestia 
kuehniella). 

Insectele entomofage parazite (entomoparaziţii), sunt acele insecre care în 
special în stadiul larvar, se dezvoltă hrănindu-se cu un individ din altă specie, 
numită „gazdă”. Entomoparaziţii pot fi grupați în mod divers, în funcție de 
comportamentul lor. 

Dacă considerăm raportul gazdă - parazit, se cunosc: - 

- ectoparaziţi: când femela depune ouă în apropierea gazdei şi larva se va 
apropia de gazdă. Alte specii depun ouăle direct ре gazdă, care este imobilizată; 
deci larvele se hrănesc de la exterior, fiind astfel ectofage (raport trofic direct); 

- endoparaziţi: când femela depune ouăle direct în interiorul gazdei, larva 
în dezvoltarea ei hrănindu-se din interior (raport trofic indirect). 

În funcție de stadiul de parazitare al gazdei, se cunosc specii: 

-  oofage: parazitul se hrănește cu ouă; 

-  larvare: parazitul se hrăneşte cu larve; 

- - nimfale sau pupale: parazitul se hrăneşte cu larve sau pupe; 

-  imaginale: parazitul se hrăneşte cu adulți. 

Entomofagii paraziți: Trichogramma embryophagum, Т. maidis, Т. 
evanescens, Aphelinus mali, Prospaltella perniciosi etc. se folosesc în mod 
curent în multe țări ale lumii pentru combaterea biologică a diferitelor specii de 
dăunători. De asemenea dintre entomofagii paraziți prezintă importanță viespea 
monofagă Aphelinus mali, care parazitează larvele de vârstă înaintată ale 
păduchelui lânos (Eriosoma lanigerum), viespea neavând nevoie de condiţii 
controlate pentru creştere. 

Înmulțirea în masă a viespei se realizează prin recoltarea din câmp a 
ramurilor atacate de păduchele lânos (Eriosoma lanigerum) şi infestate. 

Aphelinus mali se păstrează peste iarnă în laborator în condiții obişnuite. 
Primăvara acestea se răspândesc în livadă folosind 15-20 de ramuri de 30 cm 
lungime (la 1 ha), ceea ce înseamnă aproximativ 10.000 viespi/ha. Această 
viespe a fost introdusă în țara noastră pentru prima dată în 1923 din Franța şi 
lansată în zonele pomicole infestate cu Eriosoma lanigerum. În scurt timp ea s- 
a aclimatizat şi a reuşit să reducă populația acestui dăunător şi să o mențină sub 
pragul economic de dăunare (PED). Datorită tratamentelor chimice aplicate în 
livezi în ultimii ani acest parazit a fost în mare parte distrus şi au început să 
apară focare puternice de păduche lânos în aproape toate plantațiile pomicole 
din țară. Din această cauză se impune ca o necesitate primordială protejarea 
parazitului, îndeosebi prin folosirea insecticidelor selective în cadrul 
complexelor de luptă integrată şi.refacerea populaţie de viespi zoofage acolo 
unde a fost distrusă în totalitate. 
este viespea Prospaltella perniciosi, folosită pentru combaterea păduchelui din 
San José (Quadraspidiotus perniciosus). 

În Austria s-a elaborat un program special pentru combaterea biologică a 
păduchelui din San José cu ajutorul acestei viespi (H. Bohm, 1967). În cadrul 
acestui program s-a folosit rasa Prospaltella perniciosi, unisexuată, provenită 
din Germania şi Slovacia, care a fost înmulțită în masă în condiții artificiale şi 
apoi lansată în zonele infestate. 

Cultura de insectă-pazdă s-a făcut pe Citrullus vulgaris, Cucurbita 
maxima, Cucurbita ricifolia la temperaturi de 25-26°С şi umiditate relativă de 
55-60%. Punerea în libertate a viespii Prospaltella perniciosi s-a făcut în 
diferite stadii de dezvoltare până la stadiul de adult, împreună cu păduchele din 
San José şi planta-gazdă. 

În urma experiențelor efectuate timp de 5 ani cu acest parazit, a reieşit că 
rasa Prospaltella perniciosi, se pretează la înmulțirea în masă şi cultură 
permanentă. În livezile populate 5 ani cu aceste viespi s-a realizat o parazitare 
de 30% a păduchelui din San José. Având în vedere că pomicultura nu poate 
renunţa definitiv la tratamente chimice, în cadrul acestui program s-au studiat şi 
aspecte legate de selectivitatea unor insecticide, acaricide şi fungicide asupra 
viespei Prospaltella perniciosi. 

S-a constatat că produsul Parathion are efect toxic asupra adulților de 
Prospaltella perniciosi, cât şi asupra larvelor aflate încă în păduchii lânoşi. De 
asemenea, produsele Malation, Dazinon şi Lindan au efect toxic asupra 
adulților şi mai puţin asupra stadiilor larvare din corpul păduchelui. 

O altă viespe zoofagă care parazitează o gamă largă de dăunători din 
culturile agricole este Trichogramma sp. 

În multe țări ale lumii: Rusia, Germania, Franţa, Italia, China etc., cât şi în 
{ага noastră, s-au făcut şi continuă să se facă cercetări pentru stabilirea celor 
mai economice tehnologii de creştere a viespilor Trichogramma în scopul 
folosirii acestora pentru combaterea dăunătorilor. 

În prezent, în toată lumea, cea mai productivă şi economică gazdă de 
substituție folosită pentru creşterea viespilor Trichogramma sp. este molia 
cerealelor (Sitotroga cerealella) şi molia făinii (Ephestia kuehniella). În China 
şi Franța se fac numeroase cercetări cu privire la obținerea ouălor gazdei de 
substituție pe cale artificială, în China fiind deja definitivate câteva rețete pur 
chimice pentru creşterea viespilor Trichogramma sp. Materialul biologic 
obținut pe această cale este capsulat în sfere mici de ceară, asemănătoare unui 
ou, prevăzute cu câteva orificii şi apoi răspândit în cultură. (Li Li-Ying, Yiguan 
şi colab., 1984). 

Combaterea biologică cu ajutorul entomofagilor se înscrie în a doua 
ipoteză metodologică ce propune folosirea agenţilor biotici, introducându-i în 
mediu prin metode propagative, lansări în masă şi protective. Aceste metode 
prevăd o serie de probleme operative, tehnici de creştere şi lansare ce sunt 
oportune de analizat, pentru o mai bună înţelegere a combaterii însăşi (М. 
Ferrari şi colab., 1990). 

„Creşterea” entomofagilor este necesară când se intenționează propagarea 
insectelor exotice într-un mediu nou, sau când se doreşte sporirea populaţiei de 
entomofagi indigeni. Trebuie bine cunoscute ciclul biologic al entomofagilor, 
dar şi obiceiurile alimentare ale entomofagilor şi gazdei. 

Creşterea poate fi făcută, în funcție de caz, pe fitofagul recoltat din natură 
- în faza experimentală sau pe fitofagul crescut în laborator de tip industrial. 

În prezent, în Europa, sunt 17 „biofabrici” în țări ca: 

- Italia: BIOLAB (Trichogramma sp., Chrysoperla carnea); 

- Finlanda: KEMIRAOY (Phytoseiulus persimilis); 

- Suedia: ANTICIMEX (Phytoseiulus persimilis); 

- Norvegia: LOG (Phytoseiulus persimilis); 

- Danemarca: BIOSYSTEM (Phytoseiulus persimilis şi Encarsia 
formosa); 

- Franţa: SICA-CAF, DUCLOS; 

- România: S.C.P.P. STREJEŞTI OLT, S.C.P.V.V. MURFATLAR. 

Introducerea entomofagilor sau lansarea lor într-un mediu diferit de locul 
de origine prevede, pe lângă creşterea lor, şi lansarea în noul mediu a unei 
cantități importante de indivizi, care trebuie să înfrunte noile condiții climatice 
şi ambientale (biocenoza diversă) şi, de aceea, succesul eliberării entomofagilor 
se bazează pe multitudinea ecologică a mediilor. 

„Aclimatizarea” este reuşită perfect când noul individ a devenit parte 
integrantă a ecosistemului, aceasta însemnând că: 

- introducerea noului individ a fost perfect absorbită de ecosistem şi пи 
a fost supus unei variaţii a echilibrului biocenozei; 

- individul a depăşit eventualele dificultăţi inițiale şi se comportă ca în 
mediul originar, este deci, activ şi stabil ca densitate a populaţiei. 

Creşterea numerică a indivizilor autohtoni nu prezintă restricţii climatice 
ca în cazul celor mai puțin adaptați condiţiilor noastre (de exemplu iernile reci), 
dar în funcţie de variația raporturilor biocenozei trebuie ținut seama de multe 
aspecte се pot fi comune în ambele situații. Aceşti factori esențiali sunt: 

- prezența eventualilor duşmani naturali; 

- eliberarea entomofagilor concomitent cu disponibilitatea populaţiei 
prădătoare sau parazitare; 

- densitatea dăunătorului fitofag şi raportul prădător-gazdă trebuie să fie 
în aşa fel încât să fie asigurată propagarea entomofagilor, mai ales în primele 
faze, pentru a evita concurența cu alţii de acelaşi gen şi aceeaşi hrană; 

-  entomofagul trebuie eliberat în stadiul cel mai activ şi mai puțin 
vulnerabil; 

- densitatea prădătorilor trebuie raportată la populaţia fitofagului şi, 
deci, este necesar un recensământ al gazdei sau al prăzii; 

- menținerea în mediu a entomofagilor lansați, creând „zone de refugiu” 
şi conservând plantele ce constituie baza alimentară a adulţilor. 

Cercetări făcute în Franța de Anne-Lise Domange (1993) au arătat rolul 
multiplu al gardurilor vii, ca rezervor de faună auxiliară utilă în combaterea 
dăunătorilor. Succesul aclimatizării este dat de diminuarea suficient de vizibilă 
a populaţiei fitofagului $і de menţinerea acestuia în limite suportabile (sub 
pragul economic de dăunare). 

Adaptarea la mediu şi lansarea de entomofagi poate fi făcută după 
următoarea metodologie: 

Lansarea periodică а entomofagilor, se face atunci când nu este posibil 
de menținut populaţia lor în mod stabil, sau când trebuie redus rapid şi drastic o 
populaţie de fitofagi. Pentru prima oară această tehnică a fost folosită în Franța 
(1980), când s-au adunat larve de Anthonomus pomorum din florile căzute; se 
conservau paraziți şi se lansau în livadă. Un exemplu operativ de cum se poate 

creşte numărul de prădători îl oferă Crysoperla carnea, care se foloseşte în 
stadiul de larvă, putând fi lansată: 

- în stadiul de ou aproape de ecloziune. În acest caz se evită prădarea 
sau parazitarea speciei oofage, având loc o acţiune sigură; 

- în stadiul de larvă din prima sau a doua vârstă, în funcţie de tipul 
plantei de protejat. În cazul căpşunilor este mai bine să se folosească larve de 
vârsta a doua pentru că sunt mai mari, se mişcă mai bine printre frunzele de 
căpşun şi au un control mai rapid al fitofagilor. În acest caz (căpşun în solar) se 
introduc, la nivelul de dăunare, circa 18 larve de vârsta a doua/m?. 

Introducerea de specii utile, este cea mai cunoscută formă de luptă 
biologică şi care explică mai bine semnificaţia acestei tehnici de combatere. 
Speciile fitofage introduse într-un mediu nou şi lipsit de duşmani naturali se pot 
multiplica în mod necontrolat şi constituie un grav pericol pentru culturile 
atacate. 

Introducând specii prădătoare sau parazite se restabilește echilibrul dintre 
fitofag şi duşmanii săi naturali, urmând să se consolideze acest raport în timp. 

În lipsa duşmanilor naturali „transportabili” din mediul originar în noul 
său mediu, s-a demonstrat, în unele cazuri, eficacitatea folosirii entomofagilor 
polifagi din specii înrudite. 

Conservarea şi creşterea duşmanilor naturali ai fitofagilor, priveşte atât 
entomofagii exotici, cât şi pe cei indigeni. Aceste specii pot fi conservate prin: 

- o strategie simplă, care constă în crearea „zonei de refugiu”, adică 
menținerea peisajului natural (tufişuri, garduri vii, zone necultivate, cereale 
etc.) inserate în peisajul agricol, în măsură să asigure entomofagilor loc de 
adăpost şi de viață; 

~ modificarea tehnicilor culturale (ех.: în California se face recoltarea 
Jucernei pe rânduri lungi, alterne, paralele, pentru a permite entomofagilor să 
treacă de la un rând la altul, fără a rămâne „descoperiţi”). De altfel, se poate 
considera ca o practică bună folosirea luptei ghidate, făcând tratamente chimice 
numai în cazul necesităţii efective (peste pragul economic de dăunare) şi 
folosind produse selective. De fapt s-a demonstrat că trebuie conservate 

speciile utile, dar şi cele indiferente, care pot constitui o rezervă alimentară 
pentru speciile utile; uneori trebuind menținut chiar şi fitofagul. Dispariţia sa ar 
putea chiar extinde entomofagul şi, deci, ar fi necesară reintroducerea sa pentru 
a menține activă acţiunea entomofagului (ex. lansarea acarianului roşu în sere, 
pentru menţinerea populaţiei de acarieni prădători). 

O altă latură a luptei biologice clasice se referă la utilizarea 
microorganismelor entomopatogene, respectiv а  biopreparatelor, pentru 
combaterea bolilor şi dăunătorilor. 

Referitor la combaterea microbiologică a insectelor dăunătoare, primele 
preocupări datează din secolul trecut, când B. Bassi (1835) a descoperit o 
ciupercă patogenă a lui Bombyx mori (viermele de mătase) și Beauveria 
bassiana. Apoi, L. Pasteur a teoretizat folosirea microorganismelor patogene 
contra insectelor dăunătoare. Dacă strategiile de combatere microbiologică sunt 
cunoscute din secolul trecut, aplicarea lor practică este de dată mult mai 
recentă, de fapt consecinţele biologice ale microorganismelor asupra insectelor 
dăunătoare, acţiunea lor patogenă şi aplicarea posibilă în domeniul agricol sunt 
susținute de tehnologii experimentale caracteristice celei de-a doua jumătăţi a 
secolului nostru. 

Combaterea biologică folosind microorganisme s-a dezvoltat în ultimele 
decenii, când, în funcție de agravarea sistemelor ecologice, cercetarea ştiinţifică 
a parcurs toate căile pentru controlul fitofagilor dăunători din agricultură. 
Finalitatea acestui tip de combatere are caracteristici proprii şi precise: 

- acțiunea sa este selectivă, referindu-se strict la populaţia fitofagului pe 
care o reduce drastic; 

- nu atacă populaţii de insecte utile prădătoare sau parazite şi lasă 
nealterată biocenoza; 

- sunt inofensive pentru om; 

- tinde la menţinerea populației sub pragul economic de dăunare, 
urmărind dinamica populației însăşi în interiorul biocenozei; 

- tehnica obținerii preparatelor biologice are un cost mai scăzut 
comparativ cu substanțele chimice, mereu mai scumpe, datorită exigențelor de 
siguranță pe care toxicitatea lor o cere. 

Agenţii patogeni utilizați sunt: viruşii, bacteriile, ciupercile, protozoarele 
şi nematozii. 

Insecticidele virale. Pentru a se multiplica virusurile, sunt strâns legate de 
celula unei gazde şi utilizează resursele lor biochimice fapt pentru care, sunt 
considerate paraziți obligaţi. Şi cum insectele sunt substratul de multiplicare a 
virusurilor, aceştia controlează populaţia de fitofagi. 

Au fost descoperite circa 2000 de virusuri entomopatogene, dintre acestea 
un interes major pentru combaterea biologică avându-l genul Baculovirus ce 
acționează, în general, asupra lepidopterelor, având ca rezultat final al infecţiei 
descompunerea insectei, în special a țesuturilor abdominale, care astfel propagă 
infecția cu virus. 

Preparatele ре bază de virus se obțin, în mod normal, manipulând larvele 
moarte prin infecţie, în scopul obţinerii unei suspensii de „incluziune” virală, 
miscibilă cu apa. Suspensia obținută este distribuită cu mijloace de pulverizare 
obişnuite. (4. Menta şi colab., 1990). 

Utilizându-se produse pe bază de virus în Germania, s-au obținut rezultate 
bune împotriva Lymantriei dispar şi a altor lepidoptere. În Italia a fost 
identificat un virus activ împotriva sfredelitorului tulpinilor (Cossus cossus), iar 
în S.U.A. s-au obținut biopreparate pe baza virusului granulat al viermelui 
mărului (Cydia pomonella), în vederea combaterii acestui dăunător. Pe plan 
mondial au fost sintetizate o serie de biopreparate care se folosesc sub diferite 
denumiri comerciale, pentru combaterea unor specii de  lepidoptere, 
hymenoptere şi coleoptere. Astfel de preparate sunt: „Biorol”, „Virex К.”, 
„Polyvirocide”, folosite în combaterea omizilor defoliatoare. În răspândirea 
virusurilor se pare că vectorii mai importanţi sunt: 

- vântul; 

- activitatea prădătoare a unor insecte; 

- răspândirea unor virusuri prin intermediul păsărilor (а fost 
demonstrată prezența de Baculovirus în dejecţiile unor păsări insectivore). 

Insecticidele bacteriene, au ca principiu activ bacteriile entomopatogene. 

După producerea de spori, bacteriile se clasifică astfel: 

-  sporogene (se pot conserva în mediu); 

-  nesporogene. 

Bacteriile sporogene prezintă interes pentru combaterea microbiologică. 
Dintre bacteriile sporogene, cele care au aplicaţii majore în combaterea 
fitofagilor aparțin genului Baci/lus, şi anume: Bacillus popilliae; Bacillus 
thuringiensis, care acționează prin producerea unei toxine ce provoacă moartea 
insectei (acțiunea a fost descoperită în Japonia la Bombyx mori). 

Caracteristica fundamentală a acestei bacterii este aceea de a forma, în 
momentul sporulării, cristale proteice de formă bipiramidală, formate dintr-o 
endotoxină care este mortală pentru unele insecte şi inofensivă pentru 
vertebrate. Insectele defoliatoare şi minatoare ingeră toxina şi mor într-un 
interval de timp de mai puțin de o oră până la câteva zile. Cristalele se dizolvă 
în mediu alcalin (pH = 9-12), iar în contact cu sucul digestiv al insectei gazdă, 
eliberează о substanță toxică de natură proteică (del/taendotoxina) ce-i 
paralizează aparatului digestiv, întrerupând nutriția. Larvele eventual 
supraviețuitoare devin debile, fiind foarte sensibile la alte infecţii şi prezintă 
grave devieri ale metabolismului. În clasa insectelor, pH-ul alcalin se întâlneşte 
la larvele lepidopterelor, aceasta fiind explicația modului de acţiune la aceşti 
dăunători. 

Specialiştii din cercetare au izolat suşe ale bacteriilor ce produc alte două 
toxine: alfa- şi beta-exotoxina, cea din urmă fiind toxică pentru multe insecte, 
dar şi pentru mamifere. Aplicațiile mai importante ale luptei microbiologice se 
fac folosind Bacillus thuringiensis var. kurstaki, care are o acţiune mai bună 
pentru omizile defoliatoare. 

În prezent, tehnicile moderne de inginerie genetică au făcut posibil 
transferul genelor ce produc toxina, care în acest caz, sunt localizate într-o 


хэ? 


plasmidă extracromozomială de Іа suşe diferite la o singură „ѕирегѕиѕа” си 

spectru larg de acţiune. A fost făcut deja un experiment, transferând un 
fragment de ADN la unele plante, acestea demonstrând o certă rezistență la 
atacul insectelor. 

Produsele comerciale pe bază de Bacillus thuringiensis, cum sunt: 
Bactospeine, Entobacterin, Thuringin, Biospor, Thurintox etc. spori şi cristale 
în proporție diversă, putând fi distribuite ca pulberi în suspensie apoasă, 
utilizând sistemele obișnuite de maşini pentru protecţia fitosanitară. 

Bacillus thuringiensis este un important „insecticid biologic” cu avantaje 
incontestabile, dar prezintă şi unele inconveniente cum ar fi: 

- acționează numai prin ingestie; 

- acționează numai asupra stadiului larvar, ouăle şi adulții insectelor 
nefiind sensibili la acţiunea produsului; 

- este fotolabil la radiaţiile UV. 

În aplicarea practică a biopreparatelor pe bază de Bacillus thuringiensis 
trebuie urmărite: 

- distribuirea omogenă pe toată coroana pomului, preparatul acționând 
numai dacă este іпрегаѓ; 

- efectuarea tratamentului spre seară, toxina fiind fotolabilă în special la 
razele ultraviolete; 

- aplicarea produsului când apar larvele primei vârste, care sunt mai 
sensibile la toxină. | 

Insecticidele fungice, sunt produse biologice ре bază de ciuperci 
entomopatogene, care provoacă îmbolnăviri grave la diferite specii de insecte. 

În prezent se experimentează elaborarea unor tehnologii pentru 
combaterea directă a unor lepidoptere prin mărirea dozelor de feromoni sau prin 
utilizarea unor compuşi cu acţiune inhibatoare asupra feromonilor, numiţi 
antiferomoni. În ambele cazuri se produce o “dezorientare” a masculilor şi 
astfel copulația nu mai are loc. 

În România, pentru combaterea directă cu feromoni în doză mărită s-au 
sintetizat până în prezent două substanţe: 

-  Combamol pentru Grapholita molesta; 

-  Combafum pentru Grapholita funebrana. 

Această metodă permite menținerea populaţiei dăunătoare sub pragul 
economic de dăunare (Georgeta Teodorescu, 1993). 

În Rusia, Germania, Cehia se foloseşte, de asemenea, pe scară largă, 
supravegherea populațiilor de Carpocapsa pomonella cu ajutorul capcanelor cu 
feromoni. 

Tehnica de folosire a feromonilor. Feromonii sunt produşi speciali ai 
glandelor exocrine ale insectelor; ele fac parte din sistemul secretor şi diferă de 
alte glande exocrine, deoarece secreția lor nu serveşte direct insectei ce o 
produce, dar permite a semnala prezența sa indivizilor din aceeaşi specie (М. 
Ferrari şi colab., 1990). Feromonul funcţionează ca “mesager chimic”, în 
comunicarea chimică dintre animale, realizând emisia şi recepţia de mesaje. În 
mod normal, la captarea semnalului insecta receptoare răspunde astfel: 

- atragere (semnale chimice ce atrag spre sursa ce i-a produs); 

- dispersie (semnale chimice ce îndepărtează de sursa ce i-a produs — 
feromon de alarmă); 

- agresiune şi recunoaştere (semnale chimice се generează 
comportamentul agresiv sau permit recunoaşterea aparținătorului la specie); 

- sexual (semnale chimice ce permit apropierea şi încrucişarea). 

Feromonii sexuali sunt produşi de femele care, ajunse la maturitatea 
sexuală, atrag masculii pentru reproducere. În trecut era foarte costisitor de a 
extrage substanţele feromonale, dar în prezent identificarea formulei chimice şi 
posibilitatea obţinerii lor prin sinteză a devenit o practică curentă, realizând 
două obiective: 

- atragerea şi capturarea insectelor fitofage (pentru efectuarea capturilor 
masive sau a capturilor de monitorizare); 

-  dezorientarea sau confuzia (pentru anularea sau reducerea 

Tehnica de monitorizare, se realizează cu difuzori de forme, dimensiuni şi 
culori diferite în funcţie de insectele de capturat, conţinând capsule pe care este 
absorbit hormonul ce va trebui să fie răspândit. Feromonul atrage masculii care 

rămân lipiți şi astfel se poate face un recensământ dinamic al prezenţei unei 
specii, controlând capcanele în momente diverse şi realizând, astfel, “curbele de 
zbor”. 

La determinarea momentului intervenției trebuie ținut seama de o serie de 
factori legaţi de ciclul biologic al fiecărei specii, pentru că insectele capturate, 
adesea masculi, nu sunt direct responsabile de pagube (ex: la lepidoptere atacă 
larvele) şi, de aceea, alegerea momentului intervenţiei depinde de: 

- zborul (ieşirea din pupă) femelelor, comparativ cu masculii; 

- perioada încrucișării; 

- depunerea ouălor şi perioada de incubație. 

Reguli care trebuie respectate la aplicarea capcanelor cu feromoni în 
livadă: 

- capcana se va aplica mai înaintea datei prevăzute de zbor a insectelor 
vizate; 

- numărul capcanelor variază de la 2 la 4/ha şi se pun randomizat la 
înălțimea de zbor; 

- Че la începerea capturii se fac 2-3 controale săptămânale, cu 
numărarea insectelor. Suportul se curăță şi se înlocuieşte dacă nu mai are 
aderență (clei); 

- când suma numărătorii atinge standardul curbei de zbor, se face 
tratamentul (ex: la Carpocapsa 2 insecte/capcană/săptămână); 

-  capsulele cu feromoni se schimbă la 2-4 săptămâni, iar păstrarea lor, 
odată deschis ambalajul, trebuie făcută la frig. 

Monitorizarea se realizează şi cu alți atractanţi, de natură alimentară sau 
chimică, ce acționează ca mesageri chimice (paraferomoni) şi care pot 
determina atracție asupra ambelor sexe ale insectelor vizate; aceste substanțe 
sunt folosite pentru capturarea dipterelor (muştele fructelor). 

Tehnica capturării masive, este bazată pe capturarea masculilor unei 
specii dăunătoare, pentru reducerea la minimum a activității reproductive. În 
medii deschise se obțin bune rezultate, dacă mărimea suprafeței interesate este 
nesemnificativă pentru eventuala imigrare de insecte din alte areale. 

Scopul este acela de a distrage masculii de la activitatea reproductivă, 
utilizând feromoni ce intră în competiție cu femelele, mai înainte ca multe 
dintre acestea să fie fecundate. Masculii sunt atraşi în capcane şi, deci, 
eliminați, reducând posibilitatea încrucişării, realizând, deci, o diminuare 
progresivă a populaţiei prin lipsa noilor generaţii. 

Cercetările efectuate de W. Ceapoiu şi colab., (1992) în cadrul câmpului 
experimental al Facultăţii де Horticultură Bucureşti, au scos în evidență 
eficacitatea acestei tehnici de capturarre masivă pentru viermele mărului (Cydia 
pomonella). 

Această metodă păstrează la un nivel de toleranță populaţia fitofagului, 
deoarece captura nu este totală, rămânând câţiva masculi reproducători. 

Endohormonii, sunt substanțe secretate de sistemul neuroendocrin, care 
reglementează creșterea şi dezvoltarea insectelor, intervenind în diferite stadii: 
năpârlire, metamorfoză, maturare sexuală etc. Prin administrarea acestora la 
insecte, se împiedică formarea embrionului; năpârlirile apar la adulţii cu 
malformații ce duc inevitabil la moartea acestora (fără să aibă loc 
reproducerea). 

Principalele substanțe hormonale sunt: hormonul juvenil (neotenin) şi 
hormonul de năpârlire (ecdisona). 

După o perioadă lungă de cercetări s-a reuşit să se obţină o serie de 
substanțe analoge hormonului juvenil, numite regulatori de creştere, folosite 
sub diferite coduri în combaterea unor insecte dăunătoare (Georgeta 
Teodorescu, 1993). 

În țara noastră, la Institutul de Chimei din Cluj-Napoca şi Facultatea de 
Chimie s-au sintetizat substanțe juvenile: JTC 1, JTC 2, JTC 3, ЈА 1, JA 2, JA 
3, JA 4, care au fost experimentale pentru combaterea unor specii de coleoptere 
şi lepidoptere. În continuare, se fac cercetări pentru stabilirea metodologiilor şi 
tehnologiilor de aplicare a acestora în producţie. 

O metodă nouă în combaterea biologică, este анѓосійіа, care constă în 
“distrugerea populației unei specii prin ea însăşi”. Pentru realizarea ei se 


folosesc procedee fizice (iradierea populațiilor dăunătoare) şi chimice 

(utilizarea chemosterilizanțţilor). Indiferent de procedeul folosit, această metodă 
are ca scop obținerea de indivizi sterili, de rase de insecte cu potențial de 
înmulţire scăzut sau cu deficienţe letale şi care, eliberaţi în natură, în urma 
copulării cu populaţia din zonă, dau naştere la ponte sterile. Pentru ca această 
metodă să fie introdusă în practică este necesar ca speciile ce urmează să fie 
astfel combătute să poată fi crescute şi înmulțite în condiţii de laborator, pe 
medii nutritive artificiale. 

Astfel, în cadrul Laboratorului de Genetică ai Institutului de Zoologie al 
Academiei de Ştiinţe din Armenia a fost stabilită doza eficientă de iradiere cu 
raze gamma pentru obținerea generației F la masculi de Carpocapsa pomonella 
cu deficienţe ereditare letale. 

Pe cale experimentală a fost demonstrat faptul că iradierea masculilor de 
Carpocapsa pomonella cu raze gamma în doză de 8 krad asigură distrugerea a 
20-30% din descendenţi. Copularea masculilor cu deficiență letală din Е, cu 
femele “intacte” determină distrugerea a peste 87% din descendenți. Prin 
urmare, pentru suprimarea genetică a populației viermelui merelor este indicată 
utilizarea acestor masculi. 

Concomitent au fost stabilite perioadele de introducere a larvelor cu 
deficienţe ereditare în populaţia intactă, urmărind suprimarea nocivității 
viermelui merelor pe această cale. 

În țara noastră experienţe de combatere autocidă au fost făcute ре molia 
strugurilor (Hyphantria cunea) (С. Beratlief, 1975). 

Lupta genetică, constă în manipularea genetică a diferitelor caractere ale 
insectelor sau a altor agenți patogeni în urma cărora populaţiile să regreseze 
sau, eventual, să fie eradicate. Aceste mijloace se referă la patru tipuri esențiale 
genetice, şi anume: 

-  incompatibilitatea dintre rase, ce constă în recoltarea din natură şi 
înmulţirea pe cale artificială a unor rase ale unui dăunător, care în urma 
răspândirii unui biotip diferit de cel de origine să fie în imposibilitate de 
împerechere cu rasa locală a aceleiaşi specii, rezultând, astfel, extincţia speciei 
dăunătoare; 

- sterilitatea hibrizilor, care constă în obținerea unor hibrizi sterili din а 
căror copulare cu indivizi normali din natură să nu mai existe progenituri; 

- utilizarea genelor letale se referă la obținerea, prin diferite procedee 
(radiații, substanțe chimice, stresanți climatici etc.), de indivizi purtători de 
gene letale care, în urma copulării cu indivizi normali, să provoace extincția 
speciei dăunătoare; 

- crearea de gene defavorabile; aceasta se referă la imprimarea, la unele 
specii cercetate, de caracteristici genetice defavorabile fie reproducerii speciei, 
fie comportamentului normal al acesteia în condiţii de mediu obişnuite. 

Lupta fiziologică. Există aşa-zisele “bariere trofice” care se referă la 
mecanisme fiziologice sau efecte care influențează comportamentul insectelor 
schimbând modul de viaţă al acestora, fapt ce duce la moartea speciei. 

Un rol important în realizarea barierelor trofice îl are utilizarea 
substanțelor fagostimulatoare, antiapetisante, repelente etc. care, prin mirosul 
emanat sau gust, au acțiune repulsivă, îndepărtând insectele de substratul de 
hrană sau dezvoltă apetitul acestora. 

Dintre procedeele genetice enumerate, sunt demne de remarcat rezultatele 
obținute în Austria prin folosirea incompatibilității dintre cele două rase ale 
muştei cireşelor (Rhagoletis cerasi), identificate în două zone diferite, a căror 
împerechere nu are loc, fapt ce duce la reducerea semnificativă a populaţiei 
dăunătorului. 3 

Insecticide biologice mai puțin cunoscute şi folosite: alaunul, făina de 
bazalt, piretrina, rotenona, zeama de tutun, săpunul de potasiu. 

Alaunul sau piatra acră este un sulfat de Al și K, care se extrage din 
zăcăminte naturale sau se obține industrial din bauxită şi caolin. Este pudră 
cristalină fără miros, cu gust acru şi astringent, concentrația folosită fiind de 
0,4%. Se foloseşte nediluat, împotriva păduchilor de frunze şi omizilor. Efectul 
repelent se explică prin cristalele de alaun care apar pe frunze după evaporarea 
apei. Tratamentul se face cu cel puțin trei săptămâni înainte de recoltarea 
fructelor. 

Făina de bazalt se foloseşte în concentraţie de 1-3%. Nu este solubilă în 
apă, dar gradul fin de măcinare asigură o suspensie fină. Metoda cea mai 
indicată este prăfuirea. Are calitatea de a îndepărta dăunătorii care atacă 
organele vegetale la suprafaţă. Cel mai bun bazalt este cel care are pH = 10-11 
şi circa 50% silicați. Acţiunea de combatere se explică prin: 

- schimbarea pH-ului de la suprafaţa frunzelor de la slab acid (preferat 
de insecte), la slab alcalin; 

- acțiunea directă a cristalelor de cuarţ, care rănesc corpul insectelor, le 
astupă ochii şi traheele; 

- inhibarea nutriţiei, ca urmare a prezenţei cristalelor de cuarţ. 

Piretrina este un extract din florile de Pyrethrum cinerariaefolium (о 
crizantemă sălbatică din Kenia, Guatemala, Iran). Principiul activ-piretrina — 
este un ester al acidului crizantemic- insecticid natural de contact, cu efect de 
şoc şi cu spectru larg de acțiune. Substanța produce paralizia insectelor şi se 
recomandă numai în situații extreme. Prezintă avantajul unei degradări rapide 
(48 de ore) în natură. Se livrează sub formă de concentrate emulsionabile, 
pulberi de prăfuit sau fumiganţi. Poartă denumirea comercială de “Florestin” 
sau “Pyreth” şi se utilizează în concentraţie de 0,1%. 

Rotenona, este un extract din rădăcinile plantei tropicale Deriis eliptica, 
cu acțiune insecticidă mai puternică decât piretrina sau nicotina. Modul de 
folosire $1 acţiune este ca şi la piretrină; timpul de pauză este de 3 zile, iar 
denumirea comercială este “Sabur”. 

Zeama de tutun este un extract din plante de Nicotiana tabacum sau 
Nicotiana rustica. Substanța insecticidă este nicotina, un alcaloid care se 
găseşte în frunzele de tutun în proporție de 0,3-1,5-4-6%. Pentru prepararea 
zemei se folosesc frunzele uscate, tulpinile şi, în general, resturile vegetale de la 
fabricile de ţigări sub formă de infuzie sau decoct (100g/5 1 apă). Produsul se 
foloseşte împotriva omizilor păroase, păduchelui lânos şi păduchelui testos. 
Timpul de pauză este de 3 zile. 

Săpunul de potasiu este unul din cele mai vechi insecticide, iar cel mai 
potrivit este săpunul preparat cu hidroxid de potasiu, fiind preferat cel cu o 

consistență fluidă, necolorat şi neparfumat, cu pH-ul = 10-12. La noi săpunul 
care îndeplineşte aceste condiţii este cel de ras, care poate fi utilizat: 

- pentru combaterea păduchilor de frunze în concentraţie de 1,5-3%; 

- са adeziv şi muiant, în combinaţie cu sulful, măreşte eficacitatea 
acestuia contra rapănului; 

- ca repelent împotriva viermelui merelor; 


- pentru prevenirea sau reducerea atacului unor boli (ex.: făinarea). 


7.3.3.2. Combaterea bolilor în pomicultura biologică 

În pomicultura biologică, pentru combaterea bolilor se pune accent pe 
mijloacele preventive şi biologice, dar şi pe unele mijloace curative. 

Descriem în continuare, câteva din mijloacele preventive de combatere 
a bolilor. 

Introducerea soiurilor rezistente. Foarte rar se găsesc varietăți total 
rezistente la o boală, însă există varietăți tolerante, adică mai puţin sensibile, 
dar susceptibile de a fi atacate în anumite condiții. 

Modul de conducere а coroanelor. Densitatea plantaţiei are o mare 
influență pentru dezvoltarea ciupercilor patogene, dar nici un studiu nu a fost 
realizat pentru determinarea de densități şi orientări favorabile. Tăierile şi forma 
de conducere pot facilita aerisirea coroanei şi ameliorarea calității 
tratamentelor. А 

În ce privesc, practicile culturale, acestea permit diminuarea inoculării 
prin: 

- distrugerea primelor focare; 

-  tocarea şi încorporarea resturilor vegetale (ramurile rezultate la tăiere, 
frunzele moarte); 

- stimularea activității microbiene а solului; 

- arderea organelor atacate de boli grave. 

Descriem în continuare câteva dintre mijloacele biologice de combatere 


a bolilor. 

Fungicidele biologice. Sunt biopreparate fungice ai căror germeni activi 
acționează ca antagoniști față de diferiți agenţi fitopatopeni. Termenul 
„antagonism”, include în cazul de faţă, trei tipuri de activități: competiția, 
antibioza şi hiperparazitismul. 

Factorul principal în cazul competiţiei îl reprezintă viteza de creştere, care 
implică utilizarea mai rapidă a resurselor nutritive. 

Antibioza se referă la efectul şi cantitatea antibioticului eliberat de agentul 
antagonist în mediul de cultură, în timp ce hiperparazitismul se referă la puterea 
de distrugere a acestuia. 

Atât pe plan mondial, cât şi în [ага noastră, au fost experimentate mai 
multe microorganisme ca, de exemplu, Bacillus subtilis, Trichoderma viridae, 
Т. polisporum şi Т. roseum contra ciupercilor dăunătoare ca: Stereum 
purpureum, Botritys cinerea, Monilinia laxa, Sclerotinia sclerotiorum sau a 
bacteriei Erwinia amylovora ce produce focul bacterian al rozaceelor. 

Se pun speranțe mari în combaterea biologică a agentului patogen ce 
produce focul bacterian. Astfel, £/ Gorani (1991) a obținut rezultate bune „in 
vitro”, dar nu și în livadă, utilizând tulpini de Bacillus subtilis. A fost 
descoperită şi acțiunea antagonistă a bacteriei Erwinia herbicola în prevenirea 
focului bacterian, aceasta fiind confirmată de: S.V. Beer (1983), P. G. Psallidas 
şi colab. (1992), J. Wodzinki (1994). 

S. V. Thompson şi colab. (1992) au reuşit să disemineze bacteriile 
antagoniste față de Erwinia amylovora (Erwinia herbicola şi Pseudomonas 
fluorescens) cu ajutorul albinelor. 

O importanță mare în livezile de măr şi păr o are combaterea bolilor şi în 
special, a rapănului (Venturia inaequalis) şi făinării (Podosphera leucotricha). 
Antagoniştii micoparaziţi existenţi în livadă joacă un rol deosebit în combaterea 
acestora (Т. Baicu, 1990). Încă din perioada în care se deschid mugurii se 
formează microlora foliară. În mugurii de măr, iar după aceea pe frunzele din 
rozetă, se pot determina astfel de ciuperci microscopice ca: Phoma 


macrostoma, Phomopsis mali, Alternaria alternata, Epicoccum purpurascens. 

Pe fructe se poate observa acțiunea antagonistă față de тарап a ciupercii 
Trichotecium roseum, а unor specii de saprofiți față de periteciile de pe frunzele 
căzute etc. 

Saprofiții de. pe scoarță, cum sunt, de exemplu, Cladosporium 
cladosporoides şi Epicoccum purpurascens sunt activi față de Nectria galligena 
şi Cytospora cincta (T. Baicu şi colab., 1990). 

În combaterea naturală a ciupercii ce produce făinarea, hiperparazitul 
Ampelomyces quisqualis are, uneori, un rol important. 

La piersic, A. De Cal şi colab. (1988) au constatat că, în mugurii şi pe 
florile de piersic, ciuperca antagonistă Penicillium frequentas are un potenţial în 
combaterea biologică a moniliozei (Monilinia laxa). 

Un alt grup de produse, ca streptomicina extrasă din Streptomyces 
griseus, condiţionată sub formă de pulberi umectabile, pulberi de prăfuit şi 
soluție, se foloseşte pentru combaterea biologică a bacteriilor: Erwinia 
amylovora, Erwinia phytophtora, Pseudomonas lacrymans, Xanthomonas 5р. 
etc. Teramicina extrasă din Streptomyces rimosus este eficace împotriva 
bacteriei Xanthomonas pruni. Penicilina obţinută din Penicillium notatum şi 
Penicillium crisogenum este eficace în combaterea unor bacterii fitopatogene 
ca: Agrobacterium tumefaciens, Corynebacterium michiganense. 

Preparate comerciale. La obținerea lor se asociază alge, extracte de 
plante (coada calului, urzică, pelin, păpădie), pudră de rocă -şi sulf. Sunt produse 
în Germania şi Elveţia. Se utilizează preventiv, fără a le cunoaşte pe deplin 
modul de acțiune (revigorează plantele, au acţiune fungistatică şi funpicidă). 
Lipsa experimentărilor sistematice face ca eficacitatea lor să nu poată fi 
garantată. 

Silicatul de sodiu este un produs clasic recomandat în practicarea 
agriculturii biologice; fiind un produs lichid, alcalin, bogat în siliciu, modul său 
de acţiune este mai puţin cunoscut. El formează un înveliş destul de rigid pe 
suprafața frunzelor, care favorizează îngroşarea ţesuturilor şi rezistența lor 
naturală la pătrunderea ciupercilor. În plus, siliciul este un element important în 
compoziţia țesuturilor epidermice şi a ţesuturilor de susținere, având, în aceeași 

măsură, o acțiune sistemică. Trebuie ținut seama că silicatul de sodiu este foarte 
coroziv pentru piele şi pentru aparatele de pulverizare. El acționează rapid 
asupra speciilor de Botrytis, Sclerotinia, Pythium etc., omorând sporii. În 
Germania este recomandat împotriva rapănului. Doza recomandată este de 2 
kg/ha iarna şi 500 g/ha în perioada de vegetaţie. 

Ulmasud, este o pudră de rocă (Algamatolit) muiabilă şi se utilizează 
într-o apă acidă în concentrație de 10 kg/ha (să se evite apele alcaline). Acest 
produs utilizat în Elveţia şi Germania are o oarecare eficacitate contra 
rapănului. 

Extractul de compost, influențează combaterea prin modificarea 
microflorei superficiale de pe frunze (în primul rând bacteriile sporogene ale 
compostului întrețin un mediu defavorabil dezvoltării germenilor patogeni). Ре 
de altă parte, câteva substanțe conţinute în extract au un efect fungicid şi 
fungistatic contra făinării. Încercările au arătat eficacități foarte variabile legate, 
probabil, de condiţiile de mediu, de lipsa omogenităţii în tehnicile de elaborare 
şi conservare a extractelor de compost. 

Fosfitul de potasiu este o sare de potasiu care reprezintă componentul de 
bază al unui fungicid sistemic, având etil fosfat de aluminiu (Aliette). El are un 
efect curativ; nu este fitotoxic și nu dezvoltă пісі o rezistență. În Elveţia se 
utilizează în doze de 2-4 kg/ha. S-a dovedit că are o bună eficacitate în 
combaterea focului bacterian al rozaceelor, produs de bacteria Erwinia 
amylovora. 

Permanganatul de potasiu este o sare potasică foarte oxidantă, care arde 
materiile organice, având acțiune curativă asupra făinării. Are о acțiune 
antiseptică, fiind recomandat pentru numeroase boli ale pomilor fructiferi în 
tratamentele de iarnă. Acţiunea este imediată şi de scurtă durată; trebuie foarte 
bine înmuiat, pentru a fi eficace (se adaugă substanțe de înmuiere ca, de 
exemplu, esență de pin). Este foarte fitotoxic şi, de aceea, la tratamentele din 
timpul vegetaţie se recomandă să nu se depăşească dozele de 300 g/ha. Este 
foarte coroziv (trebuie spălate bine aparatele după tratament). Concentrația 
utilizată în perioada de vegetație este de 100-300 g/ha, iar iarna 1 — 2 kg/ha. 

Produsele cuprice. Са mod de acțiune cuprul intervine asupra tubului 
germinativ al sporilor, distrugându-l, Avantajul îl constituie marea eficacitate şi 
durata de acţiune relativ lungă (8-10 zile). Ca dezavantaje, menționăm: riscul de 
fitotoxicitate asupra organelor umede, arsuri în condiţii de frig şi umiditate sau 
în condiții de căldură excesivă. Cuprul este un metal greu, care se acumulează 
în sol şi are efect depresiv o perioadă lungă asupra microorganismelor din 
compoziţia acestuia. Poate fi administrat sub diverse forme: 

- zeamă bordeleză — 1,25 kg/ha; 

-  oxiclorură tetracuprică — 0,1-0,3%; 

-  cuprol (CuSO, + oligoelemente) — 0,6 kg/ha. 

Produsele cuprice se folosesc pentru combaterea rapănului la pomacee 
(înainte de înflorit) şi bacteriozelor la cireş. 

Produsele cu sulf au un mod de acțiune mai puţin cunoscut. Vaporii de 
sulf pătrund în interiorul miceliului ciupercii şi se transformă în H2S toxic. Are 
avantajul de a fi mai puțin fitotoxic decât cuprul. Ca dezavantaje, menționăm: 

- durata de eficacitate mai scăzută (tratament reluat la 8 zile); 

-  ineficacitate la temperaturi mai mici de 10°С; 

-  fitotoxicitate la temperaturi mai mari de 25°C (interval optim = 16- 
18°С). 

Forme de administrare: 

- sulf muiabil, mult mai eficace la temperaturi scăzute, fiindcă este 
aderent la frunze. Produsele comerciale cu 80% sulf se aplică în doză de 0,75 
kg/ha; 

- zeamă sulfocalcică, un amestec de sulf şi calciu. În ciuda eficacităţii 
sale nu este recomandată, datorită riscurilor de fitotoxicitate crescută în timpul 
căldurilor excesive şi a coroziunii aparatelor de tratament. Doza utilizată este 
de 0,7 — 0,8 kg/ha. Prezintă eficacitate împotriva făinării şi ciuruirii bacteriene, 
la drupacee; 

-  silcoben este un amestec de pudră de rocă foarte fin măcinată, bogat 
în siliciu (80%), calciu și bentonită. El reface epiderma frunzelor, făcându-le 

mult mai rezistente la pătrunderea ciupercii (este o protecţie mecanică), iar 
asociat cu sulful îi creşte eficacitatea; 

- bentonita este o argilă ce se foloseşte în doză de 2,5 kg/ha + 400 р 
sulf/ha. Asocierea lor este preferată pentru o bună eficacitate față de sulful 
singur. Trebuie aplicată în aceleaşi condiţii de precauţie ca şi sulful, în 
combaterea rapănului la pomacee. 

În vederea protecţiei fructelor față de unele boli, dăunători şi chiar 
accidente climatice (grindină), pe suprafețe mici, şi în special la nivel 
„familial”, se poate recurge la „însăcuirea” fructelor. Desigur că această 
operaţiune implică un volum de muncă în plus, dar în contextul renunțării la 
tratamentele fitosanitare cu produse chimice de sinteză se poate ameliora mult 
calitatea, ceea ce justifică realizarea acestei intervenţii. 

Acest sistem de protecţie a fost conceput împotriva viermelui merelor şi 
perelor (Cydia pomonella), în special. Sacul împiedică fluturele să-şi depună 
ponta pe fruct şi, astfel, este evitat atacul; de altfel, se realizează o protecție și 
împotriva altor lepidoptere dăunătoare (R. Lautie, 1980). Se realizează o 
protecție şi față de păsări sau viespi, care adeseori, în cazul perelor maturate, 
produc pagube importante. 

Referitor la protecţia față de boli, este vorba în special de гарап (Venturia 
inaequalis), sporii ciupercii germinează pe coaja fructului, iar prezența 
„sacului” împiedică diseminarea bolii. 

Protecția realizată față de accidentele climatice, deloc de neglijat, se 
referă la grindină şi arsurile solare, faţă de care sensibilitatea fructelor diferă 
după soi. 

Materialul din care se confecționează sacul este hârtia groasă de ambalaj 
sau hârtia sulfitată, care rezistă bine şi pe timp umed. Trebuie evitată folosirea 
polietilenei transparente, care poate dăuna fructului. Închiderea sacului se face 
cu un elastic sau cu o clemă, iar mărimea lui trebuie să fie corespunzătoare 
mărimii fructului, dar, în general, cel mai convenabil pentru cultura biologică 


este cel cu dimensiunile de 21 x 20 cm. 

Pregătirea sacului, constă în ruperea colţurilor de la baza sacului, pentru a 
permite circulaţia aerului și a apei provenite din precipitaţii, plierea deschiderii 
sacului, fixarea elasticului de gâtul sacului, „însăcuirea” fructelor. 

Aşezarea sacilor trebuie efectuată pe timp uscat, lucrându-se cu atenţie. 
La începutul lunii septembrie sacul se va îndepărta pentru a permite colorarea 
fructului, fără ca acesta să mai poată fi atacat. Această operaţiune poate fi 
realizată şi după recoltare, dacă în zonă sunt multe păsări sau viespi ce pot 
vătăma fructele. Prin recoltarea fructelor însăcuite se evită şocurile, dar 
îndepărtarea sacilor se va face la introducerea fructelor în depozit. Este bine ca 
sacii să nu fie reutilizați în anul următor, chiar dacă sunt dezinfectaţi, operație 
care ar fi incompatibilă cu o cultură biologică. Însăcuirea trebuie realizată după 
căderea fiziologică a fructelor şi răritul manual, când fructele au mărimea unei 
nuci mici, ceea ce corespunde aproximativ cu sfârşitul lunii mai. 


7.3.3.3. Combaterea buruienilor în pomicultura biologică 

În era modernă, când, în opinia specialiştilor, utilizarea pesticidelor 
constituie cauza numeroaselor boli, este normal să ne întrebăm dacă, într-o 
agricultură intensivă ca a noastră, o combatere biologică a bolilor şi 
dăunătorilor la plante poate înlocui pe deplin combaterea chimică. Trebuie să 
recunoaştem că, cele mai mari succese ale combaterii biologice au fost obținute 
în combaterea buruienilor perene, mai ales pe terenurile nesupuse unui 
asolament corect şi permanent şi trebuie reflectat serios asupra posibilităților de 
utilizare, în continuare, a pesticidelor în combaterea buruienilor pe solurile 
cultivate. Aceasta se impune cu atât mai mult, cu cât speciile de buruieni au 
devenit rezistente la erbicide, iar legislaţia asupra reziduurilor în produsele 
vegetale devine din ce în ce mai restrictivă. Există metode preventive şi metode 
curative de combatere a buruienilor în pomicultura biologică. 

Astfel, în ce privesc metodele preventive de combatere a buruienilor 
putem afirma că, în anumite perioade critice ale dezvoltării pomilor şi arbuştilor 
fructiferi, intervine concurența buruienilor. În afara acestor perioade critice, 
efectele „pozitive” ale buruienilor sunt semnificative, mai ales pentru că: 

- asigură o protecție a suprafeţei solului; 

- stimulează activitatea microbiologică prin exsudatele radiculare; 

- mențin о temperatură şi umiditate favorabile în sol etc. 

În general, solul neechilibrat, sărăcit în humus şi prost lucrat, este foarte 
uşor invadat de buruieni perene greu de combătut, cum sunt: pălămida, volbura 
etc. În timpul perioadei de conversie de la pomicultura convențională la 
pomicultura biologică, trebuie să se facă faţă unei situaţii de dezechilibru, ca 
urmare a folosirii timp îndelungat a erbicidelor, ceea ce a favorizat proliferarea 
buruienilor mai rezistente $1 mai greu de combătut. 

Pentru evitarea invadării terenului cu buruieni se pune accent mai ales pe 
mijloacele preventive, cum sunt: 

- amplasarea culturilor în condiţii care să favorizeze competiţia lor си 
buruienile; 

- suprimarea surselor de diseminare: gunoiul de grajd slab fermentat 
conține, potenţial, o cantitate mare de semințe de buruieni. Capacitatea de 
germinare a acestor semințe este, însă, redusă, prin compostarea la o fază 
termofilă corespunzătoare; 

-  arătura de primăvară trebuie făcută cât mai devreme, pentru са 
semințele aduse la suprafață să aibă timp să germineze şi apoi să fie distruse 
prin lucrări superficiale ulterioare; 

- evitarea tasării solului, deoarece aceasta favorizează dezvoltarea 
buruienilor perene (în special pălămida, mai ales dacă solul a fost lucrat în stare 
umedă); 

-  mulcirea solului are şi un efect de combatere а buruienilor, de 
asemenea, menține umiditatea în perioadele de secetă şi pare să favorizeze 
dezvoltarea pomilor tineri. Ca materiale organice se folosesc: paie, frunze, 
compost şi scoarță de copaci. Trebuie, însă, repetate experienţele şi urmărite 
mai mulți ani, astfel încât să nu apară probleme de descompunere a mulciului, 
de proliferare a rozătoarelor şi de apariţie a bolilor la colet; 

-  înnierbarea permanentă cu specii din flora spontană sau си 
îngrăşăminte verzi. Studii recente cu privire la folosirea buruienilor cu acțiune 

alelopatică au evidenţiat unele specii din flora spontană (Digitalis sanguinalis, 
Lamium amplexicaule, Lamium purpureum, Stellaria media, Gleochoma 
hedera) care au talia joasă, diseminare rapidă, rădăcini superficiale, exercită o 
concurență mai mică pentru apă şi substanțe nutritive şi au acțiune alelopatică 
(de respingere) prin emisia unor exsudate radiculare fitotoxice, care frânează 
dezvoltarea buruienilor nocive, fără a dăuna pomilor şi arbuștilor fructiferi. 
Metodele curative de combatere а buruienilor se clasifică în 
următoarele categorii: manuale, mecanice, termice şi biologice. 
Distrugerea manuală a buruienilor pe rând, în jurul trunchiului, necesită 
multă forță de muncă şi nu se poate face pe mari suprafețe. 
Combaterea mecanică se referă la grăpat, prăşit şi cosit (tabelul 7.1.). 
Tabelul7.1. 


Combaterea mecanică a buruienilor 


Lucrarea Avantaje Dezavantaje 


Grăpatul - este un sistem curativ rapid; - eficacitatea variabilă, 
suprimând buruienile tinere şi | niciodată totală; 
stocul de seminţe de buruieni; - lucrarea este depen-dentă de 
- пои produce pagube plantelor, | condiţiile climatice; 
- favorizează minerali-zarea |- favorizează germi-narea altor 
azotului organic; 


semințe de buruieni. 
-_ аегеа7й solul. 

- este un sistem curativ; 
- suprimând  buruienile relativ 
dezvoltate, nu produce pagube în 
cultură; 
- favorizează 
azotului organic; 
- aerează solul. 


- este o lucrare care necesită 
multă atenție, consum de 
energie şi de bani; 

- nu se poate realiza pe toată 


mineraliza-rea | suprafața 


- suprimă buruienile relativ bine 
dezvoltate; 

- păstrează umiditatea solului; 

- întârzie apariţia buruie-nilor 
anuale; 

- permite accesul maşi-nilor pe 
timp ploios. 


- eficacitatea variabilă; 

- favorizează  prolife-rarea 
rozătoarelor sau регтіпагеа 
altor buruieni; 

- nu se poate lucra pe toată 
suprafața 

Pentru combaterea mecanică a buruienilor, există astăzi, o gamă largă de 
utilaje performante şi complementare, însă trebuie cunoscute condiţiile optime 
de utilizare, cum ar fi: 

- alegerea tipului de utilaj în funcţie de tipul solului; 

- reglarea adâncimii de lucru şi a vitezei de avansare; 

- combinarea utilajelor pentru reducerea numărului de treceri; 

- stadiu optim de intervenție pentru buruieni şi pentru cultură etc. 

Metoda termică de combatere a buruienilor, prezintă câteva variante. De 
precizat însă, modul de acţiune a combaterii termice şi aptul că trebuie puşi la 
punct agenții termici performanți, precum şi combinaţiile economice, prin 
asocierea combaterii mecanice pe interval şi termic pe rând, cu un singur utilaj. 
Se arată că, o creştere a temperaturii cu numai 7°С în prima jumătate de cm de 
sol păstrează fauna solului. 

Două dintre variantele metodei distrugerii termice a buruienilor sunt: 

- distrugerea localizată cu vapori, care se realizează cu ajutorul unui 
dispozitiv mobil cu vapori la 180°C, conduşi prin tuburi la distribuitori în 

formă de clopot, care sterilizează solul în stratul superficial. Trecerea trebuie să 
fie rapidă, pentru a evita daunele produse microorganismelor din profunzime. 
Metoda este pretențioasă şi costisitoare, distrugându-se о parte din 
microorganismele din stratul superficial de sol (Catherine de Silguy, 1994); 

- distrugerea cu flacără directă, care se realizează, la nivelul celulelor 
vegetale, utilizându-se un arzător alimentat cu propan gaz sau propan lichid, la 
temperatura de 70-80*C, care coagulează proteinele, şi buruienile pier în câteva 
ore. Eficiența metodei depinde de stadiul de dezvoltare a buruienilor, cele mai 
bune rezultate obținându-se în stadiul de plantule cu frunze cotiledonale 
(tabelul 7.2.). 

Tratamentul termic nu are impact asupra rădăcinilor buruienilor, fiind 
distruse numai organele aeriene. În cazul plantulelor, distrugerea frunzelor 
antrenează moartea întregului organism, rezervele de rădăcini fiind insuficiente 
pentru a genera noi creşteri, dar în cazul plantelor dezvoltate din mugurii 


secundari vor rezulta noi creşteri şi, deci, după aplicarea tratamentului se reia 

vegetaţia pe seama rezervelor acumulate în rădăcini. S-a constatat că buruienile 
monocotiledonate sunt mai rezistente la acest tratament, datorită faptului că 
mugurii viitoarelor frunze sunt protejaţi de frunzele bătrâne. 

În Suedia cercetătorii se preocupă de combaterea buruienilor prin 
congelare cu azot lichid sau cu zăpadă carbonică. Totuşi, pentru eficacitatea 
comparabilă cu combaterea termică, trebuie utilizată de 3-4 ori mai multă 
energie (Catherine de Silguy, 1994). 

Tabelul 7.2. 
Stadiul de sensibilitate a buruienilor la distrugerea termică 


Я Refacerea 
р : Stadiul de 55 
Stadiul де А Stadiul де 3 Frunze baruienilor 
3 Stadiul де mai mult de 
două frunze patru tolerante după 
А două frunze patru _ 
cotiledonale fruuze la căldură | tratamentul 
frunze І 
termic 


Brassica Capsella Matricaria Chenopodiu | Cirsium Agropyron 
Polygonum Chrysanthemu | Matricaria Erodium Miosotys | Poa annua 
Sinapis Matricaria Fumaria 

Gallium 


Geranium 


Viola Polygonum 
arvensis lapathifolium 


Senecio 


vulgaris dissectum 


Solanum Geranium 
| тойе 


тейа 


Urtica urens 


Combaterea biologică a buruienilor, se bazează pe selecția paraziţilor 


animali sau vegetali ai acestora, provenind dintr-o regiune diferită de cea în care 
parazitul va fi utilizat, contând pe inofensivitatea acestuia față de planta 
cultivată. 


Capitolul VII. Agroecosistemul pomicol. 191 
Pomicultura în contextul agriculturii biologice 

Utilizarea unor insecte fitofage. La începutul secolului mii de hectare de 
păşune din insulele Hawaii au fost invadate de o buruiană ce creşte în grădini — 
Lantana camara (fam. Verbenaceae). Pentru a împiedica dezvoltarea sa, 8 
fitofagi selecționați plecând de la fauna parazită a speciilor de Lantana din 
Mexic au fost răspândiţi în insulă. A fost primul mare succes al combaterii 
biologice a buruienilor (G. Barralis, 1993). 

Utilizarea ciupercilor fitopatogene. Unele observaţii efectuate au arătat 
că, adesea, ruginile limitează dezvoltarea speciilor pe care le parazitează. În 
Noua Zeelandă, la începutul secolului, a fost contaminată artificial specia 
Cirsium arvense cu ciuperca Puccinia maveolens, şi astfel s-a frânat 
răspândirea acestei buruieni (G. Barralis, 1993). 

Cu toate că nu pot fi utilizate mai multe ciuperci patogene, se pare că 
rezultatele cele mai interesante şi promițătoare au fost obținute prin folosirea 
uredinalelor, a căror specializare parazitară este bine definită ca un element 
favorabil. În Europa a fost semnalată rugina Uromices rumicis care parazitează 
specia Rumex crispus, fiind apoi introdusă în S.U.A., pentru combaterea acestei 
buruieni. 

Dificultăţi ale luptei biologice împotriva buruienilor. Aceste câteva 
exemple arată că introducerea paraziților animali sau vegetali, într-o regiune 
unde ele sunt necunoscute, este o reală posibilitate de a reduce dezvoltarea şi, 
deci, insectele fac obiectul unor numeroase cercetări. Ciupercile fitopatogene 
sunt mult mai interesante pentru viitor, deoarece insectele nu sunt suficient de 
eficace sau de selective. 

Combaterea biologică a permis în multe cazuri reducerea populațiilor de 
buruieni şi nu eliminarea lor în totalitate, deoarece buruienile sunt specii perene 
în cele mai multe cazuri şi nivelul de infestare este foarte ridicat. 

Deci, pentru extinderea metodei de combatere biologică a buruienilor, 
trebuie avute în vedere dificultățile existente, care pot fi: de ordin biologic şi de 
ordin agronomic. 

Dificultăţi de ordin biologic: 

-  specificitatea parazitului este prima etapă pentru punerea la punct a 
unui program de combatere biologică prin selecția speciilor parazitare specifice 
ale buruienii vizate şi a căror introducere într-o zonă nouă se va putea face în 
siguranță. Mai este indispensabilă şi condiția ca parazitul să consume numai 
buruiana care trebuie distrusă şi să nu atace speciile care sistematic îi sunt 
înrudite, în special plantele cultivate; 

- apariția de indivizi rezistenți face dificilă aprecierea eficacității unui 
parazit nou introdus într-o regiune astfel încât înmulțirea acestora se va reduce 
progresiv. 

Dacă parazitul este о ciupercă, eficienţa acesteia depinde de 
heterogenitatea populației, de densitatea inoculului şi de posibilitatea de a-i 
modifica potenţialul genetic. 

Dacă parazitul este un fitofag, acesta poate atrage sau respinge o gazdă 
conform caracteristicilor sale morfologice sau biochimice; dar în timp ce 
indivizii mai atractivi regresează, insectele a căror populaţie se menține ridicată 
atacă indivizii mai puţin atractivi. 

Dificultăţi de ordin agronomic. Modul de cultivare al terenului alternativ 
prin asolament sau prin monocultură influenţează compoziția buruienilor, astfel 
încât dezvoltarea acestora este frânată de lucrările mecanice periodice specifice 
în livezi. 

Programul european de combatere biologică a buruienilor. Un proiect 
de cercetare din cadrul programului PHARE, denumit „Cosr” a reunit la nivel 
european toate inițiativele de cercetare privind combaterea biologică a 
buruienilor principale din culturi. Metoda combaterii biologice prin utilizarea 
inamicilor naturali sau agenților infecțioşi аі buruienilor urmăreşte reducerea 
buruienilor sub pragul economic de dăunare. 

Obiectivele anuale sunt: 

- punerea la punct de micoerbicide, adică ciuperci parazite a câtorva 


buruieni care sunt izolate şi folosite în combatere (ex.: în Camerun şi Croaţia); 

- utilizarea unor extracte de plante pentru tratamente la sol pentru a 
întârzia germinarea câtorva buruieni şi pentru a favoriza instalarea 
necompetitivă a culturilor (ex.: Polonia); 
- utilizarea culturilor intercalate. 
Nu există soluții miraculoase, dar cercetările trebuie să permită 
propunerea de soluţii realiste din punct de vedere tehnologic şi economic. 


7.4. ROLUL CERCETĂRII ŞTIINŢIFICE ÎN PROMOVAREA 
POMICULTURII BIOLOGICE 


7.4.1. Cercetări, perspective şi strategii tehnologice de creștere a 
randamentului bioconversiei energetice în pomicultură 

Făcând o atentă analiză a actualelor sisteme de cultură intensivă a 
producţiilor la hectar şi unele contradicții care apar, mai ales, din punct de 
vedere energetic şi economic (C. Budan, П. Isac, 1993). 

Sistemele intensive care comportă creşterea sporită a consumurilor 
energetice şi a substanțelor chimice măresc riscul producerii de perturbări în 
echilibrul ecologic al ecosistemelor. Astfel, ele pot produce disfuncţii la 
nivelele nutriţiei plantelor, la anihilarea acțiunii prădătorilor utili în fitoprotecție 
sau a microorganismelor din sol care asigură descompunerea materiei organice. 

În multe cazuri creșterea consumului energetic nu a fost compensată de o 
creştere corespunzătoare a nivelului producţiei de fructe. 

După cum se ştie, chimizarea intensivă şi actualele modalităţi de 
mecanizare a întreţinerii solului, a fitoprotecţiei, a transportului tehnologic în 
livezi au fost însoţite, în ultimele decenii, de creşterea puternică a consumului 
energetic, fără a corespunde, pe măsură, nivelului producţiei de fructe. 
Întrebarea care se pune este de а ști: până unde şi cu ce preţ pot continua 
chimizarea şi mecanizarea cu caracter intensiv? Ce trebuie schimbat pentru a 
găsi noi opțiuni? Ce sisteme de cultură sunt mai indicate pentru a crea noi 
perspective de creştere a productivității şi potențarea resurselor exploatate? 

Sistemele superintensive de cultură a pomilor asigură o mai mare 
capacitate de a obține fiecare tonă de fructe în plus cu un consum energetic mai 
redus decât în cazul sistemelor „clasice”, unde balanţa energetică (raportul 
dintre energia asimilată în fructe — EA şi energia tehnologică - EC) este 
excedentară. 

În sistemele „clasice”, datorită potenţialului lor de producție mai scăzut, 
balanţa energetică este deficitară deoarece consumul energetic pentru fiecare 
tonă de fructe obținută în plus, determină un dezechilibru al balanţelor de 
necesar şi resurse energetice nereciclabile. 

Aprofundarea cunoștințelor despre legile naturii şi importanța rolului 
resurselor în asigurarea progresului economic pun în evidență, pe lângă 
creşterea costului energetic ridicat, realizat de actualele tipuri de tehnologii, şi 
contribuţia lor la dezechilibrarea ecologică şi risipirea resurselor naturale 
exploatate. 

Principalele elemente tehnologice excesive саге cresc riscul 
dezechilibrării biologice, energetice şi degradării solului sunt prezentate în 
tabelul 7.3. 

Există numeroase semnale care arată că sunt necesare noi concepte pentru 
găsirea de alternative tehnologice de cultură a pomilor menite să ducă la 
remodelarea lor în conformitate cu cerințele care stau la baza legilor şi 
resurselor oferite de natură. Creşterea vizibilă a riscului. ruperii echilibrului 
dintre pomicultură şi resursele naturale reiese din tabelul 7.3., arătând şi 
oportunitatea unor schimbări constructive. 

În scopul depistării căilor principale de reducere a consumului de energie 
tehnologică, în tabelul 7.4. se prezintă structura cheltuielilor acestui gen de 
energie într-o livadă intensivă de măr, pe grupe de lucrări, în kwh/ha. Reținând 
faptul că, din totalul energiei cheltuite de 16.700 kwh/ha, 65,8% reprezintă 
energia activă indirectă (11.000 kwh/ha) încorporată în pesticide şi 
îngrăşăminte chimice. Remodelarea tehnologiilor de cultură care să asigure 
creşterea randamentului va trebui să țină seama de progresele biologice 
fertilizarea solului şi de sporire a ponderii combaterii biologice în complexele 

Tabelul 7.3. 
Principalele elemente tehnico-culturale care cresc riscul instabilității 
ecologice în ecosistemele pomicole (după C. Budan, 1994) 


Elemente favorizante 


Cultivarea soiurilor de înaltă - creşterea vulnerabilității genetice şi 
productivitate, energointensive, slab | ecologice a soiurilor; 

rezistente la boli şi la condiţiile - sporirea continuă a consumurilor 
mediului stresant. tehnologice energo-materiale; 

- creşterea vulnerabilității 
entomopatogene a soiurilor; 

- creşterea consumului suplimentar de 
energie biologică în reacţiile compensatoare 
antistresante; 

- îngustarea arealelor geografice de 
cultură. 

perfecțiune. de funcţionare economică a livezilor. 
Mobilizarea şi tasarea exagerată a - puternice perturbări fizice, chimice şi 
solului (peste 20-40 de treceri ale | biologice; 
agregatelor mecanice) în timpul - descompunerea rapidă a substanțelor 
vegetației. organice cu stânjenirea humificării; 

- sărăcirea solului în microfaună; 

- degradarea structurii, urmată de 
eroziune şi compactare. 
Intensificarea folosirii - pierderi mari de substanţe nutritive 
îngrăşămintelor chimice şi а | (60-70%); 
erbicidelor. - pierderi mari de erbicide (60-95%) 
care nu intră în contact cu buruienile: 

~ cheltuieli energetice nereciclabile din 
ce în ce mai mari; 

- stânjenirea proteosintezei maxime cu 
dezvoltarea paraziţilor şi bolilor; 

- creşterea riscului de poluare a 
mediului. 
Intensificarea fitoprotecţiei sanitare - pierderi mari de substanţe pesticide 
chimice (15-20 de tratamente | (97-99%), fără să-şi atingă ținta; 
anual). - puternice dezechilibre biocenotice; 

- sporirea numărului tratamentelor. 

- cheltuieli energetice din ce în ce mai 
mari. 

- creşterea pericolului de poluare cu 
substanţe biocide. 

integrate de fitoprotecție sanitară. De asemenea, cultivarea soiurilor cu 
valoare energetică ridicată şi potenţial superior de convertire a energiei solare 
poate contribui la creşterea energiei utile asimilate, asigurând, astfel, o balanţă 
energetică excedentară. 

Economisirea de energie tehnologică nu trebuie privită doar ca o replică 
la caracterul limitat al resurselor nereciclabile (mai ales a hidrocarburilor), ci ca 


о exigență a eficienţei economice. 


Tabelul 7.4. 
Structura consumului de energie tehnologică într-o livadă intensivă de 
măr, în kwh/ha (după C. Budan, Il. Isac, 1993) 


Energie activă 


Grupa de - z TEE шшш pasivă Total energie 
il 

| Салій. | % | Cantit. | % | Cantit. | + | Саш | % | 
Teame | m [Гїл [шю аз | 150 [so [52 [330 
г 
| Tăieri | 60 | 22 | - | - | 2 [07| 80 | 05 | 
| Fitoprotecţie | 1150 | 42,6 | 6000 | 54,5 | 330 [11,0 | 7480 | 448 | 
| Erbicidare | 40 | 15 | 100 | 10 | 20 [071 160 | 10 | 
RE 37| - |. | 3 [1o] 130 | 08 | 
za ara atare aa 
ivezi 
TOTAL 
ENERGIE 2700 3000 16700 
pmu 


Жогу з 16,2 


Notă. Producţia Че fructe energetic echivalentă consumului de energie 


tehnologică pentru: soiuri la limita inferioară a valorilor energetice (460 
kcal/kg) = 31,2 vha, iar penrtru soiuri la limita superioară a valorilor energetice 
(840 kcal/kg) = 17,4 t/ha. 

Reconsiderarea tehnologiilor de cultură a pomilor nu va însemna, nici pe 
departe, sisteme de cultură tradițională care din punct de vedere al nivelului 
producției nu mai pot satisface cerințele actuale și de perspectivă, сі, 
dimpotrivă, practicarea unor tehnologii moderne şi ultramoderne de înaltă 
productivitate ale căror principale elemente sunt de contracarare a consecințelor 

negative produse de verigile tehnologice excesive practicate în livezi şi care 
sunt prezentate în tabelul 7.5. 
Tabelul 7.5 
Principalele strategii tehnologice de cultură a pomilor, bazate pe 
potențarea resurselor exploatate şi creşterea randamentului proceselor biologice 
(după C. Budan, 1994) 


Problematica remodelării Sie А РЕ 
| Principalele consecințe pozitive 
elementelor tehnologice 
Utilizarea cu înaltă eficiență а |- creşte randamentul bioconversiei energiei 
procesului de fotosinteză. solare în biomasă netă. 


Folosirea în mai mare măsură a - amplifică randamentul reciclării 
calității proceselor de | substanțelor nutritive; 

descompunere organică. - reduce cerinţele de chimizare a nutriţiei. 
- îmbogăţeşte solul în humus; 

- revitalizează biologia solului; 

- sporeşte rezerva nutritivă stocată; 

- conservă structura şi porozitatea solului; 

- reduce intensivizarea fertilității chimice 
industriale. 
- stimulează procesele biochimice ale 
descompunerii şi sintezei substanţelor; 

- împiedică degradarea solului; 
- reduce necesitatea de afânare. 
- generează humus; 

- fixează azot atmosferic; 

- apără solul de factorii atmosferici; 

- stimulează biologia pomilor, conservă 
structura solului şi combate eroziunea; 

- utilizează în mai mare măsură energia 
solară activă. 
-  moderează 
chimice; 

- echilibrează biocenozele; 

- reduce agresivitatea bolilor şi a 
dăunătorilor; 

- înlătură riscul poluării. 
- reduce consumul de combustibil şi 
energie; 

- reduce pierderea apei în sistemele de 
at şi în livezi. 


Restituirea curentă în sol a 
materialului organic, 


Reducerea la minimum а 
intervențiilor mecanice asupra 
solului. 


Asocierea echilibrată a pomilor 
cu culturi de plante 
pedoameliorative. 


intensivizarea tratamentelor 


Fitoterapia sanitară integrată 
preponderent biologică. 


Aplicarea prin alte soluții 
tehnice şi modalități a mecanizării 
şi irigării. 


iri 

Utilizarea cu randament crescut a energiei solare trebuie să fie pusă astăzi 
într-o nouă valoare, oferind posibilitatea folosirii cu роїепје mult sporite a 
luminii. Dacă luăm în consideraţie nu numai aspectele fiziologice şi zestrea 
genetică, dar şi cele legate de fitotehnologie, productivitatea coronamentului 
pomului expus fluxului radiaţiilor solare creşte imens în complexitate şi 
importanţă, 

Expoziţia şi gradul de înclinare a terenului pot duce la importante 
modificări privind cantitatea de radiație solară recepționată de „ecranul 
fotosintetic”. Gradul de insolaţie într-o situaţie extremă de 35° înclinare a pantei 
terenului, pentru expoziţia sudică fără obstacol, creşte cu 19%, în timp ce 
pentru expoziţia nordică scade sub 45% față de insolaţia orizontalei locului. 
Fenomenul prezintă o deosebită importanță atât pentru amplasarea 
corespunzătoare a speciilor şi soiurilor pomicole pe pante cât şi pentru modul 
de aplicare a măsurilor fitotehnice. 

Între eficiența utilizării resurselor energetice solare şi calitatea 
tehnologiilor de cultură există o strânsă legătură. Pe aceeaşi unitate de suprafață 
cultivată cu un soi de măr, prin perfecționarea sistemelor de cultură şi a 
tehnologiilor aplicate, coeficientul de convertire а radiaţiei fotosintetice 
adsorbite în biomasa utilă poate creşte de 3 ori ( de la 0,75% la 2,2%). 

Cunoaşterea randamentului maxim cu care solul este înzestrat genetic, în 
condiţiile unei tehnologii de cultură optime, constituie un-obiectiv de vârf al 
cercetărilor în pomicultură. 

Productivitatea fotosintetică a coronamentului în condiţiile în care şi 
ceilalți factori ecologici sunt corespunzători, depinde de repartizarea suprafeței 
foliare active, captatoare de energie luminoasă. Regimul de lumină poate fi 
modificat prin măsuri fitotehnice în funcție de amploarea vegetației. Contează 
nu atât suprafaţa foliară, cât mai ales modul în care este repartizată în spațiu, 
pentru a putea utiliza întreg potențialul energetic solar activ. 

Coroanele mari s-au dovedit a fi sisteme optice şi fiziologice imperfecte 
pentru folosirea eficientă a radiației solare. 

Formele de coroană de dimensiuni reduse, desimea mare a pomilor, 
asigură un potenţial vegetativ şi fotosintetic mai mare. La pomii cu coroane 
mari se înregistrează şi consumuri ridicate de asimilare pentru masa lemnului şi 
frunzelor puțin active. 

Unul din obiectivele ameliorării este creşterea energiei solare încorporată 
în fructe, de la 10-25%, cât înregistrăm prin tehnica actuală, la 40-60% în 
funcţie de specie, aceasta fiind o importantă perspectivă a producției. 

Capacitatea de încărcare a teritoriului unei livezi pe durata vegetației 
active (15 martie -15 octombrie) este limitată de perioada de vegetaţie a speciei 
pomicole cultivate. În primele fenofaze, când indicele suprafeţei foliare are 
valori mici, cea mai mare cantitate de energie solară ajunge în sol şi se pierde 
sub aspect productiv. 

Prin asocierea pomilor cu alte culturi de plante, în special 
pedoameliorative, se poate utiliza în mai mare măsură fondul energetic solar . 

Observațiile asupra microfaunei din sol efectuate la ICPP Mărăcineni - 
Piteşti, arată, pe adâncimea de 40 cm absenţa râmelor în solul livezilor 
întreținut neîntrerupt ca ogor negru, prezența a 16 râme/m? în solul dintre 
rândurile de pomi înierbate şi 39 râme/m? în solul mulcit. Ogorul negru creşte 
productivitatea solului pentru cultura de bază, ca şi îngrăşămintele chimice de 
altfel, dar în ambele cazuri se diminuează fertilitatea acestuia pe termen lung. O 
pomicultură raţională trebuie să amelioreze neîncetat proprietățile fizice, 
chimice şi biologice ale solului. Tot ce se extrage din sol se cere înlocuit: 
restituirea nu se poate evita, ci doar amâna, astfel încât întârzierea ei poate 
aduce prejudicii de nerecuperat (C. Budan, П. Isac, 1993). 


7.4.2. Orientări ale cercetărilor de ecologie în pomicultura biologică 
Desprinsă din biologia generală, ecologia a devenit în ultimele decenii, 
una din cele mai dinamice ştiinţe care îşi conturează din ce în ce mai clar 
obiectul şi sfera preocupărilor şi captează tot mai mult interesul oamenilor de 


ştiinţă. 

Descifrând mecanismul relaţiilor reciproce dintre organisme, inclusiv 
relațiile acestora cu factorii de mediu, ecologia a pus bazele teoretice 
activităţilor practice în agricultură, fundamentând ştiinţific crearea 
ecosistemelor agrare după modelul ecosistemelor biologice, sisteme care au la 
bază utilizarea rațională şi eficientă a biosferei (C. Budan, 1986). 

Cercetările cu caracter ecologic care se desfăşoară în pomicultură au ca 
obiect ecosistemul pomicol ca unitate agroproductivă total integrată în 
mecanismul biosferei şi al sistemului socio-economic ce îl subordonează. 

Consecințele ecologice ale actualului tip de progres pomicol. Se cere 
folosirea unor soiuri de înaltă productivitate, portaltoi ce imprimă pomilor o 
talie mai redusă şi o intrare timpurie pe rod, utilizând noi tehnologii de cultură, 
orientate spre o dezvoltare vegetativă pe unitatea de suprafață, mai rapidă şi mai 
eficientă, apelând la îngrăşăminte chimice, pesticide şi erbicide deosebit de 
eficace, la mecanizarea unui mare număr de lucrări, pe fondul continuu 
îmbunătățit al zonării ecologice, al concentrării şi specializării producției. 
Creşterea producţiilor de fructe de la 5-10 t/ha la 30-50 t/ha, prin aplicarea unor 
măsuri agrotehnice recomandate de cercetarea ştiinţifică, este dovada 
edificatoare a progresului realizat în cultura pomilor (C. Budan, 1993). 

Aspectele negative ale actualelor sisteme de producție pomicolă, din 
punct de vedere ecologic, pot fi rezumate următoarele aspecte: 

- degradarea solului, prin exploatarea lui după criterii agrochimice 
intensive şi intervenţii mecanice excesive; 

-  perturbarea echilibrului biocenotic în plantațiile pomicole, mai ales la 
nivele trofice care nu sunt exploatate direct, dar cu rol important în autoreglare, 
îl prezintă fitofagii şi zoofagii, indispensabili în protecția plantelor, precum şi 
microfauna de descompunere a materiei organice de neînlocuit în reciclarea 
acesteia şi în nutriția minerală; 

- creşterea variabilității genetice, a agenţilor patogeni, precum şi a 
soiurilor de înaltă productivitate; 

- creşterea continuă a consumului de materiale energo-intensive la 


unitatea de suprafaţă prin care, pe lângă prețul energetic ridicat al producţiei de 

fructe, se realizează o compensație pentru dezechilibrul ecologic şi risipirea 
resurselor exploatate ş.a. 

Se poate deci afirma că „progresul pomicol” realizat în ultimele decenii a 
creat şi serioase probleme de ecologie pe termen lung cu implicații genetice cât 
şi tehnologice. 

Orientarea ecologică a cercetărilor de ameliorare genetică. Şi în 
pomicultură soiurile de mare producție s-au dovedit mai productive numai în 
condiţiile solurilor fertile, a utilizării unor doze mari de îngrăşăminte, pesticide, 
cu consumuri energetice în continuă creştere, fapt care afectează perspectiva 
extinderii lor. 

Politica agrară din trecut a exercitat o extindere a cerealelor şi plantelor 
tehnice pe terenurile fertile, determinând extinderea noilor plantaţii pomicole 
aproape în exclusivitate, pe terenuri în pantă slab fertile, având un grad ridicat 
de eroziune. Aceste zone fiind caracterizate prin variaţii mari ale factorilor de 
vegetaţie, dificultăți de mecanizare a lucrărilor şi tratamentelor, a aplicării 
irigaţiilor etc. Aceasta a afectat producţiile de fructe şi rentabilitatea. 
Sortimentul nou introdus din import, neadaptat microclimatului şi condiţiilor 
dificile create de relieful accidentat, a realizat producţii inconstante şi de multe 
ori nerentabile. În afară de aceasta, reducerea numărului de soiuri şi 
omogenitatea genetică au favorizat şi o mai mare sensibilizare la atacul 
agenților patopeni şi dăunătorilor. 

Progresele realizate de genetică şi ameliorare în pomicultură au la bază 
cercetări privind potenţialul fotosintetic, rezistența la boli şi dăunători, la 
condiții de mediu extreme şi o capacitate sporită de utilizare a condiţiilor 
pedologice. 

Aspecte pedologice ale concentrării şi specializării producţiei pomicole. 
Cum bine se cunoaşte, concentrarea şi specializarea producției pomicole au 
adus avantaje de ordin economic, asigurând condiții optime pentru introducerea 
pe scară largă a tehnologiilor de tip industrial, reducerea însemnată a 
consumurilor energetice neproductive, folosirea unor forme noi, superioare, de 


organizare a muncii etc. 

Elementele perturbatoare de natură biologică, ecologică şi energetică 
apărute în procesul concentrării şi specializării producţiei pomicole sunt: 

- scăderea posibilității autoreglării agrobiocenozelor pomicole; 

- creşterea potenţialului de adaptabilitate la mediu al soiurilor; 

- sporirea consumurilor energetice necesare pentru menţinerea în stare 
de productivitate stabilă a agroecosistemelor pomicole specializate; 

Elaborarea criteriilor pe baza cărora să se realizeze în viitor concentrarea 
şi specializarea producţiei pomicole la scara unor mari bazine teritoriale de pe 
poziții predominant ecologice, constituie un obiectiv esențial al cercetării 
ştiinţifice pentru dezvoltarea unei pomiculturi care să ofere garanţia unei 
productivităţi mari. 

Consecințe ecologice ale tehnologiilor intensive de cultură a pomilor. În 
afară de aspectele tehnologice principale, care cresc riscul dezechilibrării 
biologice, energetice şi degradarea solului, în cultura intensivă a pomilor, un rol 
important îl ocupă: 

- monocultura ca sursă principală a „oboselii? solului; 

- mobilizarea repetată sau tasarea exagerată a solului în timpul 
vegetației, cu efecte puternice de perturbare a însuşirilor fizice, chimice şi 
biologice ale acestuia. Ca urmare are loc descompunerea rapidă a substanțelor 
organice, degradarea condiţiilor de viață ale microfaunei, degradarea structurii 
solului urmată de compactare; 5 

- fertilizarea chimică си doze mari de îngrășăminte, într-un sol supus 
eroziunii, dezechilibrat fizic şi chimic, inert din punct de vedere biologic. În 
aceste condiții este favorizat atacul agenților patogeni şi al paraziților; 

- intensificarea fitoprotecției chimice în livezi, ajungând până la 14-18 
tratamente, fapt, care a produs puternice dezechilibre biologice, atât în plante 
cât şi în sol. Se constată de asemenea o creștere a agresivității bolilor şi 
dăunătorilor, sporind astfel dozele necesare de pesticide, cu consecinţe 
economice nefavorabile şi creşterea pericolului poluării mediului înconjurător. 

Din analiza aspectelor prezentate, se constată că actualul tip de progres 
tehnologic în pomicultură, bazat pe un consum energo-intensiv și chimic 

excesiv, nu ţine seama de consecințele nefaste asupra mediului natural, fiind 
necesară o reconsiderare pe baze agrobiologice. 

Orientarea ecologică a cercetărilor agrotehnologice în pomicultură. 
Costurile prea mari, mai ales cele energetice, epuizarea evidentă s fertilităţii 
naturale a solului, creşterea sensibilităţii la patogeni şi paraziți, precum şi riscul 
poluării specifice actualei tehnologii intensive, impune necesitatea cercetărilor 
sub aspect ecologic pentru a realiza condițiile de echilibru în ecosistemele 
pomicole (C. Budan, 1986). 

Desigur, reconsiderarea ecologică a actualului tip de progres tehnologic în 
pomicultură nu va însemna revenirea la sistemele de cultură tradiționale, care 
din punct de vedere al nivelului producţiei, nu mai pot satisface cerințele 
actuale şi de perspectivă, fiind necesară practicarea unor tehnologii ecologice 
moderne, bazate în mare măsură pe randamentul crescut al proceselor biologice 
urmărind optimizarea valorificării potențialului genetic al soiurilor. 

Ecosistemul pomicol trebuie să fie un model ecologic care să asigure 
obținerea unei biomase utile maxime, folosirea optimă a condiţiilor oferite de 
biotop, găsirea acelui tip de agrofitocenoză prin care să se realizeze o maximă 
eficiență cu o investiție minimă de energie tehnologică în condiţiile respectării 
mediului înconjurător. 

CAPITOLUL VIII 


AGROECOSISTEMUL VITICOL. 
VITICULTURA IN CONTEXTUL AGRICULTURII 
BIOLOGICE 


ЖШ 


Vorbindu-se despre „Viticultura biologică”, fără a sublinia fundamentele 
ştiinţifice şi practice ale acesteia, pot fi create confuzii atât în rândul 
viticultorilor, cât şi al marelui public. 

Odată cu acumularea unui volum mare de date din domeniul ecologiei 
viticole, în viticultura ultimelor decenii s-a extins conceptul de „ecosistem 
viticol”, definit ca „acea unitate funcțională a biosferei creată şi controlată de 
către om, în vederea obţinerii unor producții ridicate de struguri, de calitate 
superioară şi în condiții economice şi sociale tot mai avantajoase” (М. 
Oșlobeanu, 1987). 

Ecosistemul viticol este alcătuit din patru subsisteme: biocenoza viticolă; 
biotopul; subsistemul agrofitotehnic şi cel socio-economic. 

Biocenoza viticolă, este reprezentată de plantaţia viticolă împreună cu 
toate organismele vii existente în spaţiul de cultură (boli, dăunători, buruieni, 
alte organisme din sol etc.). = 

Cel mai important element al biocenozei îl reprezintă biosistemul 
altoi/portaltoi. Rezultanta îmbinării artificiale prin altoire a celor doi 
componenți ai biosistemului (vița altoită), prezintă un metabolism propriu, 
diferit de al fiecărui component. 

În viticultura biologică un accent deosebit se pune pe extinderea soiurilor 
rezistente, hibride, însă deocamdată, în țările Uniunii Europene, cultura acestora 
este limitată, din cauza calității inferioare a strugurilor comparativ cu specia 
Vitis vinifera. 

Biocenoza viticolă, creată de om este mai simplă şi mai puţin stabilă decât 
corespondenta sa din flora spontană; ea fiind vulnerabilă la adversitățile 
climatice, dar mai ales la cele generate de către boli, dăunători etc., ceea ce 

reclamă în mod obligatoriu, aplicarea sezonieră a unor lucrări specifice (tăierea, 
conducerea pe mijloacele de susţinere, lucrările şi operațiunile în verde, 
tratamentele fitosanitare, irigarea etc.), deci o serie de măsuri culturale care au 
ca scop principal sporirea biomasei utile (producţia de stuguri). 

În viticultura biologică se ține seamă de următoarele: 

- optimizarea resurselor la înfiinţarea plantațiilor de vii; 

- reducerea (până la eliminare) a măsurilor fitosanitare cu 
efecte negative în cadrul ecosistemului; 

- protejarea şi sporirea populațiilor de organisme antagoniste, 
utile; 

- folosirea procedeelor de combatere cu selectivitate ridicată şi 
cu impact minim asupra mediului înconjurător. 

Biotopul, este alcătuit din totalitatea factorilor climatici, edafici şi 
orografici sub incidenţa cărora se manifestă, procesele fiziologice şi biochimice 
specifice. Există o densitate optimă a biocenozei pe unitatea de spațiu a 
biotopului, astfel că, în cazul supraaglomerării spațiului, apare concurența 
pentru rezervele de hrană şi lumină, fapt ce reduce activitatea productivă a 
indivizilor. Astfel de probleme se pun în practica viticolă la optimizarea 
densității plantațiilor, pentru a se ajunge la o exploatare eficientă a rezervelor 
naturale din cadrul biotopului. 

Subsistemul agrofitotehnic, este reprezentat de lucrările prin intermediul 
cărora omul își exercită controlul permanent în ecosistem: 

- instalarea mijloacelor de susţinere; 

- executarea anuală a tăierii de rodire; 

- dirijarea elementelor de producţie; 

- lucrări şi operaţiuni în verde; 

- lucrările solului, fertilizarea, irigarea etc. 

O caracteristică fundamentală а bioproductivităţii ecosistemelor viticole 
constă în aceea că prin tehnologii se introduc cantități suplimentare, mari de 
energie, peste cea naturală intrată prin fotosinteză. Un avantaj al viticulturii 
biologice este acela că dispune de numeroase căi de reducere a consumurilor 

energetice, ca urmare a renunțării la folosirea produselor chimice de sinteză, 
energointensive (pesticide, îngrăşăminte, erbicide). 

Subsistemul socio-economic, este format din totalitatea mijloacelor de 
mecanizare şi a materialelor de producţie (îngrăşăminte, pesticide, materiale 
necesare mijloacelor de susţinere) introduse în ecosistem de către societatea 
omenească pentru menținerea echilibrului acestuia. 

Bioproductivitatea ecosistemelor viticole poate fi sporită printr-o rațională 
gestiune а resurselor social-economice, (combustibili, baza energetică, 
materiale de producţie), şi nu în ultimă instanță, prin concepţia ştiinţifică a 
ecosistemelor viticole în ansamblul lor. 

În ultimele decenii cerința de materiale energointensive în ecosistemul 
viticol a crescut, aceasta contribuind într-o măsură însemnată şi la poluarea 
mediului înconjurător. 

Constituind o monocultură îndelungată, ecosistemul viticol se confruntă 
cu o serie de inconveniente, cum ar fi: 

- eroziunea solurilor pe terenurile în pantă; 

- reducerea conţinutului solului în materie organică; 

- degradarea însuşirilor fizice, chimice şi biologice ale solurilor; 

- dificultăţi de creştere a plantelor la înlocuirea plantațiilor vechi; 

- impactul îngrăşămintelor chimice şi al pesticidelor asupra mediului 
înconjurător, în principal prin spălarea nitraţilor în profunzime, în perioada de 
toamnă-iarnă şi prin acumularea reziduurilor de pesticide pe struguri; 

- dificultatea deplasării maşinilor în perioadele ploioase, cu apariția 
fenomenelor de compactare a solului (şi formarea hardpanului); 

- excesul de vigoare şi producţie în unele situaţii cu consecinţa reducerii 
calității; 

- fiziopatii induse de către dezechilibrele de nutriție și o mai mare 
sensibilizare față de agenții patogeni (A. Dorigoni şi colab., 1992; L. Sicher şi 
colab., 1993). 

Cunoașterea conexiunilor multiple existente în interiorul ecosistemului 
viticol, precum şi între subsistemele componente ale acestuia, prezintă 
importanţă deosebită în viticultura modernă, în vederea optimizării acestuia. 

Preocupările de optimizare a ecosistemului viticol urmăresc: 

- maximizarea producţiei, a calităţii şi profitului; 

- minimizarea costurilor şi a forței de muncă; 

- folosirea raţională a resurselor ecologice şi economice; 

- conservarea habitatului împotriva poluării. 

Tehnicile alternative de cultură a viței de vie $1 îndeosebi folosirea 
metodelor biologice de cultură contribuie la eliminarea inconvenientelor 
monoculturii îndelungate; ele tind să stabilească un nou echilibru la nivelul 
componentelor ecosistemului, fiind considerate , mai naturale”, „care respectă 


viața şi mediul înconjurător” etc. 
8.1. SOLUL ÎN VITICULTURA BIOLOGICĂ 


Procesele de creştere și fructificare a viței de vie, cantitatea şi calitatea 
producției, longevitatea plantaţiei, rezistența la boli şi intemperii etc., sunt 
influențate atât de factorii climatici cât şi de cei edafici. 

Ca urmare a lucrărilor de pregătire a terenului înainte de plantare 
(desfundare, terasare, nivelare etc.), şi dat fiind faptul că o plantație ocupă 
terenul circa 30 de ani, solurile viticole sunt puternic modificate sub raportul 
inversării orizonturilor şi a îmbunătățirii regimului aerohidric, termic şi nutritiv. 

Însăşi vița de vie poate modifica, într-o anumită măsură, conținutul în 
unele substanțe organice sau anumite însuşiri ale solului. Astfel, omparând trei 
profiluri de sol formate pe acelaşi material parental (argilă), dar sub folosințe 
diferite (fâneață, pădure şi viță de vie), G. Seguin (1970) a constatat că, datorită 
profunzimii şi diametrului rădăcinilor, viţa de vie ca și arborii au ameliorat 
drenajul solului. Autorul a găsit, de asemenea, diferenţe în ceea ce priveşte 
natura materiei organice, diferențe care au antrenat modificări importante în 
conținutul de carbon, în structura şi alcătuirea complexului adsorbtiv. 

8.1.1. Structura solului 

Starea structurii solului imprimă acestuia o serie de însuşiri cum sunt: 
porozitatea şi elasticitatea, şi prin aceasta influenţează favorabil fertilitatea. 
Solurile bine structurate înmagazinează multă apă, aer, căldură şi elemente 
nutritive, asigurând viței de vie dintre cele mai bune condiţii creşterii şi 
fructificării. Solurile cele mai corespunzătoare pentru plantațiile viticole sunt 
cele cu structură glomerulară sau poliedrică, stabilizate, cu o macroporozitate 
care să permită drenarea uşoară a apei în exces şi o microporozitate care să 
asigure reținerea apei la nivelul optim. 

Уқа de vie ocupă, însă, în general, soluri din zone colinare, uneori 
îndesate sau excesiv de coezive, terenuri terasate, nisipuri puţin structurate etc. 

Datorită  monoculturii îndelungate, structura solurilor viticole se 
înrăutățeşte prin aplicarea neraţională a lucrărilor solului (de multe ori în număr 
sporit şi la momente nepotrivite), prin rezervele mici pe care plantaţia o cedează 
solului, prin trecerea agregatelor şi oamenilor pe acelaşi traseu de mai multe ori 
şi prin lucrări efectuate uneori imediat după ploi. 

Structura defectuoasă a solului, tasarea acestuia, lipsa aerisirii în condiţii 
de umiditate în exces pot antrena condiţii de anaerobioză şi pot influența 
negativ metabolismul viței de vie, fierul rămânând inactiv, determinând astfel 
apariția clorozei (W. Koblet, 1971; F. Gay -Bellile, 1972; С. Каша şi colab., 
1974; W. Ruckenbauer, 1982; H. Redl, 1988). 

Evitarea degradării structurii solului se poate face prin lucrarea acestuia la 
maturitatea fizică, prin aplicarea unui număr de 2-3 lucrări la o singură trecere 
a tractorului, folosirea unor maşini de mare putere care acoperă mai multe 
rânduri la o trecere, utilizarea unor pneuri adecvate, reducerea forței de muncă 
la hectar, combaterea bolilor şi dăunătorilor cu mijloace aero etc. 

Pentru îmbunătăţirea structurii solului, în viticultura biologică se pune un 
accent deosebit pe evitarea degradării acesteia, prin cultivarea plantelor perene 
înainte de plantarea viței de vie, folosirea îngrăşămintelor organice şi a celor 


verzi, complexarea lucrărilor etc. 

Înierbarea intervalelor între rândurile de viță de vie îmbunătățește 
structura solului și favorizează înmulțirea organismelor, facilitează deplasarea 
maşinilor, permițând aplicarea la timp a tratamentelor fitosanitare și transportul 
recoltei, mai ales în perioadele ploioase ale anului. 

Mulcirea solului (cu paie, fân de proastă calitate, gunoi păios, composturi 
forestiere etc.) contribuie, de asemenea, la formarea şi menținerea unui sol 
structurat, iar prin aceasta influențează buna gospodărire a apei, aerului şi 
substanțelor nutritive din sol. 

În condițiile înierbării naturale (cu buruieni din flora spontană, cosite 
permanent) a unui vertisol carbonatic din podgoria Drăgăşani, menţinută timp 
îndelungat, s-a constatat o creştere a stabilității hidrice a agregatelor de sol 
(tabelul 8.1.). 

Tabelul 8.1. 
Influenţa sistemelor de întreținere a solului asupra stabilității hidrice a 
agregatelor (după G h. Condei şi colab., a 
| Sistemul de întreținere | 


D 
eterminarea Ogor Erbicidat 
negru 


Stabilitatea hidrică a agregatelor de sol la 
adâncimea 0-60 cm (% agregate stabile cu Ø 
peste 0,25 mm 


Stabilitatea hidrică a agregatelor de sol la orir 


adâncimea 0-10 cm (% agregate-stabile cu Ø 
peste 0,25 mm 


O structură îmbunătățită a solului în orizonturile superficiale a fost 
observată şi în cazul înierbării artificiale cu Lolium multiflorum şi Festuca 
arundinacea, în condițiile unor soluri cu textură uşoară din nordul Italiei (А. 
Dorigoni şi colab., 1992). 

Covorul ierbos permanent recomandat pentru plantațiile viticole situate pe 
terenuri în pantă în zonele cu precipitații suficiente interceptează apa din 
precipitații, protejând agregatele de sol de impactul picăturilor de ploaie (A. 
Klik, 1991). 

8.1.2. Biologia solului 

Problemele cunoaşterii organismelor solului, a proceselor vitale şi 
enzimatice care se desfăşoară în sol, precum şi a interacțiunii dintre ele, au fost 
multă vreme neglijate în viticultură, astfel că, insuficienta cunoaştere a acestor 
procese şi legi a condus la numeroase intervenții antropice, care s-au soldat cu 
degradarea solului (Gh. Ştefanic, I. D. Săndoiu, 1994). 

În condiţiile luării în cultură a unor soluri sărace în humus, a unei 
fertilizări chimice unilaterale, fără încorporarea îngrăşămintelor organice sau a 
resturilor vegetale, cu efectuarea unor lucrări ale solului la adâncimi prea mari, 
în ultimele decenii am asistat la un ritm accelerat de mineralizare a materiei 
organice din solurile viticole 

Microflora solului este constituită dintr-o multitudine de bacterii, alge şi 
ciuperci de mucegai (ciuperci inferioare sau fungi); microfauna (amibe, ciliate 
etc.) şi mezofauna (lumbricide, nematozi, miriapode, moluşte etc.) totalizează o 
biomasă substanţială la hectar, chiar dacă se iau în considerare numai primii 15 
cm de sol (tabelul 8.2.). 

Tabelul 8.2. 
Organismele solului şi biomasa acestora pe orizontul 0-15 cm 
(după R. Röber, K. Schaller, 1985) 
Biomasa, kg/ha 


Microflora: Й 


379 
[Rime IE PAR уз | м 
[50000 | 


50.000 

Activitatea organismelor vii din sol este strâns legată de descompunerea 
substanţei organice. Multe specii participă, succesiv, la această descompunere. 
Astfel, acarienii, colembolele, miriapodele şi larvele insectelor contribuie la 
fărâmițarea materiei organice grosiere. Râmele introduc o parte din aceste 
reziduuri în sol, accelerând descompunerea lor. Bacteriile, actinomicetele şi 
ciupercile descompun reziduurile vegetale, din care rezultă elemente nutritive, 
structura solului devenind mai stabilă, iar germenii patogeni sunt inhibați. 
Ciupercile şi bacteriile ce trăiesc în simbioză cu rădăcinile plantelor (rizosfera, 
micorizele) ajută la solubilizarea elementelor nutritive din combinaţiile greu 
solubile. 

Amestecarea materiei organice în descompunere cu substanțele minerale 
este realizată de către râme, cu formarea complexului argilo-humic. În urma 
acţiunii râmelor şi altor organisme se formează o structură stabilă a solului, cu 
pori de diferite dimensiuni. 

Microorganismele (ciuperci, bacterii, actinomicete şi alge) reprezintă mai 
mult de % din biomasa vie a solului. 

La întreţinerea solului prin înierbare permanentă sporeşte conținutul de 
materie organică şi sunt îmbunătăţite proprietăţile fizice ale solului, fapt ce 
favorizează intensificarea activităţii biologice a solurilor, ca urmare populația 
de bacterii şi ciuperci sporeşte simţitor (tabelul 8.3.). 


Tabelul 8.3. 
Populaţia de bacterii şi ciuperci după 25 de ani de aplicare a diferitelor 
sisteme de întreţinere a solului în podgoria Drăgăşani 
(după Gh. Condei şi colab., 1991) 


Sistemul de întreţinere a solului 


Bacterii (10 /g sol uscat 
Ciuperci (10”/g sol uscat 

E. Homrighausen (1976, 1984) a constatat, de asemenea, existența unui 
număr mai mult decât dublu de microorganisme în viile înierbate, comparativ 
cu cele lucrate obişnuit, cu o microfloră şi o microfaună mai bogată în specii. 

Unele bacterii sunt capabile să fixeze azotul din aer, aşa cum este cazul 
genului Rhizobium care, colonizează rădăcinile de leguminoase — plante folosite 
în viticultură ca îngrășământ verde, pentru înierbarea de durată sau culturi 
intercalate de legume. 

Folosirea mazării ca îngrăşământ verde, semănată din două în două 
intervale, pe un cernoziom luto-nisipos cultivat cu viță de vie în centrul viticol 
Bujoru, a condus la un spor cantitativ de 47,5 kg N/ha, ca urmare a simbiozei cu 
bacterii fixatoare de azot din genul Rhizobium (А. Ciubucă, Rodica Potârniche, 
1994). 

Alte bacterii intervin în procesul de degradare a celulozei din diverşi 
compuşi organici. 

Ciupercile participă mai ales la descompunerea ligninei şi la formarea 
humusului. 

Pentru a se dezvolta şi a fi eficiente, toate aceste microorganisme au 
nevoie de un sol aerat şi de substanţe nutritive. Cantitatea de microorganisme 
scade rapid pe adâncimea solului, astfel că activitatea biologică a acestuia se 
desfăşoară, în principal, în orizonturile superficiale (în general, în primii 30 
cm). з 

Un interes deosebit prezintă studiul micorizelor, care sunt prezente în 
toate solurile viticole şi favorizează creşterea vegetativă, contribuie la 
alimentarea plantei cu apă, cu substanțe minerale, îndeosebi cu fosfor, dar şi cu 
potasiu, cu substanţe de creştere (în special auxine), vitamine, glucide etc. 

Micoriza reprezintă fenomenul de simbioză produs între unele plante 
superioare și fungi, care îşi trimit miceliul la suprafaţa şi/sau în interiorul 
rădăcinii plantelor superioare (А. Schubert, 1985; Gh. $їејапіс, I. D. Săndoiu, 
1994). 

În cadrul genului Vitis micorizele au fost observate pe toate soiurile 
studiate, aparținând speciei Vitis vinifera, dar şi ре Vitis lambrusca, portaltoi şi 

hibrizi producători direcţi (J. V. Possingham, J. Groot - Obink, 1971; Н. 
Gebbing şi colab., 1977; A. Schubert, М. C. Cravero, 1985). 

Au fost observate la viţa de vie atât ecromicorize, cât şi endomicorize. 

Ectomicorizele, mai rar întâlnite, prezintă hife miceliene care învăluie 
suprafața rădăcinilor, pătrund în spaţiile intercelulare, fără a afecta interiorul 
celulelor (R. Blaich, 1977). 

Endomicorizele observate la viţa de vie sunt întotdeauna de tip vezicular- 
arbusculare, ca şi la majoritatea plantelor cultivate. Hifele miceliene se dezvoltă 
în sol pornind de la un spor sau de la o rădăcină infectată. În straturile mijlocii 
ale parenchimului cortical, hifele pătrund în spaţiile intercelulare, formând în 
interiorul celulelor structuri caracterizate printr-un grad înalt de ramificare, cu 
aspect arborescent, denumite „arbuscule” — sediul schimburilor de substanțe 
solubile între ciupercă şi planta-gazdă. În rădăcini, ciuperca formează şi 
vezicule inter- sau intracelulare, ce conțin granule de glicogen şi globule 
lipidice. 

Ciuperca absoarbe substanțe minerale solubile, din sol, în special fosfor 
din solurile sărace în acest element, dar şi potasiu, calciu, etc. şi le cedează 
plantei-gazdă prin intermediul arbusculelor. Hifele miceliene pot ajunge la 
câțiva centimetri şi explorează minuţios solul, intensificând absorbţia ionilor 
mai puțin mobili din sol. 

Micorizele vezicular-arbusculare sunt realizate de fungi ce aparţin familiei 
Endogonaceae, din ordinul Zigomycetes. Principalele genuri întâlnite sunt: 
Acaulospora, Gigaspora, Glomus şi Sclerocystis. Cel mai des observat a fost 
genul Glomus, care numără astăzi aproximativ 40 de specii, mai frecvente fiind 
următoarele: Glomus constrictum, G. fasciculatum, С. macrocarpum, G. 
monosporum, G. occultum (J. A. Menge şi colab., 1983; A. Schubert, M. С. 
Cravero, 1985). 

O serie de lucrări efectuate în nordul Italiei (P. Nappi şi colab., 1980; L. 
Corino şi colab., 1985) au condus la constatarea că în viile înierbate sau mulcite 
cu composturi forestiere, comparativ cu cele întreținute ca ogor negru sau prin 
erbicidare, se întâlnesc mai mulți spori de ciuperci care produc endomicorize. 

Chiar dacă gradul de micorizare nu s-a modificat semnificativ, s-a constatat o 
prezenţă sporită a hifelor pătrunse în rădăcinile viței de vie în solurile acoperite 
cu un covor vegetal, mai bogate în materie orgnică. 

Sistemele de producţie bazate pe dezinfecţia solului, folosirea substanţelor 
artificiale şi microînmulțirea materialului săditor au contribuit la eliminarea 
micorizelor, astfel că astăzi se pune problema introducerii lor prin inoculare. 
Inocularea cu produse comerciale a plantelor obţinute prin microînmulţire a dus 
la rezultate promițătoare (P. Lovato şi colab., 1992). 

Se apreciază, de asemenea, că infecțiile artificiale cu micorize vezicular- 
arbusculare prezintă un interes deosebit din perspectiva reducerii cheltuielilor 
de fertilizare. 

Este binecunoscut, de asemenea, rolul benefic al râmelor asupra solului. 
Cele mai răspândite specii în solurile viticole sunt: Allobophora longa şi 
Lumbricus terrestris; numărul speciilor de Lumbricidae întâlnite în astfel de 
soluri depășind 30 (U. Hofmann şi colab., 1995). 

În investigaţiile efectuate de către G. Schruft şi colab. (1982), în solurile 
viticole din partea sudică a regiunii Baden (Germania), s-a constatat că 
frecvența cea mai mare o deține specia Lumbricus rubellus (83,67%), fiind 
urmată de Lumbricus terrestris (7,58%) şi Allobophora caliginosa (3,04%). 
Populaţia de Lumbricidae variază şi în sistemul de întreținere a solului din 
plantațiile viticole, fiind mai redusă în cazul ogorului negru şi mai mare la 
mulcirea cu paie, dar mai ales la folosirea îngrăşămintelor verzi (tabelul 8.4.). 

Într-un тї? de sol se întâlnesc, pe adâncimea de 1,5 m, până la 200 de râme 
(О. Graff, 1983), care, pătrunzând în sol, sapă galerii (până la 5 000 km/ha), 
înmoaie cu salivă pământul din fața gurii, îl îngerează şi astfel înaintează. Prin 
intestinul lor trece, în timp, o cantitate apreciabilă de sol. Prin galeriile create, 
râmele contribuie la aerarea solului, structura acestuia, la pătrunderea apei şi 
rădăcinilor plantelor. Unele dintre ele, cele epigee, colonizează materiile 
organice existente la suprafața solului, le consumă, dar nu asimilează decât o 
mică parte, eliminând restul în coprolite. În acest mod ele descompun materia 
organică, o amestecă şi stimulează activitatea microbiană. 

Tabelul 8.4. 
Populaţia de Lumbricidae înregistrată la două sisteme diferite de 
întreţinere a solului în plantațiile viticole (după G. Schruft, 1984) 


| Biomasa râmelor, g | 169 | Al | 
|Număr de specii | 3 Ù 6 i O 


Râmele nu produc niciodată daune plantelor vii. S-a constatat că, la 


îngrăşarea chimică repetată a solului, frecvența râmelor se reduce simțitor. 
Reziduurile de pesticide acumulate an de an în sol, precum şi metalele grele din 
diferite composturi contribuie, de asemenea, la reducerea populaţiei de râme din 
solurile viticole, atât ca frecvență, cât şi ca diversitate taxonomică (D. 
Moncomble şi colab., 1991). 

Cercetările efectuate în perioada 1984-1987 în solurile viticole de pe 
Valea Moselei (Germania) au evidenţiat sporirea substanţială a numărului de 
râme raportat la т^ de sol în parcelele întreținute în sistemul viticulturii 
biologice, comparativ cu cea convenţională. 

Volumul galeriilor săpate de râme poate ajunge la 50 m/ha; prin aceasta 
este favorizată pătrunderea rădăcinilor plantelor, înmagazinarea şi infiltrarea 
apei din precipitaţii, reducerea procesului de eroziune a solului. 

Râmele sunt mult mai frecvente în solurile înierbate, atât ca număr de 
indivizi, cât şi ca număr de specii. 

G. Schruft (1984) a determinat pe suprafeţele înierbate, comparativ cu cele 
lucrate obişnuit, mai multe organisme detritivore din ordinele: Isopoda, 
Diplopopda şi Chilopoda, care fragmentează resturile vegetale, contribuind 
activ la formarea humusului. 

O încărcătură mai mare de organisme heterotrofe prezintă importanță 
pentru unele procese biologice din sol, cum sunt: mineralizarea, humificarea, 
fixarea azotului şi stabilizarea structurii. 

Pe solurile înierbate lemnul eliminat la tăierea viței de vie, tocat şi lăsat ca 
mulci împreună cu vegetaţia ierboasă, se descompune cu o viteză dublă, 
comparativ cu situaţia solurilor lucrate obişnuit (E. Schwappach, 1979). 

Pe parcursul perioadei de vegetaţie terenul înierbat prezintă o mai mare 
constanță а valorilor temperaturii. Condiţiile termice din substrat sunt 
determinante pentru procesele de humificare şi mineralizare a substanţei 
organice, pentru cedarea azotului şi pentru viața lumbricidelor şi colembolelor 
(А. Scienza şi colab., 1988). Variaţiile temperaturii solului până Ја 20-40 cm 
adâncime pe terenurile înierbate, fiind mai reduse, în special în privința 
valorilor maxime, asigură condiții mai bune activităţii microorganismelor (S. 
Stoicev, Z. Kresteva — Kostova, 1990). 

Aprecierea potențialului biologic al unui sol poate fi făcută prin 
determinarea biomasei microbiene, prin cantitatea de СО» eliberată, prin 
determinarea activității enzimatice, prin analiza produşilor de degradare, prin 
determinarea speciilor şi a frecvenţei acestora în sol. 

Există o corelaţie strânsă între conţinutul de carbon organic şi respirația 
solului, deoarece substanța organică biodegradabilă serveşte ca sursă de hrană 
pentru microorganisme, care au nevoie de un microclimat edafic echilibrat. (A. 
Leonhardt, 1982). 


8.1.3. Conţinutul în humus 

Sursele de materie organică pot fi proprii plantației (frunze, buruieni, 
vârfuri de lăstari, coarde tocate), dar şi adăugate de către om (gunoi de grajd, 
îngrăşăminte verzi, composturi, diferite materiale folosite ca mulci). Frunzele 
restituie solului 4 000 — 8 000 kg/ha de substanţă organică (ce conţin 10-25 
kg/ha azot total), iar coardele anuale 2 000 — 4 000 kg/ha de materie proaspătă. 

Cele mai multe soluri viticole sunt deficitare în materie organică, 
viticultura fiind în mare măsură, responsabilă de sărăcirea solului în materie 
organică, mai mult decât majoritatea celorlalte culturi. Motivele acestei sărăciri 
în materie organică a solurilor viticole sunt următoarele: 


- _restituţiile realizate de viţa de vie sunt relativ slabe; 

-  erbicidarea elimină aportul de materie organică realizat de către 
buruieni: 
- neglijarea, timp de mai mulţi ani, а fertilizării cu gunoi de grajd sau 
composturi etc. 

Mai ales pe solurile scheletice şi pe cele nisipoase, deficitul solului în 
materie organică constituie un neajuns,. Se apreciază că argila întruneşte o parte 
din proprietățile humusului: capacitatea de reţinere a apei şi a elementelor 
nutritive. Dacă ea lipseşte, materia organică poate să-i ţină locul. După unii 
autori (А. Fardossi şi colab., 1990; D. Davidescu, Velicica Davidescu, 1992; 
Simon J. L. şi colab., 1992; L. Hidalgo, 1993), materia organică ameliorează 
structura solului, se opune procesului de eroziune, favorizează regimul de aer, 
apă şi nutriție al plantelor, menţine reacţia solului în jurul valorilor neutre, 
îmbunătăţeşte activitatea microflorei din sol, iar humusul, prin mineralizare, 
constituie o sursă de elemente nutritive cedate treptat plantelor. Se consideră că 
solurile bogate în humus nu sunt potrivite decât pentru vinurile de consum 
curent, întrucât măresc conținutul în azot total al vinului şi pentru cultura 
soiurilor de struguri pentru masă. 

Sărăcia în humus a solurilor din diferite podgorii nu este considerată un 
defect prea mare, deoarece plantațiile viticole de pe solurile humifere dau vinuri 
mediocre. Cu toate acestea, este necesară menținerea unui conținut suficient în 
humus la suprafaţă (2-3%), cu scopul îmbunătățirii nutriției azotate a viței, 
menținerii structurii, îmbunătățirii regimului termic, sporirii rezistenţei solurilor 
la eroziune. 

Pentru obținerea vinurilor superioare, unii autori recomandă mai ales 
solurile sărace în humus, cu un conținut mai mic de 1% (J. Branas, 1968, M. 
Moţoc, 1969). 

М. Oşlobeanu şi colab. (1980) consideră că, pentru obținerea vinurilor de 
consum curent este necesară menţinerea în sol a unui conținut de humus de 2- 
3%, iar pentru cele superioare 1-2%. 

Prezenţa covorului vegetal şi lipsa lucrărilor periodice influențează pozitiv 
activitatea biologică a solului. În solurile erbicidate, comparativ cu cele 

înierbate şi lucrate, s-a constatat o diminuare a activității proteolitice, a 
zaharazei şi a ureazei (А. Scienza şi colab., 1988). Amendarea cu dolomit a 
solurilor acide înainte de plantarea viței de vie asigură condiții mai bune de 
dezvoltare a organismelor vii (G. Jelmini şi colab., 1993). 

Odată cu creşterea rezervei de humus în sol se constată o sporire a vigorii 
plantelor cu consecințe asupra producției de struguri şi a calității acesteia. În 
condiţiile de la Valea Călugărească, devin restrictive pentru producţie solurile 
cu un conţinut în humus sub 1,2% şi respectiv, cele cu mai mult de 3,0%. Criza 
energetică, tendința de scumpire a îngrăşămintelor chimice, precum şi impactul 
acestora asupra mediului înconjurător aduc în actualitate cercetările orientate 
spre folosirea tescovinei şi a drojdiilor compostate, a coardelor tocate, a 
gunoaielor menajere compostate, a composturilor forestiere etc. care, folosite 
rațional permit o creştere a conținutului în humus, o îmbogăţire a activității 
biologice a solului, o mai bună aerare a solurilor grele, prevenirea clorozei etc. 

Într-un an 1 ha de vie pierde, prin oxidare, o cantitate de aproximativ 1,0- 
1,5 tone humus, care poate fi înlocuită printr-o fertilizare organică anuală cu 
gunoi de grajd de 15-20 tha. 

În locul gunoiului de grajd, mai greu de găsit, şi costisitor, se pot folosi 
coardele rezultate la tăiere, în cantitate de 2,5-4,5 t/ha, care pot furniza 400-800 
kg humus/ha, alături de cantități deloc de neglijat de macro- şi microelemente 
(М. Fregoni, 1986). i 

Tescovina rezultă din procesul de prelucrare a strugurilor, în cantitate de 
1,5-4,5 t/ha poate asigura o cantitate de 100-300 kg humus/ha. 

Ciorchinii rezultați în procesul de dezciorchinare, în proporție de 1,8- 
8,5%, respectiv 300-1 000 kg/ha, pot asigura o cantitate de 50- 200 kg 
humus/ha. 

Frunzele, cântărind în medie 1 500- 6 000 kg/ha, dau 200-400 kg 
humus/ha. 

Însumând valorile coardelor, ciorchinilor, tescovinei şi frunzelor rezultă o 
cantitate de 0,7-2 t/ha de humus, suficientă pentru a satisface nevoile anuale ale 
plantației. 

Îngrășămintele verzi furnizează, în medie, 700-800 kg humus/ha, iar 
combinația coarde tocate + îngrăşământ verde este suficientă pentru a acoperi 
exigenţele în humus ale majorităţii plantațiilor. 

Pentru aprovizionarea solului cu materie organică pot fi folosite și paiele 
de cereale în cantități de aproximativ 50 t/ha, la fiecare 4 ani, prin administrarea 
cărora se formează aproximativ 8,5 t de humus stabil, o cantitate suficientă 
pentru 4 ani. 

Covorul vegetal permanent realizat prin înierbarea intervalelor dintre 
rânduri, prin reziduurile lăsate în sol, reprezintă un mijloc de sporire a 
conținutului în materie organică, mai ales în orizonturile superficiale ale solului 
(1. Eynard, С. Dalmasso, 1990; A. Dorigoni şi colab., 1992). 

În condiţiile podgoriei Ştefăneşti — Argeş, conţinutul în humus al solului 
este dependent de sistemul de întreţinere a solului din plantație, astfel cel mai 
mare conținut de humus în sol (2,82%) s-a constatat în cazul înierbării de durată 
a  intervalelor dintre rânduri cu speciile Lolium multiflorum şi Trifolium 
pratense, la valori apropiate (2,64%) se situează şi sistemul de întreţinere cu 
îngrăşăminte verzi (borceagul de primăvară).(J. Rădulescu şi col., 1989). 

În ceea priveşte rezerva în elemente nutritive şi capacitatea de schimb a 
solului se poate afirma faptul că, argila şi humusul din sol au capacitatea de a 
adsorbi şi a menţine în rezervă elementele nutritive, în special P, K şi Mg. 
Capacitatea de reținere a solului yariază cu natura acestuia şi cu îngrăşămintele 
aplicate. Pe solurile grele, argiloase, efectul îngrăşămintelor este întotdeauna 
mai lent, comparativ cu solurile uşoare sau cu cele bogate în calcar. Elementele 
nutritive legate de particulele solului sunt eliberate prin schimbul de ioni. Există 
un anumit echilibru între elementele reținute şi cele care sunt disponibile în 
soluţia solului: atunci când acesta este dezechilibrat, se creează un antagonism 
între diferiți ioni, care perturbă absorbția elementelor nutritive de către plantă. 
Astfel, o soluţie a solului prea bogată în potasiu poate frâna absorbția 
magneziului. Pentru a evita orice dezechilibru planta trebuie să beneficieze de o 
nutriție echilibrată. Felul îngrăşămintelor şi dozele acestora vor fi adaptate 
puterii de reţinere şi capacităţii de schimb a solului. 

În ce privește, rolul şi dinamica elementelor nutritive prezentăm mai 
departe câteva dintre elementele chimice principale. 

Azotul, este cel mai important factor de creștere. Găsindu-se în sol sub 
formă nitrică (NO3), sau sub formă amoniacală (NH4), azotul mineral este foarte 
mobil şi uşor spălat în profunzime. El poate fi folosit temporar de diferite 
organisme vii din sol şi pus ulterior în circulație. Această acțiune reglatoare este 
mai slabă în solurile sărace în humus şi care au o activitate biologică redusă. 

Excesul de azot determină o creştere luxuriantă a organelor verzi, 
scuturarea accentuată a florilor, întârzierea maturării boabelor şi a lăstarilor, 
strugurilor la putregaiul cenuşiu. Prin faptul că viţa de vie în astfel de condiţii 
își formează în permanenţă organe tinere, sporeşte sensibilitatea la mană. 

Insuficienţa azotului în nutriția viței de vie provoacă o diminuare rapidă a 
creşterii lăstarilor şi a frunzelor, îngălbenirea porţiunilor dintre nervuri la 
frunzele bazale, debilitarea butucilor, obţinerea unor producţii reduse de 
struguri. 

Fosforul, influențează fertilitatea viței de vie, desfăşurarea înfloritului, 
grăbeşte maturarea strugurilor şi sporeşte bogăţia în zaharuri a acestora. 

Excesul de fosfor duce la apariţia unor dereglări ale creșterii strugurilor şi 
la un dezechilibru în raportul său cu celelalte elemente: N, K, Fe, Mn, Zn. 

Insuficienţa în fosfor apare pe solurile acide şi se manifestă prin 
încetinirea creşterii, prin colorarea frunzelor în galben-deschis, sau roşiatic- 
violaceu, reducerea numărului de struguri, întârzierea maturării boabelor, care 
rămân mai тісі şi mai bogate în seminţe. 

Potasiul, este un element care contribuie la mărirea longevității viței de 
vie, prin aceea că favorizează o bună repartiție a rezervelor nutritive între 
diferite părți ale butucului. Sporeşte vigoarea plantei și modifică favorabil 
rezistența acesteia la ger şi secetă. Potasiul influențează favorabil formarea 
inflorescențelor, favorizează producţia de struguri şi calitatea lor. 

Excesul de potasiu împiedică absorbția magneziului, produce perturbări 


în creştere, reduce numărul boabelor pe ciorchine. 

Carenţa în potasiu se manifestă printr-o reducere a dimensiunilor 
sistemului radicular, a creşterii lăstarilor, a aparatului foliar, a fertilității 
mugurilor şi a dimensiunilor boabelor. Simptomele  carenței potasiului se 
recunosc prin înroşirea frunzelor în cursul verii la soiurile roşii și prin 
îngălbenirea lor la cele albe. 

Magneziul, prezent în majoritatea solurilor, este un constituent esenţial al 
clorofilei. În trecut aplicarea frecventă a gunoiului de grajd a contribuit la 
menţinerea conţinutului în magneziu la un nivel satisfăcător. Ca urmare a 
sporirii fertilizării potasice şi a reducerii aplicării gunoiului de grajd, frecvent se 
manifestă carența, fapt ce demonstrează importanța magneziului. 

Excesul de magneziu determină apariția simptomelor specifice сагепјеі de 
potasiu. 

Сагеп{а în magneziu apare, în principal, pe soluri nisipoase sau excesiv de 
argiloase, acide, mai ales în anii ploioşi. Insuficiența magneziului se manifestă 
prin apariția unor necroze punctiforme pe frunzele tinere, îngălbenirea 
porțiunilor dintre nervuri la frunzele soiurilor albe, prin înroşirea acestora la 
soiurile pentru vinuri roşii, uscarea rahisului, acumularea unor cantități mai 
mici de zaharuri în boabe şi maturarea necorespunzătoare a lăstarilor. 

Calciul, element constitutiv al pereţilor celulari cu rol important în 
creşterea țesuturilor, participă la activarea multor sisteme enzimatice, la 
transportul şi acumularea glucidelor, la hidroliza amidonului. 

Excesul de calciu poate fi nociv, reducând până la blocare absorbția unor 
elemente ca: Mn, Fe, B, Zn sau Cu. 

Carenţa în calciu, manifestată printr-o clorozare între nervurile şi 
marginile frunzelor tinere, urmată de necrozarea marginilor acestora, apare pe 
solurile acide cu pH mai mic de 5,5, fiind asociată şi cu fitotoxicitatea 
aluminiului. 

Fierul, reprezintă un element indispensabil pentru dezvoltarea 
cloroplastelor $1 formarea clorofilei. El participă la alcătuirea unor enzime ale 
respirației (catalază, peroxidază, citocromoxidază), intervenind în reacţiile de 


oxidoreducere, în fotosinteză, în metabolismul hidraţilor de carbon. 

Absorbția fierului este condiționată de o serie de factori: conținutul în 
calcar activ al solului, reacţia acestuia, conţinutul în materie organică, în argilă, 
fosfor, temperatură etc. (M. Fregoni, 1987). Calcarul activ din sol determină o 
imobilizare a Fe în sol sau în plantă. În solurile alcaline Fe?” este oxidat uşor în 
Fe” insolubil. Conţinutul solului în materie organică influențează favorabil 
absorbția fierului prin chelatarea acestuia. Un conținut în argilă mai mic de 10% 
favorizează, de asemenea, asimilarea fierului, în timp ce proporţia ridicată a 
acestei fracțiuni granulometrice o influențează negativ. 

Уа de vie este una din plantele de cultură cea mai mult afectată de 
сагепѓа de fier, manifestată prin îngălbenirea frunzelor, începând cu cele de la 
vârf, care poate evolua în necroze. În aceleaşi condiţii are loc scuturarea în 
masă a florilor, legarea defectuoasă a boabelor, debilitarea treptată a butucilor. 

Manganul, constituie un factor activ care stimulează activitatea mai 
multor enzime respiratorii, participă la sinteza clorofilei şi a aminoacizilor, la 
realizarea fotosintezei. El favorizează legarea florilor, acumularea zaharurilor, 
maturarea strugurilor şi a lăstarilor. 

Excesul de mangan apare pe solurile acide. Se manifestă începând cu luna 
iunie pe frunzele subapicale şi pe cele de pe copili, care se decolorează şi 
prezintă necroze marginale. Ca urmare a scuturării florilor, legarea boabelor 
este defectuoasă. 

Carenţa acestui element se manifestă, mai ales, pe solurile calcaroase. 
Frunzele au un aspect clorozat, bronzat, lăstarii îşi încetează creşterea, are loc 
meierea strugurilor, diminuarea producţiei şi întârzierea maturării lor. 

Zincul, participă în multe sisteme enzimatice, în principal respiratorii, 
intervine în metabolismul zaharurilor şi proteinelor, stimulează sinteza auxinei. 

Excesul de zinc poate apărea în condiţiile folosirii unor composturi bogate 
în acest element şi poate afecta creşterea rădăcinilor viței de vie. 

Insuficiența zincului, frecventă pe soluri nisipoase, bine aprovizionate în 
fosfor, se manifestă prin îngălbeniri ale frunzelor situate la extremitatea 


copililor, de-a lungul nervurilor. Frunzele rămân mici, asimetrice, си dinți mai 

pronunţaţi, cu sinusul peţiolar mai deschis, iar strugurii sunt mai mari în boabe 
ca urmare a fenomenului de meiere. 

Borul, favorizează activitatea unor enzime respiratorii, metabolismul 
glucidelor, al acizilor nucleici, formarea clorofilei, germinarea polenului. 

Excesul de bor determină îngălbeniri ale frunzelor, apariția unor 
malformații foliare, necroze, scuturarea florilor, diminuarea producţiei şi а 
calității. 

Сагепја în bor apare, în general, pe solurile nisipoase, cu reacţie acidă. 
Frunzele soiurilor albe se îngălbenesc sau se înroşesc la soiurile negre, 
rămânând de dimensiuni mici. Insuficiența borului produce scăderi ale 
producţiei datorită căderii florilor, fenomenelor de meiere şi mărgeluire, precum 
şi deprecierii calitative, ca urmare a apariției unor pete necrotice pe boabe. 

Cuprul, este elementul care intră în compoziţia unor enzime cu rol esenţial 
în procesele respiratorii. Catalizează sinteza proteinelor, hidraţilor de carbon, 
clorofilei şi antocianilor. 

Cuprul poate deveni excedentar şi toxic atunci când pH-ul este foarte 
scăzut şi rămâne localizat în orizonturile superficiale ale solului, unde se 
acumulează treptat în urma aplicării tratamentelor fitosanitare cu produse 
cuprice. Excesul de cupru produce cloroze foliare, reduce creşterea rădăcinilor, 
a părții supraterestre a butucilor, determină o germinare redusă а polenului şi 
scuturarea florilor. i 

În viticultură insuficiența cuprului se face mai puţin simțită, deoarece se 
încorporează anual în sol pe calea tratamentelor anticriptogamice. Еа se 
manifestă prin apariția unor necroze punctiforme la marginea limbului foliar şi 
căderea timpurie a frunzelor situate în vârful lăstarului. 

Dintre factorii pedologici, pH-ul solului are o mare influență asupra 
accesibilității elementelor nutritive. Azotul este mai uşor absorbit la un pH 
neutru; fosforul, potasiul, calciul, sulful şi magneziul sunt mai bine absorbiți în 
solurile uşor alcaline; fierul, manganul, borul, cuprul, zincul sunt uşor absorbite 
la un pH acid (D. Davidescu, Velicica Davidescu, 1992). 

Reacţia solului influențează activitatea microorganismelor, în special a 
bacteriilor, multe dintre ele fiind sensibile la aciditate. Încetinirea activității 
microorganismelor poate întârzia oxidarea NH4 şi МО». Temperatura solului 
influențează, de asemenea, activitatea microbiană şi astfel oxidarea amoniului 
în nitrat. Temperaturile scăzute întârzie eliberarea fosforului legat de 
combinaţiile organice în soluția solului. Dacă fertilizarea se face primăvara, ea 
este mai puţin eficientă în cazul azotului şi fosforului anorganic, deoarece 
activitatea microbiană este insuficientă pentru a oxida amoniul şi a elibera 
fosforul legat în combinaţiile organice. 

Pe solurile acide, în mod obişnuit, se aplică amendamente calcaroase 
pentru sporirea valorilor pH. Cantitatea necesară este dependentă de pH-ul 
solului, conținutul în materie organică și textură. În general, se aplică doze de 
amendamente cuprinse între 2 şi 15 t/ha CaCO; (С. Țârdea, L. Dejeu, 1995). 

La valori ale pH-ului sub 5,5, aluminiul, manganul, zincul şi cuprul devin 
toxice prin trecerea lor în soluţia solului, împiedicând creşterea rădăcinilor viței, 
determinând o debilitare a butucilor. În aceleaşi condiţii este degradată structura 
solului, ceea ce influențează negativ regimul aerohidric. 

Acidifierea solului sub limita de rezistenţă a viței de vie se accentuează în 
orizonturile superficiale ale solurilor viticole, ca urmare a aportului anual de 
sulf prin tratamente anticriptogamice. În solurile cu pH sub 6 se poate manifesta 
toxicitatea cuprului provenit din tratamente antiparazitare. 

Pe solurile acide apar o serie de înroşiri ale frunzelor, necroze ale 
periferiei limbului foliar, precum şi atacuri mai frecvente de putregai fibros al 
rădăcinilor produs de ciuperca Armillaria mellea (G. Jelmini şi colab., 1993). 

La valori mai ridicate ale pH-ului alcalin, determinat de excesul de 
СаСОз, apare cloroza fero-calcică, gradul de manifestare a acesteia depinzând 
de rezistența portaltoilor folosiţi la altoirea viței de vie. În general, excesul de 
alcalinitate este mult mai dăunător viței de vie decât excesul de aciditate. 

Pe solurile bogate în carbonat de calciu pot fi folosiți portaltoi toleranți: 
333 EM, Chasselas x Berlandieri 41 B, Fercal (R. Pouget, C. Juste, 1972; М. 
Fregoni, 1987; A. Crespy , 1992; L. Hidalgo, 1993). 

8.1.4. Problema nitriților în viticultura biologică 

Ca urmare a folosirii pe scară largă a îngrăşămintelor chimice cu azot, 
contaminarea apelor freatice cu nitrați a sporit în ultimele decenii în multe zone 
viticole. S-au determinat, în unele situații, pierderi anuale produse prin percolare 
din stratul de 1 m de sol de până la 60% din azotul îngrășămintelor chimice 
administrate şi 40% din cel al gunoiului de grajd (С. Pfaff; 1960). 

În general, la viţa de vie, са şi Іа alte plante cultivate în rânduri, cantitatea 
de N spălat în profunzime este mai mare comparativ cu cele cultivate la 
densități ridicate (K. Mengel, E. A. Kirkby, 1987). 

Pentru nitrații din sol există trei surse de provinienţă : 

- din mineralizarea materiei organice; 
- din îngrăşămintele chimice cu azot; 
- din fixarea biologică a azotului din atmosferă. 

La început are loc mineralizarea compuşilor organici cu formare de azot 
amoniacal (NH4), prin activitatea bacteriilor: Bacillus arborescens, B. subtilis, 
B. mesentericus, B. fluorescens, B. mycoides, Pseudomonas fluorescens, P. 
caudatus, Mucor racemosus etc. (L. Hidalgo, 1993). În a doua fază are loc 
formarea azotului nitric, foarte solubil şi absorbit de către plante (nitrificarea) în 
urma activității bacteriilor din genurile: Witrosococcus, Nitrosomonas, 
Nitrosocystis, Nitrobacter etc. 

Sub acțiunea unor condiţii de anaerobioză poate avea loc în sol şi un 
proces invers de denitrificare, de transformare a nitraţilor în azot şi amoniac 
care se pierd în mare parte în atmosferă. Microorganismele implicate în acest 
proces sunt: Bacillus denitrificans, B. vermicularis, B. ramosus, Clostridium 
americanum, C. giganteum etc. 

Îngrăşămintele chimice cu azot (azotatul de amoniu, ureea etc.) introduse 
în sol, prin hidroliză şi sub acțiunea bacteriilor nitrificatoare, dau naştere la ioni 
nitrici (ЧО) (Velicica Davidescu, Gabriela Neaţă, 1992). În urma reacțiilor 
dintre acidul azotic şi cel azotos cu bazele din sol se formează nitriți şi nitrați. 
Nitrații, fiind uşor solubili, în condiţii de exces pot ajunge în pânza de apă 


freatică pe care o poluează. 

Dacă se aplică în exces a îngrăşămintele cu N, ionul NO se acumulează 
în plante în cantități mari, iar produsele obţinute în astfel de condiții, în urma 
consumului, pot da naştere la intoxicații, mai ales la copii şi bătrâni. În strugurii 
de masă se admit concentraţii maxime de NO de 60 ppm. În unele vinuri 
obținute în condiţii de fertilizare intensivă au fost determinate concentraţii de 
până la 167 mg/l NO3”, depăşind си mult limitele maxime admise (K. Schaller 
şi colab., 1984). 

Vinurile obținute din strugurii recoltaţi din parcele nefertilizate, situate în 
sudul Italiei, au conținut cantităţi mai mici de 5 mg/l NO;, spre deosebire de 
cele provenite din parcele fertilizate, unde conținutul de nitrați înregistrat a fost 
de 12-13 mg/l (R. Lovino, 1989). 

Uneori fertilizarea cu azot este pusă în legătură cu sporirea conţinutului de 
arginină din must, care la rândul ei, determină formarea în vin, în urma 
proceselor termice, a etilcarbamatului — o substanță presupusă a fi cancerigenă 
(С. S. Ough, 1991). 

Nitrații sunt transformați în піїгір în tubul digestiv al omului și al 
animalelor. Nitriţii favorizează conversia hemoglobinei їп methemoglobină, 
împiedicând oxigenarea sângelui. La rândul lor nitriţii se pot transforma în 
nitrosamină, produs foarte toxic şi cu acțiune cancerigenă. 

Datorită toxicității acestora asupra organismului uman, Organizația 
Mondială a Sănătății (О.М.5.) recomandă să nu se depăşească pragul de 3,65 
mg/l NO; /kg masă corporală pentru un om adult pe zi. De asemenea, a fixat un 
prag maxim de NO; în apa potabilă de 50 mg/l. 

T. Darimont şi colab. (1984), determinând conţinutul de nitrați din apa 
potabilă provenită din mai multe zone viticole ale Germaniei (în care se aplicau 
doze mari de îngrăşăminte cu azot, de până la 350 kg/ha), au constatat depăşiri 
ale pragurilor maxime admise în 13% din cazuri. Autorii au stabilit o corelație 
între mărimea suprafeţelor ocupate cu viţă de vie şi conţinutul în nitrați al apei 
potabile din zonele respective. 

Levigarea nitraților din solurile viticole este influențată de mai mulți 


factori: 

- folosirea cantităților excesive de îngrăşăminte minerale şi organice; 

- condițiile pedoclimatice (tipul de sol, regimul precipitațiilor, mai ales 

din perioada rece a anului, temperatura, umiditatea solului, etc.); 

- absența vegetației în sezonul rece al anului; 

- sistemul de întreţinere a solului din plantaţii; 

- regimul de irigare, etc. 

Se recomandă următoarele măsuri pentu reducerea poluării cu nitrați, în 
viticultură: 

- asigurarea unui covor vegetal pe timpul iernii (îngrăşăminte verzi, 
înierbare); 

- aplicarea înprăşămintelor minerale cu azot la momente potrivite 
(eventual fracţionat), în funcţie de dinamica absorbției acestuia de către viţa de 
vie, de ciclul natural al azotului în sol; 

- administrarea cu precădere a gunoiului de grajd, а composturilor, ţinând 
seama de restituţiile organice ale plantaţiei (О. Lohneriz, K. Schaller, 1989; К. 
Schaller, 1991; B. Wermelinger, 1991; W. J. Conradie, 1991, 1994). 

Concomitent cu spălarea lor în profunzime, la sfârşitul perioadei de 
vegetație, cantitățile de nitrați din sol sporesc. Astfel, în timpul perioadei de 
repaus au fost determinate concentrații semnificativ mai mari de nitrați în apele 
ce străbat profilul de sol, comparativ cu cele înregistrate în perioada de 
vegetație (K. Müller, 1993). Prin folosirea îngrăşămintelor verzi se reduce 
spălarea nitraților în timpul iernii, poluarea apelor freatice şi a râurilor (P. 
Perret şi colab., 1991; K. Schaller, 1991; D. Rupp, 1993). 

H. Lott şi K. H. Emig (1991) au constatat că folosirea culturilor destinate 
îngrăşămintelor verzi în plantațiile viticole, din toamnă până în preajma 
înfloritului viței de vie, contribuie la prevenirea spălării nitraților şi la 
conservarea acestora în orizonturile superficiale ale solului. De asemenea, 
înierbarea permanentă asigură optimizarea aprovizionării cu azot a viței de vie, 
stabilitatea în timp a conținutului acestuia în sol, reducerea pierderilor şi a 
contaminării apei freatice (L. Sicher, 1989, D. Rupp, R. Fox, 1992; E. 
L'Helgoualch, M. Duplan, 1995). 

În urma cultivării mazării ca îngrăşământ verde pe intervalele dintre 
rânduri, A.Ciubucă şi Rodica Potârniche (1994) au constatat o sporire 
considerabilă a conținutului de azot nitric în sol (NO37), echivalent cu 47,5 kg 
azot/ha (tabelul 8.5.). 

Pentru prevenirea levigării sau spălării azotului în profunzime, se acordă o 
mare importanță momentului de aplicare a îngrășămintelor. În California, 
momentul optim de fertilizare cu azot pe solurile cu textură uşoară, în condiții 
de irigare, se consideră а fi cuprins între înfloritul viței de vie şi pârga 
strugurilor, sau chiar în luna septembrie întrucât creşterile organelor verzi în 
primăvară sunt dependente de azotul mobilizat din țesuturile de rezervă (W.L. 
Peacock şi colab., 1989; 1991; G. E. Şuteu, A. Șerdinescu, 1991). 


Tabelul 8.5. 
Aportul microorganismelor fixatoare de azot în simbioză cu mazărea 
folosită ca îngrășământ verde asupra conţinutului de МО» în sol 
(după A.Ciubucă, Rodica Potârniche, 1994) 


| Varianta NO; (тр / 100 g sol 
1283 1984 | 1985 


| Mazăre — îngrăşământ verde | 13,95 | 3,27 | 10,27 | 9,16 | 


8.1.5. Eroziunea solului în viticultura biologică 


Уа de vie ocupă în mare parte terenurile în pantă supuse fenomenului de 
eroziune a solului. Când precipitaţiile ajung la nivelul solului, o parte se 
infiltrează, iar alta se scurge la suprafaţă. Viteza maximă de pătrundere a apei în 
sol determină proporția relativă a celor două fenomene: infiltrația şi scurgerea. 
Fracțiunea apei infiltrate impregnează orizonturile de sol în mod succesiv, 
umiditatea acestora ajungând la capacitatea de câmp. Ajunsă în straturile mai 
profunde apa formează pânza freatică în care se pot acumula substanțele 
solubile antrenate din sol (nitrați, produse fitosanitare etc.). Când concentrația 


acestora depăşeşte anumite limite, se manifestă fenomenul de poluare. 

Pe terenurile neamenajate, plantate cu viță de vie în condiţiile centrului 
viticol Valea Călugărească, pe pante de 32%, cu orientarea rândurilor pe 
direcţia deal-vale, în perioada 1953-1974 cantitatea de sol erodat, în medie 
anual, a fost de 86 m'/ha (L. Mihalache şi colab., 1976). Simpla orientare a 
rândurilor de viță de vie pe direcţia curbelor de nivel la pante cu aceeaşi 
înclinare (32%) a diminuat cantitatea de sol erodat annual la 66 т? Ља. 

Ca urmare a fenomenului de eroziune manifestat pe pantele neamenajate 
în terase are loc o ““dezgolire” treptată a viţelor situate în amonte şi о colmatare 
a celor din aval. Aceste neajunsuri pot fi prevenite prin plantarea viței la 
adâncimi diferenţiate în raport cu poziția pe pantă: mai adânc în cazuil părții 
superioare a pantei şi mai la suprafață a celor situate la baza pantei. Prin 
amenajarea teraselor eroziunea solului se reduce la valori neglijabile. 

Pe terenurile erodate volumul de sol explorabil de către viţa de vie se 
reduce la fel ca şi conţinutul în elemente fine: argila, lutul şi humusul sunt 
antrenate în mod selectiv, astfel că pierderile de sol sunt însoțite şi de o 
degradare calitativă a acestuia. 

Intensificarea eroziunii în viticultură este legată de o serie de modificări 
ce se referă la sporirea dimensiunilor parcelelor, suprimarea vegetației 
arborescente, întreţinerea defectuoasă a şanţurilor de scurgere, sistematizarea 
necorespunzătoare a terenului, amplasarea rândurilor pe direcția deal-vale, 
compactarea solului sub influența mașinilor grele, lipsa fertilizării organice etc. 
Intervin, de asemenea, lungimea pantei, înclinarea acesteia şi rugozitatea 
suprafeței. 

Pentru prevenirea eroziunii solului în viticultură se recomandă: 
amenajarea antierozională a terenurilor în pantă (terasare, canale de scurgere, 
benzi înierbate еїс.), amplasarea rândurilor pe direcţia curbelor de nivel, 
limitarea lungimii rândurilor la amplasarea lor pe direcţia deal-vale şi o serie de 
tehnici de cultură aplicate în plantații. Dintre acestea, prezintă importanță 
folosirea îngrăşămintelor verzi, a înierbării temporare sau permanente, mulcirea 
solului cu diferite materiale (paie, composturi orăşeneşti, composturi forestiere, 
alte materiale), afânarea solului în profunzime etc. (F. Murisier, 1985; J. L. 

Ballif şi colab., 1991; H. Schulte-Karring, М. Haubold-Rosar, 1993; H. 
Stoppler-Zimmer, R. Gottschall, 1994). 

S-a constatat faptul că, în viile din sudul Germaniei un rol important în 
prevenirea eroziunii solului și a poluării râurilor revine îngrășămintelor verzi 
(D. Rupp, 1993). În lipsa acestora, cantitatea de sol erodat anual a fost de 15 
t/ha. 

Acțiunea vegetației în prevenirea eroziunii solului, se manifestă în diferite 
moduri: 

- prin interceptarea picăturilor de ploaie de către frunzişul viței de vie este 
atenuată forța acestora; intervalul dintre rânduri, întreținut ca орог negru, este 
mai vulnerabil, comparativ cu folosirea culturilor pentru îngrășământ verde, a 
mulciului sau a înierbării temporare sau permanente; 

- vegetaţia constituie un obstacol pentru scurgerile de apă, încetinindu-le; 

- rădăcinile rețin particulele de sol şi facilitează pătrunderea apei în sol. 

Reducerea considerabilă a eroziunii solului din plantațiile viticole a fost 
obținută, în numeroase condiții pedoclimatice experimentale, prin mulcirea 
solului cu paie, cu composturi forestiere, sau prin înierbarea permanentă (A. 
Klik, 1991; A. Klik, H. Papouschek, 1991; W. Wunderer şi colab., 1992; J. 
Rousseau, 1996; R. Agulhon, 1996). Covorul vegetal realizat prin înierbarea 
terenului contribuie la disiparea parțială a energiei cinetice a picăturilor de 
ploaie, la interceptarea unei părți din precipitaţii, iar prin rețeaua radiculară а 
gramineelor, agregatele structurale sunt protejate de acţiunea distructivă a apei, 
contribuind la sporirea permeabilității solului. Comparativ cu un sol întreţinut 
ca ogor negru, prin înierbarea unui teren în pantă ocupat cu viță de vie s-a 
obținut o diminuare a cantității de sol erodat de la 37,7 t/ha/an, la 0,2 t/ha/an (A. 
Scienza şi colab., 1988). 

Diminuarea cantităţii de sol erodat pe terenurile în pantă se poate obţine şi 
prin fragmentarea şi încorporarea în sol a coardelor rezultate la tăiere (C. 
Roubal, 1995). 

J. Carsoulle, 1995 a constatat că mulcirea cu paie sau cu tescovină, pe 
lângă protejare solului împotriva eroziunii, menține umiditatea solului şi 
sporeşte conținutul în materie organică al acestuia. 

Cu toate neajunsurile terenurilor în pantă în privința eroziunii solului, 
acestea prezintă o serie de particularități ecologice cu efecte favorabile asupra 
calității producţiei. 

Pe terenurile în pantă elementele de biotop (factorii climatici şi edafici) 
înregistrează variații care generează, la rândul lor, variații ale vigorii, 
metabolismului viței de vie, potențialului productiv şi calitativ etc. 

Regimul apei în sol pe pante este foarte diversificat, ca urmare a efectului 
cumulat al condițiilor de climă, sol, geomorfologie şi hidrologie (L. Mihalache 
şi colab., 1976; L. Dejeu, 1984). 

În privinţa aprovizionării cu substanţe nutritive, vița de vie beneficiază de 
prezența unor cantități mai mari de apă şi N la baza pantei, determinată şi de 
tipul de sol, comparativ cu mijlocul şi vârful pantei 

Aceste variaţii ale biotopului au consecințe biologice ce se manifestă în 
dezvoltarea sistemului radicular, asupra proceselor de creștere, asupra activității 
fotosintetice etc., finalizate în producţie şi calitatea ei. În general, se observă o 
scădere a producţiei dinspre bază spre vârful pantei, asociată cu o creştere a 
concentraţiei în zahăr sub influența factorilor climatici distribuiți invers faţă de 
potențialul nutritiv al solului. 

Terenurile în pantă prezintă un potenţial productiv cantitativ mai redus, 
dar calitativ superior, în timp ce terenurile de la baza pantei au un potenţial 
cantitativ ridicat, însă de calitate mijlocie. 

Se recomandă folosirea terenurilor de la baza pantei pentru cultura 
soiurilor de masă, a celor de vin de mare producţie pentru obținerea vinurilor de 
consum curent, iar la mijlocul şi vârful pantei cultivarea soiurilor pentru vinuri 
de calitate superioară, cu denumire de origine controlată şi trepte de calitate. 

8.1.6. Umiditatea solului 

Са şi pentru oricare altă plantă şi pentru vița de vie, apa are un rol esențial 
în viața acesteia. Țesuturile și organele viței de vie au un conținut important de 
apă, care depinde de foarte mulți factori interni (vârsta, organul, fenofaza etc.) 
şi externi (temperatură, umiditatea solului, higroscopicitatea aerului etc.). 
Țesuturile meristematice în care activitatea fiziologică a celulelor este foarte 
intensă conţin 80-95% apă; lăstarii în creştere 90-55% în funcție de fenofază; 
coardele de un ап 55-48%; ramurile de doi și mai mulți ani 40-55%; frunzele 
70-85%; mugurii 50-55%; strugurii: 70-80% în miez, 60-80% în pielițe, 15- 
50% în seminţe şi 55-80% în ciorchini (M. Oprean, I. Olteanu, 1983). Rezultă, 
deci, că vița de vie, având și un aparat vegetativ dezvoltat, este mare 
consumatoare de apă. 

Având un sistem radicular dezvoltat, cu o mare plasticitate fiziologică şi 
ecologică, cu o ridicată presiune radiculară, precum şi cu o mare forță de 
sucțiune a frunzelor, vița de vie are mari posibilități de aprovizionare си apă 
chiar şi în condiţii de 450-500 mm precipitații. 

Umiditatea optimă a solului pentru viţa de vie este cuprinsă între 50 şi 
80% din intervalul umidității active, valorile mai mici fiind favorabile pentru 
maturarea boabelor, iar cele mai mari pentru creşterea lăstarilor. 

Se apreciază că stresul hidric moderat înregistrat după pârgă este benefic 
pentru calitatea strugurilor. Acest fapt se datoreşte reducerii creşterii vegetative 
și echilibrării raportului frunze/fructe. În astfel de condiţii este favorizată 
formarea peridermului lăstarilor, transportul şi acumularea zaharurilor în boabe 
şi în lemnul bătrân (С. Schneider, 1989). 

Cercetările efectuate la Valea Călugărească au evidențiat faptul că 
procentul de apă din intervalul umidității active, determinat în timpul maturării 
boabelor, se corelează negativ cu conținutul de zaharuri al mustului şi pozitiv cu 
aciditatea totală. 

În perioada vegetației lipsa de umiditate determină o diminuare a creşterii 
lăstarilor şi rădăcinilor, reducerea suprafeţei foliare, debilitarea butucilor, 
încetarea timpurie a creşterii (V. Gh. Popa, 1970; R. Eibach, G. Alleweldi, 

1983; H. Düring, 1984; G. Fanizza, A. M. Castrignano, 1993). În aceleaşi 
condiţii se înregistrează şi o reducere a fotosintezei (R. Morlat şi colab., 1992; 
S. Poni şi colab., 1994); scade, de asemenea, greutatea medie a boabelor şi 
semințelor (V. Gh. Popa, 1977; A. Şerdinescu şi colab., 1994), staţionează 
maturarea boabelor, este prejudiciată producția și calitatea acesteia (I. 
Alexandrescu, М. Botzan, 1958; V. Gh. Popa, 1977; NGrumeza şi colab., 
1979). Daunele produse de secetă sunt mai mari la formele înalte, cu o mai 
mare expansiune a vegetației (I. Varga, S. Misik, 1994). 

Stresul hidric determină şi o intrare mai devreme a viței de vie în repaus 
(Т. Ortoize şi colab., 1992). 

Consumul restrictiv de apă în perioada maturării este de mare importanță 
pentru calitatea vinurilor roşii (J. Duteau şi colab., 1981; L. Dejeu, 1986), 
seceta relativă având un efect pozitiv asupra acumulării antocianilor în pieliţele 
boabelor (М. Bourzeix şi colab., 1977; Șt. Teodorescu şi colab., 1978). 

Studiile efectuate de G. Seguin (1983) au pus în evidenţă influenţa pe care 
o exercită raportul dintre evapotranspiraţia reală şi cea potenţială (ETR/ETP x 
100) din perioada maturării strugurilor şi unele componente ale mustului: 
aciditate totală, zaharuri, substanţe antocianice, tanin etc. Valorile restrictive ale 
acestui raport, pentru producerea vinurilor de calitate superioară, sunt cele mai 
mici de 35% şi mai mari de 50%. 

Dacă pe solurile cu conţinut sporit în argilă, în condiţii de relief plan sau 
depresionar, umiditatea rămâne ridicată, în special în timpul perioadei de 
maturare, are loc o prelungire a creşterii lăstarilor în detrimentul maturării lor şi 
o întârziere în acumularea zaharurilor din boabe; aciditatea este mai mare, 
procentul de tanin mai ridicat, aromele mai puţin intense, iar vinurile obținute 
au o fructuozitate mai redusă şi un buchet mai slab exprimat. 

Apa în exces influențează negativ atât rezistența viței de vie la ger, 
putregaiul cenuşiu, mană cât şi rezistența la fisurare, desprindere, transport şi 
păstrare a strugurilor de masă. 

Pe solurile cu textură grea, însoţită de un drenaj defectuos, apa în exces 


exercită o influență negativă asupra solului, determinând о aerare insuficientă, 


234 Capitolul VIII. Agroecosistemul viticol. 
Viticultura în contextul agriculturii biologice 


condiții de anaerobioză, creşterea redusă a rădăcinilor şi absorbția scăzută а 
elementelor nutritive. V. Gh. Popa şi M. Stan (1991), au stabilit existența unei 
corelaţii negative între rezerva medie de apă din sol pe perioada de vegetaţie şi 
numărul de rădăcini ce explorează orizonturile respective. 

Excesul de apă este deosebit de dăunător în special la înființarea 
plantațiilor, determinând un procent ridicat de goluri. 

S-au constatat diferențieri între portaltoi în privinţa eficienței folosirii 
apei: portaltoiul 140 Ruggeri se caracterizează printr-o eficiență mai scăzută a 
folosirii apei, comparativ cu 5 BB şi 3 309 (C. Divaio, M. Boselli, 1993). 

În condiţiile înierbării terenului și a păstrării ca mulci a masei vegetale 
rezultate, s-a constatat o pierdere mai redusă a apei în profunzime şi o 
evapotranspiraţie mai intensă (A Klik, B. Schigl, 1994). 

În viticultură folosirea îngrășămintelor verzi şi а înierbării temporare sau 
permanente este condiționată de existența unei cantități suficiente de apă în sol 
(asigurată de precipitaţii sau prin irigație), pentru a evita concurența dintre 
covorul vegetal şi vița de vie. 


8.1.7. Combaterea integrată a buruienilor 

Pe plan mondial schimbările structurale ce au avut loc în viticultura 
ultimelor decenii, au condus la raționalizarea culturii viței de vie, introducerea 
unor tehnologii noi, a unor sisteme îmbunătăţite de întreţinere a solului, care au 
în vedere reducerea costurilor, ameliorarea fertilității solurilor, menţinerea 
structurii, a materiei organice şi a apei în sol. 

La nivel european s-a constituit în ultimii ani o comisie de experți din 
diferite ţări viticole, cu misiunea de a confrunta experiențele dobândite până în 
prezent şi de a elabora un program de combatere a buruienilor din plantațiile 
viticole prin folosirea corectă şi combinată a tuturor mijloacelor tehnice de care 
dispune viticultura, astfel încât să poată fi alese cele specifice pentru diferite 
condiții şi să reducă la minimum intervenţiile asupra solului. 

A fost definit conceptul de “combatere integrată a florei spontane ”, ca 


fiind un sistem echilibrat, care se bazează pe cunoştinţele existente cu privire la 

combaterea buruienilor cu mijloace mecanice, agronomice, fizice şi chimice şi 
impactul acestora asupra mediului înconjurător, în vederea eliminării 
competiţiei, a menținerii fertilității solului şi obținerii unor producții în condiții 
de eficiență economică. 

Combaterea integrată а buruienilor se bazează pe două principii 
fundamentale şi anume: 

- flora spontană devine dăunătoare numai atunci când concurează efectiv 
butucii de viță de vie în privința apei şi elementelor nutritive, sau când 
împiedică executarea corectă a lucrărilor de întreținere. A fost introdusă 
noțiunea de “prag de dăunare”, la fel ca şi în cazul bolilor şi dăunătorilor, fără 
să fie luate în considerare raţiunile estetice (terenul să fie curat de buruieni), sau 
cele tradiționale; 

- folosirea rațională a erbicidelor nu comportă riscuri majore pentru 
mediul înconjurător. 

Orientarea către erbicidarea dirijată, în postemergență, poate reduce cu 
aproximativ 50% principiile active folosite actualmente în viticultură. 

Deşi se consideră şi astăzi că erbicidarea constituie un rezultat al 
progresului social, totuşi, acolo unde este posibil, se încearcă limitarea folosirii 
combaterii chimice a buruienilor, ca urmare a faptului că, prin această tehnică, 
se introduc în sol substanțe chimice despre care nu se cunoaşte totul în privința 
proceselor de degradare. : 

Au fost explorate, în ultimul timp, o serie de căi, dintre care unele au пи 
numai o semnificaţie ecologică, ci şi una economică; 

- au fost eliminate substanţele active, cu riscuri de toxicitate pentru vița de 
vie sau pentru mediul înconjurător, 

- s-a extins erbicidarea în benzi; 

- se folosesc dozele minime eficiente; 

- se extinde erbicidarea dirijată; 

- se evită folosirea erbicidelor şi aplicarea lucrărilor mecanice ale solului 
după luna august şi pe parcursul întregii perioade de repaus; 

- se urmăreşte menţinerea florei spontane în anumite perioade ale anului; 

- înierbarea de durată a intervalelor dintre rânduri; 
- folosirea îngrășămintelor verzi; 


- combaterea pe cale termică a buruienilor etc. 
8.2. ЇМТКЕТІМЕКЕА SOLULUI ÎN VITICULTURA BIOLOGICĂ 


Lucrările solului, preconizate în viticultura biologică sunt cele care 
perturbă cel mai puțin activitatea microbiană a solului şi asigură menținerea 
structurii acestuia. 

Principiile care stau la baza tehnicilor de lucrare a solului în viticultura 
biologică sunt următoarele: 

- mobilizarea şi aerarea solului fără răsturnarea brazdelor, precum şi 
evitarea încorporării în profunzime a orizonturilor superficiale cu ocazia 
arăturilor, pentru а nu distruge humusul și a nu perturba activitatea 
microbiologică la suprafața solului. În solurile bine mobilizate şi aerate 
rădăcinile pătrund uşor, fără a fi asfixiate; 

- materia organică proaspătă (reziduurile plantelor, îngrăşămintele verzi, 
îngrăşămintele organice proaspete) să nu fie încorporată în profunzime, ci 
superficial, pentru a fi supuse unei humificări prealabile în mediu aerob; 

- limitarea numărului de treceri cu maşini grele pentru a evita tasarea 
solului, cu efecte negative asupra structurii, aerării și asupra activității sale 
biologice; 

- lucrarea solului la momentul potrivit, adică atunci când nu este prea 
umed. La trecerea utilajelor pe soluri cu un conținut prea mare în umiditate, 
pneurile patinează, iar porozitatea de aerație a solului este mult diminuată. 

Lucrările solului cel mai frecvent aplicate în vitticultură prezintă unele 
particularități. Astfel subsolajul, lucrare de mobilizare în profunzime a solului 
fără amestecarea orizonturilor, se realizează la sfârșitul verii sau toamna, fiind 
recomandat în special pe solurile slab drenate şi slab aerate. Este important să 
nu se intervină atunci când solul este drenat la adâncimea de executare a 
lucrării. 

Arătura nu trebuie să fie profundă, pentru a nu îngropa orizonturile “vii” 
de la suprafață, ceea ce ar dăuna activității biologice a solului. Flora şi fauna 
microbiană a solului sunt de două feluri: aerobă şi anaerobă. Cele mai 
importante sunt microorganismele aerobe care trăiesc în cea mai mare parte 
aproape de suprafața solului, la mai puţin de 15 cm şi au nevoie de aer. 
Microorganismele anaerobe sunt situate în profunzime şi trăiesc fără aer. 
Arătura adâncă şi răsturnarea brazdelor dăunează activităţii biologice a solului, 
în sensul că microorganismele aerobe sunt asfixiate în profunzime, iar cele 
anaerobe aduse la suprafață sunt distruse în contact cu aerul. 

Lucrările superficiale ale solului aplicate la momentul potrivit permit 
pătrunderea apei, aerarea necesară dezvoltării rădăcinilor şi microflorei 
contribuind la distrugerea buruienilor. Se evită folosirea maşinilor ce 
fărâmiţează pronunțat solul, distrugând agregatele structurale (freze, sape 
rotative etc.). 

Lucrarea mecanică a soluluieste completată cu cea a organismelor vii din 
sol, în special cu a râmelor care aerează solul prin crearea a numeroase galerii şi 
amestecarea solului cu materia organică; de aceea, este importantă păstrarea lor 
în sol. Rădăcinile plantelor, prin ramificațiile lor multiple, pătrund şi explorează 
solul în toate direcţiile, completând şi ele lucrările solului. 

În ce priveşte combaterea buruienilor se poate afirma că, în viticultura 
biologică buruienile nu sunt considerate “inamici” ce trebuie combătuţi, ci, mai 
degrabă, resurse ce trebuie gestionate corect; se recomandă extinderea 
preocupărilor de reglare a dezvoltării acestora. 

Buruienile concurează butucii din plantaţii şi, incontestabil, le afectează 
productivitatea. Această concurenţă intervine în anumite perioade critice de 
dezvoltare a viței de vie. În afara acestor perioade buruienile pot avea efecte 
favorabile importante, asigurând o protecție a suprafeţei solului şi o stimulare а 
activităţii biologice prin exsudatele radiculare eliberate. 

În general solurile neechilibrate, cele sărăcite în humus şi prost lucrate sunt 
cele mai uşor invadate de buruieni, în special de cele greu de combătut: 
pălămida, volbura, pirul etc. Pe parcursul trecerii de la viticultura tradițională la 

cea biologică, viticultorul trebuie să acţioneze într-o situaţie deosebită: folosirea 
timp îndelungat a erbicidelor a favorizat dezvoltarea buruienilor mai rezistente 
şi mai greu de combătut. 

Pentru a evita invadarea plantațiilor de către buruienile nedorite, se pune 
un accent deosebit pe mijloacele preventive. 

În vederea eliminării unei părți din buruieni şi menţinerii lor sub “pragul 
de dăunare”, în viticultura biologică sunt autorizate numai metodele nechimice. 

Metodele preventive recomandate sunt următoarele: 

- suprimarea surselor de diseminare, cum este gunoiul de grajd proaspăt 
care conţine în stare potențială o proporție ridicată de semințe de buruieni. 
Capacitatea de germinare a acestor semințe este mult redusă printr-o 
compostare corespunzătoare; 

- arătura de primăvară trebuie făcută cât mai devreme, pentru ca seminţele 
aduse la suprafață să aibă timp să germineze şi apoi să fie distruse prin lucrările 
superficiale ulterioare. Se va evita tasarea solului, care favorizează dezvoltarea 
buruienilor perene, în special a pălămidei, mai ales dacă solul a fost lucrat în 
stare prea umedă; 

- mulcirea solului constituie un procedeu de luptă împotriva invaziei 
buruienilor, contribuie la protejarea solului față de excesele climatice și, în 
special, la menţinerea umidității în perioadele de secetă. Se folosesc diferite 
resturi vegetale ca: paie, frunze, diferite composturi, gunoi de grajd, scoarță de 
arbori etc.; 

- folosirea înierbării permanente sau a îngrășămintelor verzi constituie 
mijloace eficace de prevenire a dezvoltării buruienilor. 

Metodele de distrugere a buruienilor folosite în viticultura biologică pot 
fi: mecanice, manuale şi termice. 

Metodele mecanice sunt reprezentate de prașilele repetate. 

Distrugerea manuală a buruienilor pe rând în jurul butucilor necesită 
foarte multă forță de muncă şi nu poate fi realizată pe mari suprafețe. 

Metodele termice pot fi folosite în două variante: distrugerea localizată cu 
vapori şi încălzirea la flacără directă. În primul caz se foloseşte un dispozitiv 

mobil ce produce vapori supraîncălziți (180°C), care sunt conduşi prin tuburi 
până la nişte clopote aşezate pe solul arat şi nivelat în prealabil. Vaporii 
provoacă o creştere instantanee a temperaturii în orizontul superficial şi 
sterilizează solul ре câțiva centimetri adâncime. Trecerea cu aceste dispozitive 
trebuie să fie rapidă, pentru a evita provocarea unor daune microorganismelor 
existente în profunzime. Această tehnică este destul de costisitoare şi distruge o 
mare parte din microorganismele existente în orizontul superficial al solului. 

Încălzirea la flacără directă presupune folosirea unui arzător alimentat cu 
propan. Prin această variantă se obţine, la nivelul celulelor vegetale, о 
temperatură în jur de 70°С care antrenează coagularea proteinelor şi pieirea 
buruienilor în câteva ore. Eficiența metodei depinde de stadiul de dezvoltare a 
buruienilor, cele mai bune rezultate se obţin atunci când tratamentul termic se 
aplică asupra buruienilor tinere, performanțele fiind mai reduse la plantele mai 
în vârstă şi mai ales asupra celor lignificate. De asemenea, sunt distruse toate 
seminţele în curs de germinare. 

Se recomandă localizarea tratamentului termic pe rând, cu orientarea 
arzătoarelor la 30-40” faţă de sol şi nu vertical pe plante. Au fost construite о 
serie de dispozitive cu palpator care protejează butucii şi lucrează Іа o viteză de 
4-6 km/h, plantele fiind supuse la un şoc termic timp de 2-3 secunde. Acţionând 
numai asupra părților aeriene ale plantelor, tratamentul termic realizează o 
anumită selecție a buruienilor (G. Vromandi, 1993). 

Înierbarea solului din plantațiile viticole este considerată, în ultimul 
deceniu, ca o alternativă ecologică şi economică de întreținere a solului; ea are 
un rol de “echilibrare” a tuturor fenomenelor fizice, chimice și biologice care au 
loc în sistemul sol-plantă (Т. Sicher şi colab., 1993). 

Numeroase studii au scos în evidenţă influența înierbării asupra însuşirilor 
fizice ale solului. 

Înierbarea a fost introdusă în viticultură la începutul deceniului 6 în ţările 
de limbă germană, urmărindu-se, în principal, protejarea solului împotriva 
eroziunii. Efectele eroziunii prin îndepărtarea particulelor fine de sol, a materiei 

organice şi a elementelor nutritive pot avea consecințe dezastruoase din punct 
de vedere ecologic. 

În regiunea viticolă Rheingau (Germania), pe pante cu înclinarea cuprinsă 
între 10 şi 32%, în viile înierbate s-au determinat scurgeri superficiale de apă 
după ploi torențiale de numai 1,8% din valoarea precipitațiilor, comparativ cu 
50% în condiţiile ogorului negru (К. Emde, 1990). Cantitatea maximă de sol 
erodat din plantațiile înierbate a fost nesemnificativă (de 3,1 kg/ha), în timp ce 
în condiţiile întreținerii ca ogor negru, aceasta a fost cuprinsă, în funcţie de 
pantă, între 30 şi 100 t/ha. Ca urmare a compactării solului pe urmele roților 
tractoarelor, în acest din urmă caz, s-au înregistrat scurgeri superficiale chiar şi 
la intensităţi reduse ale precipitațiilor. 

Funcţia de protecție realizată de covorul erbaceu se explică prin mai multe 
mecanisme: 

- interceptarea precipitațiilor şi protejarea agregatelor structurale de 
impactul picăturilor de ploaie (4. Klik, 1991); 

- diminuarea vitezei de scurgere a apelor de suprafaţă; 

- infiltrarea mai rapidă a apei, ca urmare a prezenţei macroporilor şi a unei 
mai bune distribuții a acestora în sol. 

Conţinutul sporit în materie organică al solurilor înierbate sporeşte 
capacitatea de reţinere a apei în primii 20-30 cm, precum și cantitatea de apă 
disponibilă (4. Dorigoni, L. Sicher, 1992). i 

Accesul agregatelor în plantații pe timp ploios este favorizat de prezența 
covorului ierbaceu, evitându-se compactarea solului și degradarea structurii 
acestuia. 

Agregatele structurale în primii 10-15 cm de sol sunt mai stabile în 
prezența ierburilor (А. Ochaba, A. Valachovic, 1990; Gh. Condei şi colab., 
1991) (tabelul 8.6.). 

Umiditatea solului este întotdeauna inferioară în viile înierbate; în verile 
secetoase, cel puţin în orizonturile superficiale, existând riscul scăderii acesteia 
la nivelul coeficientului de ofilire. În astfel de situaţii, cantităţile mici de 
precipitaţii sunt consumate prin evapotranspiraţie de către covorul erbaceu. 

Competiția pentru apă realizată de covorul erbaceu este mai accentuată pe 
solurile superficiale, neirigate, în condiții de secetă. În practică se alege tipul de 
înierbare, durata acesteia, suprafața pe care se practică (pe toate intervalele; 
alternativ; pe rândul de viţe etc.), în funcţie de condiţiile pedoclimatice. 
Tabelul 8.6. 
Rezultate obținute după 25 de ani de aplicare a diferitelor sisteme de 
întreținere a solului în podgoria Drăgăşani (după Gh. Condei şi colab., 1991) 


Analiza efectuată 


Agregate stabile pe adâncimea 
0-10 cm (% 


În perioadele secetoase, s-au înregistrat valori ale temperaturilor maxime 
ale solului la adâncimi cuprinse între 10 şi 40 cm, mai reduse în prezența 
covorului vegetal (А. Dorigoni, L. Sicher, 1992). 

În ce privește influenţa înierbării asupra însușirilor chimice ale solului, se 
constată că aceasta este o metodă bună de a produce pe loc substanță organică. 
Prin tocarea repetată a masei verzi rezultate şi păstrarea ei ca mulci la suprafața 
solului, o parte din aceasta se transformă în humus stabil. În general, sporirea 
conținutului în substanță organică se realizează în primii 20 cm de sol (А. 
Dorigoni şi colab., 1992), dar cu timpul poate fi înregistrată în profunzime (J. 
P. Soyer şi colab., 1984). 

Conţinutul în azot mineral al solurilor înierbate este mai redus comparativ 
cu ogorul negru, diferențele fiind evidente, mai ales în timpul perioadei de 
vegetație (4. Scienza şi colab., 1988). Prin înierbare există posibilitatea 
controlării unei eventuale nutriții azotate excesive a viței, mai ales în perioada 
maturării strugurilor, cu influență favorabilă asupra producției. 

Cercetările efectuate de K. Schaller şi colab. (1991) cu privire la dinamica 
nitraţilor pe profilul solului (0-80 cm), au evidențiat faptul că la sfârşitul verii, 
ca urmare a mineralizării intense a materiei organice în condiţiile ogorului 
negru, conținutul de azot este sporit, el urmând să fie spălat în profunzime de 
către precipitaţiile înregistrate în perioada de toamnă-iarnă. În viile înierbate 
consumul de azot nitric de către vegetaţia ierboasă pentru creştere reprezintă un 
adevărat „efect tampon”, care se opune spălării în profunzime a nitraţilor, 
contribuind, în acelaşi timp, la reducerea excesului de vigoare şi de producție. 

Comparativ cu solul întreținut ca ogor negru, prin înierbare sporeşte 
semnificativ conţinutul solului în КУО (P. Fleck, 1979) (tabelul 8.7.). Potasiul, 
element cu mobilitate redusă, este translocat în profunzimea solului de către 
rădăcini. 

Tabelul 8.7. 


Conţinutul solului în K20 pe terenuri întreținute prin înierbare 
sau ca ogor negru (după P. Fleck, 1979) 


aR К›0 (mg/100 g sol 
са ошар 


Experiențele efectuate în Ungaria au evidențiat faptul са înierbarea 
realizată cu specii leguminoase (Medicago sp.) au redus spălarea calciului şi 
magneziului (M. Varnai, 1991). 

Ca urmare a intensificării activității biologice a solurilor înierbate a sporit 
concentraţia de СО» întâlnit în astfel de soluri. Astfel, corelaţia strânsă dintre 
conținutul în C organic şi respirația solului se datorează substanțelor organice 
biodegradabile care servesc drept hrană pentru microorganisme şi care, la 
rândul lor, au nevoie de un microclimat edafic echilibrat. Efectul benefic al 
covorului vegetal se manifestă şi prin amplitudinile mai mici de variație ale 
temperaturii solului (S. Stoitchev și colab., 1990). 

În viile înierbate, comparativ cu întreţinerea solului ca ogor negru, a fost 
determinat un număr mai mult decât dublu de microorganisme, aparținând atât 
microflorei cât şi microfaunei, în general mai bogate în specii (E. 
Homrighausen, 1976; 1984). 

Comparativ cu înierbarea naturală, G h. Condei şi colab. (1989) au 
determinat un număr de bacterii şi ciuperci redus la jumătate în condiţiile 
ogorului negru, şi la un sfert în cazul folosirii erbicidelor reziduale. 

Diferenţieri importante au fost constatate şi în privința prezenței râmelor, 
mult mai frecvente atât ca număr de indivizi, cât şi ca număr de specii în 
solurile înierbate (F. Scheffer, P. Schachisabel, 1985). Ele contribuie la 
formarea unor complexe argilo-humice mult mai stabile şi galeriile lor, mult 
mai frecvente în solurile înierbate, aerează solul, asigură drenajul intern, 
precum şi formarea humusului şi a agregatelor structurale. 

Încărcătura mai mare de organisme heterotrofe prezintă importanță 
deosebită pentru unele procese biologice din sol ca: mineralizarea, humificarea, 
fixarea azotului şi stabilizarea structurii (L. Sicher şi colab., 1993). Pe terenurile 
înierbate, fragmentarea lemnului eliminat la tăiere, împreună cu ierburile 
păstrate ca mulci, contribuie la descompunerea acestuia cu o viteză aproape 
dublă comparativ cu situația solurilor lucrate obişnuit (E. Schwappach, 1979). 

Înierbarea permanentă poate fi practicată în viticultură în două moduri: 
natural şi artificial. А 

Înierbarea naturală, constituie modul cel mai simplu de înierbare realizat 
de către flora spontană ce urmează să fie supusă anual unui număr de 2-4 cosiri, 
în funcţie de frecvența precipitațiilor. 

Prin înierbarea naturală a terenului în centrul Italiei, după 3 ani de 
experimentare, s-a constatat realizarea unui echilibru între speciile ce aparțin la 
4 familii (leguminoase, graminee, composite şi регапіасее), cu influență 
pozitivă asupra fiziologiei viței de vie (E. Egger şi colab., 1995). 

Înierbarea naturală prezintă câteva inconveniente: acoperirea solului se 
realizează lent şi neuniform; asigură o protecție scăzută împotriva eroziunii şi 

compactării; speciile întâlnite nu sunt toate la fel de utile, din cauza consumului 
sporit de apă; dezvoltarea excesivă în înălțime etc. 

Pentru evitarea acestor neajunsuri, în viticultura din multe țări (Austria, 
Germania, Elveţia, Italia, Franţa) se recurge la „înierbarea artificială” prin 
semănarea unor specii sau a unor amestecuri. În astfel de situaţii se au în vedere 
efectele unei culturi secundare care concurează vița de vie în privința 
consumului de apă şi imobilizează temporar elementele nutritive (care vor fi 
restituite prin mineralizarea substanței organice în urma cosirii periodice a 
ierburilor). Această concurență poate fi benefică atunci când se urmăreşte o 
reducere a vigorii excesive a butucilor din unele plantaţii, mai ales în faza 
legării boabelor şi a maturării strugurilor. 

Viticultorul are posibilitatea alegerii unei anumite compoziții a 
amestecului de specii ierboase, a epocii de semănat, a duratei de menţinere a 
covorului vegetal, precum și a suprafeţei pe care se practică înierbarea (pe toată 
suprafața, pe intervalele dintre rânduri sau pe intervalele alternative). 

În {ага noastră cercetările efectute de P. Рис (1989) au evidenţiat 
perspectiva introducerii sistemului de întreținere a solului prin înierbarea 
alternativă de durată în zonele cu peste 350 mm precipitaţii, în intervalul 
aprilie-octombrie. 

Înierbarea artificială, are în vedere la alegera speciilor destinate înierbării 
permanente în viticultură următoarele criterii: i 

- formarea rapidă a unui covor vegetal dens şi rezistent la tasare; 

- talia redusă a speciilor; 

- consum redus de apă şi elemente nutritive; 

- concurență moderată faţă de viţa de vie şi sporită față de buruieni; 

- creşterea lentă, pentru ca lucrările de întreținere să fie uşurate (cosiri în 
număr redus) şi capacitatea de a suporta, ca mulci, biomasa rezultată, 

- longevitate sporită, cu posibilitatea de a lăsa să pătrundă în timp specii 
autohtone, în scopul promovării diversităţii floristice; 

- sistemul radicular al speciilor ierboase să nu interfereze cu cel al viței de 
vie (atât din punct de vedere mecanic, cât şi în privinţa unor exsudate secretate); 

- speciile să se dezvolte cu precădere în perioadele cu maximă 
disponibilitate hidrică şi să intre în repaus în perioadele de secetă (А. Scienza, 
1988; I. Eynard, G. Dalmasso, 1990; A. Descotes şi colab., 1991; L. Sicher şi 
colab., 1993; G. Colugnati, 1995). 

În general, se recomandă amestecuri de graminee (3-5 specii), care se 
caracterizează prin cerințe reduse față de apă, rusticitate, rezistență la umbrire, 
sau amestecuri de graminee şi leguminoase, acestea din urmă contribuind şi la 
îmbogățirea solului în azot, prin fixarea celui atmosferic. 

Lolium perenne (iarba de gazon) este o specie competitivă faţă de flora 
spontană, си răsărire rapidă, formând un covor compact. Contribuie la 
consolidarea rapidă a terenurilor în pantă, prezintă o rezistență ridicată la tasare 
şi o longevitate redusă. Intră în amestecuri în proporție de 10-50%. 

Festuca ovina — specie rezistentă la secetă şi la tasare — este potrivită pe 
solurile aride şi sărace. Ea poate fi introdusă în amestecuri în proporţie de până 
la 40%. 

Festuca arundinacea este recomandată pentru soluri umede, adaptându-se 
bine şi în condiții de secetă. După acoperirea terenului elimină speciile 
concurente. 

Poa pratensis (firuţa) este o specie stoloniferă, mai puţin pretențioasă în 
privinţa apei şi elementelor nutritive, cu creştere lentă, competitivă față de alte 
specii, longevivă, rezistentă la tasare. Se recomandă ca în amestecuri să nu 
depăşească 30%. 

Agrostis tenuis (iarba-câmpului), prezentă în unele amestecuri în proporție 
redusă, se caracterizează prin cerințe reduse față de apă şi prin formarea lentă a 
covorului ierbaceu. 

Dintre leguminoase, Trifolium repens (trifoiul alb târâtor) şi Trifolium 
hybridum pot fi folosite pe terenurile mai umede, datorită cerințelor ridicate în 
apă. Nu suportă tasarea. 

Trifolium subterraneum este o specie anuală care manifestă o concurență 
sporită față de celelalte specii. Are un ciclu de dzvoltare de toamnă-primăvară; 
în cursul verii când intervine, de obicei, seceta dispare, după realizarea 

autoînsămânțţării. Specia aduce în sol, prin fixarea azotului atmosferic, о 
cantitate de 30-50 kg/ha/an. 

În general, pentru majoritatea speciilor se folosesc soiuri selecționate 
pentru formarea unui ovor vegetal dens, uniform, cu plante de talie mică, spre 
deosebire de cele destinate obţinerii furajelor. 

În experiențele efectuate în țara noastră, înierbarea intervalelor dintre 
rânduri s-a făcut cu Lolium perenne, Lolium multiflorum, Dactylis glomerata, 
Medicago sativa (Vasilica Duşchin şi colab., 1986; P. Рис, 1989; Gh. Condei 
şi colab., 1989). 

În funcţie de condiţiile climatice, semănatul speciilor ierboase poate fi 
făcut primăvara (aprilie) sau toamna (septembrie), după o bună pregătire a 
patului germinativ. Adâncimea de semănat nu trebuie să depăşească 2 cm; 
operaţia este bine să fie urmată de tăvălugire. Pe terenurile cu pantă accentuată, 
pentru protecția împotriva eroziunii, imediat după semănat se recomandă 
mulcirea cu paie (0,4 kg/m?), aceasta având şi rolul de menţinere în sol a 
umidității favorabile germinării. 

Întreținerea covorului vegetal se face prin cosiri periodice prin care se 
urmăreşte păstrarea la baza plantelor a unor porţiuni de 4-5 cm din tulpini care 
concentrează rezervele ce garantează reluarea creşterii şi longevitatea plantelor. 
Se recomandă ca ierburile cosite să rămână ca mulci pentru sporirea 
conținutului solului în substanță organică şi, în acest fel, elementele nutritive 
absorbite sunt temporar imobilizate, până când prin procesul de mineralizare ele 
vor fi restituite solului. Cosirile frecvente (4 pe an) contribuie la simplificarea 
compoziţiei floristice în sensul diminuării speciilor cu frunza lată care au nevoie 
să producă semințe pentru a se reproduce, în avantajul gramineelor, a căror 
înmulțire este stimulată. De asemenea, se reduce fauna “indiferentă” şi cea 
“utilă” care, de obicei, îşi găseşte refugiu și hrană pe flora spontană înflorită. În 
plus, ierburile cosite de timpuriu, datorită coeficientului izohumic scăzut sunt 
supuse unei rapide mineralizări. 

Numărul mai redus de cosiri (2-3) permite înflorirea plantelor şi 
răspândirea semințelor, obținându-se astfel o fitocenoză mai diversificată. 

Ierburile mature cosite târziu au un randament în humus mai bun, mai stabil (L. 
Sicher, 1993). 

U. Remund şi colab. (1992) recomandă introducerea unui regim de cosiri 
alternative (un interval da, următorul nu) ceea се duce la menţinerea în 
permanență a unor rezerve de plante înflorite pe tot timpul perioadei de 
vegetaţie, o sporire a diversităţii botanice în favoarea speciilor perene cu frunza 
lată care spre deosebire de graminee, au o înflorire treptată şi prelungită în timp. 
Înierbarea poate constitui astfel “un tampon ecologic” care adăposteşte şi 
hrăneşte fauna utilă (acarieni prădători din familia Phytoseide, viespi din 
familia Trichogramma etc... 

Înierbarea permanentă poate fi realizată în 3 variante: totală, parțială şi 
parțială cu alternarea intervalelor. 

Înierbarea permanentă totală acoperă întreaga suprafață a parcelei şi se 
practică în condiţiile unor soluri bine aprovizionate cu pă şi elemente nutritive, 
acolo unde se pune problema diminuării excesului de vigoare şi de producţie. 

Înierbarea permanentă parţială (pe intervale) este cea mai răspândită şi 
constă în înierbarea unor benzi pe teren situate pe mijlocul intervalelor dintre 
rânduri pe care circulă maşinile, solul pe rând urmând a fi lucrat obişnuit. În 
funcţie de condiţiile pedoclimatice, de distanțele de plantare, de vârsta şi de 
vigoarea butucilor, lățimea benzilor înierbate este cuprinsă între 60 şi 140 cm, 
astfel că suprafața efectiv înierbată reprezintă 20-50% din întreaga suprafață a 
parcelei. 

Înierbarea permanentă parţială cu alternarea intervalelor urmăreşte 
reducere “concurenței” şi constă în însămânțarea ierburilor din două în două 
intervale. După 8-9 ani benzile înierbate sunt desfiinţate prin arătură de toamnă, 
urmând să fie înierbate intervalele dintre rânduri care au fost întreţinute ca ogor 
negru (P. Рис, 1989). În acest fel suprafaţa înierbată reprezintă 40-50% din 
total. 

Se recomandă folosirea ierburilor cu talie mică (Lolium perenne) 
cantitatea de sămânță necesară fiind de 12-14 kg/ha. Însămânţarea se face după 
arătura de primăvară, folosind un agregat alcătuit din freza purtată pentru vie 

FPV, un segment al semănătorii universale SU fixat pe cadrul frezei şi un 
tăvălug articulat sau grapa stelată GSV-1,5 fixată în spatele frezei. 

În viile cu distanța dintre rânduri de 2,2 m, ierburile se seamănă în benzi 
late de 1,4 m; lățimea benzii poate varia în funcție de distanțele de plantare, 
urmărind ca între banda însămânţată și rândul de vie să rămână o distanță 
minimă de 30-40 cm. În timpul perioadei de vegataţie ierburile se cosesc de 2-3 
ori cu mașina de curățat păşuni MCP, care realizează şi tocarea masei vegetale, 
aceasta rămânând deasupra ca mulci. 

Intervalele dintre rânduri rămase neînierbate se întrețin ca ogor negru prin 
lucrările obişnuite (arătura de toamnă, afânarea de primăvară şi 3-4 lucrări 
superficiale în timpul perioadei de vegetaţie). 

Influenţa întreținerii solului prin înierbare asupra viței de vie. Ca 
urmare a concurenței covorului ierbaceu, distribuția rădăcinilor viței de vie 
suferă modificări în sensul sporirii creşterii acestora în orizonturile profunde, la 
fel ca și în cazul aplicării lucrărilor solului. În condiţii de erbicidare, rădăcinile 
viței de vie reuşesc să “colonizeze” şi orizonturile superficiale ale solului. 
Aceste modificări ale distribuției rădăcinilor viței de vie în funcție de sistemul 
de întreţinere a solului depind de profunzimea solului, de accesibilitatea apei, de 
vigoarea butucilor (R. S. Jackson, 1994). 

Distribuţia modificată a sistemului radicular, concurența exercitată de 
către ierburi, îmbunătăţirea însuşirilor fizice ale solului determină modificări 
importante ale nutriției viței de vie. 

Frunzele viței de vie provenite din parcelele înierbate au un conținut mai 
ridicat în fosfor şi potasiu, comparativ cu cele obținute în parcelele întreţinute 
ca ogor negru. ca ogor negru. Aceste două elemente sunt absorbite de ierburi şi 
apoi eliberate de către rădăcini în forme organice asimilabile de către vița de 
vie. 

Cercetări efectuate în Austria au evidențiat faptul că, în urma înierbării 
permanente, conținutul de azot şi potasiu din frunzele viței de vie se situează 
sub limitele critice de 2,25 % (N) şi, resectiv, 1,2% (K) la majoritatea soiurilor 
studiate (А. Fardossi și colab., 1996). Spre deosebire de toate soiurile de viță de 

vie luate în studiu (27), conţinutul covorului vegetal în N $1 K a fost sporit. 
Alimentarea viței de vie cu Ca, Mg şi Р a fost asigurată în condiţii optime. 

În cele mai multe cazuri, prin înierbare este diminuată vigoarea butucilor, 
(R. Morlat, 1987; A. Dorigoni, L. Sicher, 1991; Gh. Condei şi colab., 1991). 
Dezvoltarea mai slabă a lăstarilor în astfel de condiţii determină o încetare mai 
timpurie a creşterii, însoțită de o îmbunătăţire a eficienţei fotosintezei frunzelor, 
cu efecte favorabile asupra proceselor de acumulare în struguri. 

În aprecierea influenței înierbării asupra vigorii butucilor, trebuie să se 
țină seama de combinaţia altoi/portaltoi, de vârsta ierburilor, de evoluția 
regimului pluviometric în cursul perioadei de vegetație, de capacitatea solului 
de înmagazinare a apei. În situaţiile unor soluri fertile bine aprovizionate cu 
apă, a unor portaltoi viguroși, în care excesul de vigoare poate dăuna calității 
producției şi rezistenţei viței de vie la iernare, această diminuare a vigorii în 
urma înierbării permanente este benefică pentru producție. 

Influenţa înierbării asupra producției de struguri depinde, în mare aăsură, 
de densitatea de plantare şi de condiţiile climatice. În general, la densități mici 
de plantare vigorea mai mare a butucilor permite exploatarea solului da către 
rădăcini in profunzime, suportând mai uşor concurența pentru apă realizată de 
covorul vegetal, fără ca producţia să fie influenţată negativ. 

În anii cu deficit de precipitaţii, pe soluri cu rezerve reduse de apă, 
parcelele înierbate dau producții mai scăzute, la fel ca şi în cazul parcelelor cu 
densități mari de plantare unde vigoarea mai redusă a butucilolr şi dezvoltarea 
mai superficială a sistemului radicular sunt supuse unei concurenţe accentuate. 

Prin înierbarea permanentă naturală cu specii perene din flora spontană, 
cosite permanent pe un vertisol carbonatic din podgoria Drăgăşani, timp de 15 
ani la soiul Tămâioasă românească a fost obținută o diminuare a producției de 
struguri faţă de ogorul negru cu 24% (Gh. Condei şi colab.,1987). Prin 
înierbarea dirijată (50% graminee + 50% leguminoase) cu durata de 5 ani, în 
aceeaşi podgorie, la soiul Sauvignon, diminuarea producţiei a fost în medie de 
15%, mai accentuată în anii secetoşi (Gh. Condei, 1986). 

Înierbarea permanentă cu graminee (Festuca rubra şi Poa pratensis) în 

plantaţii cu soiul Chasselas cultivat în Elveţia a determinat diminuări de 
producţie cuprinse între 5 şi 24%, în lipsa fertilizării cu azot, comparativ cu 
oporul negru (D. Maigre şi colab., 1995). 

Producţii asemănătoare sau mai mici cu 5-15%, comparativ cu ogorul 
negru, au fost obţinute prin înierbare cu graminee şi în podgoria Champagne (A. 
Descotes şi colab., 1991). 

Înierbarea determină, în general, o îmbunătățire a calității strugurilor prin 
acumularea unor cantități sporite de zaharuri în boabe, ca urmare a diminuării, 
într-o anumită măsură, a vigorii butucilor şi a producţiei de struguri (A. Scienza 
şi colab., 1988; Gh. Condei şi colab., 1989; L. Sicher, A. Dorigoni, 1992; D. 
Maigre şi colab., 1995; S. Orlandini şi colab., 1995). 

Aciditatea totală a mustului a fost mai redusă în cazul înierbării terenului. 
Concurența exercitată de ierburi determină o încetare mai timpurie a creşterii 
lăstarilor în cursul perioadei de vegetaţie şi o “degradare” mai accelerată a 
acidității din boabe. 

La soiurile negre s-a constatat şi o îmbunătăţire în polifenoşi a recoltei, în 
condiţiile înierbării terenului (R. Agulhon, 1996). 

Prin eliminarea rapidă a apei în exces, datorită transpirației intense а 
ierburilor, atacul de putregai cenușiu al strugurilor şi, uneori, al manei este mult 
diminuat, mai ales în anii favorabili pentru dezvoltarea acestor boli. 

Prezenţa covorului vegetal reduce, de asemenea, manifestarea clorozei în 
primăverile în care circulaţia aerului în sol este redusă. 

Printre dezavantajele înierbării se semnalează, pe lângă concurenţa 
pentru apă, mai accentuată în anii secetoşi şi sporirea riscului gerurilor târzii de 
primăvară, în momentul dezmuguritului sau, uneori, în perioadele secetoase, 
trecerea acarienilor galbeni de pe ierburi pe viţa de vie. 

În privinţa consumurilor energetice, sistemul de întreținere a solului prin 
înierbare dirijată a determinat consumuri mai reduse la unitatea de suprafață, 
comparativ cu ogorul negru (tabelul 8.8.). 

Tabelul 8.8. 
Consumuri energetice determinate de sistemul de întreţinere a solului 
(după Gh. Condei, 1989) 


Sistemul de întreţinere a Consumul la ha anual): 
solului: 


Cultura plantelor anuale pe intervalele dintre rânduri, folosite ca 
îngrășământ verde, influențează favorabil însuşirile fizice, chimice şi biologice 
ale solului, fără să afecteze creşterea şi fructificarea viței de vie. 

Îngrăşămintele verzi contribuie la reducerea eroziunii solului, ameliorează 
structura acestuia prin îmbogățirea în materie organică și intensifică activitatea 
microorganismelor. Folosirea lor constituie un mijloc de combatere a clorozei 
datorată excesului de apă în solurile asfixiate (Z. Eynard, G. Dalmasso, 1990; 
Victoria Cotea, V. V. Cotea, 1996). 

Ca îngrăşăminte verzi pot fi folosite specii cu ciclul de vegetaţie scurt, cu 
ERIE rapidă, care produc o biomasă aprenia unele dintre ele 
comestibilă sau furajeră (100-150 kg/ha), lupinul (150-200 kg/ha), bobul (150- 
200 kg/ha), soia (150-200 kg/ha), borceagul de primăvară (120 kg/ha mazăre 
furajeră + 60 kg/ha ovăz), secara (80-100 kg/ha), măzărichea, fasolița etc. 

În zonele cu precipitaţii anuale mai mari de 600 mm, cu cel puţin 300 mm 
în perioada de vegetație, semănatul culturilor se poate face toamna sau 
primăvara, în timp ce în zonele cu precipitaţii moderate, cuprinse între 500-600 
mm, semănatul se face toamna, în lunile septembrie-octombrie. 

Suprafața pe care se însămânţează culturile poate fi diferită; obişnuit, 
aceasta se face în benzi late de 140-175 ст pe intervalele dintre rânduri, 
alternativ, o dată la 2 ani. 

Primăvara, în mai-iunie, la îmbobocirea sau înspicarea plantelor, acestea 


se toacă mărunt, rămânând la suprafaţa solului până la uscare ca mulci, după 

care se încorporează în sol cu discul sau freza. 

Covorul vegetal realizat la suprafața solului în intervalul toamnă- 
primăvară constituie un obstacol în calea spălării nitraţilor în profunzime, fără 
să influențeze negativ cultura viței de vie (P. Perret şi colab., 1991; H. Lou, K. 
H. Emig, 1991). 

Chiar dacă randamentul în humus stabil al biomasei obținute este scăzut, 
prin încorporarea în sol a materiei organice fermentescibile este stimulată 
activitatea microbiologică a solului. 

Ca urmare a prezenței unui covor vegetal la suprafața solului, se modifică 
microclimatul orizonturilor superficiale; temperatura acestora este mai scăzută, 
comparativ cu întreținerea solului ca ogor negru sau prin erbicidare. De aceea, 
în zonele cu brume frecvente şi înghețuri târzii de primăvară se recomandă са 
tocarea plantelor şi păstrarea lor ca mulci să se facă primăvara devreme, pentru 
a evita accentuarea daunelor. Umiditatea relativă a aerului în atmosfera 
învecinată este mai ridicată, fără să se constate intensificări ale atacurilor 
parazitare (A. Scienza şi colab., 1988). 

Experiențele efectuate în podgoria Ştefănești-Argeş pe soluri podzolice, 
argilo-iluviale, cu conţinut ridicat în argilă şi regim aerohidric defectuos, au dus 
la concluzia că întreținerea solului prin culturi anuale folosite ca îngrăşăminte 
verzi (borceag de primăvară: ovăz 60 kg/ha şi mazăre 120 kg/ha) nu a afectat 
creşterile vegetative, în timp ce producţia de struguri a sporit semnificativ (7. 
Rădulescu şi colab., 1989). Cultura alternativă a borceagului de primăvară pe 
intervalele dintre rânduri a contribuit, de asemenea, la diminuarea excesului de 
umiditate din sol în prima parte a perioadei de vegetație. 

Prin folosirea îngrășămintelor verzi se îmbunătăţeşte mobilitatea 
elementelor nutritive în sistemul sol-plantă (Vasilica Duşchin, 1986; Gh. 
Condei şi colab., 1989). 

Pentru viticultură prezintă interes şi înierbarea temporară cu specii din 
flora spontană, de talie joasă, lipsite de stoloni și rizomi (Stellaria media, 
Veronica persica еїс.). 


Prezenţa florei spontane pe parcursul perioadei de repaus a viței de vie are 

o serie de efecte favorabile: 
- reduce scurgerea de suprafață a apei şi solului, asigurând protecție 
împotriva eroziunii; 
- ameliorează infiltrarea apei din precipitaţii, cu influenţă pozitivă asupra 
rezervelor de apă din sol; 
- garantează o mai bună mobilizare a elementelor nutritive mai puțin 
mobile, reducând riscul apariţiei carenţelor şi clorozei; 
- prin sistemul radicular ameliorează structura solului. 

Cosirea plantelor din flora spontană, când acestea ajung la 20-25 cm 
înălțime în primăvară influențează pozitiv păstrarea umidității din sol, întârzie 
apariția unor noi buruieni anuale şi permite accesul cu maşinile în plantaţii ре 
timp ploios. 

În general, buruienile care își fac apariția la sfârșitul primăverii şi vara pot 
contribui la accentuarea deficitului hidric. În zonele cu precipitații suficiente, 
sau acolo unde este necesară limitarea vigorii butucilor, se recomandă cositul 
buruienilor. 

Cercetări recente efectuate în Ungaria au urmărit folosirea buruienilor cu 
acțiune alelopatică în plantaţii viticole (J. Mikulas şi colab., 1992). 

Au fost utilizate o serie de specii sălbatice, întâlnite frecvent în plantații, 
cu rădăcini superficiale, care exercită o concurență scăzută pentru apă şi 
substanțe nutritive. Unele dintre -ele sunt interesante pentru capacitatea de a 
emite substanțe chimice alelopatice, fapt ce explică un efect erbicid 
semnificativ. 

Speciile luate în studiu au fost următoarele: Digitaria sanguinalis, 
Lamium amplexicaule, Lamium purpureum, Stellaria media, Glechoma 
hederaceum. S-a urmărit, îndeosebi, comportamentul fiziologic al speciei 
Digitaria sanguinalis, specie cosmopolită cu răspândire rapidă, rezistentă la 
secetă (deşi sistemul radicular se află la mică adâncime), cu acțiune alelopatică 
datorată emisiei unor exsudate radiculare fitotoxice (acidul clorogenic şi 
sulfosalicilic), care frânează dezvoltarea buruienilor, fără a dăuna viței de vie. 

8.3. FERTILIZAREA PLANTAȚIILOR VITICOLE 


Pentru raționalizarea ferilizării viței de vie, trebuie să se țină seama de 
câteva caracteristici mai importante după cum urmează: 

- vița de vie este o plantă perenă la care elementele nutritive 
încorporrate în recoltă nu reprezintă decât o parte din cantitatea extrasă din sol; 

- rădăcinile viței de vie se dezvoltă în profunzime; majoritatea lor se află 
situate între 20 şi 60 cm adâncime, unele depăşind 4 m; 

- solurile viticole sunt, în general, sărace şi mai mult sau mai puţin 
profunde; 

- producţiile de struguri sunt relativ limitate, astfel că necesarul de 
elemente nutritive este relativ redus; 

- uneori distanțele mici de plantare folosite limitează posibilitățile de 
aplicare a îngrășămintelor; 

- capacitatea de stocare a substanțelor nutritive în elementele 
multianuale ale butucilor este relativ ridicată, permițând reutilizarea acestora. 

Cultura viței de vie reprezintă o minicultură îndelungată; planta rămâne pe 
acelaşi loc o perioadă de peste 30 de ani, timp în care are loc o degradare 
treptată a solului prin compactarea lui pe urmele tractoarelor, sărăcirea în 
materie organică şi în elemente nutritive. 

În viticultura biologică obiectivul fertilizării este menţinerea sau sporirea 
fertilității solurilor şi a activităţii lor biologice. Se preconizează “hrănirea 
solului”, pentru ca acesta, la rândul lui, să hrănească plantele, acordând un rol 
privilegiat fertilizării organice. 

Îngrăşămintele organice sunt transformate de către organismele vii din sol 
în humus şi elemente minerale, care sunt preluate, treptat, de către plante pe 
parcursul perioadei de creştere, pe măsură ce acestea au nevoie. 


Fertilizarea în viticultura biologică implică folosirea, în principal, a 
îngrăşămintelor organice provenite din fermă şi adăugarea suplimentară de 


elemente nutritive naturale (autorizate de reglementările în vigoare), mai ales pe 

solurile cu stări carenţiale. Aceste elemente minerale sunt puse treptat la 
dispoziţia plantelor prin intermediul microorganismelor. 

Acest mod de fertilizare “respectă” mai întâi fiziologia plantelor, spre 
deosebire de fertilizarea clasică pe bază de îngrăşăminte minerale de sinteză, 
care favorizează mai mult cantitatea decât calitatea producției. 

În ultimii 30 de ani în viticultura intensivă a existat tendința de a confunda 
fertilizarea cu “forțarea” producţiei, neglijând viața solului şi,în acest fel 
limitând capacitatea sa de a descompune substanţele organice. 

Atunci când îngrăşămintele organice disponibile sunt corect folosite, în 
viticultura biologică, fertilizarea minerală complementară este mai puţin 
importantă. Cu toate acestea, nivelul fertilității solului trebuie să fie testat 
periodic prin analize de sol şi prin calcularea unui bilanț al elementelor 
nutritive (intrări, ieşiri, pierderi). 

Pentru refacerea fertilității solului, între momentul defrişării unei plantaţii 
vechi şi cel al replantării este utilă păstrarea unei perioade de repaus. Durata 
ideală a repausului este de 10 ani, interval în care are loc descompunerea 
rădăcinilor situate în profunzime şi, în acest fel, eliminarea vetrelor cu boli 
virotice. În acest timp se recomandă cultivarea leguminoaselor (ex.: lucerna) 
urmată de graminee (cereale). 

Fertilizarea de aprovizionare, efectuată înainte de plantare, se consideră 
eficientă dacă se administrează. 30-50 t/ha gunoi de grajd sau de tescovină 
compostată. 

Pentru aprovizionarea solului cu fosfor se recomandă doze de 200 kg/ha 
P20; (aproximativ 600 kg/ha de fosfaţi naturali), administrate înainte de 
cultivarea lucernei (Іа care se adaugă, eventual, 150 kg/ha K20, dacă solul este 
deficitar); înainte de plantarea viței de vie se completează necesarul de fosfor cu 
încă 200 kg/ha P20; (J. Rousseau, 1995). 

În viticultura biologică, humusul este un component extrem de important 
deoarece rezultă din transformarea materiei organice prezente sau încorporate în 
sol: rădăcini, frunze, coarde tocate, gunoi de grajd, compost, îngrăşăminte verzi 
etc. 

Humusul formează cu argila complexul argilohumic stabil, care joacă un 
rol important în fertilitatea solurilor şi nutriția plantelor. 

Evoluţia humusului în sol diferă în funcţie de natura materialului parental 
şi a climei: 

- în climat cald şi umed se formează mai puţin humus stabil, care are 
tendința de mineralizare rapidă; 

- în climat temperat se formează humus stabil, iar mineralizarea lui are 
loc treptat; 

- în climat rece şi umed are loc o formare lentă a humusului stabil şi o 
mineralizare redusă; 

- în climat continental uscat se înregistrează o pierdere intensă de 
humus, datorită acțiunii soarelui şi, în acelaşi timp, o protecție a humusului 
realizată de către ionul Ca". 

Pe solurile cultivate cu viță de vie humusul trebuie să fie reînnoit în mod 
constant, prin aporturi de noi materii organice, întrucât s-a constatat o pierdere 
anuală de 2%. 

Cele mai multe soluri viticole sunt deficitare în materie organică. 
Viticultura este, în bună măsură, responsabilă de sărăcirea solului în substanță 
organică, mai mult decât majoritatea celorlalte culturi. Sărăcirea solurilor 
viticole în substanță organică se datorează restituţiilor slabe realizate de către 
viţa de vie, erbicidării care elimină aportul de materie organică realizat de către 
buruieni şi abandonării timp de mai mulți ani а fertilizării periodice cu 
îngrăşăminte organice. 

Deficitul în materie organică reprezintă o problemă, mai ales pe solurile 
“fragile”: cele scheletice şi cele nisipoase. 

Un sol viticol bogat în humus are o bună stabilitate structurală, fapt ce 
limiteazăconsiderabil eroziunea hidrică. Humusul ameliorează capacitatea de 
reţinere a apei, ceea ce are mare importanţă în perioadele de secetă. El are, de 
asemenea, o funcţie reglatoare în nutriția plantelor, întrucât, prin mineralizare, 
eliberează progresiv elementele minerale. 

Se apreciază că argila posedă o parte din proprietățile humusului, cum 
sunt cele de reţinere a apei şi a elementelor nutritive. Dacă ea lipseşte, materia 
organică poate să-i ţină locul. 


8.3.1. Fertilizarea cu îngrăşăminte organice 
Prin fertilizarea cu îngrăşăminte organice, se urmăreşte sporirea 


A 


conținutului în humus a solului şi a capacității sale de reţinere a apei, 
ameliorarea stabilității sale structurale, facilitarea lucrărilor solului, stimularea 
activității biologice din sol şi furnizarea celei mai mari părți din elementele 
nutritive necesare plantelor. 

Materia organică provine în mare parte din încorporarea reziduurilor 
plantelor, cum sunt.frunzele, vârfurile de lăstari, coardele tocate etc., care sunt 
bogate în celuloză și materii proteice. Humificarea lor este accelerată dacă se 
adaugă solului azot organic provenit din gunoi de grajd, composturi, 
îngrăşăminte verzi etc. 

În cursul evoluţiei sale materia organică parcurge 3 faze: 

- descompunerea în produși intermediari de către macroorganisme şi 
microorganisme; 

- transformarea în humus cu ajutorul microorganismelor a unei părţi din 
produşii intermediari; 

- transformarea humusului stabil şi a unei părţi din produşii intermediari 
în elemente minerale. Această mineralizare este opera 
microorganismelor. 

Raportul C/N dă o indicație asupra stării materiei organice administrate 
solului. Raportul optim se situează între 10 şi 12. Când acest raport este ridicat, 
materia organică respectivă este puţin disponibilă ca hrană pentru 
microorganisme, excesul de carbon provocând blocarea azotului. Un exces de 
azot favorizează pierderile sub formă de amoniac. 

Cercetări mai vechi, dar de o deosebită actualitate pentru viticultura 
zilelor noastre, au subliniat eficacitatea folosirii gunoiului de grajd, a tescovinei 


compostate, a îngrăşămintelor verzi şi a diferitelor composturi. 

Cel mai răspândit îngrăşământ organic folosit în viticultură este gunoiul 
de grajd. Experiențele efectuate în principalele podgorii au urmărit stabilirea 
influenței gunoiului de grajd asupra solului, precizarea dozelor şi adâncimii 
optime de încorporare, а eficacităţii în timp asupra cantității şi calității 
producţiei. 

Încorporarea gunoiului de grajd în doze de 40-60 t/ha în condiţiile 
cernoziomurilor de la Murfatlar a condus la sporirea umidității solului cu 1,5- 
9,5%, asigurând, în condiţii de climat secetos, o rezervă mai mare de apă în 
zona de răspândire maximă a rădăcinilor viței de vie. 

În podgoria Drăgășani, dozele de 40 şi 60 t/ha gunoi de grajd au realizat 
sporuri de producţie la soiul Riesling italian de 50% respectiv 54%, iar în 
podgoria Miniş doza de 50 t/ha aduce, la același soi, un spor de producţie de 
54% faţă de martor. 

Prin aplicarea unor doze de 40-50 t/ha gunoi de grajd la soiul Chardonnay, 
în podgoria Murfatlar s-au realizat sporuri de recoltă de 25-38% față de martor. 

Eficacitatea gunoiului de grajd urmărită în podgoriile Drăgăşani, Miniş şi 
Murfatlar, au dus la constatarea că aceasta este slabă în primul an, se manifestă 
evident în anul al doilea şi al treilea, marcând o scădere bruscă în anul al 
patrulea de la încorporare. 

Stabilirea dozelor de gunoi de grajd se face ținând seama de conținutul 
solului în argilă, indicele de azot şi de conținutul gunoiului în azot. 

Diferenţierea dozelor de gunoi de grajd în funcţie de valorile indicilor 
agrochimici ai solului este prezentată în tabelul 8.9. 

Tabelul 8.9. 
Dozele de gunoi de grajd recomandate, în funcţie de valorile indicilor 
agrochimici ai solului 


Conţinutul solului în Dozele de gunoi de grajd (t/ha) sau gunoi semilichid (пт Ља 


argilă (adâncimea, Indicele de azot % al solului 


| ст) 
e a 

Gunoiul de grajd se utilizează, în general, în doze de 30-60 t/ha, aplicat o 
dată la 3-4 ani. Se recomandă să fie folosit în “stare naturală”, adică după 6 
luni de păstrare, prin administrare toamna şi încorporare printr-o lucrare 
superficială a solului. Se va evita folosirea dozelor mari de gunoi proaspăt, care 
poate antrena o serie de accidente culturale generate de excesul de azot. 

Tescovina compostată. Tescovina reprezintă un subprodus rezultat din 
prelucrarea strugurilor şi conține ciorchini, pielițe şi semințe. 

Tescovina proaspătă, necompostată, poate fi folosită în viticultură numai 
în mici cantități, pentru acoperirea solului în vederea prevenirii eroziunii. 
Reacţia tescovinei proaspete este acidă şi are un raport C/N ridicat. Tescovina 
proaspătă obținută de la struguri negri poate avea un efect fitotoxic, ca urmare a 
conținutului ei ridicat în polifenoli. 

Cel mai adesea tescovina este folosită după compostare în platformă timp 
de 4-5 luni. Pentru compostare, tescovina se aşează în straturi alternative de 20- 
25 cm grosime, acoperite cu 10-15 cm de pământ (D. Davidescu, Velicica 
Davidescu, 1992; 1993). În timpul așezării, pentru fiecare tonă de material se 
adaugă 4-5 kg P205, 5-6 kg КО şi se umectează cu 250-400 1 apă în care s-au 
adăugat 3-5% sulfat de amoniu şi 2-3% Са(ОН). Udarea se face în 2-3 reprize, 
pentru ca apa să îmbibe cât mai bine materialul, fără să se scurgă. După 1-2 luni 
de la construirea platformei se procedează la desfacerea ei, la lopătarea, 
amestecarea şi reclădirea ei. Aceste operații se mai repetă cel puțin încă о dată; 
fermentarea este încheiată după 4-5 luni. 

Din producţia de struguri la un hectar rezultă o cantitate de tescovină de 1 
500- 4 500 kg, din care se poate obţine o cantitate de 100-400 kg humus (M. 
Fregoni, 1987). 

Compostul de tescovină aplicat în doze de 20-50 t/ha furnizează solului o 
cantitate de 2-5 t/ha humus, 100-250 kg P20s/ha, 150-350 kg K20O/ha şi 50-120 
kg/ha Mg. 

În tabelul 8.10, sunt prezentate analizele efectuate la două composturi 
utilizate în Franța (M. Mustin, 1987). Prin folosirea unei doze de 30 t/ha din 
compostul de tescovină se adaugă solului 216 kg/ha N, 55 kg РО;Ља şi 176 kg 

K-O/ha, ceea ce asigură necesarul viței de vie pentru o perioadă de 3 ani. 

Prin folosirea tescovinei compostate pe un sol scheletic format pe aluviuni 

grosiere de pe prima terasă a râului Teleajen, V. Cătănescu şi colab. (1987) au 

obținut producţii de struguri superioare, comparabile cu cele asigurate prin 
folosirea gunoiului de grajd (tabelul 8.11). 

Tabelul 8.10. 

Rezultatele analizei a două composturi de tescovină obţinute în Franța 

(după M. Mustin, 1987) 
Numărul probei şi 


proveniența 
3415 3416 
Coutras | St-Genes 


19,46 
85,34 
E, 
| 3 

59 


Folosirea coardelor rezultate la tăiere. Coardele rezultate la tăierea viței 


Determinarea 


Substanţa uscată (% din materia brută) 
Substanţa organică (% din materia brută) 
Substanța organică (% din substanța uscată) 
Azot organic (% din materia brută) 
Substanţa organică/Azot organic 


pH în apă 1/10 (materie brută) 

Rezistivitatea (ohms/cm 1/10 din substanţa brui 
Reţinere apei (% din substanţa brută) 

Carbon total (% materie brută) 

Umiditatea reziduală (%) 

Substanțe minerale (% din materia brută) 
Fosfor total (% din substanţa brută) 

Potasiu total (% din substanţa brută) 

Magneziu total (% din substanţa brută) 


t 


de vie, în cantitate de 2 500-4 500 kg/ha, pot furniza, prin tocare şi încorporare 
în sol, între 400 51 800 kg/ha humus, alături de cantități ce nu trebuie neglijate 


de macro- şi microelemente. 

Aportul în elemente minerale al coardelor tocate şi încorporate în sol este 
de: 6-20 kg/ha N; 0,7-3,6 kg/ha P şi 6-20 kg/ha K, acoperind necesarul de 
macroelemente. în proporţie ае 10-30% (М. Fregoni, 1987). În privința 
microelementelor, aportul coardelor tocate şi încorporate în sol este de 30-50% 
din necesar. Încorporate în sol, coardele suferă un proces de degradare biologică 

în condiţii de umiditate, datorită prezenţei bacteriilor şi ciupercilor. 
Tabelul 8.11. 
Influenţa compostului de tescovină asupra producţiei şi calităţii strugurilor 

la soiul Muscat Ottonel (Valea Călugărească, 1981-1983) 
(după V. Cătănescu şi colab., 1987) 


Recolta de 
struguri 


Calitatea 
Varianta 


Ele contribuie la îmbunătățirea însuşirilor fizice ale solului, prin creşterea 
capacităţii de reținere a apei şi printr-o mai bună aerare a acestuia. Coardele 
tocate asigură un aport de humus durabil, împiedică eroziunea solului, 
asigurând un drenaj intern mai bun al apei, evitând scurgerile de suprafață. În 
acelaşi timp sunt reduse pierderile de apă prin evaporaţie şi este favorizată 
creşterea rădăcinilor. 

Coardele conţin substanţe organice din grupa taninurilor, fenolilor şi odată 
introduse în sol reduc germinația semințelor şi inhibă creşterea buruienilor. În 
plantațiile în care coardele tocate au fost încorporate în sol, s-a observat o 
germinare şi o dezvoltare de 5 ori mai redusă a buruienilor, ca urmare a 
efectului lor erbicid. Pentru a favoriza humificarea şi pentru a nu dăuna 
rădăcinilor viței de vie, tocarea şi încorporarea în sol a coardelor este bine să fie 

asociată, acolo unde condiţiile de umiditate permit, cu înierbarea. Tocarea 
coardelor trebuie făcută în fragmente mai mici de 5 cm, pentru a fi influențate 
favorabil însuşirile solului, pentru a se degrada rapid sub influența florei 
bacteriene și fungice, precum şi sub acțiunea agenţilor atmosferici. 

Coardele сотроѕіаіе dau naştere la un îngrășământ valoros. După 
fragmentarea lor în bucăţi de 5-10 cm lungime, ele se introduc într-o groapă 
unde se adaugă 10 kg sulfat de amoniu şi 300 | apă pentru fiecare tonă de 
coarde. Umectarea coardelor se face la început de două ori pe săptămână, apoi o 
singură dată. După o lună se adaugă, din nou, 5 kg sulfat de amoniu pentru 
fiecare tonă de coarde, continuând udarea. După 5-6 luni compostarea coardelor 
este încheiată (М. Fregoni, 1980). 

O altă reţetă de compostare recomandă mărunţirea şi zdrobirea coardelor, 
după care acestea se aşează în straturi alternative de 20-30 ст şi se stropesc cu 
250-300 1 apă ce conţine 3-5% sulfat de amoniu şi 2-3% Са(ОН)» (2. 
Davidescu, Velicica Davidescu, 1992). Pentru fiecare tonă de coarde se mai 
adaugă 4-5 kg P20; şi 5-6 kg K20, după care se acoperă си un strat de pământ 
de 10 cm. Se pun apoi alternativ al doilea, al treilea etc. strat de coarde 
mărunțite şi zdrobite, care se tratează ca şi primul strat. După aproximativ două 
luni platforma se reamenajează (se desface, se lopătează, se amestecă, se 
reclădește) şi se umectează din nou. Durata fermentării este cuprinsă între 6 şi 
12 luni. i 

Composturi verzi. Sunt constituite din ramuri fragmentate, reziduuri de la 
plantele de grădină (frunze, iarbă de gazon) şi deşeuri organice menajere (F. 
Murisier, 1993). Pentru prevenirea eroziunii solului, poate fi folosit compostul 
proaspăt, răspândit la suprafață. 

Ca îngrăşământ organic se foloseşte compostul maturat (după 4-5 luni de 
compostare), care se recomandă să fie încorporat superficial. Administrarea lui 
trebuie să se facă în perioada de repaus a viței de vie, în intervalul noiembrie- 
martie. 

Paiele de cereale sau reziduurile de la culturile legumicole au un raport 
C/N foarte ridicat (tabelul 8.12). Ele sunt folosite, pentru protejarea solului 

împotriva eroziunii, pentru compostare, însă cantitatea de humus pe care o 
produc este scăzută. 
Tabelul 8.12. 
Caracteristicile unor materii organice compostabile 
(după Catherine de Silguy, 1994) 


| Gunoi de bovine | 20 | mediu [| bună | 

Reziduuri de la culturi 10-20 ridicat Ө аш 
legumicole 

| Paie [60-100 | __ scăzut | medie | 

| Lemn eliminat la tăiere | 100-150 | foarte scăzut | slabă | 

i | medie | 

i j | mede | 


Aptitudinea de 
descompunere 


100-130 
30-40 


În tabelul 8.13 sunt prezentate cantitățile de îngrăşăminte organice folosite 
în viticultură, aportul lor în humus, P205, K20 şi Mg. 


Tabelul 8.13. 
Compoziția diferitelor materii organice folosite în viticultura biologică 
(după F. Murisier şi colab., 1993) 


Valori exprimate în kg/t de material 
proaspăt 


K20 


Reziduuri de la culturi | „0.20 0,7 2,9 0,5 
legumicole 


Doza de 
aplicare 


Materia organică 


Compost de tescovină 20-50 


Reacţia amestecului constituie un factor primordial, condiţiile optime 


pentru activitatea microorganismelor fiind asigurate la valori de pH apropiate 
de neutru. Pentru diminuarea acidității se încorporează substanțe bogate în 
calcar (dolomit, fosfaţi naturali, alge calcaroase etc.). 

Pe măsura clădirii platformei de compostare pot fi adăugate argile şi alte 

materii minerale (roci măcinate fin), pentru a reechilibra compoziţia şi a spori 
eficacitatea compostului final (Catherine de Silguy, 1994). 
Pentru a accelera declanşarea procesului de fermentare, se adaugă, uneori, 
o serie de activatori, în cantități foarte mici: 
-  fermenţi pe bază de extracte de plante, de bacterii sau enzime; 
- preparate ре bază de silice sau de plante (urzică, coada şoricelului, 
valeriană etc.); 

Pentru pregătirea compostului se construieşte o platformă pe un teren 
drenat, la umbră şi la adăpost de vântul dominant. Materialele disponibile se 
amestecă, pentru a realiza o bună omogenizare. Se realizează o platformă de 
1,2-1,5 m înălţime, 2-2,5 m lăţime la bază şi cu lungimea variabilă, în funcţie de 
disponibilul de materie organică. Pe măsura constituirii platformei, materialele 
sunt umectate. Platforma se acoperă cu paie sau frunze uscate, pentru a asigura 
o bună aerare şi pentru a limita evaporarea. 

În regiunile umede, platforma se construieşte cu laturi ascuţite pentru a 
favoriza scurgerea apelor. În primele două săptămâni se verifică temperatura în 
interiorul platformei, care trebuie să fie cuprinsă între 55° şi 65°С. După câteva 
săptămâni se afânează platforma pentru aerare. Această operație accelerează 
descompunerea şi omogenizează amestecul de materiale. 

Pentru reuşita compostării se urmăresc 3 parametrii: temperatura, 
umiditatea şi aerarea. i 

Temperatura degajată în timpul fermentării este indispensabilă pentru 
reglarea diferitelor populații de microorganisme care realizează humificarea 
(bacterii, actinomicete şi ciuperci). Temperatura nu trebuie să depăşească 65°С, 
pentru а nu încetini activitatea microorganismelor,; în acelaşi timp ea determină 
pierderea facultății germinative a majorităţii semințelor de buruieni, precum şi 
eliminarea germenilor patogeni. 

Umiditatea trebuie să fie cuprinsă între 50 şi 60%. Dacă este prea scăzută 
sau prea ridicată, ea împiedică ridicarea temperaturii. O umiditate excesivă 
poate determina pierderi de elemente nutritive, care pot polua pânza de apă 
freatică şi favoriza declanşarea fermentaţiei anaerobe. 

Aerarea este importantă, întrucât fermentația trebuie să fie aerobă. Dacă 
platforma este prea tasată și slab aerisită, se dezvoltă unii compuşi (alcooli, 
acizi organici) care inhibă activitatea microorganismelor. 

Durata compostării în climat temperat este cuprinsă, în general, între 8 şi 
12 luni. Un compost maturat are un aspect omogen, o culoare brun-închisă, o 
structură fină, iar resturile de paie şi elemente lignificate sunt friabile. În urma 
compostării volumul platformei scade la jumătate din cel iniţial. 

Folosirea composturilor în viticultură contribuie la îmbogățirea solului în 
humus, în principalele elemente nutritive, iar prin enzimele pe care le conţin 
contribuie la echilibrul microbiologic al solului. Se recomandă administrarea la 
suprafață şi încorporarea în sol printr-o arătură superficială. 

Folosirea înfrăşămintelor verzi reprezintă o cale eficientă de îmbogăţire a 
solului în humus. Sunt indicate plantele leguminoase anuale fixatoare de azot: 
mazărea comestibilă sau furajeră, măzărichea, borcegul, lupinul, bobul, fasolița 
şi soia. 

Culturile se însămânțează pe intervalele dintre rânduri, în benzi late de 
1,0-1,2 m. În zonele cu precipitații abundente (peste 600 mm anual) 
însămânțarea culturilor se face toamna sau primăvara devreme; în zonele cu 
precipitaţii moderate (500-600 mm anual) semănatul se face numai toamna, iar 
în zonele secetoase culturile de îngrăşăminte verzi se pot practica numai în 
condiții de irigare. Se folosesc eantități de sămânță de 100-120 kg/ha mazăre, 
150-200 kg/ha lupin, soia sau bob, 70-100 kg/ha borceag. 

Masa verde rezultată se taie şi se toacă pe loc atunci când mai mult de 
jumătate din leguminoase au înflorit; ea rămâne ca mulci pe suprafața solului, 
urmând să fie încorporată în sol prin lucrări superficiale. Se recomandă ca 
fertilizarea cu îngrăşăminte verzi să se facă alternativ, pe un interval da, pe 
următorul nu, respectiv din 2 în 2 ani pe acelaşi interval. 

Prin folosirea mazărei (semănată primăvara devreme) ca îngrăşământ 
verde pe un sol brun eumezobazic molic din podgoria Drăgăşani s-a încorporat 
în sol o cantitate de masă organică proaspătă de 21,5 t/ha/an, îmbogățind 
rezerva solului în materie organică şi substanțe minerale (Gh. Condei, 1986). 

Îngrăşămintele verzi au determinat sporuri de producție semnificative la soiul 
Sauvignon. 

Cercetările efectuate în podgoria Ștefăneşti-Argeş, pe soluri podzolice, 
argilo-iluviale au evidențiat faptul că, prin folosirea ovăzului şi a mazării ca 
îngrăşământ verde, sunt readuse anual în sol prin aportul tulpinilor şi 
rădăcinilor, 2,1 t/ha materie organică, 40 kg/ha N, 24 kg/ha Р şi 53 kg/ha K. (7. 
Rădulescu şi colab., 1989). 


8.3.2. Folosirea îngrășămintelor minerale naturale în viticultura 
biologică 

Alături de îngrăşămintele organice naturale, de îngrăşămintele verzi, în 
viticultura biologică se utilizează şi o serie de îngrăşăminte minerale naturale, 
în locul celor realizate pe cale industrială. Aceste îngrăşăminte naturale sunt 
reprezentate de roci naturale sau minereuri, care pe lângă un element nutritiv 
dominant (P, K) conţin și alte elemente necesare nutriţiei plantelor. 

Dintre îngrăşămintele minerale ce conțin azot, singurul îngrășământ 
mineral natural este azotatul de sodiu din Chile, cu un conținut scăzut în N 
(16%) şi, datorită costului ridicat, are o utilizare limitată. 

Dintre produsele minerale care conțin fosfor se recomandă: făina de 
fosforite (cu acţiune lentă); zgura lui Thomas (produs rezidual din metalurgie), 
indicată pe solurile neutre sau acide; fosfații naturali calcinați şi făina de oase. 
Ori de câte ori este posibil, aceste produse se administrează prin intermediul 
compostului. 

Ca produse minerale care conţin potasiu se folosesc: cenușa rezultată din 
lemne de foc (bogată în K şi Са); sărurile potasice naturale (carnalit, Kainit). 

Dintre produsele minerale pe bază de magneziu se recomandă dolomitul 
(carbonat de Ca şi Mg), utilizat pentru păstrarea echilibrului K/Mg în soluri 
acide sau neutre şi kiseritul (Mg 804 e НО). 

Pe solurile acide se folosesc produse minerale care conţin calciu: calcar 
natural fin măcinat, marnă şi alge marine încrustate cu calcar (Lithothamnium 
calcareum). Această algă permite ridicarea valorilor pH în solurile acide, 

îmbogățirea lor în Ca, constituind un amendament calcaros natural. Conţine 30- 
40% calciu, precum şi carbonat de Mg şi numeroase microelemente (Cu, Fe, Si, 
Mn). Înainte de utilizare alga este măcinată fin şi se răspândește pe sol, pe 
aşternutul animalelor de fermă, sau în compost, în momentul fabricării (3-4 kg 
de alge la tona de gunoi). 

Ca îngrăşăminte minerale care conțin siliciu se folosesc silicați măcinați 
fin (cuarț, feldspat, bazalt, granit etc.).Aceştia pot fi folosiți în două moduri: 

- se introduc în sol în doze cuprinse între 200 şi 1000 kg/ha, pentru 
stimularea creșterii plantelor şi favorizarea asimilării fosforului; 

- си ajutorul unor suspensii în apă (10 g/100 1 apă) se tratează butucii în 
cursul perioadei de vegetaţie, cu efecte favorabile asupra creşterii şi 
calității recoltei, ca şi pentru combaterea făinării şi creşterea rezistenței 
la mană. 

Rocile silicioase fin măcinate (bazaltul, granitul, gnaisul, porfirul), pe 
lângă siliciu mai conţin Al, K, Mg, Ca, Na. 

Cele mai bune rezultate se obțin prin folosirea concomitentă a 
îngrășămintelor organice şi a celor minerale, după o analiză a solului, pentru a 
evita apariția unor dezechilibre de nutriție. 

În tabelul 8.14 sunt prezentate elementele nutritive și acţiunea fertilizantă 
a unor îngrăşăminte admise în agricultura biologică (după O. Schmid şi colab., 
1994). - 

8.4. PROTECŢIA VIȚEI DE VIE 


După cel de-al doilea război mondial, în viticultură am asistat la o 
intensificare a tehnologiilor de cultură, ca urmare a folosirii pe scară largă a 
îngrăşămintelor chimice de sinteză, a pesticidelor, а irigării, a soiurilor cu 
potenţial productiv ridicat etc. 


8.4.1. Combaterea integrată a bolilor şi dăunătorilor 
Efectele negative ale utilizării pesticidelor a făcut să câştige tot mai mult 
teren sistemul combaterii integrate a bolilor şi dăunătorilor, sistem ce include 
într-un tot unitar, armonios, toate metodele: chimice, biologice, agrotehnice şi 
fizice, precum şi a factorilor naturali de combatere, în aşa fel încât să se 
realizeze o reglare şi o combatere a populațiilor de organisme dăunătoare care 
să nu depăşească pragul economic de dăunare (Т. Baicu, A. Săvescu, 1986). 
Pragul economic de dăunare (PED) reprezintă nivelul de atac sau 
densitatea numerică de la care trebuie aplicat tratamentul şi este egal cu o 
pierdere de 3-5% din recoltă sau cu costul tratamentului. | 
Combaterea integrată permite reducerea folosirii pesticidelor prin 
diminuarea numărului de tratamente şi sporirea eficienţei acestora. Ea răspunde 
unor ехірепје de ordin ecologic, punând pe primul plan căile biologice de 
combatere a populațiilor de organisme dăunătoare, păstrarea echilibrului natural 
şi evitarea poluării mediului înconjurător. 
Cercetările efectuate în ultimele două decenii, în principalele podgorii ale 
țării noastre, au condus la elaborarea unor scheme orientative de combatere a 
bolilor şi dăunătorilor la viţa de vie 
Un rol important revine următoarelor măsuri: 
- fertilizarea raţională a plantațiilor, în vederea asigurării unui echilibru 
între procesele de creştere şi fructificare; 
- evitarea excesului de azot care determină creşteri luxuriante şi 
sensibilizarea viței de vie Іа atacul bolilor şi dăunătorilor; 

- fertilizarea raţională cu P şi Mg, în vederea sporirii rezistenței la atacul 
bolilor şi dăunătorilor; 

- evitarea carenței sau excesului de potasiu, care sensibilizează vița de vie 
la atacul bolilor şi dăunătorilor; 

- efectuarea la timp a lucrărilor solului, care contribuie la distrugerea 
multor patogeni şi dăunători; 

- înlăturarea prin lucrările în verde a numeroase surse de infecţie, 
concomitent cu aerisirea mai bună a butucilor; 

- Stabilirea elementelor de prognoză şi avertizare pe baza pragurilor 
economice de dăunare. 

Astfel, pentru principalele specii de dăunători ai viței de vie, pragurile 
economice de dăunare, la care tratamentele devin obligatorii sunt următoarele: 

- Tetranychus urticae (acarianul roşu comun), la dezmugurire: 15 
păianjeni/lăstar, înainte de înflorit: 2-3 păianjeni/frunză şi după înflorit: 4-6 
păianjeni/frunză; 

- Panonychus ulmi (acarianul roşu): 4-5 păianjeni/frunză; 

- Phylloxera vastarix (filoxera), forma galicolă: 5% frunze cu gale la 
portaltoi; 

- Lobesia botrana (eudemisul): 3-5 larve/100 de inflorescențe la generația 
I şi 8-10 larve/100 de struguri, sau 1-2% boabe atacate, sau 100 fluturi masculi 
capturați, în medie într-o săptămână. j 

În cazul bolilor criptogamice avertizările se dau în funcție de condițiile 
meteorologice şi de analiza materialului biologic. 

Schema combaterii integrate a bolilor şi dăunătorilor la vița de vie 
cuprinde o anumită succesiune în aplicarea tratamentelor fitosanitare. 

Astfel, iarna, în timpul repausului, după tăierea în uscat, dar înainte de 
umflarea mugurilor, se recomandă să se efectueze tratamente cu zeamă 
sulfocalcică 20% sau polisulfură de bariu 6% împotriva diferiților dăunători 
care iernează sub scoarță (acarianul roşu comun, acarioza viței de vie, pirala 
viței de vie etc.). În plantațiile unde s-a semnalat în anii anteriori antracnoză şi 
eutipoză, butucii vor fi stropiţi cu zeamă bordeleză 3% (V. Severin, L. Dejeu, 

1994). 

La umflarea mugurilor, dacă în anul anterior a fost un atac puternic de 
erinoză, se va stropi cu zeamă sulfocalcică 8-10% sau polisulfură de bariu 4%. 

La apariţia primelor frunze se vor aplica tratamente împotriva acarienilor 
cu produse acaricide: Mitigan 18,5 СЕ (0,2%); Omite 30 PU (0,1%); Mitac 20 
CE (0,2%). 

La începutul creşterii lăstarilor, când aceştia au 5-7 cm, se aplică un 
tratament pentru combaterea făinării cu: Karathane 0,1%; Tilt 0,2%; Rubigan 
0,25-0,30 !/ha; sulf muiabil 0,4% etc. 

Când lăstarii au 6-8 frunze, se face primul tratament pentru prevenirea 
manei cu zeamă bordeleză 0,5%. 

La răsfirarea inflorescenţelor se efectuează primul tratament împotriva 
то ог cu: Thuringin 0,3%, Fastac 0,01%, Decis 0,25 Iha. 

Înainte de înflorit se aplică un tratament împotriva manei cu zeamă 
bordeleză 0,75% sau cu alte fungicide acuprice. 

După înflorit se vor aplica tratamente complexe cu: Dithane M-45 0,2% + 
Topsin M-70 0,1% + Decis CE 0,025% contra manei, făinării, putregaiului 
cenuşiu, moliilor şi acarienilor. 

Când strugurii s-au format şi există condiții de mană şi atac de putregai 
cenuşiu se va aplica un tratament complex cu unul din amestecurile: Ridomil 
plus 48 0,25% + Topsin 0,1% sau Turdacupral 0,5% + Derosal 50 0,1%. 

Dacă la intrarea în pârgă a strugurilor sunt condiţii de mană şi făinare, se 
va aplica un tratament cu unul din amestecurile: Turdacupral 1% + Aracet 0,1% 
+ Sulf praf 20-30 kg/ha (prăfuit umed) sau cu: Ridomil plus 48 0,025% + 
Rubigan 0,025%. 

În cazul când la intrarea în pârgă a strugurilor există atac de molii şi de 
putregai cenuşiu, se va aplica un tratament cu unul din amestecurile: Rovral 50 
PU 0,15% + Carbetox 0,4%; Ronilan 50 WP 0,1% + Carbetox 0,4%. 
tratamentelor fitosanitare ( 1. Filip, 1987). Cele mai importante dintre acestea 
sunt: 

- respectarea cu stricteţe a indicațiilor din buletinele de avertizare (data de 
aplicare, doza sau concentraţia recomandată, numărul de tratamente etc.); 

- utilizarea cât mai eficientă a complexării pesticidelor, conform tabelelor 
de compatibilitate; 

- reducerea până la jumătate a volumului de apă la aplicarea stropirilor; 

- folosirea în permanență la tratamentele сиргісе а adezivilor; 

- folosirea pesticidelor cu remanenţă mare; 

- cunoaşterea modului de acţiune a pesticidelor; 

- identificarea corectă a bolilor şi dăunătorilor; 

- preîntâmpinarea dezvoltării unor atacuri de boli şi dăunători prin 
efectuarea corectă şi la timp a lucrărilor agrotehnice. 

Tratamentele efectuate cu aparate moderne de pulverizare tip “tunel”, 
sau cu panouri recuperatoare ce asigură recircularea soluției ce nu cade pe 
partea vizată a plantei, permit economisirea a 40-50% din substanța activă, 
reducerea cantității ce cade pe sol, fiind mai inofensive pentru mediul 
înconjurător. 

În ultimele două decenii s-a semnalat apariția unor rase de organisme 
dăunătoare, rezistente la unele pesticide. Pentru prevenirea apariţiei rezistenței 
organismelor dăunătoare se recomandă o serie de măsuri şi anume: 

- folosirea unor soiuri mai rezistente; 
- fertilizarea mai redusă cu azot; Я 
- evitarea zonelor cu frecvență mai mare de atac a bolilor şi dăunătorilor; 
- folosirea pesticidelor numai atunci când se justifică tratamentul; 
- utilizarea pesticidelor în amestec; 


-  alternarea pesticidelor. 


8.4.2. Combaterea biologică a bolilor şi dăunătorilor 

Potrivit definiţiei date de Organizaţia Internaţională de Luptă Biologică 
împotriva animalelor şi plantelor dăunătoare (О. 1. L. B.), lupta biologică 
presupune “utilizarea organismelor vii sau a produselor lor, pentru a preveni sau 


reduce pierderile sau daunele cauzate de organismele dăunătoare”. 

Viticultura biologică interzice folosirea pesticidelor de sinteză, al căror 
efect pe termen lung asupra sănătăţii noastre este imprevizibil. 

Prin combaterea biologică se urmăresc: identificarea şi protejare speciilor 
utile, prevenirea înmulțirii speciilor dăunătoare şi împiedicarea dezvoltării lor 
prin mijloace cât mai naturale şi cât mai puţin toxice. 

În ultimul timp s-au acumulat multe date cu privire la alternativele 
nepoluante de combatere biologică a bolilor şi dăunătorilor, ca urmare a 
numeroaselor avantaje pe care le prezintă (Tatiana Şesan, T. Baicu, 1993): 

- evitarea folosirii de produse poluante; 

- produse cu fitotoxicitate redusă; 

- obţinerea de recolte fără tratamente chimice; 

- prevenirea rezistenţei la pesticide; 

- asigurarea sănătăţii mediului, omului şi a celorlalte vieţuitoare, prin 
folosirea de metode nepoluante de combatere. 

Mijloacele folosite pentru protecția fitosanitară în cadrul viticulturii 
biologice se bazează pe următoarele principii: 

- protecția fitossanitară este maivîntâi preventivă, “este mai uşor să previi 
decât să vindeci”. Pentru aceasta este important să se folosească soiuri 
rezistente, apoi să se asigure o bună stare fiziologică a plantelor, în scopul 
asigurării autoapărării, ştiut fiind faptul că рага2 і atacă mai ales plantele 
debilitate. Este favorizată, de asemenea, competiția dintre fauna utilă şi cea 
dăunătoare; 

- metodele de combatere fac apel la lupta biologică şi la substanțele 
vegetale şi minerale; recurgerea la produse de sinteză este numai excepţională 
şi limitată la substanţele care nu sunt toxice pentru om; 

- se pune un accent deosebit pe procedeele de luptă al căror scop nu este 
de a omorâ dăunătorii, ci de a-i îndepărta sau de a limita înmulțirea lor; nu se 
urmăreşte distrugerea completă a dăunătorilor, ci realizarea unui echilibru 
biologic, pentru a regla populaţiile de agenți patogeni şi dăunători sub un 
anumit prag, astfel încât să nu provoace daune semnificative. 


Metode preventive. Alegerea soiurilor mai adaptate şi mai rezistente 

pentru înființarea noilor plantaţii. Se vor alege, de preferință, soiurile adaptate 
condiţiilor pedoclimatice locale, punându-se un accent deosebit pe folosirea 
unui material săditor certificat, liber de virusuri şi boli bacteriene. 

Progresele înregistrate în sfera cunoaşterii virusurilor şi virozelor viței de 
vie, cu privire specială la însuşirile patogenilor, metodele folosite pentru 
identificarea lor (serologice, microscopie electronică, transmiterea mecanică pe 
plante ierbacee şi “indexaj” pe soiuri indicatoare), cunoaşterea vectorilor etc., 
au permis înregistrarea de progrese şi în domeniul prevenirii şi combaterii 
acestora. 

În lucrările de obţinere a materialului săditor viticol certificat au fost de un 
real folos elaborarea şi perfecţionarea tehnologiilor referitoare la termoterapie, 
culturi meristematice şi combaterea nematozilor-vectori. 

În țările cu viticultură avansată au devenit operaţionale, de mai mulţi ani, 
programe naționale pentru producerea şi certificarea materialului săditor viticol, 
liber de virusuri şi micoplasme, iar reglementările care le însoțesc impun să nu 
se admită la înmulţire decât material săditor selecționat, cu o stare fitosanitară 
corespunzătoare. 

În ţara noastră au fost propuse câteva scheme de producere а viţelor libere 
de virusuri, acestea, alături de alte tehnici moderne stau la baza Programului 
național de producere a materialului săditor viticol certificat (M. Oşlobeanu şi 
colab., 1988; I. V. Pop, 1995). f 

Producerea materialului săditor viticol certificat, liber de virusuri şi 
micoplasme, constituie o problemă de mare însemnătate la rezolvarea căreia 
participă virologi, geneticieni, pepinierişti şi specialişti din sfera producției. 
Această acțiune este costisitoare, dar prezintă o importanță deosebită pentru 
viitorul viticulturii românești. 

Se apreciază că, prin extinderea în cultură a soiurilor şi selecțiilor clonale 
libere de virusuri şi micoplasme, se poate asigura diminuarea procentului de 
goluri din plantaţii şi creşterea producţiei de struguri cu 30-40%. 

Sporirea rezistenței plantelor prin anumite tehnici culturale. Prin 


amplasarea plantațiilor în cele mai bune condiţii, mecanismele de autoapărare 

ale plantelor vor funcționa normal. 

S-a constatat o mai redusă vulnerabilitate a viței de vie în condiţiile 
lucrării corecte a solului şi a fertilizării echilibrate. Un sol bine structurat, bogat 
în humus $1 elemente minerale accesibile, cu o viață microbiană activă, 
favorizează o nutriție echilibrată şi o rezistență sporită. Un aport sporit de 
îngrăşăminte cu azot măreşte vulnerabilitatea plantelor la atacul insectelor şi 
bolilor criptogamice. Anumite сагепје în microelemente diminuează, de 
asemenea, rezistența plantelor. 

Lucrările de întreţinere a solului trebuie aplicate corespunzător, astfel 
încât solul să fie bine aerat, drenat şi fără prea multe buruieni. 

De asemenea, formele de conducere la care vegetația este îndepărtată de 
suprafața solului cu dirijarea verticală, răsfirată, a lăstarilor sunt mai puțin 
afectate de atacul bolilor şi dăunătorilor, iar cea mai mare parte a lucrărilor şi 
operațiilor în verde poate spori aerisirea la nivelul butucului, precum şi 
iluminarea, având un efect preventiv favorabil. 

Se recomandă folosirea unor preparate de origine minerală şi vegetală care 
stimulează mijloacele de apărare ale plantelor. Unele preparate sunt constituite 
din pudră de roci silicioase sau de alge marine calcaroase, care utilizate în doze 
slabe prin prăfuirea frunzişului sunt eficace împotriva diverselor insecte şi boli 
criptogamice. De asemenea, o serie de extracte de plante (urzică, pelin, ferigă, 
coada calului etc.) stimulează mecanismele de apărare ale plantelor şi împiedică 
proliferarea anumitor dăunători (Catherine d e Silguy, 1994). 

Pentru a proteja fauna auxiliară utilă, prezentă în natură, cea mai bună 
soluţie o constituie păstrarea sau amenajarea spaţiilor care îi convin. Majoritatea 
insectelor utile au nevoie, pentru a trăi şi a se reproduce, de umiditate, nectar şi 
polen. Există, în unele țări, amestecuri atractive şi nutritive pe bază de drojdii, 
miere, zahăr etc. 

Combaterea biologică presupune utilizarea paraziților şi prădătorilor 
oofagi, larvari, pupali ai speciilor dăunătoare (autohtoni sau importaţi, existenți 
în natură sau crescuți în condiţii artificiale şi lansați în plantații), lupta 
microbiologică (folosirea unor preparate virale, bacteriene, fungice), lupta 

hormonală şi cea autocidă. 

Utilizarea faunei auxiliare (insecte sau acarieni). Dăunătorii plantelor 
sunt distruşi în natură de numeroase organisme ce aparțin regnului animal şi 
celui vegetal. Aceşti inamici naturali ai dăunătorilor, denumiți şi “organisme 
auxiliare” sunt fie vertebrate (păsări), fie nevertebrate (insecte, nematozi) sau 
microorganisme patogene (virusuri, bacterii, ciuperci). Inamicii naturali cei mai 
activi sunt insectele şi acarienii, care se hrănesc cu insecte şi acarieni dăunători; 
de aceea, sunt denumiți entomofagi. 

Fauna utilă cuprinde un număr însemnat de specii. După modul lor de 
alimentaţie, artropodele auxiliare (insectele şi acarienii) se împart în două mari 
categorii: prădători şi paraziți (parazitoizi). 

Prădătorii urmăresc şi capturează prada pentru a se hrăni. În cursul 
ciclului său de dezvoltare, un anumit prădător consumă un număr însemnat de 
insecte sau păianjeni. Prădătorii sunt de talie relativ mare, superioară față de 
pradă. 

Dintre prădătorii cei mai cunoscuți în viticultură sunt acarienii din genul 
Typhlodromus, familia Phytoseidae. Cele mai răspândite specii de acarieni 
prădători sunt Phytoseiullus persimilis, Typhlodromus pyri, Amblyseius 
andersoni şi Kampimodromus aberrans. Fi se aseamănă cu acarienii dăunători 
ca păianjenul roşu, dar, spre deosebire de acesta, nu îşi fac cuiburi, au o 
lungime de aproximativ 0,5 mm şi formă de pară. Se întâlnesc, de obicei, pe 
partea inferioară a frunzelor, în locurile de ramificare a nervurilor. Au o culoare 
albicioasă, spre maroniu-deschis. 

Pentru combaterea acarienilor dăunători se cresc acarieni prădători, care 
se lansează în plantații. Perioada de activitate a acarienilor prădători coincide cu 
cea a acarienilor fitofagi, din luna mai până în septembrie. Într-un an se succed 
4-7 generații de acarieni prădători. Prada lor preferată este constituită din 
speciile: Tetranychus urticae, Panonychus ulmi şi Eriophys vitis. Cele mai 
atacate sunt ouăle, larvele şi nimfele. 

Sunt preferate soiurile de viță de vie care prezintă peri pe partea inferioară 
a frunzelor, care asigură o mai bună capacitate de reținere a polenului şi un 

mediu potrivit pentru depunerea ouălor. 

Acarienii prădători (acarofagii) au un rol important în reglarea populației 
de acarieni fitofagi. În cazul neaplicării de tratamente fitosanitare împotriva 
acarienilor care atacă diferite plante, inclusiv vița de vie, se creează prin 
prezența acarienilor prădători un raport biologic natural. Aplicarea unor 
tratamente chimice cu produse neselective poate modifica acest raport prin 
distrugerea acarienilor prădători şi favorizarea înmulţirii exagerate a acarienilor 
fitofagi. 

Alegerea pesticidelor pentru tratamentele aplicate viței de vie se face 
cunoscând şi acţiunea acestora asupra acarienilor prădători. S-a constatat, de 
exemplu, că produsul Folpet utilizat în prevenirea atacului de mană este unul 
dintre acelea care distrug acarienii prădători. 

La aplicarea stropirilor împotriva acarienilor trebuie să se țină cont şi de 
existenţa acarienilor prădători. Sulful muiabil (în doză de 3-9 kg/ha) folosit 
împotriva făinării şi cuprul (4-5 kg/ha) utilizat împotriva manei nu sunt toxice 
pentru acarienii prădători (Ch. Linder şi colab., 1993). În general nu se 
intervine cu stropiri cu produse chimice dacă procentul de frunze ocupate de 
acarieni prădători este egal sau superior procentului de frunze ocupate de 
acarieni. Se poate admite o diferență de 20% în defavoarea acarienilor 
prădători. 

Acarienii prădători pot fi folosiţi în cadrul schemei de luptă integrată, 
contribuind la refacerea echilibrului biologic între speciile prădătoare şi cele 
care atacă vița de vie. 

Generalizarea, însă, în producție a folosirii acarienilor prădători se poate 
realiza pe măsura creării condiţiilor corespunzătoare înmulțirii, ambalării, 
transportului $1 lansării lor în plantații. 

La hiperparaziți (parazitoizi), larva se dezvoltă în totalitate pe seama unui 
singur individ căruia îi provoacă moartea. Larva se menține la suprafață 
(ectoparazit) sau în interiorul (endoparazit) corpului insectei parazitate. Are 
talie mică, inferioară gazdei. 

Dintre parazitoizi, cei mai cunoscuţi în viticultură sunt viespile din genul 

Trichogramma, care atacă ouăle moliilor strugurilor (Lobesia botrana) pe care 
le parazitează. Larvele de Trichogramma, se dezvoltă în interiorul ouălor de 
Eudemis, astfel că dăunătorul este omorât; țesuturile dezintegrate ale acestuia 
servesc ca hrană pentru larva de Trichogramma. 

Pentru reuşita combaterii biologice a moliilor strugurilor sunt necesare 
temperaturi de peste 20°С, lansarea unui număr suficient de mare de parazitoizi 
şi evitarea folosirii fungicidelor toxice pentru aceştia. 

Biopesticidele sunt preparate pe bază de bacterii, virusuri sau ciuperci care 
trăiesc pe seama gazdelor, pe parcursul unor perioade mai lungi sau mai scurte 
de timp. În acest fel ele exercită o acțiune de protejare a plantelor față de 
organismele dăunătoare. 

Astfel, Bacillus thuringiensis este o bacterie care paralizează larvele 
moliilor strugurilor (cochilisul şi eudemisul). Ea produce, pe parcursul 
sporulării, incluziuni cristaline formate din proteine toxice pentru larvele 
insectelor. După ingestie este sistată hrănirea larvelor, fapt care antrenează 
moartea acestora. 

Specialitățile comerciale întâlnite în practică (Thuringin, Bactospeine, 
Dipel etc.) au ca substanţă activă un complex alcătuit din spori şi cristale de 
bacterii. 

Biopesticidele sunt produse pe cale industrială pe medii ce conţin o serie 
de reziduuri agricole (ex.: melasa rezultată de la prelucrarea sfeclei pentru 
zahăr). Preparatele sunt comercializate sub formă de pudră muiabilă sau granule 
şi se aplică la fel ca şi oricare insecticid convențional. Acest tip de tratament 
este eficient şi puţin costisitor, dar acțiunea lui nu durează mai mult de 10-12 
zile. De aceea, trebuie să se urmărească zborul fluturilor în parcelă, cu ajutorul 
capcanelor cu feromoni, pentru a interveni de la primele apariţii ale larvelor şi 
pentru a se aprecia dacă este necesar să se repete tratamentul. 

Produsele pe bază de Bacillus thuringiensis sunt inofensive pentru 
insectele polenizatoare, pentru cele auxiliare, pentru animalele cu sânge cald şi 
peşti. Ele au o remanență slabă şi sunt sensibile la spălarea de către apa 
provenită din precipitaţii. 

S-a constatat că anumite virusuri nu se dezvoltă decât la insecte şi au 
formă de bastonașe, la fel са şi bacilii. Virusul poliedrozei citoplasmatice poate 
limita dezvoltarea populaţiei de Lobesia botrana. El se poate transmite la 
generația următoare, pornind de la femelele infectate, în principal prin 
contaminarea superficială a ouălor (К. V. Deseö, L. Rovesti, 1992). 

Cercetările efectuate în {ага noastră, în vederea introducerii de noi 
biotipuri de agenţi biologici de combatere, au condus la stabilirea unei 
tehnologii de laborator de multiplicare a izolatelor ciupercii Trichoderma 
viridae, obținându-se un preparat reprezentat de biomasa uscată (miceliu, 
conidii şi clamidospori), cu performanțe superioare în combaterea ciupercii 
patogene Botrytis cinerea (Tatiana Şesan, T. Baicu, 1993). 

În vederea combaterii mucegaiurilor produse de diferite specii de ciuperci 
butaşilor de viță de vie în perioada de forțare (aparținând genurilor Botrytis, 
Phomopsis, Armillaria), folosirea micoparazitului Trichoderma viridae а 
asigurat o eficacitate superioară produselor chimice (Sumilex 50 PU, Ronilan 
50 WP şi Chinosol) (Tatiana Şesan şi colab., 1995). Se recomandă aplicarea 
biopreparatelor din izolate și mutante de Trichoderma viridaer, prin stropire în 
perioada de forțare a butaşilor altoiţi cu soluţii de concentraţie de 0,2%. 

Tratamentele cu biopreparate de Trichoderma viridae au avut un efect de 
combatere a putregaiului cenuşiu al strugurilor mai mare față de tratamentul 
chimic, având avantajul de a fi nepoluante pentru sol şi producţia de struguri 
(Tatiana Şesan, Aurelia Podosu, 1990). 

Folosirea unor tehnici biologice. Dintre procedeele biotehnice cunoscute 
în viticultură, cele ce produc “confuzia sexuală” apelează la feromonii de 
sinteză utilizaţi în combaterea moliilor strugurilor. Aceştia sunt compuşi 
chimici volatili (hormoni purtători de mesaj) care mijlocesc atracţia între 
indivizi de sexe diferite ai aceleiaşi specii de dăunători. 

Metoda constă în difuzarea masivă şi continuă, într-o parcelă, a 
atractantului sexual al dăunătorului vizat. Feromonii emişi de femelele prezente 
în plantaţii sunt incluşi în masa feromonilor de sinteză; în acest fel nu sunt 
capabili să localizeze femelele. Este o metodă preventivă care acţionează asupra 

reproducției şi vizează menţinerea dăunătorilor la un nivel suficient de scăzut 
pentru a împiedica depăşirea pragului de toleranță. 

Lupta autocidă se bazează pe lansarea unui număr mare de masculi sterili 
sau iradiaţi, în mijlocul unei populaţii naturale. Metoda comportă creşterea în 
masă a dăunătorului, sterilizarea insectelor şi lansări într-o populaţie naturală în 
scopul introducerii unui nivel ridicat al procentului de sterilitate în ouă. Această 
metodă este recomandată pentru combaterea moliei strugurilor. 

În viticultura biologică se utilizează şi alte produse pe care le prezentăm 
în continuare. 

Insecticidele vegetale. Unele plante sunt capabile să sintetizeze substanţe 
insecticide care sunt eficiente în combaterea dăunătorilor. Din aceată grupă fac 
parte piretrinele, rotenona şi nicotina. Aceste insecticide nu sunt remanente şi, 
cu excepția nicotinei, nu sunt toxice pentru om şi animalele cu sânge cald. 

Piretrinele sunt obținute din plante tropicale ce aparțin genului 
Chrysantemum; ele provoacă o paralizie rapidă a insectelor. 

Rotenona, care se obţine din rădăcinile anumitor leguminoase tropicale, 
acționează prin contact şi prin ingestie, provocând o paralizie a insectelor mici. 

Nicotina reprezintă un alcaloid al tutunului, folosit încă din secolul al 
VIII-lea pentru combaterea unor dăunători. Ea pătrunde în corpul insectelor pe 
cale respiratorie, distrugând sistemul nervos. Fiind toxică pentru om şi 
numeroase specii animale, este folosită prin reglementările europene. 

Fungicide. Pentru combaterea bolilor se utilizează produse industriale 
simple, fără remananţă şi foarte puțin toxice pentru om. 

În scop preventiv împotriva manei se folosesc fungicidele pe bază de 
cupru, recomandându-se să fie aleasă forma cuprică cea mai bine adaptată 
fiecărui caz (sulfat, acetat sau oxiclorură) şi să fie bine dozat în scopul limitării 
fitotoxicității. Se evită utilizarea lor în condiţii de soare puternic sau pe timp 
rece şi umed, când există riscul producerii unor arsuri. 

Unele produse modifică populațiile microbiene din sol, mai ales ciuperci, 
şi elimină o parte din râme. Frunzele pe care se aplică tratamente repetate cu 
sulfat де cupru îmbogăţesc solul în cupru după degradarea preparatului. 

Pentru a preveni toxicitatea cuprului acumulat în sol, se recomandă să se 
folosească doze moderate; în Elveţia şi Germania, în viticultura biologică, este 
autorizată folosirea unor cantităţi de cupru de 3 kg/ha/an. 

În vederea diminuării dozelor de cupru (la 0,5 kg/ha) în combaterea 
manei, s-au obținut rezultate bune prin. folosirea silicatului de sodiu şi a unor 
extracte de uleiuri vegetale (А. Kopf, J. V. Herrman, 1996). 

Sulful, sub formă de prăfuiri, аге o acţiune preventivă împotriva făinării, 
fiind eficient şi împotriva unor acarieni. El nu este eficient decât dacă 
temperatura este destul de ridicată (15-18°С) și nu se recomandă să fie aplicat la 
temperaturi foarte ridicate (de peste 28°С), când există pericolul producerii unor 
arsuri pe struguri. 

Actualmente se testează noi produse fitotoxice, cum este amestecul de sulf 
cu pudră de roci silicioase şi de argilă, sau amestec de cupru cu microelemente. 
Sulful poate fi, de asemenea, amestecat cu alge marine calcaroase (50%), care 
atenuează efectul lor iritant asupra pielii şi ochilor. 

În Germania și Elveţia se folosesc fungicide sub formă de extracte apoase 
din ierburi, care sunt pulverizate fin (urzică, tulpini de usturoi, ceapă, coada- 
calului), amestecate cu sulf muiabil, pudră de alge calcaroase şi de roci 
argiloase. Produsele Ulmasud, Myca-Sin, Silkahum, Micro-San, Bio-San, au 
prezentat o eficacitate sporită în combaterea manei şi făinării viței de vie (U. 
Hofmann şi colab., 1995). - 

În ultimul timp s-au experimentat cu succes o serie de tratamente cu 
extracte apoase din diferite composturi (din gunoi de bovine, de cabaline, 
tescovină еїс.). Acestea conțin o serie de microorganisme саге au o acțiune 
antagonistă puternică asupra agenţilor patogeni. 

Folosirea unui extract vegetal (din seminţe de citrice) în doză de 50 mg/l a 
redus cu 70% dezvoltarea “in vitro” a ciupercii Botrytis cinerea (В. Doneche, 
1994); în prezenţa unei doze de 100 mg/l, procentul de germinare al sporilor 
ciupercii s-a redus cu 90% în raport cu martorul, iar la 200 mg/l, majoritatea 
conidiilor nu au germinat. Filtratul bacterian (obținut dintr-o bacterie izolată din 


sol) a manifestat, de asemenea, un efect inhibitor asupra germinării sporilor. 

Extractul de compost de gunoi de cabaline a avut o eficacitate sporită în 
combaterea manei viței de vie, mai ales în combinaţie cu diferiți aditivi (drojdie 
de bere, zaharoză etc.). 


8.5. POSIBILITĂŢI DE FOLOSIRE A SOIURILOR REZISTENTE 
ÎN VITICULTURA BIOLOGICĂ 


Deoarece viţa de vie reprezintă una dintre plantele de cultură care necesită 
numărul cel mai mare de tratamente fitosanitare, în ultimul timp s-au 
intensificat preocupările de obținere a unor soiuri rezistente dar care să păstreze 
nivelul calitativ recunoscut al speciei Vitis vinifera. 

După “dezastrul filoxeric” de la sfârşitul secolului trecut, dar mai ales la 
începutul secolului nostru, au fost neglijate vechile sortimente, țara noastră a 
fost “împestrițată” cu o mulțime de hibrizi producători direcți, fapt care a făcut 
mult timp aproape imposibilă comercializarea vinului produs, fiind şi azi o 
piedică grea în dezvoltarea viticulturii. 

În acest mod au pătruns în viticultura românească hibrizi producători 
direcţi de origine americană sau franceză, din prima generaţie: Noah (V. 
labrusca х V. riparia), Othello (V. labrusca х V. riparia x V. vinifera), 
Herbemont (V. aestivalis x V. cinerea х V. vinifera), Terras şi alții. Озш1п[а cu 
care aceşti hibrizi s-au extins a fost determinată de modul lor simplu de 
înmulțire, prin plantarea directă a butaşilor la locul definitiv şi datorită faptului 
că nu necesită tratamente de combatere a bolilor. În general, aceşti hibrizi se 
caracterizează prin producții mai mici decât cele ale soiurilor nobile, vinuri de 
calitate inferioară, majoritatea au gust foxat și sunt bogate în malvidină 
(antocian diglucozidic). 

În viticultura românească au fost încercaţi, începând cu anul 1962, hibrizi 
din generația a doua, reprezentați de creaţiile Seyve-Villard aduse din Franţa: 
Villard blanc (SV 12.375); Seyval (SV 5 276); Dattier de Saint Vallier (SV 20 
365), Chambourcin (J.S. 26 205) etc. Treptat s-a trecut la înmulțirea celor mai 
valoroşi, materialul săditor fiind dirijat, în principal, pentru plantațiile familiale, 

în vederea înlocuirii hibrizilor producători direcţi existenţi în cultură, mai puţin 
valoroşi. 

Obţinerea în continuare a unor soiuri “ideale”, capabile să reziste la 
filoxeră şi la boli (mană în principal), în acelaşi timp să asigure producţii de 
struguri de calitate asemănătoare soiurilor “nobile”, a fost şi este încă 
preocuparea de bază a multor selecţioneri viticultori. Soiurile de hibrizi se 
remarcă prin rezistență, în general, a rădăcinilor la filoxeră, rezistență la mană, 
însuşiri care au contribuit în cea mai mare măsură la răspândirea lor. De 
asemenea, se caracterizează prin rezistență mai mare la temperaturile scăzute 
din timpul iernii, au o fertilitate superioară, prezentând până la 80-90% lăstari 
fertili, cu câte 2 şi chiar 3-4 struguri pe un lăstar (M. Georgescu şi colab., 
1986). 

Este adevărat că la hibrizii obținuți recent (generaţia a treia), numiţi şi 
soiuri rezistente, gustul specific este mult atenuat, cantitatea de malvidină din 
vin redusă, vinurile au un grad alcoolic mai ridicat (10,5-11,0% vol. alcool), dar 
au o rezistență mai redusă la filoxeră, ceea ce deseori reclamă altoirea ca şi la 
“soiurile nobile”. 

Rezistenţa lor la mană nu este absolută. Ca atare, se recomandă executarea 
annual a 2-3 tratamente, iar în anii cu precipitaţii multe în perioada de vegetaţie 
(ex.: anul 1991) trebuie acordată o atenție sporită tratamentelor, pentru a nu 
pierde recolta. În general, față de făinare manifestă rezistență scăzută. 

Având convingerea că aceste soiuri nu trebuie altoite, că au o rezistență 
bună, populaţia lipsită de cele mai multe ori de posibilitatea de a avea la 
dispoziţie viţe altoite “nobile”, datorită şi uşurinței cu care se pot înmulți (prin 
butășire), le-a extins mult, în special în jurul caselor, în curți, grădini familiale 
etc. Există şi în continuare tendința de a folosi tot hibrizi la înființarea de noi 
plantaţii, cu toate defectele pe care le au. 

În numeroase țări europene (mai ales Germania, Ungaria, Bulgaria, C.S.I.) 
şi din afara continentului nostru (S.U.A. şi Canada) s-au elaborat programe de 
selecție ce vizează încrucişarea şi reîncrucişarea dintre hibrizii producători 
direcţi mai vechi (americani şi europeni) cu soiurile nobile de viţă de vie şi 

unele specii americane. 

O muncă remarcabilă s-a desfăşurat în Germania, unde s-au obținut 
hibrizii noi (din generația a treia): Phoenix (Bacchus x Villard blanc), Sirius 
(Bacchus x Villard blanc), Orion (Optima x Villard blanc) şi Gf. 67-198-3 
(Diana x Chamburcin), care combină rezistenţa la boli şi permit obținerea unor 
vinuri cu caracteristici organoleptice apropiate de cele ale vinurilor obținute din 
soiurile vinifera. 

În Ungaria au fost obţinute rezultate bune în urma încrucișării hibrizilor 
francezi (Rayon d'or, Aurore, Villard blanc, Villard noir) cu soiuri vinifera ca 
Perla de Csaba, Regina viilor, Olimpia etc. Pornind de la specia Vitis amurensis 
au fost obținute soiurile Kunbarat (V. amurensis х V. vinifera) ЕЁ x Italia şi 
Kunleany (V. amurensis х V. vinifera) Fa x Regina, cartacterizate prin rezistență 
la ger, la mană, făinare, mucegai, având un bun nivel calitativ. 

S-a constatat că hibrizii din ultima generație, obținuți prin reîncrucişarea 
hibrizilor vechi cu soiuri ale speciei Vitis vinifera, dau vinuri cu însuşiri 
organoleptice apropiate de soiurile “nobile”, cu păstrarea unei rezistențe sporite 
față de principalele boli criptogamice (J. Füri, S. Szegedi, 1987; G. Alleweldt, 
1990; L. Bavaresco, 1990). 

Țările viticole din Uniunea Europeană sunt încă prudente în privința 
cultivării hibrizilor producători direcți, fiind interzisă extinderea lor în cultură, 
apreciindu-se că viitorul viticulturii poate fi asigurat numai printr-o politică a 
calității (М. Fregoni, 1990). 

La noi în țară sunt admişi în cultură, numai pentru consum familial, 
următoarele soiuri rezistente: Brumăriu, Purpuriu, Moldova, Muscat de 
Pölöskei, Perla de Zala, Seyval şi Valerien. 

Unii specialişti apreciază că folosirea soiurilor rezistente permite 
practicarea unei viticulturi biologice, dat fiind faptul că tratamentele de 
combatere a bolilor și dăunătorilor cu produse chimice de sinteză pot fi 
eliminate. Ținând însă seama de nivelul lor calitativ (inferior speciei Vitis 
vinifera) şi de necesitatea armonizării legislației viti-vinicole cu cea a țărilor 
Uniunii Europene, extinderea acestei grupe de soiuri nu poate fi deocamdată, 

recomandată. 

Se apreciază că, în viitor, vor putea fi obținute noi soiuri rezistente, 
superioare calitativ, pornind de la combinarea tehnicilor tradiționale de 
ameliorare cu cele “in vitro”. 

În tabelul 8.15. sunt prezentate cele mai importante resurse genetice 
folosite pentru obținerea toleranţei şi rezistenței la boli, în ameliorarea viței de 
vie, în principalele ţări viticole. 

Tabelul 8.15. 


Resurse genetice folosite pentru obţinerea toleranţei $1 rezistenţei 
viței de vie la boli şi dăunători (după G. Alleweldt, 1990) 


V. amurensis, V. cordifolia, V. cinerea, V. labrusca, V. lincecumii, 
V. riparia, V. romaneti, V. rotundifolia, V. rupestris, 

Soiuri noi interspecifice 
V. aestivalis, V. amurensis, V. berlandieri, V. cinerea, V. labrusca, 
V. riparia, V. rotundifolia, V. rupestris 

Soiuri noi interspecifice 
V. aestivalis, V. armata, V. berlandieri, V. riparia, V. rotundifolia, 
V. rupestris, V. vinifera 

Soiuri noi interspecifice 


V. rotundifolia, V. berlandieri, V. champini, V. cordifolia, V. 
iparia, V. rupestris 


Eriophyes vitis 


Meloidogyne sp. 


V. rotundifolia 

CAPITOLUL IX 


FACTORII COSMICI CARE INFLUENȚEAZĂ CREŞTEREA 
ȘI PRODUCTIVITATEA PLANTELOR 


9.1. GENERALITĂȚI 


În toate ramurile producţiei vegetale dar mai ales în horticultură, se acordă 
factorilor de vegetaţie importanța cuvenită, pe primul plan -fiind energia 
luminoasă recepţionată pe planeta noastră de la Soare. 

Soarele. În centrul galaxiei noastre, Soarele este unul din cei actiiv aștri. 
Razele sale luminoase şi termice străbat distanțe enorme, de multe milioane de 
kilometri şi se dispersează în spațiul cosmic, încât pe Pământ nu ajung decât 
procente infime, cea mai mare parte din ele fiind reținute de atmosferă. 

Organismele vii sunt supuse unui bonbardament continuu de raze X, raze 
gamma, unde electromagnetice şi radiaţii infraroşii etc. Aceste “agresiuni 
cosmice” influențează sau perturbă ritmurile climatice, meteorologice 
(cicloane), electromagnetice, mareele etc. Organismele vii sunt extrem de 
sensibile la mici modificări de factori de mediu, la schimbările de presiune ale 
aerului, la variațiile termice, higrometrice, magnetice etc. 

Luna, ca satelit natural al Terrei, pare, în mod paradoxal, cel mai mare 
“obiect” de pe сег; fiind considerată un astru mort, influenţează în mod esenţial 
viața pe Terra. Ea a fost evocată în legende, obiceiuri, tradiții populare ca un 
astru al fatalităţii $1 al visării. 

Partea vizibilă a lunii prezintă patru faze distincte: 

Luna nouă : este, de fapt, jumătatea obscură, chiar invizibilă a Lunii. 

Primul pătrar : Soarele, Pământul şi Luna se aliniază astfel încât Luna 
apare ca un corn vizibil care se măreşte; după o săptămână el ocupă # din sferă 

Luna plină: partea vizibilă a Lunii este complet iluminată, având o 
intensitate maximă echivalentă cu lumina unui tub fluorescent de 40 w situat la 
o distanţă de 15 m sau de 0,25 lucși. 

Ultimul pătrar: suprafaţa astrului se micşorează până la un sfert, evoluând 
spre obscuritate totală, adică faza de “Lună nouă”. 

Solul lunar absoarbe 93% din lumina primită de la Soare. El reflectD spre 
Pământ numai 7%. Luna la primul pătrar luminează de 12 ori mai puţin 
Pământul decât Luna plină. La ultimul pătrar Luna reflectă şi mai puțină 
lumină. Lumina reflectată de Lună ne apare albastră, datorită imperfecțiunii 
ochiului omenesc, mai sensibil la radiațiile albastre decât la cele roşii. 

În funcție de sezon vedem Luna mai sus sau mai jos, iar cele 4 faze sunt 
parcurse la un ciclu de 27,5 ore şi 5 minute, cu întârziere de un minut. 

Mai puţin importantă față de lumina Soarelui, lumina Lunii este 
fundamentală ciclului vieţii. Ea are o compoziţie diferită de lumina solară și 
influențează foarte diferit stadiile de viață ale unei plante. Ea favorizează până 
la câțiva cm adâncime în sol germinaţia seminţelor (floarea-soarelui, mazăre, 
porumb etc.). Lumina Lunii favorizează şi stimulează creşterea plantelor, în 
timp ce ziua acest proces scade cu intensitate, datorită luminii solare mult mai 
intense. Ea contribuie cu cel puţin 50% la maturarea fasolei, mazării, fructelor, 
la formarea zaharurilor $1 în procesele celulare (47. Lipatcikin, 1954). 

Chiar în condiţii de nebulozitate intensă radiațiile lunare sunt recepționate 
de plante. Numeroşi savanţi au demonstrat influența Lunii asupra organismelor 
vii. Astfel, în Honduras, cultivatorii recoltează cafeaua în faza “lunii 
descendente”, 2-3 zile după “Luna plină”. După ei, Luna plină grăbeşte 
coacerea boabelor și le dă aromă. 

Vegetalele oferă, raportat la volumul şi greutatea lor chiar şi cu aparatul 
subteran, o suprafaţă de recepție a energiei luminoase mai mare decât a oricărui 
animal. 

Cel mai adesea lumina Lunii metabolizează substanțe nutritive de rezervă 
aflate în vacuolele celulare. 

Lumina primită de plante de la Lună este mai “dulce” şi acționează în 
sens stimulator pentru creşterea şi dezvoltarea plantei. Sub influenţa razelor de 
Lună plantele se hrănesc mai bine, asimilează rezervele lor mai lent şi mai puțin 
complet, fapt care duce la un ritm de creştere lent, dar care le expune mai puțin 
riscurilor atacului dăunătorilor şi agenților patogeni şi în special la atacul de 
insecte. 

Chiar plantele de apartament beneficiază de lumina difuză a Lunii care se 
“filtrează” prin ferestre noaptea. Aceste plante îşi decalează ritmul lor anual cu 
16-24 luni şi mai mult. Ele îşi dezvoltă mai mult foliajul pentru a capta mai bine 
razele de lumină în deficit. 

Spectrul luminos selenar este mai bogat în gama razelor roşii şi mai sărac 
în gama celor albastre şi violete, față de lumina solară. Din punct de vedere 
cromatic aceasta influenţează coloritul plantelor. În nopțile cu Lună nouă, cele 
mai superb colorate dintre corolele florilor par de aceeaşi culoare, gri sau ocru, 
ca şi frunzele, care apar de un verde intens. 

În Japonia, unde cultura legumelor timpurii este foarte dezvoltată, s-a 
constatat că o perioadă lungă de cer senin fără nori şi cu clar de lună intens, 
determină ca unele soiuri de salată să formeze lujer florifer mai repede. Luna 
antrenează o creştere rapidă la unele varietăți de tomate, fasole pitică şi 
urcătoare, de castraveți, între alte legume de consum curent. 

Uneori accelerarea ritmului de creştere şi dezveltare poate fi în 
detrimentul repausului necesar. 

S-a observat la unele plante defazate prin aclimatizare şi, de asemenea, în 
cazul unor părți moi ale plantelor, ţesuturi fragede, fragile, situate în cadrul lor 
ecologic, mobilități anormale de sevă sub acțiunea “clarului de lună”. 

În anul 1958, specialiştii muzeului din Kew (Anglia) au găsit peste 18 000 
specii din 670 genuri sensibile în mod particular la clarul de lună. 

9.2. UTILIZAREA EFECTELOR COSMICE 


Pentru echilibrul biologic al plantelor, ca şi al celorlalte fiinţe vii, lumina 
emisă de Lună este capitală. Această luminozitate reflectată este diferită de cea 
a Soarelui. Ea este influenţată de reliefurile lunare şi de diferenţele de absorbţie 
luminoasă pe Lună între “mări şi munţi”. Compoziţia luminii Lunii mai variază 
în funcţie de ciclul sezonier. Un botanist afirma că în afară de întreţinerea vieții 
încetinite în timpul “somnului plantelor” şi favorizarea unor anumite. tipuri de 
metabolism sau deranjarea altora, lumina lunii poate cicatriza sau vindeca răni 
sau plăgi produse plantelor şi poate accelera regenerarea țesuturilor vătămate. 

Orice corp vegetal sau animal este susceptibil de a fi influenţat de maree a 
cărei amplitudine este în funcţie de fazele lunare şi de fazele de ansamblu 
Tera/Lună, prin raport cu Soarele; echinocțiile şi solstițiile au efecte variabile 
de la un țesut la altul. 

În perioada “Lunii pline” pot avea loc dereglări datorate fluxului de sevă 
aspirat ca şi o “maree” în vârfurile de creştere, astfel că se produc arsuri 
lăstarilor tineri. S-au definit o serie de diagrame la floarea-soarelui, cartof, 
mazăre, grâu etc. Plantele trebuie să se adapteze şi să supraviețuiască 
dereglărilor cauzate de vibrații — maree pe care le produce atracția lunară şi 
care influențează plantele ce trăiesc de mult timp în acelaşi loc. 

Se recomandă amplasarea culturilor pe un plan perpendicular razelor 
Lunii (“expoziție ideală”), chiar dacă aceasta oferă o expoziţie mediocră față de 
Soare. 

Noi nu facem decât să descoperim azi ceea ce, empiric, se cunoaşte de 
milenii. Lectura vechilor texte chinezeşti, egiptene, hinduse confirmă acest 
adevăr. 

Gravitaţia are un rol de prim ordin în metabolismul organismelor vii. 
Forța de gravitație este perturbată de rotația terestră, astfel că obiectele aflate їп 
apropierea ecuatorului au o viteză de deplasare de 1660 km/oră., iar la poli 
viteza devine 0. 

Seva urcă mai uşor în plante, se scurge mai uşor în aparatul subteran, 
spre periferie şi extremităţile aparatului aerian în zona ecuatorului decât spre 
poli. 

Se poate aclimatiza mai uşor o plantă pe măsură ce latitudinea coboară 
decât dacă urcă, chiar dacă contextul ecologic este identic sau preferabil. Când 
se urcă în latitudine spre poli, plantele sunt mai “puțin încărcate” de propria 
greutate. Seva se scurge mai greu pentru că plantele cântăresc mai mult. Deşi 
diferențele sunt infime planta le resimte, acestea putând perturba ritmul ei 
biologic şi se aclimatizează mai greu. 

Dacă în noul loc de cultură atracția lunară este aceeaşi cu cea de origine, 
se face mai uşor aclimatizarea. 


9.3. EFECTUL LUNII ASUPRA SPECIILOR LEGUMICOLE 


Cele mai sensibile la influenţele lunare şi astrale sunt plantele legumicole. 

Astfel, semănatul celor mai multe specii sub adăposturi trebuie să se facă 
între primul pătrar şi luna plină. Dacă se seamănă în răsadnițe calde de tip 
parizian, trebuie să se semene cât mai aproape de Luna plină în cazul ridichilor 
şi castraveţilor. 

În sere sau răsadniţe, răsadurile de tomate trebuie plantate cu 3 zile 
înainte de Luna plină, dublându-le astfel vitalitatea şi productivitatea. Plantarea 
tomatelor timpurii în câmp se recomandă să se facă la sfârşit de Lună 
ascendentă, dar copilitul plantelor se va face la început şi la sfârşit de Lună 
descendentă. Este bine să se ude seara la căderea nopții, o regulă generală 
pentru orice specie de legume. 

9.4. MOMENTUL CRITIC FAŢĂ DE CICLURILE LUNARE 
OPTIMUL PENTRU SEMĂNAT SAU PLANTAT 


- mazărea de grădină: 2 zile după primul pătrar; 

- fasolea pitică: а 2-a $і a 3-a zi după primul pătrar; 

- fasolea urcătoare: a 2-а, а 3-a şi a 4-a zi după primul pătrar; 

- pentru praz și ceapă: 3 zile înainte de Lună plină; 

- pentru castraveți Cornişon: în zi de Lună plină şi seara; aceasta poate 
tripla recolta; 

- pentru usturoi: între a S-a zi premergătoare Lunii pline şi ziua 
următoare. În Spania se plantează peste o lună dacă cerul este închis; 

- salata este sensibilă în a 4-a zi înainte de Lună plină, cu o toleranță, în 
funcţie de loc, de 12-36 ore; 

- cicoarea scarolă necesită semănatul Ја 2 zile înainte de Lună plină, cu 
toleranță până a 2-a zi; 

- morcovii au momentul optim de la primul pătrar la a 3-a zi înainte de 
Lună plină; 

- la cartof: sensibilitatea depinde de soi. De exemplu, soiul Bintje 
trebuie plantat cu 2 zile înainte de Lună plină. 


9.5. EFECTUL LUNII ASUPRA POMILOR FRUCTIFERI 
ŞI A VIȚEI DE VIE 


Cireşii nu leagă bine fructele decât pe Lună plină. Merii şi perii sunt 
destul de sensibili. Unele tipuri Spur urmăresc ciclul lunar cu exactitate. 
Plantarea unor soiuri la alte longitudini determină pieirea pomilor, scleroza şi 
producții mediocre. 

Pentru prun există о mare varaiţie în sensibilitatea diferitelor soiuri în 
funcţie de specie (Prunus insititia, Prunus domestica). 

Reuşita maximă se obține dacă aceşti arbori sau arbuşti sunt transplantați, 
tăiați sau altoiţi la începutul Lunii ascendente. 


292 Capitolul LX. Factorii cosmici care influențează 
creşterea şi productivitatea plantelor 

Prunele albe sau galbene, caisele, corcoduşele sunt mai sensibile decât 
cele roşii şi violete. Mirabelele de Nancy sau de Metz sunt foarte sensibile la 
ciclul lunar; creşte conținutul în zahăr şi aroma. 

Un cer de noapte senin, cu o luminozitate lunară maximă în timpul 
ultimei luni de maturare la sfârşitul lunii august şi septembrie, antrenează о 
calitate excepțională a fructelor. 

Influenţa lunară este primordială în momentul înfloririi prunilor mirabeli. 
Deschiderea mugurilor va fi favorizată în condiţii de Lună plină primăvara. 
Caisul este foarte sensibil la ciclul lunar în toate stadiile de creştere şi 
fructificare. Plantarea trebuie să se facă în octombrie sau la începutul lunii 
martie, pentru a evita defazarea de adaptare. Altoirea caisului pe franc trebuie 
să se facă pe lună ascendentă, la fel şi tăierile şi răririle de ramuri. 

Culesul caiselor înainte de coacerea fiziologică este dăunătoare aromei, 
acumulării zaharurilor etc. Trebuie recoltate caisele la apusul soarelui, pe cât 
posibil între primul pătrar şi Lună plină. Se realizează astfel mai mult zahăr, 
aromă şi o mai bună pigmentare a fructelor. 

Piersicul este, de asemenea, sensibil la influențele lunare şi astrale, în 
funcție de varietăți, pielița fructelor şi pulpa pot fi traumatizate de un clar de 
Lună prea intens sau de trecerea razelor de Lună prin nori de gheaţă (stratus sau 
cirus), la apropierea Lunii de zenit. Pot apărea pete, nuclei duri în pulpă, început 
de putregai şi o sensibilizare 1а boli criptogamice. 

Nucul este sensibil la brumele târzii de primăvară în timpul înfloririi, care 
pot produce arderea florilor în coincidență cu Luna plină. De asemenea 
căldurile excesive pot usca frunzele pe Lună ascendentă. El suportă mai bine 
amplitudinile termice pe Lună ascendentă. 

În tabelele 9.1. şi 9.2. se prezintă calendarele lunare şi perioadele optime 
corespunzătoare fazelor lunare, când trebuie efectuate lucrările în 
legumicultură, pomicultură şi viticultură. 

Calendarul pomicultorului şi viticultorului biodinamic 


Fertilizare de bază ai |) 


aa ПН 
tăieri 

Tăieri arbuşti,  zmeur, э] 
coacăz 


Altoiri în copulatie, în “T” 
Plantarea la sâmburoasse şi 
ѕетіпјоаѕе în soluri grele 
Supraaltoiri în coroană la 
meri, peri, pruni, cireşi 
| Răriri muguri 1 
Ciupiri în verde la vița de 
vie, păr, măr (nu prelungiri 
Таеп în verde la 
sâmburoase (piersic) după 
recoltă 

Semănat îngrăşăminte 
verzi, rapiță colza, muştar, 
trifoi 


L egendă: 1 = Primul pătrar 
2 = Lună plină 
3 = Ultimul pătrar 
4 = Lună nouă 

